
CUVÂNT ÎNAINTE 

Această carte nu este o simplă „istorie a Romei”. 
Autorii ei n-au avut intenţia să refacă ceea ce alţi învăţaţi 
reuşiseră mai înainte: nu a stat deloc în preocupările lor să 
fie nişte povestitori care nu omit nicio dată, niciun nume, 
niciun fapt. 

Raymond Bloch, ale cărui săpături în Etruria i-au 
statornicit o trainică reputaţie, s-a dedicat punerii în 
lumină a problemelor generale care se desprind din istoria 
Italiei în cursul celui de al doilea şi al primului mileniu 
înaintea erei noastre, o istorie în care începe să se scrie 
marea pagină a aventurii etrusce şi a popoarelor vecine. 
Fără o privire asupra acestor precedente, care au dominat 
începuturile existenţei sale, Roma este de neînțeles. 

Mie îmi revenea greaua sarcină de a urmări ceea ce 
nu îndrăznim să numim „aventura”, ci mai degrabă 
„destinul Romei”, de la pseudo-revoluţia din 509 înaintea 
erei noastre până la detronarea lui Romulus Augustulus, 
ultimul împărat roman din Apus, petrecută la Ravenna, în 
476 era noastră - dată tradiţională care era atribuită până 
mai ieri sfârşitului antichităţii romane. 


509 înaintea erei noastre - 476 era noastră: sub 
numele prestigios al Romei este vorba de un mileniu de 
istorie fierbinte, de istoria unui oraş, a pământurilor care îl 
înconjură, a „naţiunilor” care le locuiesc, dar şi, a 
Mediteranei şi a civilizaţiilor care s-au dezvoltat în jurul ei, 
care au depins de ea şi mai depind încă. 

Acest mileniu trebuia oare studiat în detaliu, în şirul 
liniar al evenimentelor cunoscute, deseori povestite, sau 
luat în ansamblul său? Am socotit că observaţia se cuvenea 
să fie ridicată pe un plan superior, ca acest trecut să fie 
văzut în evenimentele sale hotărâtoare, în articulațiile sale 
dinamice, ba chiar în întregi entităţi masive, fie şi cu preţul 
de a aduce la rampa scenei personaje de obicei mai puţin 
favorizate, dar care mi s-au părut reprezentative. În 
această perspectivă, istoria tradiţională nu va deţine deci 
decât o slabă pondere: dacă faptele militare îşi mai găsesc 
încă locul, ele cedează adesea pasul în faţa evenimentelor 
politice, iar faptele politice se leagă laolaltă cu cele 
economice, sociale şi spirituale. 

Ceea ce contează sunt pământul şi marea, oamenii şi 
pasiunile lor. Dacă, prin formare şi profesie, am parcurs 
textele de mai bine de patruzeci de ani, am străbătut, de 
asemenea, de prea multe ori drumurile italiene, greceşti, 
orientale, cele ale  ţărmurilor africane, cele ale 
hinterlandului european, pentru a nu fi avut gustul de a 
regăsi oamenii, orizonturile, realităţile vii, de la Volubilis la 
Trapezunt, trecând prin Roma, Atena şi Istanbul şi 
observându-i pe plugarii din Campania şi pe caravanierii 
din Asia Mică. A vorbi despre ce ai citit, fără îndoială, dar 
a vorbi şi despre ce ai văzut, încercând să iomini un imens 
peisaj, care are însemnătate prin însăşi imensitatea sa - 
iată o încercare periculoasă şi atrăgătoare deopotrivă! 

În vastul sector al cercetării istorice, punctele de 
vedere se schimbă neîncetat, cunoştinţele se adaugă altor 
cunoştinţe. Pe  şantierele de săpături domneşte o 
necontenită primăvară a descoperirilor, pe războaiele de 
țesut ale filologilor neobosita activitate a iernilor iscusite, 
iar toamnele sunt darnice şi dăruiesc roade pârguite. Dar 


recoltele vechi şi noi, prilejuind uneori interpretări, opuse, 
îl obligă pe istoric să privească lucrurile mai de sus, să 
rişte mereu, tot mai mult. Să vezi totul, să cuprinzi totul - 
nu, fireşte - dar să încerci să vezi totul, apoi să cuprinzi 
totul. Este sfatul ce revenea neîncetat în cursul 
convorbirilor noastre cu Lucien Febvre 1. Acest îndemn 
către ambiţie era la el întotdeauna îngrădit de o prudenţă 
critică şi înţeleaptă, de un interes pasionat pentru om şi 
pentru oameni. Dacă am trasat marile probleme, cele care 
se conturează cu putere, nu am vrut să emit sentinţe în 
dezbateri care trebuie să rămână deschise, căci ceea ce nu 
ştiu este infinit mai vast decât ceea ce ştiu. Nu m-am dat 
nici de partea hazardului nici de cea a cutărui sau cutărui 
determinism simplificator; n-am vrut nici să înlănţuiesc, 
nici să împrăştii prea mult evenimentele şi explicaţiile; am 
ţinut, de asemenea, să fug de contrastele facile: vâltorile 
Republicii pe de o parte, ordinea imperială pe de alta; 
originile, pline de sevă, de vigoare, de speranţă, iar mai 
apoi declinul, decrepitudinea, sfârşitul Imperiului târziu, 
ori, pe deasupra, erorile păgânismului şi mântuirea 
veşnică prin creştinism... Astfel, m-am străduit mereu să 
rămân credincios orientărilor lui Lucien Febvre. Dacă am 
izbutit, mă bucur ca istoric al acestei civilizaţii care este 
viaţa mea, ca prieten, ca un prieten recunoscător faţă de 
un om care lămurea totul într-o lumină nouă. Fără 
îndemnurile şi fără încurajările sale nici nu aş fi întreprins, 
nici nu aş fi continuat o asemenea muncă. Ajung însă la 
capătul drumului şi-mi este refuzată plăcerea de a-i oferi 
această carte, din care el nu va fi citit, din păcate, nici 
măcar un rând. Aşteptam să i-o înfăţişez în întregime. Fie 
oricum un omagiu afectuos şi fierbinte marii şi scumpei 
sale memorii. 

1 Lucien Febvre (1878 - 1956), profesor la 
universităţile din Dijon, Strasbourg şi apoi la College de 
France 

(1933 - 1950), unul dintre cei mai de seamă istorici 
francezi ai secolului nostru. Dintre operele lui cităm la 
terre et l’évolution humaine (1922), Un destin: Martin 


I.uiher (1928) şi 

Le probleme de lincroyance au XVIe siècle: la 
religion de 

7 Rabelais (1912) (fişă oferită de Zoe Petre, N. tr.). 

Dar istoria istoriei Romei te face să te opreşti o clipă 
spre a-i asculta învăţămintele şi sfaturile. 

Mulţi istorici, cei dintâi puţin experimentați, cei din 
urmă de o eficacitate şi de o precizie fără egal, s-au 
străduit să recreeze fastele Romei. În fapt, toate aceste 
eforturi sunt solidare între ele; ele au contribuit la 
reliefarea progresivă a chipului Romei şi a realităţilor vieţii 
ei. Încă umaniştii presimţiseră puternica opoziţie dintre 
Republică şi Imperiu, chiar dacă s-au dedicat mai ales - 
dincolo de această îndoită istorie - învăţămintelor, 
esenţiale în ochii lor, ale literaturii latine, idealului uman 
de Romanitate pe care ea îl propune, valabil la scara 
propriei lor vieţi. Astfel, după Petrarca - cu siguranţă că nu 
a fost el însuşi iniţiatorul -, Machiavelli (1469 - 1527), în ai 
săi Discorsi, zugrăveşte cel dintâi o icoană ideală şi 
idealizată a Republicii, dar motivele lor sunt străvezii. Alţii, 
în secolul al XV-lea, Flavio Biondo, Bracciolini, Ruccellai, 
apoi în al XVI-lea, Ligorius (1510 - 1583), Sigonius (1520 - 
1584) aveau să se intereseze de epigrafie, deseori cu o 
îndrăzneală vinovată; apoi alţii, în aceeaşi epocă, ca Fulvio 
Sabino, Bartolommeo Marliani, Aldrovandi, se dedicau 
topografiei; iar alţii, ca Guillaume Bude (1468 - 1540) şi 
Fulvio Orsini (1529 - 1600), numismaticii, iconografiei, 
metrologiei, sau ca J.-C. Scaliger (1484 - 1558), 
cronologiei. Diversitatea Romei se organizează atunci prin 
multiplicitatea observării trecutului ei. 

Prima grijă era aceea de a vedea sau de a sesiza 
totul. Apoi se impunea critica, cu cernerea ei meticuloasă. 
Această străduinţă nu se afirmă decât destul de târziu, în 
momentul în care Reforma îşi aduce spiritul ei de anchetă 
şi de controversă. Pe urmă critica va deveni o regulă de 
gândire. I se datoresc opere importante ca cele ale lui 
Godefroy despre drept, în 1665, ale lui Bosio asupra 
experienţei religioase, în 1652, ale lui Tillemont asupra 


istoriei generale, în 1690. Olandezul Perizonius va face 
chiar figură de pironian | când va 

1 Piron (Pyrrlion) din Elis (cen. 365 - 275 înaintea 
erei noastre) este întemeietorul şcolii sceptice de gândire 
în tr.). 

pune degetul pe neverosimilităţile tradiţiei cu privire 
la perioada republica nă. 

În secolul al XVII-lea, în ambianța politicii regale 
absolutiste, Gibbon va căuta să explice evoluţia care duce 
monarhia lui Augustus şi imperiul său la inovațiile şi 
revoluțiile Imperiului creştin. Politică şi religie; însă tot 
ceea ce priveşte arta scăpa încă unei apropieri eficace: în 
1764 acea Geschichte der Kunst a lui Winckelmann 
încearcă să-i dea o interpretare, reluată, discutată mai 
târziu de către Wickhoff (1853 - 1909) şi Riegl (1858 - 
1905). 

Istoria începuturilor Republicii va fi bântuit spiritul 
atât de vast şi de novator al lui Giovanni-Battista Vico 
(1668 - 1744): el vrea să-i aplice sistemul său; el neagă 
venirea lui Eneas în Italia, reduce pe regi la nişte 
personificări abstracte, întârzie reformele „serviene”, pune 
sub semnul întrebării originea străină şi oficială a celor XII 
Table, aduce în analiza dreptului, îndeosebi în cea a lui 
patria potestas 1 şi a. testamentului, idei originale, 
pătrunzătoare; Dl. de Beaufort (m. 1795), în afară de 
disputele asupra legislaţiei lui Papirius sau a bunei- 
credinţe a lui Titus Livius, vădeşte interes pentru 
etruseologie. 

În 1734, Montesquieu reia anumite, afirmaţii ale lui 
Bossuet despre cauzele măreției Romei, însă, pe când 
acesta vede pretutindeni mâna providenţei, Montesquieu 
nu caută în fapte decât explicaţia faptelor înseşi, cu o 
logică de fizician: el nu are pasiune decât pentru cauzele 
perceptibile şi efectele lor. Middleton (1580 - 1627), 
Herder (1744 - 1803), apoi şi alţii au venit la rândul lor cu 
conjecturile şi cu vederile lor, dar mai ales graţie criticii 
filologice a lui Wolf şi alor sale Leitfaden (1787) s-a putut 
proceda la o abordare 


1 „Autoritatea părintească” exercitată legalmente de 
capul familiei (pater familias) asupra tuturor membrilor 9 
acesteia, fie ei liberi sau sclavi (N. tr.). 

precisă a textelor antice - ca o adevărată hrană -, iar 
istoria literaturii latine a putut urma - era să spun, s-a 
putut alătura - istoriei artei antice cu o siguranţă mai 
mare, reluând demersurile vechi ale lui Scaliger, Justus 
Lipsius, Casaubon, Lambin şi ale emulilor lor: atunci s-a 
putut visa la o vedere totodată analitică şi sintetică a, 
istoriei „interne şi externe” a Romei, sub aspectele ei 
complexe. 

Römische Geschichte a lui Nicbu. hr (I-II, 1 S11 - 
1812; III, 1832) va fi rezultatul acestor eforturi. In pofida 
unor critici violente - nu le vom uita pe cele ale lui 
Schlegel - ea este şi rămâne prima, ca dată, între marile 
istorii ale Romei, îndeosebi pentru problemele pe care le 
ridică statul țărănesc şi luptele patricio-plebeiene; ea 
deschide calea lucrărilor unor romanişti 1 ca Savigny 
(1779 - 1881) şi Jhering (1818 - 1892), anchetelor literare 
ale lui Bernhardy, interpretărilor pătrunzătoare ale lui 
Ritschl, iluminărilor, uneori primejdioase, în critica de text, 
ale lui Lachmann. Şi când romantismul descoperitorilor a 
făcut loc calmului expunerilor „pozitive”, când Corpus-z? / 
inscripţiilor începe să furnizeze imensele bogății ale 
textelor sale grupate, Romische Geschichte a lui Th. 
Mommsen, cu ale sale trei volu me din 1854 - 1856 şi al 
patrulea din 1885, dă istoricilor suma sistematică a tuturor 
anchetelor, a tuturor descoperirilor, a tuturor reflecţiilor 
momentului. 

Nu că ea n-ar fi provocat agitaţii, atât prin 
îndrăznelile de limbaj (Cicero „un ziarist în sensul rău al 
cuvântului”, Pompei sortit de natură să fie „un viteaz 
subofițer de cavalerielato din Utica, „Don Quijote cd 
aristocrației”), cât şi prin impulsivitatea abia reţinută pe 
care o vădeşte autorul, chiar pe vremea când se pregăteşte 
unitatea germană, în judecarea faptelor şi a oamel în 
sensul de „cercetători ai dreptului roman”, iar nu de 
„specialişti în domeniul limbilor romanice” (N. tr.). 


nilor Republicii romane. Nu că ea n-ar fi avut de 
înfruntat opoziţia lui Iacob Burckhardt (18181897), animal 
de un fel de pesimism romantic, sau că n-ar fi găsit, în faţa 
ei, interpretări divergente, ca cele ale lui Augustin Thierry, 
Michelet, Renan, Fustei de Coulanges, însă ea adusese o 
reconstrucţie pozitivă - s-ar putea spune, în anumite 
privinţe „pozitivistă” -, care a dominat toată istoriografia 
posterioară, credincioasă sau necredincioasă exemplului 
ei. 

După Mommsen, se îngrămădesc o mulţime de 
epigoni, unii în direcţia lui Iacob Burckhardt, ceilalţi chiar 
în direcţia lui Mommsen. Dar curând se vădeşte o 
specializare a cercetărilor, apoi se afirmă, ca cele ale lui 
Harnack, ale lui Troeltsch, ale Monseniorului Duchesne în 
istoria creştinismului... De asemenea se afirmă o recurgere 
la o critică comparativă, la o valorificare a unor teze aflate 
în contrast. Campionilor istoriei Romei li se opun cei ai 
istoriei Italiei, campionilor monarhiei lui Cezar şi ai 
„principatului” lui Pompei li se opun cei care nu admit 
această „diarhie”, campionilor istoriei politice li se opun 
cei care încearcă să explice faptele prin economie; 
partizanilor criticii le răspund cei ai hipercriticii. În sfârşit, 
rămân contemporanii, maeştrii dispăruţi ieri şi cei care 
mai sunt printre noi, cărora ne simţim îndatoraţi, chiar din 
pragul acestei cărţi, să le dăm mărturie, într-o 
recunoscătoare închinare fără specificări de nume, şi faţă 
de care vom recunoaşte datoria noastră, cu sufletul fără 
umbră de reţinere, din modestie şi din echitate. 

„Aşadar, Roma”, cum spunea Lucien Febvre, în acel 
stil care nu-i aparţinea decât lui, marcând după astfel de 
cuvinte o lungă şi meditativă tăcere. Şi aceasta este de 
ajuns, poate, când ai văzut de multe ori, din foişorul 
Capitoliului, deschizându-se perspectiva forului 
republican, înălțându-se toate aceste pietre care au fiecare 
o istorie, etajându-se aceste coline pline de zbucium 
pornind de la poalele Miliarului de aur 1 către depărtările 
spaţiului şi timpului, ocolind Colosseumul martirilor şi 
Calea sacră a triumfătorilor. 


JEAN COUSIN 

Besançon, decembrie 1959 

1 Stâlpul din piatră, îmbrăcat în aur, a cărui temelie a 
fost descoperită în forul roman, lângă templul lui Saturn, 
de la care se calculau în principiu „milele” (miile de paşi) 
fiecărei mari căi de circulaţie romane (N. tr.). 

Cartea |. 

ITALIA ŞI ROMA PÂNĂ LA 

ÎNCEPUTUL REPUBLICII 

Capitolul 1 

ITALIA PRIMITIVĂ 

ȘI POPULAREA TREPTATĂ A PENINSULEI. 

În cursul secolului al VIII-lea înaintea erei noastre, 
aproape simultan, în peninsula italică se produc fapte 
esenţiale, făcând-o să intre în lumina istoriei, începutul 
colonizării greceşti, înflorirea civilizaţiei etrusce, apoi 
întemeierea Romei se situează la da te foarte apropiate; 
secolul al VIII-lea înaintea erei noastre este punctul 
netăgăduit de plecare al intrării Italiei pe calea 
progresului. 

1. AL. DOILEA 

ŞI PRIMUL MILENIU înaintea erei noastre 

Pe teritoriul ei, în cursul mileniilor anterioare, nimic 
nu corespunsese, nici măcar de departe, cu strălucitele 
civilizaţii pe care le cunoscuse Orientul mediteranean. 
Totuşi, epoca neolitică, apoi cea a bronzului şi începutul 
epocii fierului n-au trecut fără să lase urme de viaţă şi de 
cultură, pe care se cuvine să le evocăm aici în câteva 
cuvinte. Căci originea cea mai depărtată a popoarelor 
italice îşi are rădăcinile în aceste perioade timpurii. 

În cursul celui de al II-lea mileniu înaintea erei 
noastre, civilizațiile numite chalcolitice iradiază deja cu o 
oarecare strălucire. Din nordul şi până în sudul peninsulei 
au fost dezgropate sate de colibe şi morminte, adesea 
rupestre, care au furnizat un abundent material de 
caracter tipic chalcolitic. 14 

Săpături recente, conduse după o metodă 
stratigrafică sigură, au lărgit mult cunoştinţele noastre cu 


privire la raporturile pe care, de pe atunci, le întreţineau 
civilizațiile din Occident şi din Orient. Cercetările lui 
Bernabò Brea pe teritoriu! ligur şi în insulele Eoliene pun 
într-o vio lumină intensitatea şi vicisitudinile comerţului 
care a unit Italia şi Sicilia cu lumea egeeană încă din 
clădicul mijlociu, adică încă din prima parte a celui de al 
doilea mileniu înainte de era noastră. 

Apariţia în Italia a popoarelor vorbind limbi indo- 
europene se situează în cursul perioadei următoare, cea a 
bronzului. Trebuie presupuse, fără îndoială, mai multe 
valuri de invadatori, numeroşi sau nu, nu putem şti, dintre 
care două, cele mai însemnate, sunt răspunzătoare de 
răspândirea în peninsulă a bronzului, apoi a fierului. Cea 
dintâi ar data din prima parte a mileniului al doilea 
înaintea erei noastre; a doua, de la hotarul sfârşitului lui. 
Nu este însă uşor a face să coincidă aceste presupuse 
veniri de triburi noi cu apariţia cutărei sau cutărei faze 
culturale, atestate arheologic. Dezvoltarea cercetărilor pe 
teren a arătat, în epoca bronzului, dualitatea a doua facies- 
uri culturale cu totul pregnante. Primul este reprezentat 
de sate ciudate, ale căror locuinţe sunt construite pe 
palafite şi sunt înconjurate de şanţuri protectoare. Acestea 
sunt terramare-le, în vestigiile cărora s-a găsit, din belşug, 
o ceramică neagră lucitoare, precum şi arme de bronz. 
Prezenţa lor se mărgineşte la Italia de Nord. Al doilea 
facies cultural din epoca bronzului este denumit apeninic: 
S.M. Puglisi i-a schiţat de curând o imagine de ansamblu. 
El se manifestă de-a lungul întregului lanţ al Apeninilor. 
Sate de colibe, necropole cu rit de înhumare au dat la 
iveală un bogat material de bronz şi o ceramică de impaslo 
negru cu decor incizat. Se răspândeşte o formă importantă 
de vase: amfora biconică. Dezvoltarea civilizaţiei bronzului 
pare să fi fost foarte restrânsă în ţinutul etrusc şi în cel 
latin. 

La începutul mileniului întâi, tehnica fierului (harta 
1) îşi face o strălucită apariţie. Aşezări noi se dezvoltă în 
tot lungul peninsulei. Ritul incineraţiei înlocuieşte pe cel 
de înhumare în nordul şi în vestul ţării. In Emilia Orientală, 


civilizaţia fierului este denumită villanoviană, după numele 
Villanovei, oraş vecin cu Bologna, în jurul căruia necropole 
întinse au fost explorate ştiinţific. Mormintele iau o 
înfăţişare de puț, iar urnele, de formă biconică, au 
deasupra o strachină întoarsă. In ţinutul venet şi în 
Lombardia, două civilizaţii înrudite sunt cunoscute sub 
numele de „atestină” şi de civilizaţia „Golasecca”. Dar 
succesiunea cea mai interesantă de aspecte culturale 
diverse se arată, în această primă epocă a fierului, în jurul 
Bolognei. Faza denumită San Vitale se leagă încă de epoca 
bronzului şi face treptat loc unor faze mai evoluate: 
Benacci şi Arnoaldi. Această înflorire culturală tipică nu 
este întreruptă decât la mijlocul secolului al VI-lea, prin 
sosirea etruscilor, care invadează Câmpia Padului. Ei 
dezvoltă la rândul lor civilizaţia „Certosa”. 

Etruria şi Laţiul, atât de puţin active în epoca 
precedentă, cunosc şi ele o înflorire strălucită de tip 
villanovian. Incinerarea se impune progresiv în întreaga 
regiune. Puţuri, săpate direct în pământ, primesc fiecare o 
urnă biconică. În ţinutul etrusc se înmulţesc aşezările şi 
necropolele chiar pe locurile unde se înalţă astăzi marile 
oraşe toscane. Ofrandele funerare, vase de pământ ars, 
fibule, coliere, ornamente de bronz, arme de fier, sunt 
împodobite cu un decor geometric incizat; ele vădesc 
tehnici deja evoluate şi o prosperitate certă a aşezărilor 
urbane. În Laţiu şi pe teritoriul Romei, tabloul este acelaşi. 
Totuşi, găsim adesea, ca recipient pentru cenuşă, o urnă 
de argilă modelată în formă de colibă (fig. 1). Urna-colibă, 
larg răspândită în necropolele din Munţii Albani şi de la 
Roma, oferă deja un simbolism funerar evident. Rămăşiţele 
mortului sunt strânse într-un obiect modelat după chipul 
locuinţei celui viu şi acest paralelism apropiat între casa 
celui viu şi cea a mortului, şi, la modul general, între 
existenţa pământească şi cea de dincolo de mormânt, se va 
regăsi 


înaintea erei noastre Decoraţiuni geometrice incizate, cu 
puncte, linii şi cruci încârligate (Extras din RAYMOND 
BLOCH, LArt et la civilisation etrusques, Paris, Pion, 1955) 

larg dezvoltată în tot cursul istoriei Etruriei şi a celei 
a Romei însăşi. 

În Italia de Centru-Est şi de Sud, civilizaţia fierului 
nu o rupe cu perioada precedentă, ci pare că răsare pe 
nesimţite din civilizația  apeninică. Infăţişarea şi 
caracteristicile ei variază după regiuni, Picenum 
Septentrional (cu descoperirile de la Novilara), Picenum 
Meridional, Umbria, Abruzzi, Apulia, sudul peninsulei, 
Campania şi Calabria. Pentru estul Italiei, sunt izbitoare 
raporturile cu ţinuturile situate dincolo ele Adriatica. Pe 
când armele de piatră au dispărut, bronzul şi fierul sunt 
folosite din plin, iar fibulele cu arc frânt şi cu discuri sunt 
numeroase. Mormântul este mai ales în formă de fosă, iar 
morţii sunt înhumați. 

2. PRIMELE LUMINI 

Întunericul care, până în secolul al VIII-lea înaintea 
erei noastre, înconjură trecutul vechilor popoare din Italia 
(harta 2), cunoscute doar prin vestigiile lor arheologice, 
începe de atunci să se risipească. Grecii se instalează pe 


țărmurile Greciei Mari 1 şi ale Siciliei şi aduc cu ei o 
civilizaţie elaborată de secole în Mediterana de Răsărit: ei 
încep să lămurească pentru noi istoria populațiilor italice 
cu luminile tradiţiei lor scrise. Pe de altă parte, influenţa 
lor şi cea a etruscilor determină un progres vădit în toată 
ţara. Pretutindeni se observă o bunăstare materială şi 
morală sporită. Marile centre urbane se înmulţesc. În 
sfârşit, scrierea se răspândeşte în diversele ţinuturi, apar 
primele documente epigrafice care permit o clasificare 
lingvistică şi o delimitare teritorială a diferitelor popoare. 
Transformările cele mai rapide se fac în sudul ţării datorită 
grecilor şi se cuvine deci să se pornească de la ţinuturile 
din sud, care cunosc binefacerile unei colonizări timpurii. 

Fenicienii 

Izvoarele literare, epigrafice şi arheologice atestă 
prezenţa negustorilor originari din Fenicia pe coastele 
Siciliei şi Sardiniei, încă de la o dată timpurie, cel puţin 
clin secolul al VIII-lea înainte de era noastră. Comerţul 
fenician ţinea să întemeieze escale pe drumul legăturilor 
sale cu Spania. Feniciana Cartagină prosperă pe coastele 
africane şi transformă în aşezări statornice aceste prime 
factorii; astfel s-au născut în Sicilia Lilybaeum, Motye, 
Eryx,  Panormus (Palermo), Solus, Cefalu;  Caralis 
(Cagliari), Nora, Sulei în sud-vestul Sardiniei. Aceste 
colonii n-au prea avut o artă şi o cultură originală şi au fost 
mai ales agenţi de transmitere pentru civilizaţia greacă. 
Comerţul 

1 Grqgecă-a Magna este numele tradiţional dat 
ansamblului coloniilor greceşti din sudul Italiei şi Sicilia, şi 
apoi şi acestei arii geografice, în întregul ei (N.tr.). 18 

fenician, însă, răspândeşte obiecte de lux orientale 
care sunt primite cu plăcere de către etrusci şi latini. 

Colonii greci 

Colonizarea greacă, provenită din diferite părţi ale 
lumii elenice, a avut o mult mai mare însemnătate pe plan 
etnic, politic şi cultural. O cunoaştem bine datorită 
numeroaselor pasaje din istoricii greci, Herodot, Tucidide, 
Diodor din Sicilia, Strabon şi graţie nenumăratelor 


documente figurate de tot felul, descoperite chiar pe locul 
oraşelor. Încă din secolul al VIII-lea, greci de origine 
ioniană, chalcidienii din Eubeea, întemeiază în Sicilia 
Naxos, Zânele, Leontinoi, Catane, la extremitatea cizmei 
Rhegium, în Campania Cumae. Dorienii nu sunt mai prejos. 
Corintul întemeiază Siracuza, Megara dă viaţă Megarei 
Hyblaea. Dorienii din Ahaia creează pe coastele ioniene ale 
Italiei coloniile Crotona, Sybaris şi Metapont; cei din 
Sparta întemeiază Tarentul. Este rândul celor mai vechi 
colonii ale Greciei Mari să fondeze oraşe noi şi însemnate, 
cum sunt Selinus şi Akragas (Agrigentum) în Sicilia şi 
Paestum în Campania. Cetățile Italiei Meridionale n-au 
ştiut să se unească; în Sicilia, dimpotrivă, lupta 
înverşunată contra Cartaginei a suscitat hegemonia 
Siracuzei, indiscutabilă la începutul secolului al V-lea 
înaintea erei noastre în vremea tiraniei lui Dionis. Cărţile 
lui J. Berard şi ale lui Dunbabin pun cu dreptate accentul 
pe aportul cultural al acestor greci de apus pe solul italic. 
Ştiinţa, filosofia, poezia, arhitectura militară şi civilă, 
artele, în general, au cunoscut acolo o înflorire strălucită şi 
prezintă adesea aspecte originale faţă de realizările înseşi 
ale patriei-mame. Toate acestea au exercitat o înrâurire 
profundă asupra tehnicilor, religiei şi artei populațiilor 
italice. 

Fenicienii şi punii pe de o parte, elenii pe de alta, s- 
au găsit în contact cu populaţii indigene a căror origine ne 
scapă adesea. Textele antice 

presupun raporturi etnice între sarzi şi triburile din 


Africa de Nord şi din Spania. Din idiomurile sarde subzistă 
firave indicii lexicale şi toponimice a căror origine 
mediteraneană este foarte 

1. Civilizaţiile clin epoca fierului în peninsula italică 
veche. Sarzii au avut, încă din mileniul al II-lea înaintea 
erei noastre, o civilizaţie originală cu monumente 
megalitice de plan circular, nnraghi. Numeroase mărturii 
ale unei mici plastici de bronz vădesc o 20 

artă originală. Statuete filiforme, foarte numeroase în 
muzeul din Cagliari (il. 1), au format în 1950 obiectul unei 
expoziţii itinerante, care, într-una din etape, s-a oprit la 
Paris. Triburile din interiorul insulei Ilienses au rezistat cu 
înverşunare tuturor invadatorilor, întâi puni, apoi romani. 
Potrivit istoriografiei greceşti, Sicilia ar fi fost ocupată mai 
întâi de şicani, pe urmă de siculi, care i-au împins pe primii 
către apus. Elymii ocupau partea de nord-vest a insulei. 
După indicaţiile toponimiei, şicanii şi elymii erau de 
origine mediteraneană. Siculii s-au răspândit nu numai în 
Sicilia, ci şi în Italia Meridională. Caracterul indo-european 
al limbii lor este atestat de câteva inscripţii obscure pe 
care le-au lăsat şi prin glosele antice ale unor cuvinte 
sicule. Statornicirea lor în insulă datează din vremuri 
foarte vechi. Civilizaţia fierului care le aparţine ne este 
cunoscută din necropolele rupestre de la Finocchito, lângă 
Noto. 

Populaţiile italice 

Actuala Calabrie, Lucania şi Campania erau ocupate, 
de la sud la nord, de Itali, al căror nume urma să aibă o 
soartă fericită, cu totul neaşteptată de Oenorii, Bruttii, 
Osci şi Ausoni. Câteva resturi onomastice, legende 
monetare sugerează o înrudire între dialectele lor, pe de o 
parte, şi limba inscripţiilor sicule şi latina, pe de alta. De 
aceea s-a presupus că pe coasta tireniană, de la Tibru până 
în Sicilia, s-ar fi răspândit un strat de populaţii paleo- 
italice, înrudite între ele şi deosebite de italicii de răsărit, 
de umbro-sabelici, al căror leagăn ar fi zona Apeninilor şi a 
Adriaticii: astăzi sunt denumiți proto-latini. Pătrunderea 
grecească, expansiunea etruscă şi înaintarea italicilor de 


răsărit le-au răpit acestor popoare orice individualitate. 


1 Prin extinderea ulterioară asupra întregii peninsule 
21 (N.tr.). 


Apulia, în vechime Icipygia, era domeniul iapygilor. 
Se deosebeau, alături de ei, messapii, penceţii şi daunii. 
După antici, toate popoarele acestea îşi aveau obârşia 
dincolo de mare. Nume 

2. Populaţiile italice roase inscripţii, scrise într-un 
alfabet grecesc şi descoperite pe teritoriul Apuliei, 
demonstrează că limba iapygă era indo-europeană, dar 
deose22 

bâtă de idiomurile italice şi în strânsă relaţie cu Iliria. 
Iar aceasta confirmă originea balcanică atribuită iapygilor 
de tradiţie. Civilizaţia acestora a fost, fireşte, foarte 


influenţată de coloniile greceşti din regiune şi îndeosebi de 
Tarent. Morminte de înhumare se înşiruie din veacul al 
VIII-lea până în al III-lea înaintea erei noastre Materialul 
cel mai caracteristic din ele este ceramica pictată cu decor 
geometric. Vasele prezintă adesea toarte foarte înalte. 
Oraşele, cum sunt Canosa, Ruvo, Brindisi, formaseră o 
federaţie. Ele au ştiut să reziste grecilor şi n-au căzut 
decât sub loviturile legiunilor romane. 

Centrul Italiei a cuprins numeroase popoare, dintre 
care unele au avut o înrâurire hotărâtoare asupra istoriei 
peninsulei. Civilizaţia vechilor latini, statorniciţi la gurile 
Tibrului, cea a etruscilor stabiliţi pe pământul Toscanei 
actuale vor fi studiate în amănunt mai departe. Alături de 
ei, un şir întreg de populaţii formează, într-o vastă unitate 
etnică şi lingvistică, gruparea italicilor de răsărit sau 
umbro-sabelicilor. La sud de Abruzzi, samniţii se 
răspândesc în Campania, unde iau numele de osci, apoi în 
Lucania şi în Calabria. În centru, vestinii, pelignii, equii, 
marsii, volscii, sabinii trăiesc unii lângă alţii. La nord, 
umbrienii ocupau regiunea care a păstrat numele de 
Umbria. Istoriografia antică grupează da te destul de 
confuze despre legăturile de rudenie care uneau aceste 
diverse popoare. Studiul lingvistic, mai instructiv, 
dezvăluie unitatea grupului de idiomuri italice din est şi 
distanţa care le desparte de latină. În sud, sabelica, sau 
asta, ne este cunoscută graţie numeroaselor inscripţii din 
Samnium, din Campania şi din Italia Meridională. Cele mai 
importante dintre aceste texte sunt gravate pe cippus-ul de 
la Abella şi pe tabla de bronz de la Bantia. In nord, 
umbriana este cunoscută mai ales prin vestitele table de 
bronz de la Iguvium (Gubbio), studiate cu mare ştiinţă de 
G. Devoto. Dialectul volscilor este cel de pe tabla de bronz 
de la Velitrae (Velletri). 

În pofida unităţii lor etnice şi lingvistice, aceste 
populaţii au avut destine felurite. Samniţii, munteni şi 
războinici, cuceresc, la sfârşitul secolului al V-lea, 
Campania, apoi Calabria, în sfârşit ajung până în Sicilia. Ei 
sunt învinşi de Roma după un lung duel al războaielor 


cărora le-au dat numele. Cultura lor n-a progresat decât cu 
încetineală şi n-a fost amplu înrâurită, ca cea a vechilor 
campanieni şi lucanieni, de către eleni şi etrusci. Samniţii 
au fost strâns legaţi de alte triburi din Italia Centrală, 
marrucinii, vestinii, pelignii şi marsii. Sabinii, equii şi 
volscii s-au aflat într-un contact timpuriu cu civilizaţia 
etruscolatină. La rândul lor, umbrienii îşi împrumutaseră, 
fără îndoială, numele de la triburi ne-italice care îi 
precedaseră pe teritoriul lor. Ei fură supuşi foarte devreme 
unei profunde influenţe etrusce. Lungul text al tablelor 
iguvine este bogat în învăţăminte asupra datinilor lor 
religioase şi a instituţiilor lor politice. Unele din oraşele 
lor, precum Gubbio, Todi, Spoleto, au fost prospere. 

Pe ţărmul Adriaticii, unde se află actualele Le 
Marche, italicii de est se învecinau cu triburi ne-italice, cu 
picenii. La sud de Ancona, o bogată civilizaţie a fierului cu 
răspicate afinități balcanice înfloreşte între secolele al VII- 
lea şi al Vl-lea înaintea erei noastre Mormintele de 
înhumare de la Piceno şi Cupramarittima conţin un frumos 
material de ceramică, de bronz şi de fier. În aceeaşi 
regiune, unele inscripţii sunt redate într-o limbă, fără 
îndoială, indo-europeană, clar care vădeşte o nedezminţită 
înrudire cu limbile din Uiria. Mai la nord, necropolele de la 
Novilara, lângă Pesaro, ne poartă cu gândul, prin 
numeroase trăsături asemănătoare, la culturile balcanice; 
un număr de inscripţii gravate pe stele grosolane rezistă 
până acum. Încercărilor de descifrare. O bună parte din 
triburile picene par, într-adevăr, să provină de pe celălalt 
țărm al Adriaticii. Poporul lapuzco, pe care îl menţionează 
tablele iguvine, ne face, fireşte, să ne gândim la Iapudii din 
Iliria şi la lapygii din sudul Italiei. 

Ligurii 

Dacii se trece dincolo de teritoriul latinilor şi al 
etruscilor, apar populaţii noi în zona Toscanei de Nord, a 
Liguriei, a Piemontului şi a unei părţi a Lombardiei. Anticii 
îi numeau liguri. Pentru anumiţi greci din epoca arhaică 
acest termen desemna de fapt toate popoarele Europei de 
Apus. 

3. Limbile şi dialectele italice către amil 700 i. era 
noastră Aria lingvistică neindo-europ cană este haşurată 

Diverse triburi ligure se distribuiau în zonele 
Apeninilor, ale Alpilor şi ale şesului Fadului, Friniales, 
Vdurii în jurul Genovei, Ingauni, Segocii, Taurini, Salassi, 
Lepontii. După datele toponimiei, glosele antice de cuvinte 
ligure arată că, în totalitatea lor, ligurii trebuiau să provină 


dintr-un substrat mediteranean şi pre-indo-european din 
Europa de Apus. Invaziile celtice dădură naştere unor 
grupări etnice mixte care sunt denumite celto-ligure. 
Acestora li se datoresc, fără îndoială, unele inscripţii 
lepontice târzii, descoperite în Lombardia de Sus şi în 
Ticino. Expansiunea etruscă şi sosirea celților i-au împins 
pe liguri în ascunzişuri alpine şi apeninice, unde au opus 
romanilor o rezistenţă înverşunată. Printre vestigiile 
arheologice care pot fi atribuite acestor triburi vechi se 
disting figurile rupestre din Monte Bego (în Alpii 
Maritimi),  „statuile-menhiri” din Corsica şi desenele 
gravate pe stâncile din Val Camonica (harta 3). 

Reţii 

Mai la răsărit, colonizarea etruscă relativ timpurie a 
întâlnit populaţiile din zonele alpine şi subalpine care 
domină  şesul Padului. Euganeenii ocupau regiunea 
subalpină, reţii văile din Trentino şi de pe Adigele superior. 
Toponimia indică, într-adevăr, prezenţa unui strat lingvistic 
distinct, denumit ret sau reto-euganean şi care are un 
caracter  pre-indo-european. Unele inscripții din 
împrejurimile Lacului Garda atestă însă o influenţă indo- 
europeană foarte clară. Se discută asupra înrudirii posibile 
dintre reto-euganeeni şi liguri. Inscripţii târzii din văile 
alpine şi din zona Yeronei şi a Padovei vădesc o certă 
influenţă etruscă. Însă aceasta nu îngăduie nici ca reţii să 
fie luaţi drept rude ale etruscilor şi nici să se creadă în 
originea nordică a acestora din urmă. 

Veneţii 

La răsărit de lot, veneţii au dat numele lor teritoriului 
pe care îl ocupau. Anticii le atribuiau o obârşie iliră. 
Cercetările întreprinse în Italia de Pellegrini iar în Franţa 
de Lejeune pun în lumină caracteristicile aparte ale limbii 
venele, atestată în numeroase inscripţii funerare şi votive, 
descoperite în regiunea Este, în cea a Padovei şi în cea a 
Alpilor Carnici. Este o limbă incloeuropeană cu un caracter 
arhaic, prezentând analogii interesante cu latina. 
Civilizaţia specifică veneţilor şi-a \irmat destinul până în 
momentul  romanizării. Apogeul ei se situează în 


vecinătatea anului 400; marile centre sunt Padova şi Este, 
iar atelierele metalurgice produc în număr mare situle de 
bronz decorate în repousse. Padul inferior şi Adigele au 
protejat independenţa venetă contra etruscilor şi a celților, 
şi acest popor al mării şi al comerţului a putut să intre în 
mod pacific, în secolul al III-lea înaintea erei noastre, în 
alianţa Romei. 

Celţii în plină epocă istorică, invaziile celților se 
revărsară în Câmpia Padului şi, până la sfârşitul secolului 
al III-lea înainte de era noastră, au pătruns pe alocuri către 
sudul peninsulei. Spaima cuprindea ţara la sosirea acestor 
războinici înalţi la stat, ale căror obiceiuri erau încă pe 
jumătate barbare. Tumulturile galice, cum erau ele numite, 
au fost trecute printre ceasurile cele mai dramatice ale 
istoriei Romei. Momentul sosirii celților în Italia, punctul 
lor de plecare, căile pe care le-au urmat mai pun încă 
probleme. lată tabloul zugrăvit de Titus Livius (V, 34 şi 
urm.). Sub domnia lui Tarquinius Priscus, Ambigatus, 
regele biturigilor, i-ar fi pus pe o parte din supuşii săi să 
plece din ţara lor, deja suprapopulată. O expediţie condusă 
de nepotul său, Bellovesus, şi compusă din biturigi, 
arverni, hedui, ambari, carnuţi şi aulerci ar fi cucerit 
atunci Câmpia Padului. Mai apoi, invazii noi i-ar fi adus pe 
cenomani în regiunea Brescia şi Yerona, pe boii şi pe 
lingoni la vest de Milano, pe senoni până în Toscana şi în 
plin Laţiu. Toate acestea s-ar fi petrecut cam între anul 600 
şi secolul al IAMea înaintea erei noastre însă arheologia nu 
confirmă aceste da te atât de timpurii. Materialul cuprins 
de mormintele celtice din nordul peninsulei arată că celții, 
dacă vor fi făcut câteva incursiuni anterioare, crm o 
dovedesc descoperiri recente făcute la Marzabotto de 
către G.A. Mansuelli, n-au intrat în Italia cu toată puterea 
decât începând de la mijlocul secolului al V-lea înaintea 
erei noastre Valurile lor succesive se vor fi propagat între 
circa 450 şi 350, în cursul perioadei care marchează 
începutul celei de a doua vârste a fierului. 

După Titus Livius, ei veneau din Galia; în realitate, ei 
veneau din Europa Centrală, din Valea Dunării şi din 


Boemia, patria boiilor. Alţi celți au plecat, cam în aceeaşi 
vreme, spre apus şi spre răsărit; şi unii şi alţii se retrăgeau 
în faţa unor popoare noi, venite din est şi din nord, pe care 
le grupăm sub numele de germani. Unul din locurile de 
trecere a invaziilor celtice spre Italia a fost, fără îndoială, 
Julier Pass, pas alpin situat pe drumul ce duce de la micul 
oraş elveţian Coire (Chur) la Chiavenna şi la Lacul Como. 
Au fost folosite însă şi alte drumuri. Invadatorii se războiră 
cu etruscii şi le smulseră Câmpia Padului. Dar populaţia 
toscană nu a fost nimicită şi cultura etruscă s-a menţinut 
în anumite puncte ale Italiei de Sus, de pildă la Mantua. La 
fel, în teritoriul ligur, s-au produs adevărate fuziuni etnice. 
Repartiția celților a fost următoarea: insubrii s-au instalat 
în Lombardia Centrală, cenomanii în regiunea Bergamo şi 
Brescia, boii (care dădură Felsinei etrusce numele de 
Bononia, de unde vine cel al Bolognei) în Lombardia de 
Sud şi Emilia, lingonii în Romagna, senonii în nordul 
Picenumului, care luă numele de ager Gallicus. Vom evoca 
mai jos amenințările contra Romei care, la începutul 
secolului al II-lea înaintea erei noastre a ştiut să-şi 
aservească triburile celtice. La mijlocul acestui secol ele se 
contopiseră cu vechii şi cu noii ocupanţi ai teritoriului lor, 
cum ne-o arată sârguinciosul Polibiu (II, 35, 4). 

Când sosiră în Câmpia Padului, celții erau purtătorii 
acelei civilizaţii a fierului din centrul Europei care este 
denumită civilizaţia La Tene, după numele unei mici 
staţiuni elveţiene, situată pe malurile Lacului Neuchitel, 
unde s-a găsit o cantitate însemnată de arme şi obiecte 
celtice. Armele lor erau bine făurite, săbiile şi lăncile 
solide. Cultura şi arta lor au împrumutat mult de la etrusei, 
fără să atingă însă nivelul lor. Morminte celtice de 
înhumare, apoi de incineraţie au dezvăluit un material 
divers, printre care se admiră luxul bijuteriilor de aur. Din 
celtică continentală, vorbită de aceşti invadatori, nu se 
regăsesc decât rare mărturii, cum sunt inscripţiile de la 
Novara şi de la Todi, şi câteva urme onomastice şi 
toponimice. Latina a împrumutat de la ea anumiţi termeni: 
astfel cei referitori la diferitele tipuri de care şi căruţe, în 


construirea cărora celții erau foarte pricepuţi. Din latină, 
cuvintele carrus, carruca au trecut în limba franceză 1. În 
sfârşit, prosperitatea Câmpiei Padului care, către 150 
înaintea erei noastre, l-a umplut de admiraţie pe Polibiu, 
ajuns la faţa locului în cursul unei călătorii, trebuie să fi 
fost opera acestor războinici care se îndeletniceau cu 
plăcere şi cu lucratul pământului. 

Astfel iese la iveală complexitatea culturală şi 
lingvistică a Italiei încă din epoca protoistorică. Progresele 
cercetărilor au lărgit, desigur, cu mult câmpul nostru de 
vedere şi rezultatele obținute dovedesc varietatea 
civilizațiilor şi a limbilor care s-au răspândit în peninsulă 
încă de la o dată timpurie. Această bogăţie culturală era de 
nebănuit acum doar o jumătate de secol. Noi nu trebuie să 
o pierdem însă din vedere dacă vrem să apreciem 
întinderea şi limitele tentativei de unificare făcute de 
etrusci şi dacă vrem să înţelegem caracterul treptat şi 
rezultatele finale ale cuceririi romane. 

1 Şi limba română a moştenit aceste cuvinte latine: 
car şi căruţă (N.tr.). 

Capitolul 2 POPORUL 

ŞI CIVILIZAŢIA ETRUSCĂ 

Rolul pe care l-au jucat elruscii în Italia antică 
îndreptăţeşte din plin atenţia deosebită care le este 
acordată. Ei au fost purtătorii unei istorii îndelungate, care 
porneşte de la începutul secolului al VII-lea înaintea erei 
noastre şi se sfârşeşte cu puţin înainte de era noastră. Ei 
au disputat cartaginezilor şi grecilor hegemonia asupra 
Mediteranei de Apus, au fost cât pe ce să unifice peninsula 
în folosul lor, iar Roma a trebuit să se războiască timp de 
secole înainte de a-i învinge şi a-i supune. În sfârşit, 
civilizaţia romană însăşi va datori anumite trăsături ale 
sale moştenirii etrusce. Atenţia pe care cei vechi o dădeau 
deja locuitorilor anticei Toscane, şi studiile fără număr pe 
care li le-au consacrat apoi modernii n-au reuşit să rezolve 
în întregime problemele ridicate de originea şi de limba 
lor. Dar istoria poporului etrusc este totuşi pusă astăzi, sub 
multe aspecte, într-o vie lumină. Iar părţile rămase încă în 


umbră nu trebuie să ducă la subestimarea cuceririlor 
definitive. 

Punctul de plecare al expansiunii etruscilor, centrul 
vital al imperiului lor, a fost, cum se ştie, Toscana. Etruscii, 
al căror nume naţional era Rasenna şi pe care grecii îi 
numeau Iyrrhenoi, au fost denumiți de către latini cu 
termenii de Tusei sau Etrusci, iar populus Tuscus a lăsat 
astfel moştenire numele său provinciei pe care 30 

el a civilizat-o cel dintâi. Extrema fragmentare a 
peninsulei italice, parcă dinadins compartimentată de 
lanţul complicat al Apeninilor, se regăseşte în Toscana 
însăşi. Apeninii împing până la ea ultimele lor metereze şi 
întreaga regiune nu este decât o succesiune de văluriri, de 
coline şi de munţi care nu lasă loc unor şesuri de mică 
întindere decât de-a lungul fluviilor, al lacurilor sau al 
coastei. În cizma italică, particularismul diferitelor 
provincii a fost întotdeauna vivace; în Toscana, cetăţile 
vechii Etrurii nu au reuşit niciodată să se unească. 

Civilizaţia etruscă ia naştere în jurul anului 700 
înaintea erei noastre Ea îi urmează acelei civilizaţii 
villanoviene care, în secolul al VIII-lea, în Toscana ca şi în 
nordul Italiei, strălucise cu o puternică lumină. Către 
mijlocul acestui secol, materialul mormintelor villanoviene 
se modificase net. Mormintele cu fosă, cu rit de înhumare, 
se înmulţiseră alături de cele de incineraţie. Apar mari 
vase de bronz, osuarele de lut ars sunt înlocuite uneori cu 
osuare de bronz. Fiaschi turtiţi de bronz, coifuri cu buton 
sau cu vârf, scuturi rotunde evocă forme familiare lumii 
egeene. Figura omenească începe să servească drept 
element decorativ. Nu este însă vorba încă decât de o fază 
evoluată a primei civilizaţii a fierului şi modificările 
constante sunt datorite, fără îndoială, unor contacte 
repetate cu navigatorii greci care se aventurează până pe 
coastele italice. La sfârşitul secolului al VIll-lea şi la 
începutul secolului următor, schimbările în structura 
arhitecturală a mormintelor şi în forma obiectelor se 
accentuează. Mormintele, imitând aspectul caselor de 
locuit, devin adevărate camere (il. 5), deseori construite 


dedesubtul unor mari tumuli de pietre şi pământ şi 
acoperite cu bolți false sau, pe coasta Etruriei 
Septentrionale, cu cupole false. Dacă incineraţia se 
menţine în interiorul Etruriei de Nord şi îndeosebi în zona 
Chiusi, înhumarea covârşeşte peste tot aiurea. O bogăţie 
nebănuită şi aproape nemaiauzită se vădeşte, la Cerveteri, 
Palestrina şi încă în alte locuri, în morminte care conţin 
bijuterii de un lux şi de un rafinament cu totul orientale (il. 
7). Toate acestea dezvăluie apariţia unor tehnici noi, 
dezvoltarea rapidă a unei mari proprietăţi economice şi 
comerciale. Inceputul acestei civilizaţii noi, care a primit 
numele convenţional de orientalizantă, indică totodată 
începutul istoriei etrusce. 

1. PROBLEMA ORIGINILOR ETRUSCE 

Asupra originilor etruscilor, anticii aveau o părere 
aproape unanimă. Ei se raliau la povestirea lui Ilerodot, 
primul mare istoric grec, despre sosirea tirenienilor în 
Toscana. Potrivit scriitorului elen, o mare foamete ar fi 
determinat un popor din Asia Mică, lidienii, să se 
expatrieze în parte spre apus. Aceasta s-ar fi petrecut sub 
domnia lui Atys, fiul lui Manes. Regele şi-ar fi împărţit 
întreg poporul în două grupuri, din care a tras la sorţi care 
să rămână pe loc, şi care să părăsească ţara. El însuşi se 
aşeză în fruntea grupului desemnat să rămână acasă, iar în 
fruntea grupului care pleca, îl puse pe fiul său Tyrrhenos. 
L:dienii se îmbarcară la Smirna şi navigară multă vreme 
înainte de a ajunge în ţara umbrienilor unde se aşezară, 
întemeiară oraşe şi îşi schimbară numele iniţial cu cel de 
tirenieni, împrumutat de la fiul regelui lor, care le servise 
drept călăuză şi căpetenie. 

După cronologia lui Herodot, această migrare peste 
mare ar fi avut loc la o dată timpurie, în secolul al XIII-lea 
înaintea erei noastre. Scriitorii din Grecia şi din Roma 
adoptară, pe urmele lui, acest fel de a vedea. În poemele 
lui Vergiliu, Ovidiu şi Horaţiu, etruscii apar în mod curent 
sub numele de lidieni. Potrivit mărturiei lui Tacit (Anale, IV, 
55), locuitorii Lidiei se considerau încă şi în epoca 
imperială fraţi de neam cu etruscii. După o frază a lui 


Seneca, Asia revendica paternitatea toscanilor, Tuscos Asia 
sibi, Cindicat. Totuşi, un retor grec care trăia la Roma în 
epoca lui August, Dionis din Halicarnas, a dezvoltat un 
punct de vedere diferit. Lui nu i se părea posibil ca etruscii 
să fi coborât din colonişti lidieni, căci limba etruscă şi 
idiomul lidian, civilizaţia din Toscana şi cea din Lidia i se 
arătau a fi cu totul deosebite. Pentru el, toscanii reprezintă 
un popor foarte vechi, un popor băştinaş a cărui origine 
foarte timpurie explică singularitatea limbii şi a 
moravurilor. Tezei despre originea orientală i se opunea 
astfel teza autohtoniei. 

Epoca modernă n-a adus o concluzie certă asupra 
acestei probleme. Chestiunea a fost mai curând întunecată 
prin elaborarea unei teorii noi, concepută în secolul al 
XVIII-lea şi care atribuie etruscilor o origine nordică. 
Aceştia ar face parte dintre invadatorii indo-europeni care 
s-au revărsat peste peninsulă începând din epoca 
bronzului. Dar argumentele aduse în sprijinul acestui 
punct de vedere sunt slabe. Raportul care leagă numele 
reţilor - aceste seminţii alpine de provenienţă obscură - cu 
cel de Rasennct este o pură aparenţă. Inscripţiile 
etruscoide descoperite în regiunile ocupate de reţi sunt 
târzii şi provin de la urcarea spre nord, în secolul al III-lea, 
a unor fugari etrusci strâmtoraţi de celți. Astfel discuţia se 
învârte în esenţă în jurul ipotezei orientale şi a celei a 
autohtoniei. 

Multe fapte de ordin lingvistic şi arheologic par să 
militeze în favoarea celei dintâi, care se bucură încă de 
mare favoare în lumea învăţaţilor. Caracterele orientale ale 
civilizaţiei etrusce sunt prea numeroase şi importante 
pentru a nu exclude ipoteza unei simple coincidente. 
Limba etruscă rămâne în parte neexplicată. Dar cel puţin 
dispunem de un document exterior Italiei, redactat într-un 
idiom foarte aprtijpiat; este inscripţia de pe vestita stelă 
din Insula Lemnos, descoperită în 1885 de doi tineri 
savanţi de la Şcoala franceză din Atena. Acest text datează 
din secolul al VIl-lea înaintea erei noastre Or, dacă 
tirenienii au venit în adevăr din Asia Mică, aşa cum vrea 


tradiţia, migraţia lor se situează cam pe la anul 700 şi nu 
la data prea timpurie pe care i-o atribuie 

Herodot. La traversarea Mării Egee, ei au putut îace 
escală în Insula Lemnos şi prezenţa stelei etruscoide se 
potriveşte foarte bine în cadrul ipotezei orientale. 

La fel, caracterele orientale ale civilizaţiei etrusce 
sunt semnificative. Femeia ocupă în familie şi în societate 
un loc care evocă datini atestate în Anatolia, îndeosebi în 
ţinutul lician. Atitudinea religioasă a etruscilor este foarte 
depărtată de cea a grecilor şi a latinilor. Ei cred într-o 
religie revelată ale cărei precepte sunt enunțate în cărţi 
sacre. Zeii lor au o natură misterioasă şi înfricoşătoai e. Se 
cuvine să se caute neîncetat care este voinţa lor şi ce viitor 
vestesc semnele trimise de ei pe pământ. În viaţa 
toscanilor, ca şi în a atâtor popoare din Orient, divinaţia 
ocupă un loc eminent. Examinarea ficatului victimelor 
permite preoţilor lor, haruspicii, să prezică viitorul şi să 
indice oamenilor comportarea pe care trebuiau s-o adopte. 
In domeniul tehnicilor şi al artei se discern, de asemenea, 
conexiuni orientale. 

Fără să nesocotească aceste observaţii, savanţi de 
mare valoare înclină din nou spre teza autohtoniei, 
propusă acum aproape două mii de ani de Dionis din 
Halicarnas. Pentru ei relaţiile dintre Etruria şi Orient se 
explică astfel: vechile populaţii, răspândite în bazinul 
mediteranean, au fost în adevăr potopite de invaziile indo- 
europene, însă câteva din elementele lor trebuie să fi 
supravieţuit naufragiului. Poporul etrusc ar fi una din 
aceste insule şi aceasta explică trăsăturile mediteraneene 
ale limbii şi datinilor sale. Se poate face deci abstracţie de 
ipoteza unei migrații care rămâne cu totul 
nedemonstrabilă. Fenomenul etrusc este un fapt italic şi 
nimic nu îngăduie să fie explicat printr-o ascendență 
depărtată şi străină. O astfel de poziţie a fost apărată 
recent cu multă vigoare de Altheim şi Pallottino. 

Într-adevăr, atitudinea ce se cuvine luată în faţa unei 
probleme care cunoaşte astăzi un spor de actualitate 
trebuie să fie, după părerea noastră, nuanţată. Susţinătorii 


autohtoniei etrusce înfăţişează observaţii de o justeţe 
netăgăduită. Poporul etrusc, ca şi celelalte popoare italice, 
este rezultatul contopirii unor elemente etnice diverse şi, 
în clipa de faţă, nu ne este permis să-l luăm drept o 
naţiune ce răsare dintr-odată în inima Italiei. Pretutindeni, 
cum se constată, ethnos-ul este rodul unei elaborări lente 
şi adesea târzii. Noţiunii de derivare liniară şi de 
descendență i se substituie, în etnologie, cea de formare. 
Toată problema este deci de a şti dacă, printre elementele 
formatoare ale naţiunii toscane trebuie sau nu să se 
admită prezenţa unui nucleu de navigatori veniţi din 
Orient în căutare de mări şi de bogății noi. Este ceea ce, 
din partea mea, sunt înclinat să admit. Elementele net 
orientale ale civilizaţiei toscane îmi par a găsi astfel mai 
uşor o explicaţie, decât printr-o simplă deşteptare a unor 
vechi populaţii statornicite de multă vreme în regiune. Dar, 
încă o dată, dacă a fost o migraţie, ea trebuie înţeleasă ca 
fiind redusă numericeşte, iar partea elementelor propriu- 
zis italice, în elaborarea civilizaţiei etrusce, nu este de 
nesocotit. Poporul etrusc s-a format încetul cu încetul şi nu 
a sosit dintr-odată pe pământul în care urma să se 
făurească istoria lui. Aici ca şi aiurea, cercetarea tinde 
astăzi, pe drept cuvânt, să explice naşterea şi dezvoltarea 
unei civilizaţii prin influenţe culturale, legături comerciale 
şi concursul unor împrejurări istorice favorabile. Fără a 
exclude factorul reprezentat de aporturi etnice noi şi de 
migrații momentane, cercetarea este departe de a vedea în 
ele elementul esenţial şi hotărâtor al istoriei care, în ochii 
a numeroşi învăţaţi de la sfârşitul secolului trecut şi de la 
începutul acestuia, părea să le întunece pe toate celelalte. 

2. LIMBA ETRUSCĂ 

Este curios de constatat, în materie de lingvistică, în 
ce măsură teoriile cele mai frivole şi părerile cele mai 
puţin întemeiate găsesc o lesnicioasă audienţă, O nouă 
dovadă despre aceasta am avu-t-o în cursul anului 1957, cu 
„prilejul  zarvei inutile făcute în jurul pretinselor 
descoperiri ale unui amator în privinţa descifrării limbii 
etrusce. Se pare că publicul nu vede întotdeauna limpede 


că lingvistica şi filologia sunt discipline ştiinţifice extrem 
de dificile, la care nu se poate recurge fără o foarte lungă 
muncă prealabilă şi fără însuşirea unei metode sigure. 

În cadrul expunerii de faţă, se cuvine să înfăţişăm 
succint starea problemei şi perspectivele care decurg din 
ea. Vorbită în Toscana din preajma anului 700 până în 
secolul întâi înainte de era noastră, mai scurtă vreme în 
Campania şi în Câmpia Padului, limba etruscă era 
cunoscută încă, sub Imperiul roman, de gramatici şi 
haruspici. Documentele în etruscă nu lipsesc (il. 7). Există 
aproape 10.000 de inscripţii, gravate pe obiectele cele mai 
diverse, şi un liber de in folosit în mod bizar ca faşă în 
jurul unei mumii din epoca greco-romană, aflat astăzi în 
muzeul din Zagreb. Lăsând la o parte această „carte” care 
cuprinde circa 1.500 de cuvinte (dar numai 500 deosebite 
unele de altele), textele sunt deznădăjduitor de scurte şi, 
fie votive sau funerare, cuprind mai ales numele şi 
prenumele dedicatorului sau ale defunctului, împreună cu 
firave indicaţii ajutătoare (numele tatălui şi al mamei, 
vârsta la care a ajuns decedatul...). Al doilea handicap 
serios pentru cercetare: etrusca apare până acum ca 
absolut izolată şi nu i s-a putut găsi nici măcar vreun văr 
mai depărtat. Singurul text etruscoid - şi pe care, de 
asemenea, nu-l înţelegem - este cel de pe stela din 
Lemnos. În sfârşit, nu dispunem de niciun text bilingv 
demn de acest nume, care să ne dea cel puţin traducerea 
câtorva rânduri. 

Concluzia este clară: inscripţiile etrusce trebuie 
studiate comparându-le între ele şi urmărind fără preget o 
comparare minuțioasă, uneori fecundă, alteori 
dezamăgitoare, a termenilor lor. 

Recent s-a făcut în mod just observaţia că reguli 
rituale asemănătoare trebuiau să se întâlnească, pe de o 
parte, în texte latine arhaice sau umbriene, pe de alta, în 
texte etrusce contemporane lor, atât de des încărcate cu o 
valoare religioasă şi sacră. S-a putut alcătui astfel un fel de 
scurte texte bilingve artificiale care au lămurit pasaje până 
atunci obscure. 


Acestea sunt singurele metode de cercetare 
aplicabile astăzi. Iată rezultatele actuale: alfabetul, de 
origine greacă, nu mai pune probleme, afară de cea a datei 
împrumutării sale şi a locului de unde a fost împrumutat. 
Fonetica etruscă este bine cunoscută; morfologia, destul 
de bine în ceea ce priveşte substantivul, mediocru pentru 
verb; structura sintetică nu ne transpare decât cu totul 
parţial. Cele mai mari dificultăţi privesc însă semantica. 
Desigur, glosele lăsate de autorii latini sau greci (în total 
vreo treizeci) şi cuvintele descifrate în mod sigur de către 
moderni (în total un mic lexic de vreo sută de cuvinte) ne 
permit să înţelegem epitafele cele mai scurte. Insă 
obscuritatea continuă să domnească asupra marii 
majorităţi a termenilor pe care îi întâlnim în textele de o 
oarecare lungime, precum cele de pe cippus-ul de la 
Perugia şi de pe ţigla de la Capua. Dacă întrezărim sensul 
general al acestor texte şi însăşi alcătuirea lor, o traducere 
rămâne cu neputinţă. Trebuie oare să ne mirăm? 
Inscripţiile în limba galilor, care, contrar celei etrusce, este 
de origine indo-europeană şi face deci parte dintr-o familie 
bine cunoscută, îşi păstrează o bună parte din obscuritatea 
lor în ciuda strădaniilor metodice şi stăruitoare ale unor 
celtişti de valoare. Şi aici lipsa unor texte de o anumită 
lungime pune piedici cercetării. 

Astfel, o muncă strict metodică va spori cu siguranţă 
cunoştinţele noastre de etruscă. Progresele rămân însă 
încete dacă niciun text bilingv nu iese la lumină - iar 
aceasta a Urna de hazardul imprevizibil al descoperirilor 
întâmplătoare sau al săpăturilor organizate” 1. 

3. TRĂSĂTURI GENERALE ALE ISTORIEI ETRUSCE 

Istoria etruscă cunoaşte o înflorire rapidă, aproape 
fulgerătoare, două secole de prosperitate şi de putere şi o 
lungă perioadă de declin şi de întunecare, de-a lungul 
secolelor al V-lea, al IV-lea şi al II-lea înaintea erei 
noastre. Urmează apoi aservirea către Roma. Încă de la 
mijlocul secolului al VI-lea înaintea erei noastre, 
mormintele zise „ale aurăriilor” ne uluiesc cu strălucirea 
bijuteriilor lor, care sunt de o bogăţie şi de o virtuozitate 


aproape de necrezut. Doar o puternică înflorire economică 
şi comercială poate explica acest lux funerar, rareori atins 
în diversele epoci ale trecutului. Minele de fier şi de cupru 
din nordul Etruriei, în jurul Populoniei, chiar acelea care 
atrăseseră, fără îndoială, pe navigatorii orientali în căutare 
de bogății miniere, trebuie să fi fost exploatate din plin. 
Națiunea toscană găsea acolo ample posibilităţi de 
schimburi comerciale cu Grecia şi cu Orientul. 

li trebuia o marină puternică spre a asigura 
protejarea acestor schimbări. De fapt, încă de la obârşie, 
toscanii apar ca un popor de marinari, iar primele lor 
războaie i-au opus grecilor care le disputau hegemonia 
maritimă. Raporturile lor cu cartaginezii fură mai paşnice. 
Acceptând pătrunderea punică în Sardinia, unde totuşi 
ambițiile lor îi minaseră deja, etruscii înclieiară o alianţă 
cu Cartagina, pentru a încerca să se descotorosească de 
ameninţarea elenă. Către mijl între timp, au fost 
descoperite la Pyrgi, în Îitruria, trei lamele votive din aur, 
două în punică şi una în etruscă; speranţele iniţiale au fost 
însă în bună măsfiră înşelate, prin faptul că textul etrusc 
este doar o parafrază destul de liberă, şi nu o traducere 
literală a originalului semitic (N.tr.). 38 

locul secolului al Vl-lea aceasta se făcea tot mai 
stăruitoare. Colonizării intense a Greciei Mari şi a Siciliei 
venea să i se adauge sosirea unor noi imigranţi pe coastele 
Provenţei, pe ţărmul răsăritean al Corsicii, în sfârşit în 
capătul de nord al Sardiniei. Răpirea Asiei Mici de către 
perşi grăbea plecările. O mare victorie navală a punilor şi 
etruscilor uniţi îi silesc pe greci să evacueze Corsica. 
Aceasta dă însă frâu liber mai ales marinarilor puni, 
stăpâni ai mărilor dintre Sardinia, Africa şi Spania. Iar în 
timp ce Cartagina continuă să se lupte cu elenii, adesea cu 
succes, etruscii suferă înfrângeri încă de la începutul 
secolului al V-lea: cea mai grea este cea încercată la 474 în 
faţa corăbiilor coalizate ale locuitorilor din Cumae şi din 
Siracuza. Acesta a fost semnul şi începutul unui declin 
inevitabil. 

Mai înainte, contrar colonizării greceşti care se 


mărginise întotdeauna la coaste şi la hinterlandul lor cel 
mai apropiat, expansiunea etruscă fusese din belşug 
teritorială. Foarte curând negustorii etrusci trebuie să fi 
trecut Apeninii şi să fi traversat Câmpia Padului pentru a 
lua contact cu populaţiile transalpine din Germania şi din 
Galia. Armata urmă calea pe care ei o trasaseră şi 
întreprinse, în a doua jumătate a secolului al VI-lea, 
cucerirea ținutului roditor. Pe lângă Felsina, capitala noii 
stăpâniri, porturi la Adriatica, de pildă Spina, dobândiră o 
mare prosperitate din relaţiile lor intense cu Grecia. 
Săpăturile care se continuă la Spina scot la lumină un 
tezaur  neasemuit de vase greceşti cu figuri roşii. 
Convoaiele de traficanţi etrusci au putut umbla atunci în 
pace şi duce populațiilor celtice din Burgundia, Elveţia şi 
Bavaria lucrările făurarilor în bronz şi aur din Etruria, din 
Grecia sau din Grecia Mare. În secolul al IV-lea, sosirea 
celților pune capăt acestei stăpâniri a pământului şi 
acestui negoţ înfloritor. Dinamismul toscanilor din epoca 
orientalizantă îi avântase în acelaşi timp spre sud, pe linia 
Chiusi-Roma - Capua. Cucerirea unei părţi din Laţiu şi din 
39 Campania le-a îngăduit să controleze marea cale 
comercială peninsulară prin valea largă a Chianei, podul 
Tibrului, valea Lirisului şi cea a Volturnului. Confederaţiile 
alcătuite din câte douăsprezece cetăţi, întemeiate în 
Campania şi în şesul Padului, au fost ca nişte reflectări ale 
sistemului confederal specific Etruriei: cuceririle au 
izvorât din idei şi întreprinderi comune. 

Dar şi pe uscat, cedarea a fost timpurie şi rapidă. 
Insuccesele sau curatele înfrângeri în faţa corăbierilor 
eleni erau însoţite de o retragere pe pământul italic. 
Repezi în cuceriri, etruscii se vădeau incapabili nu numai 
să împlinească unificarea peninsulei italice, dar nici măcar 
să păstreze poziţiile dobândite. N-aveau însuşirile politice 
şi tenacitatea necesară. Roma va relua mai târziu lucrarea 
părăsită de ei. Plecarea etruscilor din Roma, în 509 după 
tradiţie, în realitate către 475, este, cu siguranţă, 
rezultatul unei puternice reacţii a popoarelor din Laţiu 
împotriva ocupanților tirenieni. Campania, tăiată astfel de 


metropolele sale etrusce, va cădea curând în alte mâini. 
Coborârea în câmpie a robustelor populaţii osco-sabeliene 
va înăbuşi puţin câte puţin rezistenţele şi, în 430, Capua 
însăşi va cădea. Chiar în acelaşi moment, celții se revarsă 
în peninsulă, după ce au trecut păsurile alpine, în pofida 
unei rezistenţe îndârjite, Felsina, ultim şi puternic bastion 
al tirenismului în nordul Italiei, trebuie să capituleze către 
350. Viitorul pare a se deschide acum înaintea popoarelor 
tinere şi pe jumătate barbare. Totuşi soarta nu se va apleca 
nici spre samniţii războinici nici spre celții transalpini, ci 
spre locuitorii unei mici cetăţi latine care se ridică anevoie 
şi cu preţul unui efort crâncen şi neîntrerupt în rândul 
întâi al istoriei. 

În adevăr, Roma, ale cărei prime secole vor fi 
zugrăvite mai departe, profită de slăbirea toscanilor sub 
presiunea îmbinata a grecilor, a celților şi a samniţilor şi 
ea este cea care poartă duelul hotărâtor (harta 4). 
Dezbinarea cetăților etrusce, asociate între ele doar prin 
legături federale fără vigoare, va decide sorții acestei 
lupte. Un asediu de zece ani izbândeşte asupra rezistenţei 
eroice, dar solitare şi deci zadarnice, a oraşului Veii, situat 
prea aproape de Roma, abia la cincisprezece kilometri. În 
396, dictatorul roman Marcus Furius Camilhis ia oraşul cu 
asalt şi pune 

4. Cetățile Etruriei. Cucerirea Etruriei de către 
romani în prima jumătate a sec. IV înaintea erei noastre o 
trupă, nepăsătoare la frumuseţile şi la arta lui, să-l radă de 
pe faţa pământului. O jumătate de secol mai târziu, 
Cerveterj. se supune şi ea. In 

308, Tarquinia, cetatea sfântă a Etruriei, cedează o 
parte a teritoriului ei. De atunci, lupta continuă inegală şi 
Etruria presimte pierderea apropiată a neatârnării sale. 
Aceasta nu va mai fi decât o amintire când oraşul federal 
Yolsinii, bine apărat deasupra Lacului Bolsena de o incintă 
şerpuitoare şi puternică -, pe care săpăturile Şcolii 
franceze de la Roma au făcut-o să reapară la lumină -, va 
cădea în 265 înaintea erei noastre sub năvala irezistibilă a 
legiunilor romane. Ar fi însă o greşeală să se creadă că 
Toscana, devenind vasală a Romei, îşi pierde în acelaşi 
timp fizionomia proprie. Tradițiile sale religioase, 
meşteşugăreşti şi artistice vor persista până în preajma 
erei creştine. Mai mult încă, până la domnia lui Constantin, 
popoarele din regiune vor continua să trimită la vechiul 
sanctuar federal al Voltumnei, situat într-un loc încă 
necunoscut din teritoriul volsinian, delegaţi care să 
alcătuiască în fiecare an o adunare religioasă. Sentimentul 
unei foarte vechi frăţii naţionale a sălăşluit în inima 
locuitorilor Etruriei până la sfârşitul istoriei romane. 

4. CIVILIZAŢIA ETRUSCĂ 

Civilizaţia etruscă se deosebeşte net, prin unele din 
trăsăturile sale, de culturile popoarelor italice 
înconjurătoare. Nu este uşor să o defineşti în câteva 
pagini, căci originalitatea ei este multiformă. Ea este 
esențialmente de caracter urban, şi aceasta încă dintr-o 
vreme în care italicii duceau o viaţă agricolă şi pastorală. 
Douăsprezece popoare toscane îşi trăgeau numele de la 
metropola lor respectivă, astfel Targuinienses, Volsinienses 
de la Tarquinii şi Volsinii, iar fiecare din ele ocupa un 
teritoriu îndeaproape controlat de către oraş. Dar 
legăturile dintre oraşe erau slabe şi concilium Etruriae, 
reunit la Faniim Voltumnae, avea atribuţii prevalent 
religioase. Căpetenia ligii se numea rex, mai târziu 
sacerdos. 

Regimul intern al oraşelor este „la început, monarhic, 
şi domnia Tarquiniilor la Roma ne va da exemplul cel mai 
clar şi de departe cel mai cunoscut. La sfârşitul secolului al 


VI-lea, o criză constituţională zguduie cetăţile propriu-zis 
etrusce sau etruscizate, de pildă Roma, şi peste tot, în 
afară de câteva excepţii, ca Yeii, regele face loc unor 
magistrați aleşi. Aristocraţii au puterea; plebea, formată 
din oameni liberi şi sclavi, este menţinută într-o stare 
inferioară şi grea. Revolte violente, în vremurile din urmă 
ale independenţei etrusce, manifestă izbucnirea unei uri 
îndelung stăpânite. 

Bogăția economică îmbogățirea Etruriei fusese un 
fenomen primordial şi rapid. Exploatarea minelor din 
nordul ţării, prosperitatea comerţului, controlul, prin taxe 
de trecere sau piraterie, al unor căi de trafic însemnat 
provocaseră un incredibil aflux de bogății în Toscana 
secolelor al VIl-lea şi al Vl-lea. Avem însă doar pentru 
perioada elenistică da te foarte precise despre nişte cetăţi 
supuse atunci jugului Romei. Când, în 205, Scipio Africanul 
se pregăteşte să debarce pe coasta Africii pentru a da o 
lovitură fatală duşmanului punic, senatul îi permite să-şi 
procure echipamentul flotei printre aliaţii Romei. Un 
preţios pasaj din Titus Livius (XXVIII, 45) ne dă precizările 
următoare: „Care oferi grâu pentru echipajele de aliaţi, 
precum şi provizii de tot felul, Populonia - fier, Tarquinii 
țesătură de in pentru pânze, Volaterrae grâu şi greement 
de corăbii; Arretium trei mii de scuturi, tot atâtea căşti, 
sulițe romane şi galice, lăncii lungi, alcătuind, în cantităţi 
egale din fiecare fel, un total de cincizeci de mii de arme; 
securi, târnăcoape, coase, troace, pietre de moară pentru 
echiparea a patruzeci de corăbii lungi, o sută douăzeci de 
mii de baniţe de grâu ales şi merindele de drum ale 
decurionilor şi ale vâşlaşilor; Peruşia, Clusium şi Rusellae 
dădeau 43 lemn de brad pentru construirea de nave şi 
grâu în cantitate mare”. Astfel, la dată târzie, Care, 
Clusium şi Peruşia se consacră îndeosebi exploatării 
marilor păduri ale masivelor toscane, în timp ce Populonia 
este un mare centru siderurgic, iar Arretium un oraş 
industrial înfloritor. La o epocă mai veche, activitatea 
metalurgică din zona de nord a Etruriei trebuie să fi jucat 
un rol şi mai însemnat. Producerea intensă a fierului şi a 


cuprului asigura fabricarea şi calitatea armelor şi procura 
o monedă de schimb care era foarte căutată în bazinul 
mediteranean. Nu este nimic mai interesant şi mai 
semnificativ decât munţii de zgură care se înalţă şi astăzi 
în împrejurimile Populoniei şi care sunt semnul tangibil al 
unei munci seculare de extragere şi de topire a 
minereurilor. In schimbul obiectelor de bronz şi de fier 
prelucrat, în schimbul minereului brut, Grecia trimitea în 
Toscana, îndeosebi în epoca arhaică, o mulţime de vase 
pictate, mai întâi cu figuri negre, apoi cu figuri roşii, după 
care etruscii se dădeau în vânt şi pe care le aşezau alături 
de morţii lor ca daruri preţioase şi totodată folositoare în 
viaţa de apoi. Aceste frumoase creaţii elenice, pe care le 
aflăm sumedenie în mormintele etrusce, au trecut drept 
etrusce până la sfârşitul secolului al XVIII-lea şi au fost 
necesare străduinţele răbdătoare ale unor arheologi de 
valoare pentru a dovedi, fără putinţă de îndoială, originea 
exactă a acestor pretinse „vase etrusce”. 

Domeniul cultural în domeniul propriu-zis cultural, 
Etruria manifestă două caractere foarte distincte. 
Originalitatea ei pe pământul italic este mare şi îi izbea 
deja pe antici. Rolul ei a fost totuşi cel al unui intermediar 
care a asimilat creaţiile elenice cu o uşurinţă uluitoare şi 
le-a transmis de îndată populațiilor înconjurătoare. Etruria 
a ştiut, cu siguranţă, mai puţin să-i „etruscizeze” pe italici 
şi pe latini decât să-i elenizeze încă de la o dată timpurie. 
Fără îndoială, tradiţiile ei proprii erau prea depărtate de 
concepţiile italico-romane pen44 

tru a le modifica profund. Elenismul, ale cărui 
superiorităţi le recunoştea şi pe care le primea din belşug 
pe propriul ei hotar, era cu mult mai uşor de înţeles şi de 
asimilat pentru diversele popoare ale peninsulei. Roma va 
păstra totuşi o parte din moştenirea specific toscană în 
obiceiurile şi în arta sa. 

Nu ne-a rămas nimic din literatura etruscă, în afară 
de numele unui autor de tragedii, Volnius, care a trăit în 
secolul al II-lea înaintea erei noastre. Această literatură, 
fără îndoială foarte elenizată, pare însă a fi avut aspecte 


diverse: dramatic, istoric, popular şi sacru. După mărturia 
lui Cenzorinus, Yarro cita nişte Tuscae lIlisloriae, cronici 
etrusce din care nu ne-a rămas din nefericire nimic, dar pe 
care erudiţii romani le-au consultat şi folosit din plin la 
rândul lor. Locuitorilor Toscanei le plăcea să compună şi să 
recite cântece populare şi satirice care se numeau cântece 
fescenine. Faima lor le-a făcut cunoscute şi iubite în Roma 
primelor timpuri. În sfârşit, un şir de cărţi sacre conţinea 
totalitatea ştiinţei religioase a toscanilor şi enumera 
preceptele care trebuiau să conducă viaţa statelor şi a 
indivizilor. Avem despre aceste cărţi informaţii destul de 
precise, graţie interesului pe care li-l acordau încă autorii 
greci şi romani. 

Religia 

Redactarea cărţilor sacre este fără îndoială târzie. 
Dar doctrina pe care o conţin datează dintr-o epocă 
timpurie şi suntem evident înclinați să gândim că ea 
provine în parte din Orient. Ca atâtea alte religii orientale, 
cea etruscă trecea drept rodul unei revelații primordiale. 
Geniul Tages, ieşit în chip miraculos din pământ, sau nimfa 
Begoe ar fi fost autorii ei. Ei ar fi dictat reguli rituale care 
fură apoi consemnate în scris în culegerea sacră conţinând 
disciplina Etrusca. Aceste reguli învăluiau viaţa omului 
într-o reţea atât de complicată, încât niciuna din acţiunile 
sale nu părea să poată scăpa din ea. Această atitudine 
exigentă şi mistică este foarte departe de păgânismul 
greco-roman. 

Un corp specializat de preoţi, haruspices, era 
singurul în stare să îmbrăţişeze şi să pună în 

2. Ficat de bronz (Placentia, Etruria), întrebuințat de 
auguri. În diferitele lui căsuțe sunt notate numele zeităților 
care le stăpânesc practică o doctrină atât de complexă. Ei 
nu au încetat să deţină în viaţa Etruriei un loc eminent şi îi 
regăsim apoi la Roma până la căderea Imperiului. Este 
uimitor destinul acestor ghicitori, apăruţi pe pământul 
Italiei încă din secolul al VII-lea înaintea erei noastre şi pe 
care-i regăsim, zece secole mai târziu, la vremea agoniei 
păgânismului roman, ocupând un loc de cinste în anturajul 


împăratului Iulian. Şi totuşi ştiinţa lor era, de fapt, tipul 
ştiinţei false şi iluzorii, deoarece ea consta esențialmente 
în observarea, pe pământ şi în cer, a semnelor pe care zeii 
se socotea că le trimit oamenilor, precum şi în deducerea 
din aceste prevestiri a unor preziceri îndrăzneţe, privitoare 
la un viitor depărtat sau apropiat. Ei excelau în 
interpretarea trăsnetelor, a măruntaielor victimelor şi a 
minunilor celor mai diverse. Tehnicile lor de divinaţie 
complicate par a se lega de foarte vechi practici asiro- 
babiloniene. Studiile orientale vor şti poate să precizeze 
curând calea de filiaţie şi etapele intermediare. Oricum, 
această nelinişte statornică faţă de viitor, această grijă de 
a găsi mijloacele de a-i împăca pe zeii exigenţi şi 
înfricoşători sunt, în adevăr, trăsăturile cele mai 
caracteristice ale conştiinţei religioase a etruscilor. 


Panteonul lor ne apare sul) un aspect complex, căci 
el amestecă divinităţi specific toscane cu zei deja foarte 
elenizaţi. Cei mai mulţi ocupă locuri anumite în cer, aşa 
cum veghează asupra unor părţi anumite ale ficatului 
victimelor (t'în 2). Macrocosmosului orientat cu grijă şi ale 
cărui diverse sectoare sunt lăcaşurile fiinţelor divine îi 
corespunde astfel, într-un chip uimitor, microcosmosul pe 
care îl reprezintă ficatul animalului oferit ca jertfă. Este 
vorba astfel de o reflecţie originală asupra kosmos-ului, 
asupra raporturilor care leagă strâns structura lucrurilor 
cu totalitatea lumii. După un text târziu al lui Martianus 
Capella, dar a cărui substanţă urcă, dincolo de secole, 
până la traducerile latine ale ritualurilor etrusce, făcute în 
epoca lui Cicero, ordinea zeilor toscani ar fi fost 
următoarea: alături de Tinia-lupiter tronau divinităţile 
superioare, senatores deorum; apoi veneau cei doisprezece 
zei care prezidau asupra semnelor zodiacului şi şapte zei 
corespunzând planetelor; în sfârşit erau zeii repartizaţi în 
cele şaisprezece regiuni ale cerului. De fapt, fiecare 


divinitate, Nethuns-Neptun, Maris-Mars, Turan-Afrodita, ar 
merita un studiu special care cel mai adesea ne lipseşte 
încă. Multe au un caracter local şi sunt legate de un oraş 
sau de un sanctuar anumit. 

Gândirea etruscă acorda un loc însemnat destinului 
morţilor şi lumii de apoi. Mormântul este construit după 
modelul casei, dar din materiale infinit mai solide. 
Bărbatul este depus în el cu armele sale, femeia cu 
podoabele ei. După înhumare, cavoul este închis cu o 
lespede enormă. Pământul Toscanei a fost astfel 
literalmente presărat cu morminte în formă de cameră (il. 
10 şi fig. 3), şi cercetările care se continuă acolo de secole 
sunt departe de a-i fi epuizat extraordinara bogăţie. In 
mormântul său, defunctul ducea oare o viaţă scăzută sau 
mergea, într-un mod misterios, să se alăture celorlalte 
umbre într-un llades comun? Ambele idei au coexistat la 
etrusci, fără ca ei să fi simţit nevoia unei concilieri 
raţionale. 

47 Libaţiile şi jertfele îl bucură pe mort şi îi 
reînnoiese vigoarea. De aici vine însemnătatea cultului 
funerar. Frescele şi basoreliefurile sarcofagelor desfăşoară 
un întreg simbolism funerar, evocând călătoria mortului 
spre lumea de dincolo, viaţa şi ocupațiile sale în regatul 
umbrelor.  Geniile  înaripate care veghează asupra 
împărăției infernale iau, în momentul decăderii Etruriei, o 
înfăţişare tot mai amenințătoare şi mai înspăimântătoare. 
Această concepţie sumbră despre moarte, care se impune 
într-o regiune supusă stăpânilor romani, reîntâlneşte, 
poate, vechi tradiţii care nu se exprimaseră până în epoca 
înfrângerilor şi ruinelor. 

În domeniul artei, poziţia etruscă nu este mai puţin 
demnă de interes. Extrema diversitate a producţiei 
meşteşugăreşti şi artistice ne poate mira dacă ne gândin! 
că ea se etajează pe aproape şapte sute de ani. În plus, 
particularismul oraşelor explică faptul că, la aceeaşi epocă, 
atelierele au urmat inspiraţii foarte variate. Totuşi, 
anumite trăsături persistă de la origini până la sfârşitul 
epocii elenistice, dintre care cea principală este, fără 


îndoială, o extremă receptivitate faţă de modelele venite 
din afară, mai întâi din ţările 

Orientului, apoi din Grecia propriu-zisă şi din Grecia 
Mare. Influenţa elenică a fost atât de profundă, încât unii 
refuză să acorde până şi o aparenţă de autonomie artei 
etrusce, care ar fi pur 

Ar ta 


3. Artă etruscă: cap de dansator (frescă din 
mormântul zis del Morlo, Tarquinia), ultimul pătrar al sec. 
VI l. era noastră El poartă scufia conică etruscă, aflată 
desigur la originea pileus-ului sacerdoţilor romani (Extras 
din R. BLOCH, op. cit.) 

şi simplu o producţie provincială şi o reflectare a 
artei greceşti, care este modelul ei. Această poziţie este 
forţată şi adevărul rezidă, ca întot 

4. Artă etruscă: cercel de aur din mormântul de la 
Todi (Etruria), către 300 i. era noastră Tehnică au 
repoussé. Muzeul de la Villa Giulia, Roma (Extras din R. 
BLOCH, op. cit.) 

deauna, într-o viziune mai nuanţată a lucrurilor. 
Desigur, modelele elenice au exercitat în Toscana o acțiune 
statornică şi profundă. Aceasta nu suprimă accentul 
particular al operei etrusce, care poate fi imediat 
deosebită de realizarea greacă. 

Acest accent propriu rezultă, neîndoielnic, din factori 
diverşi, din via sensibilitate artistică a toscanilor care s-au 


complăcut în jocurile cele mai îndrăzneţe ale formelor şi 
culorilor, din gustul lor pentru decorativ şi chiar pentru 
excesele lui, din slăbiciunea faţă de baroc, care i-a făcut să 
urmărească încărcarea draperiilor şi echilibrele cele mai 
instabile. 

Atrage atenţia arhitectura toscană. Etruscii treceau 
în faţa anticilor drept constructori excelenți. Ei au folosit 
din belşug arcul şi bolta, şi Roma pare să fi moştenit de la 
ei o întreagă suită de cunoştinţe tehnice care au permis 
artei arhitecturale romane să ajungă la o înflorire rapidă şi 
precoce. Dar, dacă ne rămân numeroase mărturii ale 
construcţiilor lor funerare, vestigiile edificiilor lor civile şi 
sacre sunt relativ rare astăzi. Pe fostele aşezări ale 
lucumoniilor etrusce, adesea reunite de cuceritorul roman 
sau reconstruite de el în alte locuri, nu mai apar decât 
câteva resturi din puternicele lor fortificaţii, temeliile 
sanctuarelor şi câteva biete urme ale caselor de locuit. 
Arhitectura funerară oferă însă, cu mormintele ei 
construite din blocuri de piatră sau scobite în stâncă, o 
documentaţie nesfârşit de bogată, care restituie ochilor 
noştri forma locuinţelor dispărute. Liniile au acolo o reală 
frumuseţe şi dau o impresie de sobră eleganţă. Yeii, 
Cerveteri şi Tarquinia au înălţat, înaintea Romei, 
ansambluri edilitare întinse, complexe şi armonioase. 

Diferitele produse ale artei şi artizanatului, sculpturi, 
fresce şi documente minore constituie o lume complexă şi 
infinit de variată. Nu este indiferent pentru destinul 
cultural al Italiei că o astfel de supraabundenţă creatoare 
şi-a dat frâu liber chiar din zorii istoriei sale. Anumite 
diviziuni cronologice - adesea aproximative - încearcă să 
delimiteze perioadele în cursul cărora 50 

spiritul etrusc prezintă aspecte diferite, păstrând 
totuşi unele constante, evocate puţin mai sus. Marile 
perioade ale artei etrusce sunt secolele al VII-lea şi al VI- 
lea înainte de era noastră. 


5. Artă etruscă: oglindă de inspiraţie grecească: 
Apolo şi Artemis, oglindă gravată, sec. III înaintea erei 
noastre Luvru. (Extras din R. BLOCH, op. cit.) 

să zicem vremea care se întinde de la 700 la 475 şi 
care corespunde măreției naţiunii şi imperiului. Până în 
575 arta este orientalizantă; apoi, în cursul secolului 
următor, ea primeşte modelele şi stilul 51 Ioniei, apoi ale 
Atenei arhaice. Ea rivalizează astfel, ca reuşită şi 
îndrăzneală, cu creaţiile Orientului Apropiat, apoi cu cele 
ale Greciei însăşi. Dar declinul economic şi politic atrage 
totodată şi regresul artei, şi secolul al V-lea nu mai 
cunoaşte decât un arhaism întârziat şi palid. Influenţa 
greacă clasică, ce nu va trezi decât puţine ecouri la artiştii 
toscani, mai sensibili la stilizare şi la îndrăzneala liniilor 
decât la armonia şi la plenitudinea formelor, nu se face 
simțită decât în secolul al IV-lea. Apoi Etruria, supusă 


Romei, nu încetează să producă, iar cele trei secole ale 
epocii elenistice (fig. 4 şi 5) au o bogăţie de creaţii 
multiforme care se inspiră din noile tendinţe ale artei 
greceşti şi dau mărturie despre acel gust pentru concret, 
pentru pitoresc şi dramatic, care era pe atunci comun 
diverselor şcoli de artă din bazinul mediteranean. Etruria, 
primitoare şi deschisă neîncetat influenţei venite din 
răsărit şi îndeosebi din Grecia, n-a găsit, aşadar, acolo o 
sursă de inspiraţie puternică, ba chiar originală, decât în 
afara clasicismului, care se potrivea prea puţin cu 
temperamentul şi cu gusturile proprii. Bogăția şi fantezia 
decorului oriental, stilizarea îndrăzneață a arhaismului 
grec, senzualismul creaţiei elenistice au ştiut, dimpotrivă, 
să suscite din partea ei răspunsuri entuziaste şi 
cutezătoare. 

Capitolul 3 

ORIGINILE ROMEI 

Dacă ar trebui definită rapid poziţia actuală a 
cercetării istorice faţă de naşterea şi începuturile Romei, o 
constatare importantă s-ar impune înainte de toate. Printr- 
o schimbare revoluţionară a orientării sale, istoricul refuză 
actualmente să considere Urbs ca născând în ea însăşi şi 
unită doar prin legături destul de slabe cu cetăţile vecine 
din Laţiu, din Etruria sau din Grecia Mare. Este vorba, 
desigur, de o radicală schimbare de atitudine. Până la o 
dată destul de recentă - şi adesea încă şi azi în opinia 
curentă -, dezvoltarea Romei era concepută ca o realitate 
închisă şi progresând într-o mişcare continuă, de la 
începuturile ei semilegendare până la stăpânirea ei asupra 
lumii. Continuitate, coerenţă internă, dezvoltare până la 
apogeul Imperiului, apoi decadenţa, - aceasta era viziunea 
tradiţională, întemeiată pe izvoarele literare clasice şi pe 
evidenţa vestigiilor scoase la lumină de săpături. Dar 
afirmarea cercetării arheologice şi lingvistice a demonstrat 
că o astfel de viziune nu era conformă cu realitatea. Puțin 
câte puţin s-au conturat trăsăturile unei lumi arhaice care, 
în centrul vestic al Italiei, a avut o istorie comună între 
secolele al VIII-lea şi al V-lea înaintea erei noastre, adică în 


timpul perioadei regalității romane. Şi această 53 fază, 
jumătate legendară, jumătate-istorică, a vieţii Romei nu şi- 
a găsit adevărata faţă decât tocmai atunci, când a fost 
cuprinsă în dezvoltarea întregii „inimi” a peninsulei. Prin 
aceasta, tabloul Romei primitive primeşte o profundă 
modificare. Nu mai este vorba să se studieze o civilizaţie 
evoluând într-un vas închis, ca mânată de un soi de lege 
lăuntrică. Ea este analizată în raporturile ei intime şi 
fundamentale cu ansamblul civilizaţiei latine şi al 
civilizaţiei etrusco-greceşti, în legăturile pe care le 
întreținea şi cu popoarele osco-umbriene. Astfel se 
limpezesc într-o lumină nouă faptele economice şi politice 
ale vechii Rome, astfel se înţelege mai bine afirmarea lentă 
şi complexă a gândirii, a religiei şi a artei sale. Acesta este 
motivul pentru care, în fruntea acestui studiu, a fost 
zugrăvit tabloul repartiţiei popoarelor în diferitele regiuni 
ale peninsulei. 

Nu va fi adusă ca obiecţie diviziunea Italiei pe care o 
înfăptuieşte lanţul lung şi complicat al Apeninilor. Desigur, 
acest masiv care se întinde de la nordul la sudul cizmei 
compartimentează teritoriul şi explică, într-o oarecare 
măsură, particularismul diferitelor ţinuturi. În plus, dacă 
se exceptează Padul care străbate marea câmpie din nord, 
cursurile de apă nu prea sunt navigabile şi niciunul din ele 
nu a putut servi drept cale importantă de comunicaţie, nici 
chiar Tibrul, cu regim mediteranean şi anevoie de folosit, 
afară de partea sa inferioară. Totuşi, drumurile care urmau 
aceste căi de apă au servit adesea drept trăsături de unire 
între regiuni despărțite de contraforturi muntoase (harta 
5). Şi se adaugă imensa deschidere a ţărmurilor italiene pe 
coastele tireniană şi adriatică. Navigaţia, chiar redusă la 
cabotaj, a fost un însemnat factor de legătură, în sfârşit, 
Roma este aproape de ţinuturile sabine, de Etruria şi chiar 
de Campania şi, pentru aporturile economice şi culturale, 
calea era rapidă şi lesnicioasă. 

Un alt punct important al cercetării priveşte tradiţia 
literară relativă la originile Romei. Ce atitudine să se 
adopte faţă de acea minunată înflorire de scrieri greceşti şi 


latineşti, de la sfârşitul Republicii şi de la începutul 
Imperiului, care evocă peripeţiile genezei Oraşului? în 
Franţa şi aiurea, aceste povestiri au nutrit spiritul a 
numeroase generaţii şi au format o parte din cunoştinţele 
şi din cultura lor. Problema valorii lor istorice nu avea să 
fie ridicată decât în secolul al XVIII-lea. Lenta 
perfecţionare a metodei istorice făcu atunci să se işte 
întrebarea ce fond de realitate se putea ascunde în spatele 
unei tradiţii depărtate, transmisă numai pe cale orală timp 
de mai multe secole şi, prin aceasta, suspectă de multe 
alterări, de multe neadevăruri. De la lucrarea scrisă în 
secolul al XVIII-lea de Louis de Beaufort şi intitulată de V 
incertiţude des cinq premiers sieeles de Rome, criticii i-a 
fost foarte la îndemână să se exerseze asupra tabloului viu 
colorat pe care analiştii romani l-au zugrăvit despre viaţa 
locuitorilor celor şapte coline, de la întemeierea romuliană 
până la sfârşitul regalității, ba chiar şi la primele timpuri 
ale Republicii. Şi, de fapt, abia din preajma anului 300 
înaintea erei noastre principalele evenimente ale anului au 
fost transcrise cu regularitate pe Tabla Pontifului. 
Severitatea criticii pare să se fi ascuţit tot mereu până la 
începutul secolului de faţă, mergând până la manifestările 
de hipercriticism ale unor spirite eminente -, ca acela al lui 
E. Pais: acesta refuza să accepte o tradiţie marcată în 
întregime, în ochii săi, de fantezie şi de minciună. 

Astăzi, poziţia noastră este diferită. Desigur, însăşi 
psihologia autorilor greci şi latini, tratând despre originile 
romane, i-a făcut să deformeze involuntar realitatea. Ei 
aveau sub ochi o Romă, centru politic şi militar al Italiei şi 
al unei părţi a Mediteranei, şi totul în istoria pe care o 
scriau părea să pregătească această măreție şi această 
putere. Nişte contemporani ai lui Augustus nu puteau 
concepe un trecut în cursul căruia Roma se găsea unită 
prin legături complexe cu alte oraşe care îi serveau drept 
dascăli de cultură 55 şi de progres. Ei nu puteau imagina o 
lume mişcată de idealuri şi de interese absolut diferite de 
ale lor. Viziunea falsă a unei Rome închise în ea însăşi s-a 
născut din acest factor psihologic. 


Dar aceasta nu trebuie să ducă la un scepticism 
vizând ansamblul. Multe alte literaturi au vădit fidelitatea 
cu care se puteau transmite informaţii orale din generaţie 
în generaţie. Or, pentru originile romane, săpăturile 
arheologice duse mai departe de o jumătate de veac după 
o metodă mereu mai riguroasă au confirmat din plin 
exactitatea multor da te ale tradiţiei. Roma puternică a 
Tarquinilor renaşte în ochii noştri cu fundaţiile 
monumentale ale templului triadei capitoline şi cu decorul 
variat al numeroaselor sale sanctuare. Vasele de bucchero 
şi vasele atice din secolul al VI-lea înaintea erei noastre, 
antefixele de la  Sant'Omobono, inscripţiile etrusce 
descoperite pe Capitolin şi pe Palatin îi restituie Romei 
etrusce o fizionomie analoagă celei a lucumoniilor din 
sudul Etruriei. Şi aceasta corespunde perfect atmosferei 
recreate de povestirea liviană. Exemplu izbitor, printre 
multe altele, de exactitate a amintirilor şi de transmitere a 
faptelor. Poziţia metodologică a savantului este acum 
foarte limpede. Datele tradiţiei vechi trebuie, bine înţeles, 
să fie supuse examenului unei critici severe. Nu trebuie 
însă să ne hotărâm a condamna povestirea din anale decât 
în caz de născocire demonstrată sau de contaminare 
sigură. Refuzul critic devine un punct de sosire posibil şi 
nu un punct de plecare statornic. O bună parte a tradiţiei a 
trecut astfel din domeniul legendei în cel al istoriei. 

1. LATIUL 

ŞI POPOARELE LATINE 

Laţiul nu este decât un teritoriu restrâns, 
corespunzând văii inferioare a Tibrului. Este un şes cam 
sărac, dominat de micul masiv vulcanic al Munţilor Albani. 
Coasta este netedă, fără adâncituri, prea puţin făcută să 
dea avânt navigaţiei; Tibrul închide, spre nord, hotarul cu 
Etruria. 

Latinii, ocupanţi ai acestei regiuni care şi-a primit 
numele de la ei, dispuneau astfel de un spaţiu foarte 
măsurat şi restrâns în care au înfiinţat oraşe relativ 
numeroase şi străvechi, precum Alba Longa, Lanuvium, 
Ardea, Praeneşte şi Roma. Orizontul lor este îngrădit din 


toate părţile de populaţii viguros statornicite în regiuni 
muntoase, uşor de apărat, la nord etruscii, la nord-est 
faliscii, la est sabinii, la sud-est hernicii, la sud volscii. 
Yolscii îşi anexară repede cetăţi de origine latină ca 
Velletri, Segni, Satricum. Soarta latinilor a fost strâns 
legată de cea a Romei însăşi, ale cărei progrese rapide 
lăsară în umbră istoria celorlalte cetăţi. Inceputurile 
Romei au fost însă întru totul asemănătoare celor ale 
vecinelor sale, cu care era unită prin legături foarte 
strânse. 

Diferitele mici popoare se grupau în ligi federale care 
le îngăduiau să se apere mai bine împotriva duşmanilor 
comuni. Liga albană reunea astfel vreo patruzeci de 
triburi, al căror centru religios era sanctuarul lui Jupiter 
Latialis de pe Monte Cavo. În Roma istorică se vor 
perpetua multe din aceste vechi credinţe şi din aceste 
vechi culte latine. Centre ca Lavinium, Lanuvium sau 
Tusculum au jucat un rol însemnat în cea mai timpurie 
elaborare a mentalităţii romane; studiul adâncit, şi care în 
mare parte rămâne încă de făcut, al acestor venerabile 
cetăţi latine ar aduce despre aceasta învăţăminte noi şi 
însemnate. 

Limba latină, care constituia un bun comun tuturor 
acestor târguşoare, apoi acestor oraşe, datoreşte norocului 
Romei destinul său surprinzător, vechi astăzi de aproape 
două milenii. Dintre limbile italice, cele mai apropiate de 
latină sunt veneta, vorbită la gurile Fadului, falisca din 
valea inferioară a Tibrului, fără îndoială şi sicula. Toate 
prezintă un aspect de arhaism care se explică, dacă ele au 
fost aduse de un val de năvălitori care îl precedă pe cel al 
oseo-umbrienilor. În această ipoteză, o migraţie a „proto- 
latinilor” 57 ar fi străbătut peninsula de la nord la sud, 
lăsând ici şi colo jaloane etnice şi lingvistice, revelatoare 
ale trecerii lor. La sfârşitul cursei, grupurile oprite pe loc 
rămaseră izolate unele de altele. lar dacă îndriatica 

5. Roma, locul de întâlnire al tuturor drumurilor 
latinii au păstrat un dialect de caracter arhaic cu puritatea 
sa semantică, ei au datorit-o organizării lor timpurii şi unor 
tendinţe înnăscute de conservatism tenace. 58 

Primele documente datează de la începutul secolului 
al VI-lea înaintea erei noastre. Dar numărul inscripţiilor 
anterioare secolului al III-lea înaintea erei noastre este 
foarte scăzut şi rămâne redus până în epoca lui Cezar. 
Aceste inscripţii sunt foarte preţioase, căci, cu ajutorul 
fragmentelor păstrate din textele literare cele mai vechi, 
ele permit să se urmărească la o dată timpurie evoluţia 
latinei şi să se studieze modul în care s-a fixat. Numărul 
împrumuturilor lexicale din greacă şi din etruscă este 
relativ ridicat: romanii primeau bucuroşi cuvinte de la 


civilizaţii străine, când acestea erau mai evoluate decât a 
lor proprie. Aceasta nu a modificat totuşi caracterele 
esenţiale ale limbii lor, arhaismul ei şi, de asemenea, 
însemnătatea pe care a luat-o în ea elementul rural. 
Analiza vădeşte numărul mare de cuvinte împrumutate de 
la triburile ţărăneşti din diversele părţi ale Laţiului. După 
observaţia lui A. Meillet în a sa Esquisse clune histoire de 
la langue latine, latina care s-a fixat „nu este limba unei 
clase urbane cultivate, ci este cea a unei aristocrații de 
ţărani destoinici care au dispus de un centru de civilizaţie, 
care au domnit în el şi care i-au suferit înrâurirea”. Latina 
s-a răspândit, în urma armatelor şi a administraţiei 
romane, din Laţiu în Italia, apoi în diferitele provincii. Abia 
la sfârşitul Imperiului unitatea limbii vorbite se va rupe şi 
va începe formarea diverselor limbi romanice. Chiar şi 
atunci, unitatea limbii scrise va persista graţie literaturii şi 
şcolii. În epoca modernă, latina a rămas limba ştiinţei şi a 
filosofiei, ea este încă şi astăzi cea a Bisericii catolice 
romane. 

2. LEGENDA ORIGINILOR ROMEI 

Multe legende aureolează originile popoarelor, ale 
oraşelor şi ale cultelor antice. Niciuna n-a avut 
celebritatea şi importanţa povestirilor privitoare la 
naşterea Romei. Nu este uşor să se deosebească în ele 
realitatea de ficţiune. Totuşi, datorită utilizării conjugate a 
diferitelor discipline ale istoriei antice, ştiinţa reuşeşte 
astăzi să discearnă formarea acestor mituri, evoluţia lor şi 
întrebuinţarea, politică şi religioasă, ce li s-a dat în 
diferitele momente ale istoriei Oraşului. 

Legenda este dublă şi distinge doi timpi: prima 
colonizare a Laţiului şi întemeierea Laviniumului de către 
troianul Eneas, întemeierea efectivă a Romei de către 
latinul Romulus. Legenda troiană, imortalizată de Eneida, 
a rămas în memoria fiecăruia dintre noi. Scăpat din 
prăbuşirea llionului, pe care cronologia tradiţională o 
aşază în 1184 înaintea erei noastre, Eneas, fiul lui închise 
şi al Afroditei, acostează, după un lung periplu, la gura 
Tibrului. Tatăl său închise a murit în cursul călătoriei, însă 


Eneas este însoţit de fiul său, Iulus sau Ascaniu, şi el îi 
aduce pe Penaţi, foştii protectori ai Troiei, care trebuie 
acum să ocrotească destinul unei noi cetăţi. Eroul troian ia 
în căsătorie pe fiica lui Latinus, regele ţării latine, se aliază 
cu corintianul Evandru care a întemeiat pe Palatin antica 
Pallantea şi înăbuşe silnic răscoala tribului rutulilor, 
comandaţi de căpetenia lor Turnus. El fondează 
Laviniumul, nu departe de gura Tibrului. La rândul său, 
fiul său Iulus întemeiază Alba Longa. Doisprezece regi 
domnesc pe rând peste acest oraş. Nepoata celui din urmă, 
Rhea Silvia, rămâne însărcinată de pe urma zeului Marte şi 
naşte gemenii Remus şi Romulus, căruia îi va reveni gloria 
de a întemeia Roma însăşi. 

Niciun fapt arheologic nu confirmă nici venirea unor 
imigranţi în peninsula italică, nici prezenţa unei civilizaţii 
întrucâtva mai evoluate la data timpurie pe care legenda o 
atribuie sosirii lui Eneas. Problema formării povestirii 
mitice a iscat păreri opuse. Momentul ivirii ei este precizat 
astăzi de catalogul sistematic şi de studiul celor mai vechi 
documente figurate care, în Laţiu şi în Etruria, reprezintă 
tocmai personajul lui Eneas. Acesta exista la poporul 
toscan şi la latini încă de la sfârşitul secolului al VI-lea. 
Purtându-l pe închise pe umerii săi, el era simbolul omului 
pios care îi poartă cu sine pe tatăl său şi zeii patriei. 
Legenda eroului fugar a fost adusă poate de faceenii care, 
sub presiunea persană, părăseau atunci Asia Mică pentru 
Mediterana apuseană. Etruscii, latinii o primiră cu 
bunăvoință, şi Roma însăşi, oraş etrusco-latin la această 
epocă, dezvoltă pe seama ei mitul troianului, erou 
întemeietor. Încă din această epocă timpurie. Roma îşi 
vădea, prin această alegere, predilecţia pentru o virtute 
care, de-a lungul istoriei sale, a fost virtutea cardinală a 
cetăţeanului, dar şi a căpeteniei, pietas, ataşamentul pios 
faţă de părinţi, apoi faţă de zei. Această temă majoră a 
propagandei augustane va găsi o minunată ilustrare în 
basoreliefurile ce decorau împrejmuirea lui Ara Pacis, ca şi 
de-a lungul epopeii vergiliene. 

Al doilea moment al legendei se prezintă într-o 


lumină foarte diferită. Cei doi gemeni, fii ai lui Marte şi ai 
unei muritoare, Remus şi Romulus, sunt abandonaţi pe 
Tibru, apoi salvaţi ca prin minune şi alăptaţi de o lupoaică 
în peştera Lupercal, la sud-vest de Palatin. Ajunşi bărbaţi, 
după ce părăsiseră Alba, ei se înfruntară în 753 înaintea 
erei noastre, după cronologia lui Yarro, în momentul 
întemeierii Romei celor şapte coline. Luarea auspiciilor, 
desemnarea divină a lui Romulus, trasarea brazdei 
primordiale şi a zidului protector, moartea lui Remus, 
acestea sunt episoadele principale ale ceremoniilor de 
întemeiere. Personajul lui Romulus conditor va fi una din 
componentele cele mai însemnate ale sentimentului 
naţional roman. Legende variate au dat naştere, pe de o 
parte, poveştii gemenilor, la început uniţi, apoi rivali de 
moarte, pe de alta, figurii unui rege divin, întemeietor al 
Oraşului. Mitul gemenilor, uniţi până la naşterea Romei, 
este de origine latină şi este greu să se precizeze data 
naşterii sale. După Titus Livius, fraţii Ogulnii, edili curuli, 
au pus să se aşeze, în 296 înaintea erei noastre, lângă 
smochinul Illuminai, o statuie de bronz care reprezenta 
lupoaica alăptându-i pe gemeni. Acest grup va simboliza 
întotdeauna umilele începuturi ale unei cetăţi pe care, de 
la plecare, o ocroteşte bunăvoința zeilor. 

Romulus singur va rămâne simbolul gloriei născânde 
a Romei. La Ennius, în Annales, el este deja regele 
fondator, unicul conditor. Interesul istoricilor romani se va 
extinde apoi asupra domniei lui, al cărei conţinut va fi 
elaborat încetul cu încetul, asupra marilor sale isprăvi 
războinice, în sfârşit, la apoteoza şi divinizarea sa. În 
secolul I înaintea erei noastre, nişte ambiţioşi, precedându- 
l ca atare pe Augustus, vor voi să apară drept nişte noi 
Romuli. Figura primului rege ia atunci trăsături ideale şi 
întruneşte cele mai rare însuşiri ale întemeietorului, ale 
căpeteniei războinice şi ale omului politic. Legenda se 
încarcă astfel de actualitate şi primeşte un spor de viaţă 
devenind o temă de propagandă. O mistică romuliană îl 
exaltă totodată ca Parens sau Pater patriae, întemeietor 
predestinat a cărui revenire trebuia să coincidă cu o nouă 


vârstă de aur, pe triumphator, pe eroul asimilat prin 
apoteoză zeului Quirinus. Figura lui Romulus îi serveşte 
viguros pe pretendenţii la putere, rând pe rând pe Sulla, 
pe Cezar şi pe Octavian, şi se îmbogăţeşte tot mai mult. 
Noii stăpâni ai Romei îi atribuie merite în domenii în care 
ei înşişi îşi închipuie că întreprind o operă originală, în 
domeniile politic, social, economic. Invers, oponenții la 
orice dictatură caută să-l coboare pe eroul de la care se 
revendică ambiţioşii. Pentru ei, primul rege devine tiranul 
brutal care acţionează în ciuda oricărei legalităţi. Mitul 
romulian, implicat astfel în actualitatea cea mai vie, 
oscilează între cei doi poli ai conştiinţei politice romane. 
Instaurarea principatului va decide asupra devenirii sale şi 
Octavian va fi, în ochii lumii, Romulus redivivus într-o 
Romă întemeiată din nou. Tema aceasta va fi ilustrată din 
plin de arta şi literatura timpului. 

3. SITUAREA ROMEI ŞI PRIMELE AŞEZĂRI 
OMENEŞTI 

La circa cincisprezece kilometri de la gura Tibrului 
se ridică un şir de coline de origine vulcanică, la fel cu 
Munţii Albani, aflaţi puţin mai la sud. Aceste coline de 
înălţime foarte modestă, ce nu trece de 40 - 50 de metri, 
sunt la nord Quirinalul şi Viminalul, în centru Capitoliul şi 
Esquilinul, la sud-est de Capitoliu, Palatinul, la sud de tot 
Aventinul şi Caelius. Povârnişurile lor destul de abrupte le 
fac uşor de apărat. Mai ales, situate fiind în dreptul unei 
mici insule de pe Tibru, în faţa pintenului laniculului, ele 
uşurau trecerea râului care curge într-o vale aluvială şi 
mlăştinoasă. Ele formau astfel un punct de legătură între 
nordul şi sudul ținutului latin. În avalul fluviului nu se mai 
afla niciun loc prielnic instalării unui pod. De fapt, până în 
secolul al XIX-lea, podurile Romei erau ultimele peste 
Tibru până la mare. Apropierea coastei permitea corăbiilor 
de mare să urce până acolo. În sfârşit, mai multe căi 
naturale care urmează coastele sau despart numeroasele 
masive muntoase ale regiunii converg în acest punct. 
Şoselele moderne nu urmăresc alte trasee decât drumurile 
antice. Valoarea comercială şi strategică a situării Romei 


era astfel excepţională. Oraş al primului pod, accesibil 
navigaţiei maritime şi răspântie de căi, Roma născândă 
dispunea de avantaje de prim ordin, care au jucat un rol 
însemnat de-a lungul întregii sale istorii. 

La ce dată urcă în timp prima aşezare, demnă de 
acest nume, pe malurile Tibrului? Săpăturile făcute în 
Roma arhaică vin să lumineze aici tradiţia şi îngăduie să se 
regăsească realitatea ascunsă sub vălul uşor al legendei. 
Cele mai vechi amintiri făceau toate din Palatin leagănul 
Romei. Eroul arcadian Evandru s-ar fi instalat pe unul din 
cele două colnice ale lui, Germalul, în epoca depărtată în 
care Hercule mai colinda lumea şi o făcea să răsune de 
isprăvile sale, iar oraşul romulian i-ar fi urmat satului 
areadian. În epoca istorică se mai arăta încă, pe colina 
sfântă, Lupercalul, grota sacră care fusese vizuina 
lupoaicei alăptătoare, şi auguraculum, locul de unde 
Romulus luase auspiciile şi zărise cei doisprezece vulturi, 
semn sigur al predestinării sale divine. Explorările 
sistematice cărora li s-a dedicat şcoala arheologică italiană 
de la începutul secolului al XX-lea încoace au dezvăluit 
efectiv, pe Palatin, urmele unor aşezări arhaice. Fundurile 
colibelor sunt săpate în stâncă, o uşoară ieşitură le indică 
perimetrul şi ele sunt străbătute din loc în loc de găuri nu 
prea adânci. Aceste orificii serveau la înfigerea unor pari 
care constituiau scheletul rusticelor locuinţe. Primele 
descoperiri, care datează din 1907, au fost amplu 
completate de săpături recente, conduse după metodele 
cele mai ştiinţifice şi mai sigure. Resturile de sate, cu 
aspect primitiv dar de un interes extrem, au ieşit astfel 
treptat la lumină. Colibe strânse unele în altele se ridicau 
direct pe tuful Palatiumului şi al Germalului. Pereţii lor, 
făcuţi din paie şi rămuriş, erau tencuiți cu argilă uscată, 
după un procedeu folosit în peninsulă încă din epoca 
neolitică. 

La Roma şi în Munţii Albani, nişte urne funerare iau 
tocmai forma unor colibe de locuit şi comparaţia între 
aceste urne şi planurile ce se citesc astăzi limpede pe sol 
au permis reconstituirea, sub formă de machetă foarte 


fidelă, a unei colibe romuliene, expusă acum în 
Antiquariumul de pe Palatin. Un stâlp central susţinea o 
grindă principală, un columen, pe care se sprijineau la 
rândul lor cele două ape ale acoperişului. Vestigiile 
descoperite sunt databile graţie numeroaselor fragmente 
de ceramică scoase la lumină in situ. Această ceramică, de 
tip villanovian târziu, datează din a doua jumătate a 
secolului al VIII-lea înaintea erei noastre în acest punct, 
tradiţia a fost de o uimitoare fidelitate. Amintirea 
depărtată a situării şi a datei celei mai vechi aşezări 
romane corespunde, în adevăr, realităţii. Casa sau 
tugurium Romull, venerabilă colibă care era întreţinută cu 
sfinţenie şi care se mai putea vedea în secolul al IV-lea al 
erei noastre, perpetua astfel trecutul cel mai depărtat al 
Oraşului. 

Locuitorii de pe Germal şi de pe Palatium sunt în 
legătură sigură cu necropola descoperită în Forum, lângă 
templul lui Antonius şi al Faustinei, şi cercetată prin 
săpături la începutul acestui secol, cu o excepţională 
metodă, de către arheologul italian Boni. Păstorii latini de 
pe Palatin depuneau acolo rămăşiţele morţilor. Primele 
morminte sunt în formă de puț şi adăposteau urnele-colibă 
sau vasele biconice care conţineau cenuşa decedaţilor. 
Apoi apar mormintele cu fosă, corespunzând ritului de 
înhumare. Şi unele şi altele sunt conservate cu fidelitate, 
în chiar starea în care au fost descoperite, în Muzeul 
Santa-Francesca-Romana. Puține săpături cunosc o 
prezentare atât de instructivă şi atât de exactă. 

Pe Esquilin şi pe Quirinal au fost scoase la lumină 
serii de morminte cu puţin posterioare celor din 
Sepolereto din Forum. Singurul rit atestat aici este cel de 
înhumare. Aceste necropole trebuiau în mod necesar să 
depindă de aşezări apărute la sfârşitul secolului al VIII-lea 
înaintea erei noastre care erau ele? Nu se ştie, căci n-au 
fost regăsite sub nivelurile succesive ale Romei antice, 
apoi medievale şi moderne. S-a propus să se recunoască în 
aceste morminte urmele unui element etnic, sabinii, a 
căror importanţă în Roma primitivă o afirmă tradiţia. 


Ipoteza este seducătoare, căci ar permite să se regăsească 
şi aici, în fapte, tradiţia legendară. Ea comportă însă o 
parte inevitabilă de incertitudine. 

Analele sunt unanime în a vedea în sabini un element 
formator de primă importanţă în Roma primitivă. Răpirea 
sabinelor, menite să fie soțiile ciobanilor de pe Palatin, ar fi 
dezlănţuit un război crâncen. Trădarea vestalei Tarpeia 
îngăduie sabinilor să pătrundă în citadela Capitoliului. Însă 
intervenirea sabinelor care se interpun între fraţii lor şi 
noii lor soţi îi aduce pe vrăjmaşi la împăcare şi la 
contopirea într-un singur popor. Sabinul Titus Tatius ar fi 
fost atunci părtaş la puterea lui Romulus. După dispariţia 
celor doi bărbaţi şi până la venirea etruscilor, ar fi existat o 
alternare semnificativă de regi latini şi de regi sabini. Mai 
întâi a fost domnia lui Numa Pompilius, sabin cucernic, 
originar din Gureş şi priceput organizator al sacerdoţiilor 
şi al cultului roman. li urmează latinul Tullus Hostilius, iar 
acest războinic înfrânge Alba, apărată eroic dar zadarnic 
de Curiaţi, în duelul lor epic cu cei trei Horaţi. În sfârşit, 
un nou sabin, nepot de fiu al lui Numa Pompilius, numit 
Ancus Martius, domneşte până în 616, până la suirea pe 
tron a Tarquinilor, şi dă dreptului războiului forme pe care 
colegiul feţialilor le va păstra neschimbate în epoca 
istorică. Insistenţa tradiţiei este semnificativă şi nu există 
vreun motiv de a nu-i da dreptate în acest punct. Sabinii 
reprezentau oare un element mediteranean, 
preindoeuropean, aducând cu el o formă şi moduri de 
gândire şi de viaţă deosebite de cele ale latinilor? Această 
ipoteză a fost apărată cu vigoare şi este încă şi astăzi un 
obiect de discuţii. 

4. ROMA ÎN EPOCA REGALĂ 

Regalitatea romană durează două secole şi jumătate 
şi nu este, evident, cu putinţă să examinăm corect această 
lungă perioadă fără a distinge în ea faze de civilizaţie 
succesive. Şi aici, utilizarea simultană a textelor şi a 
documentelor arheologice este singura metodă care 
permite să se urmărească o istorie depărtată şi deformată 
prin încâlcirea unor tradiţii diferite. În cursul celei de a 


doua părţi a secolului al VIII-lea înaintea erei noastre, 
Roma primitivă duce o viaţă extrem de umilă, 
asemănătoare în totul celei a surorilor ei latine. Şi într-una 
şi în celelalte, ceramica şi bronzurile se aseamănă mult. În 
prima jumătate a secolului al VH-lea, localizarea 
descoperirilor romane nu indică o extindere notabilă a 
aşezărilor omeneşti. Materialul se îmbogăţeşte însă, vasele 
falisce se înmulţesc şi se văd apărând primele vase 
greceşti, sub forma unor mici aryballi protocorintieni. Arta 
elenică îşi face astfel intrarea la Roma încă de la o dată 
timpurie, e adevărat că sub un aspect destul de modest. 
Poate că Etruria a servit, în această împrejurare, drept 
prim agent intermediar. Liga celor şapte coline, a cărei 
amintire se va perpetua în riturile religioase, datează 
neîndoios din această epocă şi dă mărturie despre cea 
dintâi uniune efectivă a triburilor latine din Roma. În 
epoca istorică, o ceremonie numită Septimontium revenea 
în fiecare an la 11 decembrie. Ea reunea, în aceeaşi 
sărbătorire, însă prin şapte sacrificii local distincte, 
populaţia celor două colnice ale Palatinului (Palatium şi 
Germal) a celor trei ridicături ale Esquilinului (Fagutal, 
Oppius şi Cispius), a colinei Velia şi a lui Caelius. Acestea 
sunt aşezările ce înconjură căldarea Colosseumului. Nu 
numai Aventinul, ci şi Capitoliul, Quirinalul, Yiminalul - 
deci colinele din nord socotite de populare sabină - sunt 
excluse de la ea. Până către 650, cetatea romană, mică şi 
slabă, nu poate cu siguranţă să ducă la bun sfârşit 
războaiele şi expedițiile pe care i le atribuie o analiştică 
doritoare să facă să dateze gloria militară a Romei dintr-o 
vreme cât mai timpurie cu putinţă. Alba, centru federal al 
ligii care-i poartă numele, este doborâtă sub loviturile 
oraşelor latine răsculate împotriva ei, iar nu sub iureşul 
romanilor singuri. 

De la mijlocul secolului al VIl-lea până la mijlocul 
celui următor, fizionomia Romei se transformă, sanctuarele 
se înmulţesc pe Quirinal, pe Capitoliu, în Forum Boarium 
lângă actuala biserică  Sant'Omobono. S-au regăsit 
favissae, adică depozitele votive ale lor. Materialul atestă 


influenţa crescândă a civilizaţiei greceşti şi etrusce. El 
cuprinde vase importate din Grecia, corintiene, ioniene, 
atice, bucchero (tipic etrusce) şi vase italice pictate, 
imitând fără mare artă pro67 dueña corintiană. 
Descoperiri sporadice de acelaşi gen s-au făcut în diferite 
puncte ale Romei. Cele şapte coline trebuie să fi fost deja 
ocupate. Roma face acum impresia unei cetăţi larg 
deschise influenţei greco-etrusce. Dar ea este totuşi foarte 
departe de extrema bogăţie a unora dintre vecinele ei din 
Laţiu sau din Etruria de Sud, cum sunt Praeneşte, Veii sau 
Gerveteri. 

Într-o ultimă perioadă, Roma regală cunoaşte 
prezenţa efectivă a etruscilor şi civilizaţia ei este supusă 
unei etruscizări profunde, dar temporare. Tradiţia a 
păstrat amintirea precisă a dominaţiei toscane. Ea îi 
situează începutul la 616, adică, potrivit indicaţiilor 
arheologiei, cu circa jumătate de secol prea devreme. Data 
de 509, atribuită de tradiţie alungării Tarquinilor şi 
începutului Republicii, simplifică un proces complex, aşa 
cum am încercat recent să o demonstrez. Aspectul 
arheologic al Romei nu se schimbă până către 475 înaintea 
erei noastre şi o serie întreagă de sanctuare importante 
iau naştere între 509 şi 475 înaintea erei noastre Declinul 
general al Etruriei nu începe decât la această ultimă dată. 
Aşadar, se cuvine să se coboare până în preajma lui 475 
înaintea erei noastre, momentul plecării conducătorilor 
etrusci din Roma, şi să se disocieze această plecare de 
timidele începuturi ale unui regim republican, care a putut 
foarte bine să înceapă a se manifesta, la Roma ca şi în 
multe din regiunile Italiei, la sfârşitul secolului al VI-lea 
înaintea erei noastre Povestirea anticilor se înfăţişează în 
modul următor. Sub domnia ultimului rege latin, Ancus 
Martius, un locuitor bogat din Tarquinii, Lucumon, veni să 
se aşeze la Roma. Lucumon avea drept soţie o etruscă de 
neam mare, numită Tanaquil. Sosirea celor doi soţi la 
Roma este însemnată de o minune grăitoare. Pe Ianicul, un 
vultur coboară în zbor planat şi răpeşte pălăria lui 
Lucumon. Apoi el o reaşază pe capul imigrantului lovit de 


uimire. Tanaquil întâmpină semnul cu bucurie, căci zeii 
arată prin aceasta înalta menire pe care i-o făgăduiesc 
soţului ei. Lucumon se instalează la Roma, ia numele de 
Lucius Tarquinius Priscus şi, la moartea lui Ancus Martius, 
face să fie ales rege. 

Încă o dată, legenda ascunde o amintire exactă. 
Etruscii, pătrunzând la Roma, trebuie să fi adus cu ei 
principiile ştiinţei ghicitului. Ca şi în întreaga disciplină 
toscană a  haruspiciilor, se notează aici importanţa 
orientării semnului prevestitor şi jocul stabilit între nişte 
elemente pur materiale şi semnificaţia morală cu care sunt 
investite. În acelaşi fel, nişte flăcări vor înconjura capul lui 
Servius 'Tullius, copil încă, şi vor vesti urcarea lui pe tron; 
se va descoperi în pământ, cu prilejul construirii templului 
lui Jupiter Capitolinul, un cap de om intact, prevestind 
măreţia sanctuarului. Roma nu va uita aceste învăţăminte. 
Şase secole mai târziu, Octavian va fi aureolat de o minune 
asemănătoare celei a lui Lucumon. Un vultur, ne 
povesteşte Suetoniu, veni să răpească pâinea pe care o 
tinea în mână, apoi i-o dădu înapoi domol. 

Întreaga civilizaţie etruscă îşi face de fapt intrarea pe 
cele şapte coline. Numele de Lucumon, pe care Titus 
Livius îl socoteşte drept primul nume al „regelui”, nu are 
în realitate nimic individual. El desemna la etrusci pe rege, 
căpetenia. Tarquinius Priscus ar fi fost fiul unui grec din 
Corint, numit Demaratus. Etruria secolului al Vl-lea a 
suferit în profunzime influenţa oraşelor greceşti, şi 
îndeosebi a cetăţii peloponeziene Corint. Regalitatea 
etruscă este reprezentată în amintirile romane doar de trei 
personaje, Tarquinius Priscus şi fiul său Tarquinius 
Superbus, între care se intercalează Servius Tullius, om 
fără strămoşi. Însă acesta din urmă face, de asemenea, 
figură de mare monarh toscan. Împăratul Claudiu, în 
discursul pe care l-a rostit în anul 48 era noastră şi care ne 
este păstrat de o tablă de bronz descoperită la Lyon, 
aminteşte că Servius Tullius se chema în etruscă 
Mastarna. Or, frescele din mormântul François, de la Yulci, 
care datează din epoca elenistică, reprezintă, printre alţi 


războinici, o căpetenie numită Mastarna, în luptă cu un 
personaj numit de inscripţie Gnaeus Tarquinius din Roma. 
Potrivit versiunii etrusce a 69 legendei, fără îndoială cea 
mai apropiată de 


adevăr, regii etrusci de la Roma fuseseră nişte 
condotieri ale căror lupte oglindeau rivalităţile dintre 
diversele cetăţi etrusce. 

Titus Livius insistă asupra importanţei măsurilor 
politice şi militare luate de regii toscani, asupra cuceririlor 
de oraşe latine, asupra programului lor de construcţii 
civile şi religioase. Unele măsuri ample par antedatate. 
Insă esenţialul istorisirii sale este confirmat de săpături, 
înainte de etrusci, Roma era mai mult o uniune de sate 
decât un oraş adevărat. 'Toscanii au făcut din ea o mare 
cetate, comparabilă cu lucumoniile din sudul Etruriei. Un 
zid de împrejmuire, făcut din tuf vulcanic, fu construit 
atunci, după tehnica de opera quadrata. Această hilari 
fură, de un perimetru vast, fu reconstruită după invazia 
galilor din 378 înaintea erei noastre Tarquinii au amenajat 
de fapt un întreg sistem de canale de scurgere, Cloaca 
Maxima, care a desecat şesul mlăştinos al forului şi a făcut 
din el, pentru prima dată, locul de întrunire a adunării 
poporului. Fundaţiile însemnate care se păstrează pe 
Capitoliu, în subsolurile Muzeului Conservatorilor, sunt 
resturile tangibile ale faimosului templu dedicat de 
Tarquini triadei capitoline în ultimii ani ai secolului al VI- 
lea. Sanctuarul cuprindea, potrivit regulii etrusce, trei 
încăperi sacre, trei cellae, dedicate lui Jupiter, lunonei şi 
Minervei. Planul tripartit al sanctuarului va fi respectat 
întotdeauna cu prilejul multiplelor refaceri din epoca 
romană. Când Roma va răspândi nenumărate colonii în 
provinciile imperiului ei, ea va ridica în centrul acestor 
oraşe un templu tripartit alcătuit după chipul venerabilului 
edificiu al Tarquinilor. 

Politic şi social, regalitatea etruscă a fost novatoare. 
Ea a introdus la Roma toate semnele exterioare şi 


emblemele care, în Toscana, ilustrau în ochii poporului 
gloria şi puterea Lucumonilor. Tarquinii aveau coroana de 
aur, inelul de aur şi sceptrul. Veşmântul lor de gală a fost 
toga palmată, iar lictorii care deschideau cortegiile purtau 
pe umeri fascii înfricoşătoare, 70 

semn al atotputerniciei căpeteniei. Fasciile erau 
făcute clin vergi destinate flagelării şi o secure, armă de 
paradă şi simbol al puterii politice a principelui. Acest 
semn material al puterii suverane va fi păstrat la Roma 
după plecarea  Tarquinilor şi instaurarea regimului 
republican. El va fi atribuit consulilor care exercitau, dar 
numai pe timp de-un an, autoritatea supremă asupra 
legiunilor. În acelaşi fel, ceremonia triumfului, celebrată 
după victoria asupra duşmanilor Romei, va repeta, de-a 
lungul întregii istorii romane, riturile religioase ordonate 
de regalitatea etruscă, atunci când adversarii ei erau puşi 
pe fugă. In cursul acestei procesiuni solemne care se 
sfârşea la Capitoliu printr-un sacrificiu către Jupiter, 
comandantul, stând în picioare pe carul său de război şi 
conducând cortegiul soldaţilor şi prizonierilor săi, se 
identifica, pentru un timp, cu divinitatea supremă. 

Structura politică şi socială a cetăţii ridică probleme. 
Oraşul era împărţit în trei triburi care purtau nume de 
origine etruscă, Tities, Ramnes şi Luceres. Fiecare trib 
cuprindea zece curii, fiecare curie zece decurii. Această 
repartiție foarte simplă răspundea necesităţilor recrutării 
trupelor (legio). Fiecare trib dădea o mie de pedestraşi şi o 
sută de călăreţi. Vechile nume gentilice etrusce care 
desemnau triburile continuară apoi să fie folosite pentru 
denumirea celor trei centurii ecvestre mai vechi. 
Impărțirea politică a cetăţii corespundea acestei organizări 
militare. Adunarea  curiată aproba prin aclamații 
propunerile regelui. Capii de gentes constituiau senatul şi-l 
ajutau pe suveran cu sfaturile lor în afacerile importante. 
Opoziția dintre grupurile sociale, care avea să ia o formă 
atât de acută sub Republică, abia se schiţa. Patricienii, 
singurii care aveau acces la onorurile publice şi la 
sacerdoţii, se grupau în gentes, familii largi ai căror 


membri se puteau revendica toţi de la un străbun comun. 
Fiecare gens este înconjurată de numeroşi clienţi care 
primesc sprijin de la oamenii de vază, iar în schimb le 
datorează tot ajutorul de care sunt capabili într-un anumit 
număr de cazuri bine precizate. Dinaintea lor, plebea, care 
va constitui împreună cu patriciatul populus Romanus, 
pare încă pe jumătate sclavă. Formarea ei trebuie să se 
explice prin motive totodată etnice, religioase şi 
economice. Plebeii erau, fără îndoială, fie descendenţii 
unor populaţii învinse, fie străini aflaţi în afara cultului 
cetăţii, fie chiar ţărani căzuţi într-o semisclavie faţă de 
marii proprietari. 

Acţiunea regilor împiedica supremaţia nobilimii să 
apese prea greu asupra poporului de jos. Când, după 509, 
puterea lor a trecut în mâinile aristocraților, plebea nu a 
putut supravieţui decât organizându-se şi luptând. Amplele 
reforme pe care istoriografia antică le atribuie regelui 
Servius Tullius sunt antedatate. Abia mai târziu se va 
contura organizarea centuriată a cetăţii care va delimita, 
pentru fiecare cetăţean roman, drepturile şi îndatoririle 
sale potrivit unor resurse financiare precizate de cens. 
Fără îndoială, la fel se petrec lucrurile cu împărţirea cetăţii 
în patru circumscripţii teritoriale, în patru triburi 
deosebite geografic. Fizionomia politică a Romei regale a 
fost întinerită de analiştii romani. 

Plecarea etruscilor marchează o ruptură adâncă în 
viaţa Romei. Puternică şi bogată în vremea Tarquinilor, ea 
domina pe atunci Laţiul. Retragerea armatelor toscane o 
readuce dintr-odată la rangul de mic oraş latin, ameninţat 
de populaţiile de munteni care o înconjură: volsci, herniei, 
equi. Toată puterea şi viitorul ei rezidă în truda ţăranilor şi 
în curajul soldaţilor ei. Latinii înţeleg că acum trebuie să 
se unească. După bătălia legendară de la Lacul Regillus 
care, la începutul secolului al V-lea înaintea erei noastre, 
ar fi pus faţă în faţă armatele Romei cu cele ale celorlalte 
oraşe latine, o alianţă permanentă uneşte Roma cu 
vecinele sale şi o armată federală reuneşte toate forţele. 
Secolul al V-lea va fi totuşi un secol greu pentru Urbs, pe 


care o va ameninţa necontenit ambiția popoarelor sărace şi 
aspre din Apeninii centrali. Pentru ea începe o perioadă de 
îndelungată austeritate, iar arta şi luxul vor zăbovi mult 
până să reapară pe pământul ei. Când nişte romani 
conservatori, de pildă Gato, se vor înspăimânta văzând 
cum anumite obiceiuri fastuoase se instaurau la Roma sub 
influenţa Orientului, ei vor uita că, mai multe secole 
înaintea lor, strămoşii lor mâncaseră deja în vase de aur şi 
de argint. 

Pe plan politic, criza romană de la sfârşitul secolului 
al VI-lea nu mai prezintă, în ochii noştri, un aspect izolat. 
Lumea Italiei Centrale a trăit o experienţă comună şi multe 
cetăţi au cunoscut atunci o criză asemănătoare. Căderea 
lui rex sau a lucumon-vim a iscat aici sau dincolo soluţii 
diverse. Dar, aproape pretutindeni, în locul monarhiilor 
căzute se formează magistraturi ierarhizate şi colegiale. În 
Etruria, ca şi la Roma, după alungarea regilor, statul este 
un stat patrician şi puterea esenţială se află în mâinile 
oligarhiei unor principe. Dar în timp ce, mai apoi, starea 
socială a cetăților toscane va rămâne încremenită, plebea 
romană se va deştepta progresiv la o adevărată conştiinţă 
politică. Transformări în organizarea militară explică acest 
fapt fundamental. Armata regală trebuia să-şi găsească 
forţa esenţială în cavalerie, recrutată din rândurile 
nobililor. Acum se face simțită la Roma trebuinţa unei 
infanterii puternice, prin extinderea expedițiilor şi a 
războaielor, şi ţăranii, înarmaţi greu ca hopliţi, vor umple 
rândurile noilor falange. Plebea, reintrând astfel în cetate, 
va şti să lupte cu îndârjire pentru cucerirea drepturilor ei. 

Analiştica romană a simplificat abuziv această 
cotitură a istoriei romane. Din mândrie naţională, ea 
asociază strâns plecarea  etruscilor şi începuturile 
Republicii, pe când, după mine, cele două fapte au fost 
independente unul de altul şi despărțite în timp. Ea 
celebrează plecarea Tarquinilor ca fiind sfârşitul unui 
regim detestat care însemna dominarea unuia singur, 
servitutea cetăţenilor. Pentru ea, dominatio şi seruitus 73 
dispar în 509 şi statul trece în mâinile poporului roman, 


deţinătorul său legitim. Statul devine res publica populi 
Romani Quiritium. Conştiinţa romană găseşte în aceste 
amintiri o legitimă mândrie şi Republica romană, încă de la 
începutul ei, va avea drept lozincă: libertas. Se va scurge o 
jumătate de mileniu înainte ca, pe ruinele războaielor 
civile, să se ridice o nouă putere personală. Cuvântul 
„libertate” îşi va păstra încă virtuțile şi, pe monede, August 
nu se teme să se proclame libertăţis undex, salvatorul 
libertăţii. 

5. DREPTUL ŞI RELIGIA ÎN ROMA PRIMITIVĂ 

Este unul din meritele juriştilor din epoca 
contemporană de a fi înţeles şi pus în lumină legătura 
indisolubilă dintre drept şi religie, la originile civilizaţiilor: 
pe atunci dreptul apărea pătruns pe de-a-ntregul de 
caracter religios şi magic. Cele mai vechi reguli ale 
dreptului roman, aşa cum tradiţia ni le face cunoscute, 
comportă o sancţiune religioasă, consacrarea către zeii 
infernali care se exprimă prin formula sacer este. Aceasta 
revine în mai multe rânduri în dispoziţiile pe care juriştii 
epocii imperiale le numeau leges regiae, legi regale. Este 
vorba, într-adevăr, nu de legi votate în vremea regalității 
de către comiţiile curiate, ci de prescripţii arhaice clin 
care magia nu lipseşte niciodată. Ele pun într-o lumină vie 
autoritatea absolută a tatălui asupra familiei sale, 
asemănătoare celei a regelui asupra supuşilor săi. Una din 
preocupările statornice ale lui pater familias este să se 
menţină sacra gentilicia, cultul specific gintei (gens). 

Intervenţia statului în litigiile private este la 
începutul ei: regulile de procedură sunt în mâinile 
pontifilor care le vor păstra lungă vreme într-un secret plin 
de gelozie. Ius ciuile şi ius diuinum nu pot fi despărțite. 
Primul cod scris, Legile celor douăsprezece Table care 
datează de la mijlocul secolului al V-lea înaintea erei 
noastre păstrează încă un caracter magico-religios. Este 
pronunţat blestemul su74 

prem împotriva patronului care ar fi dăunat clientului 
său: Patronus şi clienţi fraudem fecerit sacer este. 
Laicizarea dreptului roman a fost o operă de lungă durată. 


Religia romană primitivă oferă un aspect 
extraordinar de complex. Ea păstrează moştenirea unei 
mitologii comune popoarelor indo-europene, dar amestecă 
nişte concepţii propriu-zis latine cu aporturi etrusce şi 
greceşti. Lucrările recente ale specialiştilor în mitologia 
comparată duc la concluzia că mitul indo-european a 
evoluat diferit în diversele societăţi. La latini, el a luat 
forma istorică şi se vădeşte în anumite episoade ale 
tradiţiei referitoare la originile romane. Se pot urmări 
uneori etapele acestei transformări şi ale acestei 
dezintegrări. Acest fenomen fundamental se explică prin 
trăsături psihologice generale. Latinii au o imaginaţie 
concretă şi tind să transfere mitul pe planul vieţii şi al 
istoriei. 

Psihologia religioasă romană prezintă, la analiză, şi 
alte trăsături: un conservatism şi un primitivism de 
netăgăduit; o vădită lipsă de înclinare pentru divinatie, 
pentru această artă de a deduce viitorul din studierea 
prevestirilor şi a minunilor. Romanul îi consultă neîncetat 
pe zei, dar se mărgineşte să le pună întrebări simple 
asupra şanselor acţiunilor sale. El poate eluda sau refuza 
prevestirea. Chiar şi în viaţa religioasă, el cugetă şi se 
comportă ca om de acţiune. Această preocupare pentru 
prezent şi pentru eficacitatea individuală şi socială îl face 
să caute necontenit pax Deorum, pacea cu zeii, de care 
depind soarta sa şi cea a cetăţii. Înțelegerea indispensabilă 
nu poate fi menţinută decât prin îndeplinirea a numeroase 
rituri, potrivit regulilor unui formalism exigent. Acelaşi 
sentiment adânc al interesului naţional îl îndeamnă pe 
roman să deschidă porţile sale zeilor naţiunilor şi oraşelor 
străine, zei rău cunoscuţi, dar poate eficienţi, gândeşte el. 
Un asemenea utilitarism, un asemenea pragmatism sunt 
foarte departe de atitudinea religioasă a etruscilor. De 
fapt, în pofida dominaţiei toscane din secolul al VI-lea, 
Roma a rămas destul de puţin permeabilă, în această 
privinţă, la influenţa tireniană şi nu a prea păstrat 
amprenta ascendentului ei. Totuşi Tarquinii îi lăsară 
moştenire grupări de divinităţi, cum este triada capitolină. 


Intermediarul etrusc sau influenţa directă a Greciei 
Mari explică intrarea precoce a unor divinităţi greceşti, 
cum sunt Dioscurii şi Heracles, în numeroase cetăţi latine 
şi la Roma însăşi. În plus, asimilarea, interpretatio 
Romană, a ştiut să identifice repede divinităţile romane cu 
omoloagele lor greceşti. Elenizarea religiei începu astfel 
prin procese diverse şi la o dată timpurie. Totuşi, noţiunea 
divină care a rămas mult timp cea mai însemnată este cea 
de numen, putere transcendentă şi obscură, care nu este 
în mod necesar individualizată. O reţea de numina 
veghează asupra ciclurilor naturii şi asupra faptelor 
oamenilor. Cu toată influenţa grecoetruscă, 
antropomorfizarea zeilor nu se va face decât încet. 

Astfel s-a dezvoltat un panteon multiform de o stranie 
complexitate. Un ordin sacerdotal, ierarhizat după 
cuviinţă, veghează însă asupra săvârşirii scrupuloase a 
sacrificiilor şi a aducerii ofrandelor şi organizează în chip 
temeinic religia de stat. Un calendar foarte vechi şi 
armonios alcătuit orânduieşte în amănunt şi cu metodă 
diferitele cicluri de sărbători ale anului, ciclul războiului, 
al rodniciei naturii, al fecundității oamenilor şi turmelor, în 
sfârşit ciclul funerar şi de purificare. Multe sărbători 
prezintă în desfăşurarea lor un aspect arhaic. În ciuda 
formalismului său, romanul păstrează sentimentul profund 
al sacrului; el simte prezente în jurul său puteri, 76 

rând pe rând înfricoşătoare şi binefăcătoare, care-l 
fac să intre într-un domeniu care nu este al său. El este 
cuprins de o înfiorare religioasă, acel horror descris de 
scriitori ca Seneca sau de poeţi, când pătrunde în locurile 
consacrate sau când asistă la fenomene care, după 
credinţa lui, sunt împotriva legilor firii. Temeinica 
organizare a sacerdoţiilor şi a cultului nu va înăbuşi 
niciodată în el acest sentiment fundamental. 


Capitolul 1 

ÎNCEPUTURILE REPUBLICII 

După ce Tarquinius a fost alungat de la Roma în 509, 
oraşul nu a cunoscut multă vreme fericirea şi pacea. Doi 
ani mai târziu, conduşi de căpetenia lor Porsenna, etruscii 
din Clusium puseră stăpânire pe Roma şi îi impuseră 
condiţii aspre: confiscarea unei părţi din teritoriul ei; 
interzicerea folosirii fierului, în afară de lucrările agricole; 
supunerea faţă de învingători. Etruscii putură cobori astfel 
în Laţiu şi ajunge în Campania; înaintarea lor fu însă oprită 
de rezistenţa coloniilor greceşti, îndeosebi de Cumae. 
Învinşi lângă Ancia în 506, ei fură respinşi înapoi în Laţiu. 
Roma îşi redobândi independenţa. 

Nu însă şi puterea. Sub regi, ea reuşise să 
alcătuiască o confederație a oraşelor latine din 
împrejurimi; în urma eşecurilor ei, fu cât pe ce să se 
dezlănţuie împotrivă-i o coaliţie a latinilor. Ea trece la 
ofensivă, îi bate pe latini la lacul Regillus (496) şi le 
impune în 493 un tratat: în caz de război, paritate între 
latini şi romani pentru furnizarea  contingentelor, 
împărţirea prăzii şi a teritoriului cucerit, echivalenţa 
drepturilor la Roma şi în Laţiu; căpetenia va fi aleasă 
alternativ din cele două popoare; relaţiile externe vor fi 
stabilite de comun acord. 

1. AVENTURA TERESTRĂ (509 - 269) 

În cursul întregului secol al V-lea, Roma nu cunoaşte 
pacea: pentru a trăi - şi a supravieţui - ea este silită să se 
bată: luptă contra cetăţii Veii, contra Ardeei, contra 
equilor, contra oraşului Praeneşte, contra hernicilor, 
contra volscilor, contra ausonilor. În secolul al IV-lea, ea 
îndreaptă din nou armele împotriva cetăţii Yeii, apoi contra 
oraşului Fidenae; porneşte contra faliscilor, a capenaţilor 
şi a oraşului Yolsinii. Este atacată în 391 de către galii în 
căutare de pământuri meridionale; cucerită, reuşeşte să se 
elibereze. În cursul acestor războaie se disting, 
înfrumuseţaţi de legendă, Quinctius Capitolinus, 
Cincinnatus, Camillus, Manlius. 

Dar rezistenţa pe care a trebuit s-o opună vecinilor a 


atras-o treptat în afara orbitei ei: ea intră în contact cu 
samniţii. Acest popor locuia în partea centrală a 
Apeninilor; el cobora adesea de acolo pentru a jefui câmpia 
Laţiului şi a Campaniei. In 343 el asediază Capua, care 
cere ajutor Romei. Senatul şovăie, apoi trimite două 
armate şi acestea îi resping pe samniţi. Succesul Romei îi 
nelinişteşte însă pe latini, care pretind în 340 ca unul din 
consuli şi jumătate din senat să fie latini. Roma socoteşte 
pretenţia ca inacceptabilă atât pe plan politic cât şi pe plan 
religios. Ruptura este inevitabilă. Războiul izbucneşte şi 
durează între 340 şi 3386. Roma triumfă: ea spulberă 
confederaţia latină, interzice oraşelor să aibă legături între 
ele, să încheie căsătorii şi să dobândească bunuri în afara 
teritoriului lor. Totuşi, unele oraşe obţin un regim de 
favoare, căci senatul se străduieşte deja să-şi dezbine 
duşmanii pentru a domina. 

Roma odată stăpână pe teritoriul Campaniei, samniţii 
se răscoală contra acestei ocupări şi pun mâna pe Neapole 
(328); romanii vin în grabă; după sorţi schimbători, ei se 
lasă învăluiţi la Caudium (321) şi sunt siliţi să capituleze. 
Senatul denunţă armistițiul, îi predă duşmanului pe 
consuli, 81 pe questori şi pe tribunii militari; el manifestă 
vădită rea-credinţă, dar şi voinţa de a nu recunoaşte ca 
valabil decât ceea ce a sancţionat el însuşi împreună cu 
poporul. Făcând astfel, el pune istoricilor dreptului 
internaţional una din problemele cele mai controversate. 

Or, samniţii nu se mărginesc să culeagă roadele 
biruinţei lor; ei înmulţesc hărţuielile şi incursiunile, 
antrenând cu ei popoarele Italiei Centrale. Etruscii sunt 
bătuţi la Lacul Vadimon (309); samniţii sunt zdrobiţi în 
bătălia de la Bovianum (304). Pacea nu durează: o coaliţie 
nouă se organizează împotriva Romei, grupându-i pe 
samniţi, pe umbrieni, pe galii senoni de pe țărmurile 
Adriaticii. Învinşi din nou la Sentinum (295), samniţii nu 
renunţă încă şi alcătuiesc un corp de elită care fu numit, 
din pricina echipamentului lor, „legiunea inului”. În 290, 
după treizeci şi şapte de ani de lupte, samniţii se înclină în 
sfârşit în faţa puterii Romei. 


Nu pentru multă vreme. Se iscă o ceartă între Roma 
şi lucanieni; aceştia recrutează aliaţi prin toată Italia: 
etrusci, gali, soldaţi din oraşele meridionale, iarăşi samniţi. 
Roma ripostează, îi alungă pe senoni de pe pământurile pe 
care le ocupau, îi bate pe vecinii lor, boii, lângă Lacul 
Vadimon (283), îi respinge pe samniţi îi zdrobeşte pe 
lucanieni, sileşte cetăţile greceşti din sud să se supună. 

Una singură mai rezistă: Tarentul, îmbogăţit prin 
comerţul, prin industria, prin flota sa. Dar escadra romană 
care dă ocol prin Marea Ionică se înfăţişează într-o zi 
dinaintea  Tarentului; conducătorii partidului popular 
protestează împotriva acestei încălcări a cuvântului dat, 
căci un vechi tratat interzicea romanilor să treacă dincolo 
de capul Lacinian de la sud-vestul golfului. Atac tarentin 
asupra corăbiilor romane; incendiere; distrugere; războiul 
izbucneşte din nou. Tarentul cheamă în ajutorul său pe 
regele Epirului, Pirus. Acesta soseşte (281), vorbeşte ca un 
stăpânitor şi nu mai vrea să lupte decât pentru interesele 
sale. Victorios la Heracleea, apoi la Ausculum, el îşi 
croieşte drum până în vecinătatea Romei. Roma refuză să 
negocieze. Hărţuieli, solii, discuţii zadarnice (279/278); 
Pirus trece în sfârşit în Sicilia şi încearcă să-şi 

6. Roma în timpul Republicii 

croiască acolo un regat, apărând totodată Siracuza 
atacată de cartaginezi. Roma îl strâmtorează în 83 Italia, 
Cartagina în Sicilia. Revenit în Italia, aventurierul este 
înfrânt lângă Benevent (275) şi se întoarce în Epir. O 
bătrână îl ucide la Argos, aruncând în el cu o ţiglă. 
Locțiitorul său Milon rezistă încă timp de trei ani în 
citadela Tarentului, dar, în cele din urmă, se predă 
romanilor. 

Samniţii se mai răsculară în 269. Scurtă şi 
nefolositoare reizbucnire de mânie împotriva romanilor. 
Italia Centrală şi Meridională era supusă. 

Astfel, de la 509 la 269, Roma aproape că n-a încetat 


să se afle sub arme. A fost învinuită de imperialism. De 
fapt, Roma a fost târâtă în operaţii militare ca într-un 
angrenaj nefast: nevoia de a apăra aprovizionări esenţiale, 
ciocnirea între pasiunile omeneşti, simţul permanenţei 
înțelegerilor locale încălcate de sper jururi, opoziţia dintre 
un nomadism muntean şi o aşezare sedentară au aprins 
rând pe rând aceste incendii. Pofta de război nu s-a trezit 
decât cu trecerea timpului: printr-un paradox aparent, 
Roma şi-a condus legiunile în Iliria şi în Africa înainte de a 
fi ocupat teritoriul Cisalpinei (harta 6). 

Dar atunci începe pentru ea, odată cu secolul al II- 
lea, aventura mării. 

2. AVENTURA MARITIMI (268 - 133) 

Cu nisipurile, mlaştinile, vecinătăţile sale lipsite de 
insule, coasta Laţiului este puţin primitoare şi potrivită 
unor aşezări permanente. Un popor agricol şi pastoral se 
teme de mare. Poeţii s-au făcut ecoul acestei temeri; 
marinarii lui Plaut, deşi niţel greci, mulţumesc zeilor când 
au revenit pe uscat; poeţii epici evocă după placul inimii 
furtunile, spaimele şi monştrii mării, cei lirici merg până la 
a pretinde că navigația tulbură rânduiala statornicită de 
zei. Polibiu însă a susţinut că romanii au păcătuit mai 
curând prin exces de îndrăzneală şi s-au expus prin 
cutezătoare ignoranță atacurilor furtunilor ca şi 
înfrângerilor navale. Un popor de uscat? Negreşit, 
cetăţeanul socoteşte ca nedemn să servească în marină, 84 

Iar, în ochii săi, gloria se dobândeşte în războiul de 
uscat şi în încorporarea în legiuni. Dar atunci de ce 
legendele cele mai scumpe inimii romanilor îl leagă pe 
Eneas de Italia, fac din povestea Fortunei, a lui Portunus şi 
a lui Neptun o ilustrare a cultelor regilor, prezintă ca un 
semn promiţător de rodnice meniri întemeierea portului 
Ostia de către Ancus Martius, ţes în jurul Romei - şi pe 
mare - o reţea de migrații care împânzesc Mediterana cu 
punctele lor de sprijin legendare, dacă în mintea şi în 
inima vechilor romani marea n-ar fi fost prezentă, 
mişcătoare, atrăgătoare P 

În adevăr, de vreme îndelungată aceste unde erau 


cutreierate de corăbiile venite din Orient: Sardinia, 
Corsica poartă resturile unor civilizaţii milenare; în una 
din Insulele Lipari s-au regăsit vase miceniene şi olărie 
cretană; către Iberia s-au îndreptat ahei şi fenicieni, 
urmaţi curând de cei mai cutezători dintre greci, care 
roiesc la rândul lor în jurul bazinului occidental. 

De fapt, puterea maritima a Romei s-a dezvoltat 
ulterior celei a celorlalte popoare mediteraneene. Prima 
menţiune a unui vas navigând sub pavilion roman, dacă 
îndrăznim să ne exprimăm astfel, se referă la cucerirea 
cetăţii Veii, în 395, şi acest vas ar fi dus la Delii un crater 
de aur. Înainte de această dată, nu se ştie nimic - sau 
aproape nimic. 

La o dată istorică, printre evenimentele a căror 
istorisire tradiţia a păstrat-o, faptul important este 
afacerea de la Antium. Temut pentru actele sale de 
piraterie, Antium, atacat dinspre uscat în 338, era 
îngenuncheat şi lipsit de „flota” sa; pintenii corăbiilor sale 
veniră să împodobească forul. S-ar putea spune că acesta 
este începutul politicii maritime a Romei. Un tratat cu 
Neapole contra samniţilor, o acţiune împotriva țărmului 
campanian al  sarrastilor sunt preludiul instituirii 
duumvirilor navali în 311, care urmează cu doi ani 
instalării primei colonii maritime la Pontiae (Ponza), în faţa 
Golfului 85 Gaeta. 

La sud şi la est, dacă lăsăm la o parte îndoielnicul 
tratat cu Rodos de pe la 306, vedem Roma înţelegându-se, 
în aceeaşi perioadă, cu Tarentul 

7. Carlagina şi porturile sale şi cu lucanienii, 
acceptând să-şi vadă limitată acţiunea la Capul Lacinian 
(Capul Colonna), ceea ce-i închide pentru moment Marea 
ionică şi Adriatica Meridională. 

Războaiele punice (264 - 201) 

Pentru Roma, la această dată, puterea cea mai de 
temut era incontestabil Cartagina (harta 7). Colonie a 
Tyrului, ridicată în fundul Golfului Tunis, ea păzea trecerea 
dintre cele două bazine ale Mediteranei; în lungul 
litoralului, ea îşi stabilise factoriile şi le reluase în 
stăpânire pe cele pe care le instalaseră fenicienii. 
Alimentat de culturile şi de creşterea animalelor din 
ţarinile  „tunisiene”, de industria lânii, a mătăsii, a 
vopselelor, a metalelor, comerţul ei era înfloritor. 
Conducătorii ei de caravane pătrundeau de-a curmezişul 
Saharei; corăbiile ei colindau Mediterana şi se aventurau 
până în Cornwall. 

primele legături. 

— Legăturile Cartaginei cu Etruria, apoi cu Roma, 
sunt atestate încă din secolul al VI-lea. Confuzia textelor a 
complicat cronologia: plecând de la Polibiu, Diodor şi Titus 
Livius, s-au propus da te care merg de la 508 la 305 şi 
fixează în 508, în 406, în 400, în 390, în 348, în 344, în 
328, în 325, în 306 sau 305 seria acestor convenţii. Nu 
poate fi vorba să ne dăm silinţa de a relua aici discuţia. 

Titus Livius semnalează un alt tratat romanopunic, 
încheiat neîndoios în primăvara lui 278, adică în momentul 
când Pirus, sosit în Italia în mai 280, ameninţă Roma: 
tratatul este unul de asistență mutuală; părţile 
contractante se angajează să nu semneze o pace separată 
şi să se ajute Împotriva epirotului. Un astfel de contract 
presupune că Roma dispunea cel puțin de câteva unități 
navale. In 264, vedem apărând în texte questori maritimi, 
dintre care unul este instalat la Ostia, al doilea la Cales în 
Campania, al treilea, fără îndoială, la Ariminum; nu se ştie 


unde era plasat al patrulea. Repartizarea administrativă a 
acestor questori corespundea, probabil, unor sectoare de 
mobilizare navală: ea pare să implice un efort maritim real. 

Când Pirus a părăsit Sicilia, el înţelesese că ea avea 
să devină miza luptelor dintre Cartagina şi Roma, căci 
romanii păreau să se intereseze din ce în ce mai mult de 
strâmtoarea Messina şi de avantajele ei, de pământul 
Siciliei şi de resursele sale. Strâmtoarea Messina fiind însă 
linia de demarcaţie dintre zonele maritime rezervate 
Romei şi cele atribuite Cartaginei, în virtutea tratatelor din 
306 - care de altfel, potrivit Romei, nu comportau această 
clauză -, Roma luă drept pretext ostilitățile iscate între 
mamertini şi Hieron al II-lea din Siracuza, pentru a intra în 
arenă alături de Messina. Cartagina îl împacă pe Hieron cu 
mamertinii, se aliază cu Siracuza, ocupă Messina şi 
respinge o flotă romană care încerca să treacă dincolo de 
strâmtoare (264). Romanii pun totuşi piciorul pe uscat, îl 
prind la Lipari pe Hanno, amiralul cartaginezilor, şi nu 
consimt să-l redea decât în schimbul citadelei Messinei. 
Primul război punic a început. 

primul război punic. 

— Ostilitățile continuă pe uscat, în Sicilia de la 264 la 
262, pe mare şi în Africa de la 262 la 255; într-adevăr, 
Cartagina şi-a pierdut prestigiul în Sicilia, unde nu mai 
păstrează decât câteva oraşe de pe litoral; Roma o 
urmăreşte pe mare într-o campanie marcată de victoria 
navală de la Mylae (260), apoi prin cea de la Ecnome 
(Sant'Angelo) patru ani mai târziu, în sfârşit, prin 
debarcarea pe coasta africană, condusă de Regulus. Între 
timp, romanii ocupaseră Olbia în Sardinia, Alena în 
Corsica. Dar Regulus se lăsă bătut de trupele punice şi de 
mercenarii lui Xantip; armata trebui să se îmbarce din nou. 
Redobândind avantajul, cartaginezii atacară Sicilia, unde 
mai aveau simpatii şi puncte de sprijin: învinşi la Panormus 
(Palermo), învingători la Drepana (Trapani) şi la Camarina 
ei rezistară la Lilybaeum (Marsala), sub conducerea lui 
Himilco, şi pe coasta de nord a muntelui Heircte (Monte 
San Pellegrino), pe muntele 


Eryx, sub comanda lui Hamilcar: ei aveau motive să 
spere în succesul final. Dar tezaurul lor era aproape gol; 
negustorii care îi conduceau politica preferau războiului 
afacerile, principiilor banii şi după ce Roma nimici la 
Insulele Aegate o flotă duşmană care se îndrepta spre 
Heircte şi Panormus, Cartagina primi să încheie pacea 
(241). Ea renunţa la Sicilia şi plătea o despăgubire de 2200 
de  talanţi. Acestea sunt faptele în uscăciunea lor 
cronologică. 

Faptul important aici, dincolo de evenimente, este de 
a vedea care a fost comportarea Romei şi a Cartaginei faţă 
de flotele lor respective, căci acolo s-a jucat soarta lor. 

Înainte de război, Roma avea ca flotă două grupe 
duumvirale de 20 de unităţi, probabil cu echipaj străin; în 
283, unul din duumviri fu atacat de tarentini: el avea 10 
corăbii, din care 5 fură capturate. Când Appius Claudius a 
trecut prin Messina ca să lupte cu ei, n-avea nicio corabie 
romană: flota lui era compusă numai din corăbii aliate. 

La începutul primului război punic, Roma hotărăşte 
să lanseze 100 de quinquereme şi 20 trireme: dar cifra de 
20 este tocmai cea a efectivului duumviral, iar cea de 100 
va reapărea după aceea ori de câte ori se va pune 
chestiunea lansărilor. Ne putem deci întreba dacă nu este 
vorba de unul din acele numere tradiţionale care apar, ca 
dublete, în istorisirile „liviene”. Presupunând că aceste 
100 de vase au existat, că li s-au adăugat 20 de trireme şi 
cele 25 de corăbii italiote rechiziţionate, se ajunge la un 
efectiv de 145; dacă li se adaugă cele 10 vase rămase de la 
conflictul din 283 [cu Tarentul|] şi 2 sau 3 corăbii 
massaliote despre care vorbesc Polibiu şi Titus Livius, 
totalul se ridică la 160. La începutul operaţiilor, romanii 
pierd 17 vase. La bătălia de la Mylae (260) ei nu mai au 
decât 140: scufundă 19 corăbii punice şi capturează 30, 
dar nu se cunosc propriile lor pierderi. Să admitem că în 
anul următor ei au mai avut 140 de unităţi. In 257, la 
Tyndaris, superiori în număr cartaginezilor, ei pierd 8 
corăbii. Când războiul este strămutat în Africa, care sunt 
efectivele aflate faţă în faţă? 


Istorisirea lui Polibiu iscă atunci o enigmă: tabelul 
comparativ al forţelor o pune în lumină: 

ROMA CARTAGINA 

Ecnome 330 Scufundate: 24 350 Scufundate: 30 

Capturate: 64 

89 Capul Hermaeum 350? 200 Capturate: 114 

Această istorisire nu numai că nu pune în evidenţă 
pierderile romane la Hermaeum, în 255, ci semnalează că 
la întoarcerea de la Hermaeum romanii întâmpinară o 
furtună, că pierdură 364 de corăbii şi că nu păstrară decât 
80. Ar trebui deci să se citească 464 (- 350 + 114), în timp 
ce cartaginezii, care după Ecnome nu mai aveau decât 256 
de vase, ar fi retras din luptă 56 de corăbii, fără să se 
cunoască motivul. Păstrând tăcere asupra corăbiilor 
scufundate de o parte şi de alta, sau capturate de la 
romani la Ecnome, Polibiu a fost înşelat, în chip cu totul 
evident, de izvoarele sale sau şi-a folosit rău informaţiile. 
S-au propus corecturi la textul grec: este o soluţie 
disperată. Dacă se recurge la versiunea lui Diodor, nu 
rezultă din ea decât aproximaţii puţin convingătoare. 

Este totuşi cu putinţă să se tragă din calculele 
specialiştilor o concluzie certă: efectivele romane depăşesc 
întotdeauna cu de la 20 la 40 de unităţi efectivele adverse, 
pe când Cartagina nu poate niciodată - în afară de una - să 
le ridice pe ale sale mai sus de 200! Este curios că Roma a 
putut să întreacă flota Cartaginei cu o asemenea 
regularitate, că informatorii ei i-au comunicat în chip atât 
de sigur cifra navelor adverse şi că şi-au putut calcula, cu 
atâta previziune, pierderile posibile, pentru a-şi păstra 
superioritatea numerică! 

Cartagina, care avea amirali de valoare, a crezut cu 
prea multă uşurinţă că Roma este învinsă în 253 şi că nu 
va mai apărea pe mări. Dar în timp ce Cartagina avea 
marinari experimentați, Roma, care nu avea pentru a-i 
conduce flotele decât comandanţi vremelnici, avea un 
senat însufleţit de credinţă patriotică, o armată de 
cetăţeni, aliaţi leali, voinţa de a nu ceda. Stoarsă de bani, 
ea îşi luă doar răgazul trebuitor refacerii flotei sale; cifrele 


censului din 246 comparate cu cele din 240 sunt o 
mărturie a vitalităţii ei (241 212 cetăţeni faţă de 260.000); 
ea nu putea să dea înapoi sau să se oprească fără să piară. 
Marele ei merit este de a fi înţeles aceasta (harta 8). 

Pacea odată semnată în 241, Roma se statorniceşte 
temeinic în Sicilia şi desăvârşeşte cucerirea Sardiniei şi a 
Corsicii, unde mercenarii punici 90 

se revoltaseră. Cartagina protestează. Ocupată cu 
dificultăţi interne, ea nu poate porni la un nou război, ci 
sfârşeşte chiar prin a plăti o indemnizaţie suplimentară de 
1200 de talanţi. Roma profită de acalmie pentru a-i pune la 
respect pe piraţii iliri care atacau coastele adriatice; dar 
ea se găseşte curând în faţa unei groaznice ameninţări: - 
galii din nordul Italiei se agită din nou; un armistițiu îi 
opreşte; ei profită de el pentru a se coaliza cu galii 
transalpini şi se aruncă asupra regiunilor din nordul 
peninsulei, gata să invadeze partea ei centrală; bătălia de 
la Telamon (225) îi zvârle înapoi la poalele Alpilor, dincolo 
de Pad. Romanii îi urmăresc, ocupă Milanul şi îi supun 
(222). Italia întreagă ascultă de Roma. 

Cartagina, din parte-i, trebuie să facă faţă unei 
revolte interne: semnarea păcii lăsase fără ocupaţie mulţi 
mercenari: lipsiţi de bani, ei îşi pretind solda, jefuiesc, se 
răscoală, ameninţă Cartagina, care se apără cu furie. 
Afacerea durează trei ani: marcată de orori, ea primi în 
istorie numele de „războiul inexpiabil”. În acelaşi timp, 
disensiunile politice izbucnesc în oraş: pentru a-l înlătura 
pe şeful unei facţiuni (cea militară), cealaltă facțiune (cea 
mercantilă) orientează partidul armatei spre cucerirea 
coastelor africane şi spre Spania. Atunci se succedă şi se 
disting în fruntea acestor trupe, care scapă în parte de sub 
controlul senatului punic, bărbaţi ca Hamilcar şi ginerele 
său Hasdrubal. Ei fac din Spania, unde întemeiază Noua 
Cartagină (Cartagena), un fel de imperiu personal şi 
împart prada între soldaţi, Cartagina şi partizanii lor din 
noua cetate. Hasdrubal, asasinat în 220, este înlocuit de 
fiul lui Hamilcar, Hanibal, al cărui portret demn de temut 
ni I-a lăsat Titus Livius: trăsăturile lui cu totul deosebite 


sunt ura pe care o poartă romanilor şi voinţa de a conduce 
politica patriei sale. În Spania, el se află în contact cu 
romanii, care fac comerţ în regiune şi înţeleg să-şi apere 
interesele. Hasdrubal căzuse de acord să nu atace 
Saguntul. Hanibal nu ţine seama de aceasta, atacă oraşul 
şi îl cucereşte în 219, după un asediu cumplit. Roma, 
strâmtorată să primească războiul sau să cadă la învoială, 
trimite soli la Cartagina: senatul punic alege să poarte 
război. 

8. Imperiul cartaginez şi lumea mediteraneană * 

1. Posesiunile Cartaginei 2. Regatul Nuraidiei (201 - 
148 înaintea erei noastre) 3. Posesiunile Bareizilor din 
Spania până în 219 i. era noastră 4. Domeniile Massaliei 5. 
Zona supusă autorităţii Romei al doilea război punic. 

— Hanibal este mulţumit pe deplin. El hotărăşte să 
atace Italia pe la spate. Cunoaştem din povestirile lui 
Polibiu şi Titus Livius acel marş uluitor prin Spania, 
Pirinei, sudul Galiei, peste Alpi, coborârea în Italia şi 
bătăliile de la Ticino, Trebbia (218) şi de la Lacul 
Trasimenus (217) care sunt tot atâtea victorii punice. 
Roma trăieşte zile de groază. Lacul Traşi 

— Această hartă, precum şi hărţile 9, 11, 14 şi 18 au 
fost desenate după H. BEN GISON & V. MIJLOCII Grosser 
historischer Weltatlas, I: Vorgeschichte und Altertum, 1, 
Kartenwerk; 2, Erläuterungen, Munchen, Bayer - 
Schulbuch-Verlag, 1953, VIII + 48 + 15 p. Hărțile B şi 16, 
după L. HOMO, Rome antique: histoire et guide des 
monuments de Rome, Paris, Hachette, 1921, 360 p. Harta 


19, adăugată în ediţia românească, este reprodusă după 
I.I. RUSSU, Limba traco-dacilor, Bucureşti, Editura 
ştiinţifică, 1967, ed. a Il-a. Harta SE după Annales 
(Economies, Sociétés, Civilisations), 1, 1960.92 

menus este la 200 km de Roma. Hanibal se abate din 
calea oraşului, trece Apeninii şi coboară spre Apulia 
pentru a se apropia de mare şi de Cartagina în căutare de 
aprovizionare, de arme, de soldaţi. Roma se străduieşte să- 
| împiedice: înfrângerea de la Cannae (216) este pentru ea 
un nou dezastru. Înfrângerea provoacă la Roma o tresărire 
de patriotism şi un nou val de ceremonii religioase; 
Hanibal câştigă la cauza sa cetăţile meridionale ale Italiei 
şi se retrage la Capua; succesele l-au ameţit, însă 
campaniile l-au istovit. Este susţinut cu delăsare de către 
Cartagina, care pare să renunţe la Italia pentru a-şi 
îndrepta efortul spre Spania, unde Scipionii luptă cu 
fratele său Hasdrubal. Trebuie să găsească sprijin în altă 
parte: unelteşte în Macedonia, unde Filip al V-lea se arată 
sensibil la ofertele lui de alianţă, şi la Siracuza, unde 
moartea lui Hieron şi vârsta tânără a succesorului său lasă 
loc unei cârmuiri populare, anti-romane, susţinute de 
ofiţeri greci născuţi la Cartagina. 

Roma a înrolat toţi cetăţenii valizi, ba chiar şi sclavi; 
ea continuă lupta cu înverşunare: în Sicilia, ea blochează 
Siracuza şi, în ciuda invențiilor lui Arhimede, pune 
stăpânire pe ea; dincolo de Adriatica, îi ţine piept lui Filip 
şi îl sileşte să suspende operaţiile (205); în Italia, îl 
hărţuieşte pe Hanibal oriunde acesta se arată. Dacă ia 
Tarentul, el pierde Capua; dacă înaintează până la porţile 
Romei, Roma refuză lupta. Este cuprins de deznădejde, 
când Hasdrubal, reuşind să dejoace supravegherea lui 
Scipio cel Tânăr în Spania, apare în nordul Italiei. Hanibal 
încearcă să i se alăture. Roma opune două armate celor 
două armate adverse. Printr-o simulare dibace, o parte din 
cea care trebuie să-l atace pe Hanibal se abate din drum, 
se năpusteşte spre nord, se alătură celeilalte armate 
romane şi, împreună cu ea, îl zdrobeşte pe Hasdrubal pe 
malurile Metaurului (207). Hanibal nu mai are altă ieşire 


decât să se închidă în ascunzişul muntos al Calabriei: 
rămâne acolo cinci ani, supravegheat de Roma. 

În consecinţă, Scipio, devenit consul în urma 
succeselor sale din Spania (206 - 205), îndeamnă senatul 
să ducă războiul în Africa. Este a doua încercare făcută 
peste mare. Senatul rezistă proiectelor sale: ceea ce-l 
interesează este pământul, nu marea: este bogăţia 
funciară, nu cea mercantilă. Scipio este silit să acţioneze 
singur - sau aproape: are de partea sa poporul şi grupul 
celor ce se ridică la orizontul politic, anume al cavalerilor. 
Are prieteni şi în Africa, Syphax şi Massinissa, însă primul 
trece de partea Cartaginei, iar al doilea, despuiat de 
Syphax, s-a refugiat în deşert. Scipio, trecut în Africa, îşi 
aşază tabăra pe coastă în cursul iernii 204; în anul următor 
îl prinde pe Syphax, îi redă lui Massinissa regatul şi obţine 
ajutorul lui. Atunci Cartagina îl recheamă pe Hanibal. De 
treizeci şi şase de ani căpetenia punică nu mai călcase pe 
pământul patriei: el speră să-l învingă pe Scipio prin 
diplomaţia şi prin tocmelile sale: eşuează, încearcă să-l 
alunge cu armele: este învins. Victoria romană de la Zama 
(201) semnifică sfârşitul încercării. Cartagina trebuie să 
consimtă la pace. 

Ea renunţă la Spania şi la insulele din Mediterana. 
Deşi îşi păstrează posesiunile africane, ea predă toate 
vasele, în afară de zece, şi toţi elefanții; ea se învoieşte să 
nu mai recruteze mercenari şi să plătească timp de 
cincizeci de ani un tribut anual de 200 de talanti; în sfârşit, 
ea consimte să nu întreprindă nimic pe planul politicii 
externe fără aprobarea Romei. În ceea ce-l priveşte pe 
Scipio, revenit la Roma cu prestigiul victoriilor dobândite, 
cu ţelurile planurilor sale politice, cu strălucirea geniului 
său, el intră în legendă cu porecla de Africanul. 

Roma a învins pe uscat datorită tenacităţii trupelor 
sale şi a senatului său. Cum a învins ea pe mare? 

La începutul celui de al doilea război punic, Roma are 
220 de unităţi, la care se adaugă 20 de corăbii massaliote 
care dau târcoale prin apele spaniole în 218 - 217; de la 
214 la 209 ea are 215 vase, întărite un moment în 211/210 


cu 20 de auxiliare tarentine, iar în 209 prin 18 altele 
capturate la Carthago Nova de la puni. 

In 218 - 217, ea construi, potrivit textelor, 60 de 
corăbii, în 214, 100; în 208, 20, adică un total de 180 
pentru întregul război. 

Fără a trece la o analiză amănunţită şi cu toate că 
cifrele romane te lasă neîncrezător, se poate admite că 
supremaţia maritimă a Romei este neîndoielnică în cursul 
acestei perioade. Astfel cartaginezii nu pot împiedica 
Roma să se aprovizioneze; dar ei înşişi nu pot să-l 
aprovizioneze pe Hanibal, decât doar în 215, cu un mie 
grup de unităţi care debarcă oameni şi grâu la Locri. 
Dimpotrivă, Roma poate să trimită o flotă în Spania, să-l 
conducă pe Scipio şi să-l susţină acolo până în 217. Ea îşi 
înmulţeşte totuşi nesăbuinţele: aşteaptă anul 218 pentru a 
supraveghea Lilybaeum, 215 pentru a ţine sub observaţie 
Calabria; ea lasă expuse Siracuza şi Tarentul; retrage 
garnizoana din Brundisium; cartaginezii atacă Sardinia în 
215 şi 210: Roma nu trimite ajutoare decât în 208; Mago 
poate să abordeze fără luptă pe coasta ligură, în 205, şi să 
se lase aprovizionat pe mare fără să fie stingherit; raidul 
lui Scipio asupra Uticei în 203 nu pune în linie de bătaie 
decât forţe puţine. După înfrângerea lui Hasdrubal, când 
reînvie speranţa de a-l învinge pe Hanibal, Roma îşi 
dezarmează flota şi îşi demobilizează „trupele” navale; cât 
priveşte forţele romane din Spania, în loc să supravegheze 
Carthago Nova şi Balearele, ele moţăie la Tarragona într-o 
primejdioasă izolare. 

Cartagina nu mai avea dinamismul necesar pentru a 
construi o flotă puternică şi a o arma în chip potrivit: 
demoralizarea provocată de eşecul primului război punic, 
politica comercială a lui Barcas orientată spre Spania, 
insuficienţa unei recrutări care privea o populaţie 
mişcătoare şi nestatornică şi care trebuia să se îndrepte 95 
spre un mercenariat lipsit de patriotism, amorţirea unei 
civilizaţii fără avânt, cum o atestă la această dată 
arheologia africană - aceştia sunt probabil factorii acelei 
scăderi a potenţialului naval, din care Roma a tras în cele 


din urmă mari foloase. 

Dar în ce condiţii? în ciuda aparenţelor, Roma nu 
distinge încă între războiul pe uscat şi războiul pe mare. 
Ca şi în primul război punic, consulii sunt cei care 
comandă forţele armate, inclusiv flota. Or, ei se schimbă 
anual şi ne putem întreba ce competenţă puteau avea 
aceşti magistrați instabili care cunoşteau marea încă şi 
mai puţin decât uscatul. Când prezenţa lui Hanibal în Italia 
determină rechemarea acestor  generali-amirali pe 
pământul invadat al patriei, Roma încredință unor 
propretori - Scipionii în apele spaniole, Otacilius şi 
Laevinus în apele tireniene şi adriatice, proconsulul 
Sulpicius în apele siciliene, ilirice şi elenice - comanda 
escadrelor până în 211. Fără îndoială, îl vedem pe Laelius 
comandând în locul Africanului, pe P. Yalerius Flaccus în 
215 şi pe Messala în 210 funcţionând ca prefecţi ai lui 
Laevinus, ceea ce înlătură frecvenţa schimbărilor. Insă 
regula duratei de un an a puterii îşi redobândeşte curând 
prestigiul şi, încă din 201, această marină victorioasă, de 
care nu se interesau nici strategii din for nici politicienii 
din Curie, recade în apatie. 

Ceea ce conta de fapt în ochii romanilor care se 
aventurau pe mare, era comerţul. Dominarea mărilor nu 
avea drept singur scop protejarea Italiei contra 
incursiunilor  duşmane; ea urmărea ocrotirea şi 
monopolizarea schimburilor: la originea războaielor 
maritime ale romanilor găsim întotdeauna nişte 
comercianţi maltrataţi. 

Idealul era deci dezarmarea navală şi convertirea 
vaselor militare în nave comerciale, folosirea marinarilor 
în scopuri economice, exploatarea de către romanii înşişi, 
şi numai de ei, a căilor maritime comerciale şi transferul 
către aliaţi şi către străini, sub control roman, a poliţiei 
mărilor. Urmarea? 

— N-a existat nicio politică consecventă de 
construcţii navale; toată nădejdea era pusă în aptitudinea 
romană de a găsi soluţii improvizate sau de a descoperi 
oameni providenţiali; se trăia de pe o zi e alta cu o lipsă de 


prevedere plină de riscuri, ceea ce a dus la mari 
neajunsuri. 

Aceasta s-a văzut în multe rânduri: la apus, printre 
echipajele „romane” sunt massalioţi în apele spaniole în 
218, italioţi pe meleagurile Tarentului în 210. Marinarii de 
la Roma sunt peregrini, liberii, cetăţeni ai oraşelor 
maritime; sclavii şi prizonierii de război servesc drept 
completare şi ca vâslaşi de galeră. Cetăţeni romani 
propriu-zişi nu găsim, de fiecare quinqueremă, decât vreo 
patruzeci de oameni proveniţi din clasele inferioare şi 80 
de soldaţi detaşaţi din legiuni. Or, în cursul celui de al 
doilea război punic, nu sunt deloc rare nici manifestările 
de rezistenţă la îmbarcare şi la serviciul pe mare, nici 
rebeliunile de echipaje, nici dezertările aliaţilor maritimi. 

Odată cu participarea flotelor orientale la operaţiile 
romanilor în bazinul occidental al Mediteranei, interesul 
înclină din ce în ce mai mult spre Orient: până atunci, 
Roma avea drept obiectiv aducerea sub autoritatea ei a 
popoarelor Italiei, stabilirea în Spania, pacificarea Galiei 
Cisalpine şi a Liguriei, doborârea puterii concurente a 
Cartaginei. 

Lupta pentru Orient (220 - 129) 

Roma avea să se lase atrasă spre Orient, iar 
imperialismul ei avea să primească un impuls cu totul 
diferit.  Vocaţie sentimentală sau politică calculată 
dinainte? 

Pacea din 201 părea să rânduiască în chip definitiv 
treburile Occidentului. Dar intervenţia lui Pirus odinioară, 
cea a lui Filip al V-lea cu prilejul ultimelor operaţii fac să 
mai plutească unele ameninţări. 

Primejdia principală venea de la acel rege al 
Macedoniei, urmărit de amintirea lui Alexandru: el râvnea 
Grecia, în care ocupa mai multe puncte 97 importante, 
unde partizanii săi îi făceau jocul. 

El avea chiar şi ambiţii mai depărtate: în Egipt, 
tânărul rege Ptolemeu Epifanes întâmpina dificultăţi; în 
Siria, Antioh vădea interes pentru valea Nilului; Filip 
plănui cu Antioh un atac împotriva Egiptului. Or, această 


ţară întreținea de trei sferturi de secol bune relaţii cu 
Roma, iar Grecia era din ce în ce mai bine cunoscută de 
către romani. Pentru supremaţia Romei era necesar ca 
celelalte puteri ale Orientului - Macedonia, Siria, Egiptul 
şi ansamblul grecesc - să nu fie reduse la două. Senatul se 
hotărăşte să intervină, ia Egiptul sub protecţia sa, 
trimițând acolo pe M. Aemilius Lepidus, care primeşte pe 
deasupra misiunea de a-l sfătui pe Filip să-i restituie lui 
Ptolemeu pământurile pe care i le răpise. Macedoneanul 
nu se lasă amăgit şi se năpusteşte asupra Atenei, pe care o 
cucereşte în anul 200. Aceasta însemna război. Un război 
greu de purtat, căci grecii erau împărţiţi în ligi rivale, cea 
etoliană şi cea aheeană, care nu se lăsau călăuzite nici de 
patriotismul „grec”, nici de dragostea pentru 
independenţă, ci de voinţa de a fi câştigătoare una în 
dauna celeilalte. Una era condusă de o facțiune de 
aristocrați, cealaltă de o facțiune de democrați. Prima se 
îndreaptă spre Roma, a doua spre Macedonia. Armata 
romană îl zdrobeşte pe Filip în câmpia de la Kynoskefalai 
(197). Regele renunţă la posesiunile sale străine, 
făgăduieşte să nu mai întreprindă nicio operaţie militară, 
să-şi limiteze flota la cinci nave, să plătească un tribut de 
1.000 de talanti. În anul următor, la jocurile Istmice, un 
crainic proclamă solemn, în numele generalului victorios, 
Flaminius, libertatea tuturor grecilor din Europa şi din 
Asia. Acest cadou era unui otrăvit: romanii odată plecaţi, 
Grecia era lăsată pe mâna libertăţii, adică a discordiilor. 
Ele n-aveau să întârzie a-şi croi drum şi a reaprinde 
războiul: Antioh al III-lea din Siria pune cel dintâi mâna pe 
arme: el trece în Asia Mică, ameninţă Pergamul; pe mare, 
el dă târcoale în faţa Rodosului. Romanii, avertizaţi de 
Pergam şi de Rodos, îi fac mustrări; el revendică libertatea 
de a acţiona în Asia după bunul său plac şi trece chiar şi 
Ilelespontul, încercând să-şi anexeze Tracia. El are un 
consilier de temut prin experienţa sa militară şi prin ura sa 
faţă de romani: pe Hanibal, care, alungat de la Cartagina, 
s-a refugiat pe lângă el. Planurile sale sunt dejucate: este 
bătut la Termopile (191) şi la Magnesia (190): în faţa lui se 


aflau L. Scipio şi fratele său, Africanul. Regele trebuie să 
semneze pacea (188). 

Este de prisos să relatăm urmarea operaţiilor din 
Orient, unde vălmăşagul partidelor, al urzelilor şi al 
intereselor complică orice istorisire care ar vrea să fie 
completă. Se ştie că Filip, care nu intervenise, fu 
dezamăgit de a nu fi răsplătit pentru inerția sa; etolienii 
fuseseră supuşi de Fulvius Nobilior; aheenii se scindaseră 
în romanofili şi anti-romani: aceştia din urmă erau conduşi 
de un bărbat energic, Philopoemen, care avea să piară în 
cursul unei revolte, stârnită, fără îndoială, de Flaminius 
(183), şi să merite în istorie porecla de „cel din urmă 
dintre greci”. Acelaşi an i-a văzut dispărând pe Hanibal şi 
pe Scipio Africanul. 

Să se fi ajuns la pace? Rămânea Macedonia cu 
Perseu, care îi urmează tatălui său în 179. El unelteşte la 
rândul său în Tracia, în Bitinia, în Siria, cu câteva oraşe 
din Asia, ba şi cu Cartagina şi cu democraţii greci. Roma 
lansează contra lui trei campanii fără succes: munţii 
Macedoniei îl fac de neprins. Este trimis împotriva lui 
Paulus Aemilius. Acest om rece care prin discursurile sale 
ştia să-i reducă la tăcere pe strategii de pe la banchete, îl 
bate pe Perseu la Pydna (168) şi îşi împodobeşte triumful 
cu spectacolul regelui în lanţuri. Macedonia este împărţită 
în patru republici între care se statornicesc bariere 
juridice, comerciale şi politice; apoi li se impune, pentru a 
le îndemna la recunoştinţă, un tribut redus la jumătate faţă 
de cel pe care i-l plăteau lui Perseu. 

Grecii profită de această „eliberare” pentru a-şi 
satisface duşmăniile reciproce: romani şi anti-romani se 
sfâşie între ei. Porniţi pe calea 99 poftelor lor, romanii îi 
caută ceartă lui Eumenes, regele Pergamului, apoi lui 
Antioh al IV-lea care invadase Egiptul. În Macedonia, un 
necunoscut, Andriskos, se dă drept fiul lui Perseu şi îi 
răscoală pe munteni: este bătut şi prins. De atunci s-a 
sfârşit cu Macedonia: Roma o anexează imperiului său 
(146). In Grecia, agitația devenind periculoasă, Roma trece 
la atac, îl înfrânge pe Critolaos în Locrida şi pe Diaeos la 


Leucopetra, rade Corintul de pe faţa pământului în urma 
unui groaznic măcel şi preface ţara în provincie romană 
(146). 

Rămâne Cartagina. Revenită la pace, ea a prins din 
nou puteri. Cato, reîntors dintr-o misiune. În Africa, fusese 
înspăimântat de această renaştere: se zice că fiecare din 
discursurile sale le amintea romanilor necesitatea de a 
distruge Cartagina. Massinissa, devenit aliatul Romei, se 
străduia cu folos în acest sens. Cum îi prăda teritoriul, 
Cartagina îl atacă. Roma vine în ajutorul numidului. Doi 
ani de discuţii şi de ameninţări nu înfrâng rezistenţa 
cartagineză. Atunci Scipio Aemilianus, fiul lui Paulus 
Aemilius, pune oraşul sub asediu şi îl cucereşte prin lupte 
de stradă. Cartagina număra 700.000 de locuitori: nicio 
casă nu a mai rămas întreagă (146). 

O 

3. INCONSECVENTE ALE POLITICII ROMANE 

Tot în aceşti ani, Roma a trebuit să se bată în 
Occident: împotriva galilor din Cisalpina de la 201 la 176, 
contra Spaniei de la 218 la 206. Galii odată învinşi, Roma 
întări coloniile de la Placentia şi Cremona, pe care aceia le 
distruseseră, le întemeie pe cele de la Bologna, Modena, 
Parma, strămută 47.000 de liguri (?) către Samnium, 
instală coloni în nord-est, la Aquileia, şi ocupă Istria. 
Spaniolii, care îi masacraseră pe Scipioni, pe Gneius şi pe 
fratele său Publius, fură mai greu de supus; fiul lui Publius, 
viitorul învingător al lui Hanibal, sfârşise prin a birui în 

206, în pofida destoiniciei lui Hasdrubal. Dar războiul 
reizbucni în 197: el dură până în 133, abia întrerupt de 
perioade de pace precară, pe care le tulbură răscoala lui 
Yiriathus. Distrugerea Numantiei în 133 de către Scipio 
Aemilianus marcă sfârşitul rezistenţei spaniole. 

Astfel dispărură în răsărit Corintul, în mijloc 
Cartagina, la apus Numantia: Roma era suverana mărilor. 

Roma încă nu se instalase în Asia: moartea lui Attalus 
al III-lea din Pergam îi dădu pretextul şi mijlocul pentru 
aceasta. Acest rege romanofil, sfătuit fără îndoială de 
dibăcie, lasă moştenire Romei regatul său, în condiţii, de 


altfel, controversate. Un anumit Aristonikos, bastard al lui 
Eumenes, revendică moştenirea, în fruntea unei mici 
armate. El fu pus la respect: regatul Pergamului deveni 
provincia Asia (133). Vom avea prilejul să mai vorbim de 
ea. 

Acestea fiind spuse, suntem într-o situaţie mai bună 
spre a arunca o privire înapoi şi a vedea în ansamblu 
întregul şir de războaie, de acţiuni, de jafuri, de întâmplări, 
de reuşite. Că aceste războaie s-au indus unele pe altele, 
este uşor de crezut; ele cuprind puţin câte puţin lumea 
mediteraneană. Istorici cu gusturi profetice, ca Arnold 
Toynbee, văd în aceasta desfăşurarea unui proces normal: 
unele civilizaţii din Mediterana se scufundă atunci de la 
sine, după epuizarea unor lungi înfloriri, în facilităţile 
„prozaice” ale păcii romane. Să nu acceptăm orbeşte 
aceste explicaţii care, vrând să explice tot, îşi pierd mai 
toată eficacitatea. Dar să admitem, după Maurice 
Holleaux, că, nici îndată după victoria asupra Cartaginei, 
nici, fireşte, mai înainte, cucerirea romană nu este 
împlinirea unui plan conceput de multă vreme şi aplicat cu 
rigurozitate. 

În ceea ce mă priveşte, voi insista, fără a părăsi 
planul faptelor, mai degrabă asupra disproporţiei dintre 
victoria romană - această aducere la ordine a Mării 
Interioare - şi mijloacele folosite, Căci, ce a făcut oare 
Roma cu flota ei, cu instrumentul necesar al acestor 
cuceriri? Istorisirea cronologică - una din servituţile 
istoriei -  estompează  înlănţuirea problemelor în 
profunzimea lor şi aruncă de preferinţă lumina asupra 
obiectivelor politice şi militare cu termen scurt. 

Or, pentru cei interesaţi de flotă, analiza arată că 
romanii sunt mereu la marginea eşecului: ei n-au putut 
învinge decât cu ajutorul disensiunilor dintre adversari; a 
trebuit neîncetat să profite de flotele aliate, de debarcările 
unor rodieni şi ale unor pergameni în cursul luptei 
împotriva lui Filip, de rebeliunile unor marinari cu prilejul 
conflictului cu Corintul. Pentru campaniile ei din Grecia, 
Roma a trebuit să recurgă ia contingentele din Cos, 


Eritreea, Mitilene, Smirna, Milet, Halicarnas, Cnidos, care 
nu-i aduc, de altfel, decât nave de tonaj mic. 

Aceleaşi observaţii pentru Orient: misiunea de război 
a unui C. Livius nu a constat decât într-o recrutare de 
corăbii pe parcursul drumului său, la Neapole de la 
campanieni, în largul Messinei de la cartaginezi, mai 
departe cu ajutorul unor unităţi de ia Locri şi de la ceilalţi 
aliaţi navali, la Pireu de la forţele aliate din Orient! 

Cât priveşte recrutarea de echipaje, ea continuă să 
fie suportată anevoie, aproape cu dezonoare, de către 
coloniile latine care procură vâslaşii, şefii de echipaj şi 
contramaiştrii! Comandamentul? El este asigurat încă, la 
treapta supremă, de consuli buni la toate, supliniţi de 
pretori care se succed şi ei din an în an: A. Attilius 
Serranus în 192, C. Livius Salinator în 191, L. Aemilius 
Regillus în 190, Q. Fabius Labeo în 189. Prorogarea 
puterilor, care intervenise din fericire în ceasurile cele mai 
tulburi ale războiului din Macedonia, nici nu mai apare în 
cursul depărtatului război din Siria: comandanții flotei sunt 
supuşi variațiilor anuale ale favorii populare, care se lasă 
păcălită de intrigile aristocrației senatoriale şi îşi 
încredinţează hotărârea hazardului tragerii la sorţi. Un 
bărbat atât de capabil, cum s-a dovedit a fi C, Livius, a fost 
înlocuit în cursul războiului contra lui Antioh cu un prost 
ca L. Aemilius 

Regillus, a cărui comportare pe mare, este un şir de 
greşeli grosolane. Din cei patru pretori ai războiului contra 
lui Perseu, C. Lucretius în 171, L. Hortensius în 170, C. 
Marcius Figulus în 169, Cn. Octavius în 168, primii doi 
sunt nişte pirați, iar ultimul nu şi-a datorit triumful decât 
hazardului care l-a servit la Samotrace. 

Dar, cel puţin, dacă romanii noştri ar trage un folos 
naval din cuceririle lor! Cu un fel de mistică a distrugerilor 
purificatoare, în loc să conducă spre porturile lor vasele 
capturate, ei le scufundă, le ard sau le dau în dar aliaţilor 
lor. Scipio incendiase în plină mare cele 500 de corăbii pe 
care cartaginezii i le predaseră la sfârşitul celui de al 
doilea război punic; la fel s-a procedat cu cele luate de la 


Antioh: flota recuperată de la adversar îi este dată regelui 
Bitiniei. Frumoasă politică de dezarmare! Frumoasă 
filosofie a securităţii! în spatele lor se află mercantilismul 
celor care pregătesc cu gelozie propria lor flotă 
comercială, care vor să fie singurii stăpâni ai mărilor, care 
nu văd în război decât un mijloc de a distruge o concurenţă 
de linii de navigaţie şi care fac să treacă înaintea 
securităţii naţionale monopolul exploatărilor lor. Lex 
Claudia din 218, care interzisese membrilor ordinului 
senatorial să posede nave de un tonaj mai mare decât 300 
de amfore (= 8 tone registru) a fost cât pe ce să ducă Italia 
la pierzanie. 

Cu cât sondăm mai mult textele, cu atât ghicim în 
fundalul acestor războaie obsesia intereselor funciare ale 
aristocrației, cupiditatea crescândă a ordinului care se 
ridică: a cavalerilor. Pentru unii, pământul; pentru ceilalţi, 
marea, cu alte cuvinte afacerile comerciale şi bancare 
aducătoare de mare venit. Un motiv mai mult de a privi 
istoria Romei dinlăuntrul ei, şi de această dată fără a iuți 
pasul. 

În spatele acestei cortine de glorie, dincolo de aceste 
cuceriri - a Italiei, a Greciei, a Spaniei, a Galiei 
Meridionale, a Africii de Nord, a Orientului Apropiatstă de 
fapt o dramă: drama cotidiană a societăţii romane. 

Capitolul 2 

FAȚADA INSTITUŢIILOR 

JOCUL MARILOR FAMILII 

ŞI DRAMELE PĂMÂNTULUI (509 - 109) 

Realităţi lăuntrice, înseamnă, înainte de toate - 
instituţii. Totuşi nu trebuie să ne lăsăm amăgiţi de cuvinte 
şi de formule. Mirajul cuvântului  „revoluţie” este 
primejdios. Istoria şi istoricii l-au încărcat de înţelesuri, de 
importanţă, de dramă. În 509 regii au fost alungaţi, iar 
aristocrația a pus mâna pe putere. Dar, cu toate acestea, 
nu totul a fost răsturnat. 

1. FAȚADA INSTITUŢIILOR 

Întâi era un singur şef: regele; apoi au fost doi: 
pretorii, „cei ce merg în frunte...”, care primiră mai târziu 


numele de consuli, „cei ce veghează asupra intereselor 
comunităţii...”, titlul de pretor luând o altă destinaţie. 
Alături de rege, erau două adunări: senatul şi comiţiile 
curiate. Senatul este, la începuturi, un sfat al bătrânilor - 
patres - în număr de o sută, cărora le fură adăugaţi două 
sute de membri noi - conscripţi - la o dată nu foarte bine 
stabilită. Comiţiile curiate reprezintă populus Romanus 
Quiritium, în realitate numai pe patricieni sau pe patricieni 
şi clienţii lor, cărora le sunt asociaţi sub Tarquinius Priscus 
plebeii: dar, nici clienţii nici plebeii nu au drept de vot. În 
adunarea lor, cele treizeci de curii - cele trei triburi iniţiale 
cuprinzând fiecare câte zece curii - îl aleg pe rege, îi 
conferă imperiu, m-ul, decid de pace sau de război, acordă 
dreptul de cetăţenie; ele par să fi exercitat şi o jurisdicție 
de apel. Sub numele de „comiţii calate”, de la un cuvânt 
vechi ce înseamnă „apel”, curiile se adună de două ori pe 
lună la convocarea regelui pentru a auzi, la calende, 
anunţarea nonelor, la none, proclamarea sărbătorilor lunii; 
de două ori pe an, comiţiile calate iau, cum se spune, 
cunoştinţă de voinţa testatorilor şi ratifică testamentele 
lor. 

Reformele serviene 

Tradiţia atribuie regelui Servius Tullius o reformă 
însemnată, cunoscută sub numele de „reforma serviană”. 
Este posibil ca această reformă să nu fie decât proiectarea 
în trecut a unui ansamblu de dispoziţii posterioare. 
Servius, cum se ştie, a creat triburi noi luând ca bază 
domiciliul, nu naşterea; el a împărţit oraşul în patru 
regiuni, exceptând Aventinul şi Capitoliul, şi a înscris în 
fiecare trib toţi locuitorii domiciliaţi, patricieni, clienţi şi 
plebei, rânduindu-i în clase după averea imobiliară. Aceşti 
proprietari funciari - locupletes 1 sau adsidui 2 - sunt 
astfel recenzați în scopuri militare şi grupaţi în cete de 100 
de bărbaţi (centurii). Prima clasă cuprinde 98 de centurii; 
a doua, a treia şi a patra câte 20 fiecare; a cincea 30. De la 
şaptesprezece la patruzeci şi cinci de ani, cetăţenii sunt 
încorporaţi în infanterie şi formează centuriile de iuniores; 
de la patruzeci şi şase la şaizeci de ani, centuriile de 


seniores sau armata de rezervă. Membrii cei mai bogaţi ai 
primei clase alcătuiesc cavaleria formată din 18 centurii de 
iuniores. Toți cei care nu sunt proprietari funciari sunt 
excluşi din aceste formaţiuni, dar servesc în timp de război 
în geniu sau în muzică: ei constituie patru centurii 
complementare. În 

1 „Cei avuţi” (în latină în text) (Nitr.). 

105 2 „Cei aşezaţi” (în latină în text) (N.tr). 

sfârşit, proletarii care nu în niciun venit impozabil, 
sunt capite censi 1; ei sunt grupaţi într-o singură centurie. 

In epoca lui Servius, baza censului este pogonul de 
pământ; de abia în 312, se pare, cenzorii au introdus în 
evaluarea averii bunurile mobiliare, pe care le-au socotit în 
a-şi, adică în bani. Către 241, valoarea bunurilor crescând 
în raport cu numerarul, procentul de bază a fost înmulţit 
cu zece: principiul în sine nu era însă lezat. 

„Revoluţia” nu va aduce, la început, decât schimbări 
neînsemnate. Patricienii îşi rezervă funcţiile publice şi 
demnităţile religioase; titlul de rege este reînviat pentru 
Rex  sacrorum3; puterea efectivă asupra treburilor 
religioase îi revine primului dintre membrii colegiului 
pontifilor, lui Pontifex maximus: el nu poate fi plebeu. 

Consulii sunt aleşi de către poporul sub arme la 
propunerea pretorilor: votarea se face prin aclamații; de 
altfel, cuvântul „sufragiu” păstrează, poate, în etimologia 
sa, amintirea acestei proceduri. Când se vorbeşte de 
imperiu, există tendinţa de a-i considera pe împărații 
rezultați din votul legiunilor ca pe nişte uzurpatori sau 
nişte „revoluționari“; în realitate, ei sunt chiar pe linia 
consulilor republicii, iar cei care ajung la tron prin 
erecitate sau prin adopţiune nu omit să se lase „aclamaţi”. 
De la un capăt la altul al istoriei romane, supremaţia 
armatei este decisivă. 

Investiţi cu comandamente militare, consulii primesc 
puteri administrative, judiciare şi financiare, în care sunt 
ajutaţi de questori. La început ei sunt patricieni. Ţelul 
plebei va fi să ajungă la consulat şi istoria luptelor dintre 
cele două „ordine” este cea a atingerii progresive a 


împărţirii acestei magistraturi. Istorie obscură de altfel, 
dată fiind incertitudinea cronologiei, o incertil „Cei care 
nu-şi au decât copiii” (în latină în text) (N.tr.). 

2 „Recenzaţi pe cap de om” (nu pe avere) (în latină în 
text) (N.tr.). 

3 „Şef al problemelor divine” (în latină în text) (N.tr.). 

tudine pe care a Venit s-o sporească subtilitatea 
criticii moderne. Ceea ce pare cât de cât sigur, este că 
propunerea legii din anul 367, prezentată de tribunii 
plebei Licinius Stolon şi Sestius Lateranus le-a descins 
plebeilor accesul râvnit la consulat. 

De la 509 la 367, lupta fusese necontenită. Poporul 
luptase pentru a dobândi drepturi, aristocrația pentru a-şi 
păstra avantajele. Cei doi consuli erau din aceeaşi clasă 
socială; ei aveau interese comune care le determinau 
acţiunile, în 494, când Roma era prinsă în războiul 
împotriva volscilor şi a equilor, soldaţii plebei refuzară să 
lupte; un compromis îi dă plebei dreptul de a alege tribuni 
care o protejează contra arbitrarului. Aceşti tribuni sunt 
inviolabili şi dotați cu dreptul de asistenţă, de intervenţie 
şi de opoziţie la votările publice. Ei au fost însoţiţi de doi 
edili plebei. Prielnice măsuri, dar totuşi neîndestulătoare. 
Timp de vreo cincizeci de ani, lupta continuă; ea duce la o 
îmbunătăţire a organizării plebeilor, la o repartiție mai 
echitabilă a lui ager publicus 1, la codificarea dreptului 
cutumiar. Iniţial, tribunii erau aleşi, fără îndoială, într-o 
adunare curiată plebeiană imitată după cea patriciană; 
erau admişi în ea toţi cei care nu erau sclavi şi nu făceau 
parte din vechile gentes2; dar patricienii exercitau în 
adunare o influenţă indirectă prin intermediul clienţilor lor. 
Pentru a înlătura aceste intervenţii, o lege atribuită, fără 
certitudine, lui Publilius Volero în 471, îi organizează pe 
plebei pe o bază tribală, iar noua adunare plebeiană 
(comiţiile tribute) capătă monopolul alegerii tribunilor. 

La cele 4 triburi serviene (Suburana, Esquilina, 
Collina, Palatina) fură adăugate la începutul Republicii alte 
17 (Aemilia, Camilia, Claudia, Cornelia, Crustumina, Fabia, 
Galeria,  Iloraţia, Lemonia, Menenia, Papiria,  Pollia, 


Pupinia, Romilia, Sergia, Voltinia, Voturia). Ele poartă 

1 „Ogorul public” (în latină în text) (N.tr.). 

2 „Mari familii patric. iene” (în latină în text) (N.tr.). 

toate un nume ele „clan” patrician, în afară de 
Crustumina, care denumeşte o circumscripție. Acestui 
număr i se adăugară 4 noi triburi în 387, 2 în 358, 2 în 
332, 2 în 318, 2 în 300 şi 2 în 241. Este aceasta oare o 
organizare democratică? în  comiţiile  curiate, ca 
reminiscență a epocii regale, patricienii sunt 
preponderenţi; în comiţiile tribute, numărul superior al 
triburilor rurale dă majoritatea proprietarilor funciari; în 
comiţiile centuriate, centuriile primei clase (cea mai 
bogată), deoarece votează primele şi decid prin acest vot 
asupra proiectului în cauză - dat fiind că ele deţin 98 de 
voturi din 193 - centuriile celor mai puţin bogaţi şi ale 
celor săraci nu pot face să prevaleze opinia lor. Ciliar şi 
după reforma din 241, care le luă cavalerilor dreptul de a 
vota întâi şi încredința sorţilor grija de a desemna, în clasa 
întâi, pe cea care va avea acest privilegiu, orientarea nu a 
fost schimbată aproape deloc. 

Într-adevăr, după 241, dreptul la vot se bazează pe 
apartenenţa la un trib; membrii triburilor sunt repartizaţi 
după avere în clase cenzitare, fiecare compusă din 2 
centurii - adică în total, pentru cele 35 de triburi, 350 de 
centurii - la care se adaugă cele 18 centurii equestre, cele 
4 centurii de meşteşugari şi de muzicanți şi centuria de 
proletari. Pentru totalitatea celor 373 de centurii, 
majoritatea absolută este de 187. Prima clasă, cu tot 
concursul celor 18 centurii equestre, nu ajunge decât la 88 
de: sufragii. S-a putut deci conchide că reforma era 
democratică. Dar această repartiție a fost ea însăşi 
contestată. Este de ajuns, în orice caz, ca primele trei clase 
să se înţeleagă, pentru ca aspiraţiile celorlalţi să fie 
înăbuşite. 

Plebeii şi legile 

Mai sunt şi alte probleme: sufragiu înseamnă 
hotărâri, reglementări, instituţii, legi. Plebeii se plâng că 
nu cunosc regulile juridice aplicate de magistrați şi le 


reproşează că acţionează în mod arbitrar. 103 

În 451, nu fără greutate, este Satisfăcută propunerea 
unui tribun, C. Teren; tiliuş Arsa: o comisie este însărcinată 
să elaboreze o codificare a legilor în uz, astfel încât să 
suprime interpretările arbitrare. Vom reveni la aceasta. În 
445, ieşea Canuleia recunoaşte căsătoria dintre patricieni 
şi plebei. Dar când Canuleius încearcă să obţină pentru 
plebei participarea la consulat, el nu ajunge decât la un 
nou compromis: în fiecare an se va hotări clacă magistraţii 
supremi vor fi consuli sau tribuni militari cu putere 
consulară; cei dintâi rămâneau patricieni, ceilalţi puteau fi 
şi plebei. Dar textul era împănat cu asemenea rezerve, 
încât patricienii recuperau de fiecare dată ceea ce aveau 
aerul că dau. Căci, într-adevăr, senatului - patrician - îi 
revenea decizia dacă vor fi consuli sau tribuni; alegerea 
tribunilor de către comiţii trebuia să fie, de asemenea, 
ratificată de senat; auspiciile trebuiau să fie şi ele 
favorabile; trebuia să nu fie nici furtună, nici tunet, nici 
atac de epilepsie; calea democraţiei era presărată cu 
obstacole... De fapt, plebeii nu ajunseră la acest tribuna! 
militar decât în anul 400; iar după acea dată doar puţini au 
fost cei care l-au deţinut. 

Când legile Licinicie Sexiiae le deschiseră plebeilor 
accesul la consulat, în 367, patricienii desprinseră din 
consulat puteri speciale - cele ale pretorului - pe care şi le 
rezervară. În 366, instituirea edilităţii curiile, la care 
plebeii nu puteau fi aleşi, era iarăşi o manevră de 
recuperare. Plebeii, care nu l-au obţinut pe primul lor 
questor decât în 420, nu-şi vor avea primul cenzor decât în 
351, primul pretor decât în 337, iar accesul la colegiile 
sacerdotale le va fi deschis doar în 300. 

Diverşii magistrați sunt aleşi de adunări. Cea mai 
înaltă este senatul: el este format din patricieni. Când, 
după 509, li se alătură plebei bogaţi (conscripţi), nu i se 
schimbă spiritul. Alcătuită de rege, apoi de consuli, lista 
senatorială a fost revizuită, începând de la plebiscitul 109 
Ovinium, spre sfârşitul secolului al IV-lea, de către cenzori: 
or, cenzorii trec în el de preferința foşti magistrați şi, 


întrucât înscrierea este însoţită de o anchetă morală, este 
întotdeauna uşoară excluderea eventualilor oponenți la 
politica patriciană. În a doua jumătate a secolului I al 
Republicii, tribunul şi edilul plebeu, precum şi magistraţii 
care, pe scara ierarhică, se cuprind de la consul până la 
questor inclusiv, au avut şi ei, în anumite condiţii, dreptul 
la un loc în senat. 

Aşadar, după aparente, constituirea Republicii 
romane se întemeiază pe trei forţe care se echilibrează: 
dacă puterea monarhică reapare în magistraturile 
superioare, fragmentată şi adaptată, senatul reprezintă 
puterea aristocratică, iar adunarea poporului puterea 
democratică. 

Caracterul colegial al magistraturilor, caracterul 
anual al celor mai multe dintre ele - doar cenzorii rămân în 
funcţie timp de cinci ani - răspunderea civilă, gratuitatea 
funcţiunilor, condiţiile de vârstă, interzicerea cumulului, 
intervalele fixate între candidaturi, cursus honorum care le 
impune tuturor să treacă printr-o filieră (questori, edili, 
pretori, consuli) - la toate aceste mijloace se pare că s-a 
recurs pentru ca accesul la magistraturi să fie garantat 
tuturor (mai ales după ce plebeii au cucerit eligibilitatea) 
şi pentru ca să nu se producă niciun abuz. Separaţia 
puterilor oprea încălcările. Recurgerea la magistraturile 
excepţionale (dictatură, interregn) era limitată prin reguli 
stricte. Organizarea şi funcţionarea teoretică a comiţiilor 
curiate, tribute şi centuriate năzuiau să confere diverselor 
grupuri sociale prerogativele şi libertatea lor. 

Dar, de fapt, revoluţia din 509 a fost o amăgire: ea a 
dat puterea aristocrației. Politica Romei a fost o politică 
timocratică: economia ei, o economie hrematistică. 

Familii patriciene 

O analiză mai adâncită dezvăluie tare şi mai mari. 

Cum să nu fi izbit de faptul că, pe această glie în 
care, teoretic, oricare cetăţean putea ajunge 110 

la putere încă din 367, din 509 până la sfârşitul 
Republicii consulii s-au recrutat numai dintre membrii, 
rude de sânge pe linie masculină sau feminină, a treizeci 


de familii? De la început, în aristocrația care se ridică, 
Cornelii, Fabii, Valerii deţin primul loc, urmaţi de Aemilii, 
Claudii, Manlii, care constituie, în însuşi sânul acestor 
grupuri, o oligarhie tiranică. Pe urmă au acces la putere 
Furii, Sulpicii, Servilii, Fulvii, Caecilii. Când, în urma 
stingerii descendenţei sau a slăbirii aptitudinilor sale, ba şi 
a unor lovituri ale sorții, o familie îşi pierde întâietatea, 
atunci ea se ridică din nou prin adopţiuni: Cornelii 
Scipiones îi adoptă pe fiii Aemiliilor, Fabii pe fiii Serviliilor. 
Când o ramură pare să se atrofieze, cealaltă scoate 
mlădiţe: astfel, între Claudii, Pulchrii se şterg treptat, dar 
Neronii. prosperă. 

Se practică şi politica matrimonială: astfel, Tiberius 
Gracchus luase în căsătorie pe fiica lui Appius Claudius 
Pulcher, sora sa Sempronia devenise soţia lui Scipio 
Aemilianus; mama sa, Cornelia, era fiica lui Scipio 
Africanus; sora Corneliei se măritase cu Scipio Cerculum şi 
ea a avut ca fiu pe Scipio Nasica. P. Mucius Scaevola şi P. 
Licinius Crassus erau fraţi: acesta din urmă era socrul lui 
C. Gracchus. M. Livius Drusus era fiul unui văr al lui Scipio 
Aemilianus; prin căsătoria sa cu o Cornelia, el intrase în 
familia învingătorului de la Numantia 1. In 119, este 
cenzor Q. Caecilius; în 115 îi ia locul vărul său Lucius 
Dalmaticus; în 109, ginerele său M. Aemilius Scaurus. În 
acelaşi timp, consulatul trece de la Lucius Dalmaticus la 
Lucius Diadematus, la M. Aemilius Scaurus, la C. Caecilius 
Caprarius, apoi la cumnatul, Scipio Nasica, şi în sfârşit la 
Q. Caecilius Metellus, gloria familiei. M. Livius Drusus, 
tribunul plebeu din 91 este fiul adversarului lui C. 
Gracchus; el luase de soţie o Servilia, fiica lui Q. Servilius 
Caepio; apoi el o repudie şi ea se mărită cu D. lunius 
Brutus; în consecinţă 

1 Adică a lui Scipio Aemilianus, cel de al doilea 
African 111 (N.tr.). 

tânărul Caepio divorţă de Livia, care se mărită cu M. 
Porcius Cato. Familiei Meteliilor, care furnizează atâţia 
magistrați, îi aparţin Mucia care se mărită cu Pompeius în 
79; o Gaecilia Metella, dintr-o altă ramură, se mărită cu 


Aemilius Scaurus, apoi cu Sulla dictatorul; din căsătoria cu 
Sulla se naşte o Aemilia care în 82 se mărită cu Pompeius, 
divorţat chiar în acel an. Sunt cunoscute căsătoriile 
următoare ale lui Pompeius. Trebuie oare să amintim, în 
sfârşit, că, prin mătuşa sa din partea tatălui, Cezar era 
nepotul lui Marius şi că se însurase la şaptesprezece ani cu 
Cornelia, fiica lui Cinna, care exercita atunci, ca un despot, 
cel de al patrulea consulat al său? Mama sa era nepoată şi 
soră de consuli, tatăl său era frate, nepot şi văr de consuli; 
după aceea el a încheiat şi alte căsătorii politice. Cine ar 
vrea să stabilească lista completă a căsătoriilor ar fi pe 
deplin lămurit. Să nu mai vorbim de legăturile 
extraconjugale, de captaţiile de moşteniri, de filiaţiile 
îndoielnice. Pentru a scrie istoria Romei, trebuie să fii 
genealogist. Dinastiile conduc jocul. 

Legături romane, dar şi legături provinciale: Fulvii 
veneau de la Tusculum, Plautii de la Tibur, Licinii din 
Etruria, Atilii din Campania, Otacilii de la Beneventum; 
Iulii şi Servilii erau albani, Yalerii sabini; Pompeius nu are 
un nume de latin. Dincolo de viitoarea legilor care se 
înscriu în istorie, există astfel o continuitate, făţişă sau 
latentă. Dacă se cedează un avantaj, el este redobândit 
puţin mai târziu. Rivalităţile politice nu sunt întotdeauna 
consecinţa unei opoziții de programe; în realitate este o 
luptă pentru putere, pentru glorie şi pentru „familie”, căci 
aceşti patricieni formează o castă închisă, în care 
grupurile se înfruntă între ele. 

Cavalerii 

Alături de nobiles, iată-i pe cavaleri, equites: aceştia 
nu urmăresc în chip bătător la ochi răspunderile politice. 
Ei preferă profiturile sigure. 112 

În pofida asalturilor pe care le-a îndurat şi a 
influențelor trecătoare la care a putut fi supus sub Marius, 
Sulla şi Cezar, la sfârşitul Republicii senatul a rămas 
identic cu el însuşi, cu tendinţele, cu slăbiciunile, cu 
puterile sale. Senatul roman al lui Titus Livius? Sau cel al 
lui Montesquieu, care este icoana celui dintâi? Frumoase 
iluzii, din care retorica şi spiritul de sistem pot desprinde o 


politică de măreție, în timp ce nu este vorba decât de 
politica egoistă a unor minorităţi familiale în care se 
combat uneori conservatorii cu progresiştii. În momentul 
în care ne putem închipui că împroprietăririle vor aduce cu 
sine  diversităţi, iar  colonizările variaţii, vedem că 
împroprietăririle sunt în profitul aceloraşi familii, în 
persoana reprezentanţilor lor sau a celor înrudiţi cu ele, şi 
că, la rândul lor, colonizările nu sunt conduse decât de 
oameni proveniţi din 47 de gentes, din care cele mai multe 
sunt legate cu cele 30 fruntaşe. Este vorba de următoarele 
gentes: Aebutia, Aelia, Aemilia, Afrania, Annia, Appuleia, 
Apustia, Atilla, Baebia, Caecilia, Calpurnia, Cassia, 
Claudia, Cloelia, Cornelia, Decia, Duillia, Fabia, Flaminia, 
Flavia, Fulvia, Helvia, Hostilia, Iunia, Laetoria, Lutatia, 
Mamilia, Menenia, Minucia, Munatia, Naevia, Octavia, 
Papiria, Popillia, Quinctia, Salonia, Scribonia, Sempronia, 
Servilia, Sicina, Terentia, Tremellia, Tuccia, Valeria, 
Yerginia, Villia. Dar şi aici se disting frecvențe, gentes 
dominante şi dominatoare. Vreme de patru secole aceiaşi 
oameni au dirijat totul, în numele intereselor şi al 
pasiunilor lor: economia pământului, cucerirea mării, 
regimul schimburilor, variațiile monedei. Există, fără 
îndoială, din timp în timp, câte un om care se ridică în 
mijlocul lor, unul din acei oameni pe care mirajele 
vocabularului îl numesc un homo nouus, un „om nou”. Ei 
nu sunt întotdeauna romani, ci şi provinciali; noi la Roma, 
ei nu erau noi la ei acasă. Cei mai mulţi dintre ei nu au 
făcut decât să agite suprafaţa, uneori cu mari învolburări; 
valurile odată potolite, Jacul 113 şi-a recăpătat oglinda. 
Senatorii au putut să se ridice împotriva cavalerilor, 
dar rangul terţ al cavalerilor 1 s-a adaptat; vijelia odată 
trecută, ei au reluat cârma; ei sunt eterni. La un anumit 
moment, aceşti homines noi şi-au pierdut noutatea. li 
găsim uneori pe Gracchi, pe Marius, pe Pompei, pe 
Crassus, pe Antonius în partide în care nu ne aşteptăm să-i 
întâlnim; ei trec. Sulla, Cezar sunt aproape gata să 
reuşească; ei dispar. Dar o părere supremă, emanaţie 
cvasidivină a senatului Romei, domină întotdeauna în Urbs 


şi în afara ei: pretorul, al cărui edict este o armă fără greş, 
mai trainică decât sabia. Drepturi ale latinilor, drepturi ale 
aliaţilor, drepturi ale municipiilor, drepturi ale coloniilor, 
toate se modelează progresiv după dreptul Romei, pentru 
statutul persoanelor şi al bunurilor, pentru contracte, 
pentru obligaţii. Din împroprietărire în împroprietărire, din 
colonizare în colonizare, „carul statului”, cum îi spune 
adesea Cicero în corespondenţa sa cu Atticus, se mişcă 
atât de uşor, dar atât de sigur, că în ciuda hârtoapelor, 
mersul său duce la unitate, la Imperiu. 

Imperiul a fost pregătit de imperialismul familiilor 
conducătoare, de rezistenţa lor la asalturile nevoilor 
populare, de manevrele lor de tărăgănare în faţa convulsiei 
fiecărei reforme, de agitația permanentă a trei secole, în 
cursul cărora aproape că nu este an fără răzmeriţă, fără 
asasinat politic. Aceasta, din pricină că în faţa pretorului şi 
a legii se afla tribunul şi dinamismul său creator, din care 
vor lua naştere iniţiativele. 

Ce frumoasă şi armonioasă faţadă este cea a 
instituţiilor romane! Noi nu am spus aici decât esenţialul. 
Analiza de amănunt ar scoate la vedere o reţea încă şi mai 
deasă, făcută să strângă în ochiurile ei plebea şi poporul 
de jos şi să-i subordoneze imperativelor unei economii, ale 
unei justiţii, ale unei religii dominatoare. Dar nu trăieşte 
decât cine luptă. În spatele fațadei se află lupta. 

1 A-Ilat între senat şi plebe (N.tr.). 

2. DRAMELE PĂMÂNTULUI (509 - 109) 

Dramele pământului roman s-au jucat încă de la 
naşterea Romei. Primii romani veniţi, după legendă, să se 
statornicească pe malurile Tibrului, au trebuit să-şi 
cucerească glia nu numai pe seama elementelor naturale, 
ci şi pe seama popoarelor vecine, volsci, herniei, 
prenestini, equi, sabini, etrusci şi gali, pentru a stabili, în 
cele din urmă, pe ţărmul fluviului un târg, un forum, care 
va fi centrul lumii când aceşti agricultori, deveniți soldaţi, 
purtând un război de ţărani conduşi de şefi ţărani, cârmuiţi 
de oameni care uneori vor fi smulşi de la plug, îşi vor fi 


întemeiat puterea şi îşi vor fi statornicit aşezările. 

Cele mai vechi familii îşi trag numele din viaţa rurală, 
de pildă Asinii, Fabii, Porcii, Ovinii, Caprilii, Lentulii şi 
Pisones. Ele întemeiază averea (pecunia) pe turmă (pecus), 
bogăţia pe întinderea pe care familiile o ocupă (locus şi 
locupletes), valoarea lor morală şi puterea (optimus şi 
optimates) pe belşugul recoltelor (opes), din care mistica a 
făcut o divinitate, Ops, căreia îi consacră veniturile 
muncilor lor. Limba lor - cum s-a arătat demult - mişună 
de termeni rurali, care răsar în ochii lingvistului când le 
studiază moravurile, caracterul, economia, dreptul. Religia 
lor este legată de cultele forţelor naturale; ritualurile 
impun sacrificii care îşi iau victimele din turme sau care 
recurg la plantele sălbatice din pajişti şi păduri. Înainte de 
a interveni imaginaţia, ei atribuie valori sacre văilor, 
colinelor, câmpiei, hotarelor de pământuri, sub numele de 
Vallonia, Collatina, Rurina sau Terminus; ei dedică 
sărbătorile lor izvoarelor, semănatului, culesului viilor, 
secerişului, turmelor, satelor locuite, cu  Fontinalia, 
Sementiu se, Vinalia, Robigalia, Palilia, Paganalia. 

Când, mai târziu, romanii şi latinii vor fi dobândit 
conştiinţa spiritului lor specific şi îl vor exprima prin 
literatură, în operele scriitori115 lor vor fi încă numeroase 
răbufniri ale unui realism rustic şi ecouri ale vieţii rurale, 
care vor da mărturie despre această legătură a romanului, 
a latinului, a italicului cu pământul, cu glia sa. 

Solul 

Solul Laţiului este de origine vulcanică: sunt mai 
mult de 50 de cratere la mai puţin de 50 de kilometri de 
Roma şi s-a putut susţine cu verosimilitate că Alba a fost 
îngropată sub rămăşiţe de eruptie. 

După întemeierea Romei sau, uneori, în acelaşi timp 
cu ea şi-au ridicat aşezările pe aceste pământuri între 
altele Ardea, Lavinium, Gabii, Praeneşte, Yelitrae, Nemi, 
Signia şi Norba. Căci solul este puţin adânc, dar roditor. O 
pădure deasă îl acoperea; populaţiile care s-au instalat în 
tinut au făcut-o să se retragă. La Roma însăşi, înălțimile lui 
Fagutal, ale lui Querquetulanus, ale Viminalului îşi trag 


numele de la esenţele care creşteau pe ele şi pe care 
aşezările omeneşti le-au făcut să dispară. Dar la sfârşitul 
Republicii, Gabii şi Fidenae, lipsite de pământuri 
hrănitoare învecinate, nu mai erau decât nişte târguşoare, 
iar Ulubrae, odinioară înfloritoare, nu evoca în ochii lui 
Horaţiu, aflat în călătorie, decât un sat pierdut în mlaştini 
în care orăcăiau broaştele. 

Din pulsaţiile demografice şi din schimbările de 
aşezări legate de variațiile resurselor alimentare vor lua 
naştere marile mişcări migratoare. Istoria primitivă a 
Italiei Centrale a cunoscut mai multe coborâri războinice 
de popoare de munte, la sfârşitul secolului al VI-lea, în 
ultima treime a celui de al V-lea şi la mijlocul celui de al IV- 
lea, cu momente de pace; acestea au îngăduit, în general, 
reluarea cultivării pământului şi a creşterii animalelor în 
mod sedentar. 

ţărani şi culturi. 

— Aceşti oameni, fiind ţărani, vor să trăiască de pe 
urma pământului. Dar pământul este supus cerului. Veri 
secetoase au impus mai întâi un regim binar de cultură - 
semănat de iarnă, seceriş de vară - alternând cu repaus în 
pârloagă; în nordul Italiei, clima temperată a permis 
semănatul de primăvară şi recoltări de toamnă. Gât timp 
Roma nu a putut să se bizuie pe jocul celor două sisteme, 
ea a fost menţinută în nelinişte. Dar este anevoios să se 
identifice varietățile de cereale pe care le cultivau romanii, 
chiar şi în epoca clasică. 

Cato, Varro, Columella, mai târziu Pliniu cel Bătrân şi 
Palladius ne derutează, pe atât este de fluctuantă 
nomenclatura lor. În orice caz, este sigur că grâul a fost 
cultivat în Italia încă din vremuri foarte vechi: i se găsesc 
urme în staţiunile de la lacurile alpine şi din Valea Padului, 
în palafitele de la Lagozza, la sud-estul Lacului Maggiore, 
în colibele de piatră de pe Monte Loppa din provincia 
Verona, în terramarele de la Castelluccio şi de la Casale; 
săpăturile lui Boni au identificat grâu în mormintele 
preromuleene de pe Septimontium 1. 

În perioada clasică, cel mai bun grâu din Italia se 


găseşte în Etruria, la Chiusi (Clusium); în Umbria se 
cultivă îndeosebi alacul; în Laţiu, toate cerealele utile 
omului şi animalelor. Iar diversitatea denumirilor pe care 
le furnizează textele antice atestă bogăţia varietăţilor. 

Printre bogăţiile agricole ale Italiei, vinul ocupă un 
loc aparte. Iniţial, el era poate destul de rar. Romulus face 
libaţii cu lapte, Numa interzice folosirea vinului pentru 
stropirea rugurilor; femeile nu au dreptul să bea vin; drept 
răsplată pentru ajutorul pe care li l-a dat împotriva 
latinilor, rutulii îi dau lui Mezenţiu, regele etrusc, ca un 
tribut preţios, vinul recoltat pe teritoriul lor. Mai târziu, în 
213, Hanibal a găsit destul vin prin părţile Adriaticii, dar s- 
a slujit de el ca de un leac, potrivit lui Titus Livius, pentru 
a-şi îngriji caii. 

În secolul I, cultura viței de vie s-a îmbunătăţit: este 
pusă să se agaţe pe arbori şi pe bolți. Este o invenţie a 
nordului Italiei, care permite o însorire mai regulată, o 
producţie mai bogată. 

1 „Cele şapte coline” (In latină în text) (N.tr.). 

Pentru a proteja comerțul de vin, li se interzice 
transalpinilor din Munţii Varului să cultive vița. Abia atunci 
se pune accentul pe calitatea vinului din Italia: în 270, 
Cineas, trimisul lui Pyrrhus, luase în râs asprimea lui; fără 
îndoială că, dacă cronologia ar fi îngăduit-o, el ar fi 
apreciat altfel recolta din 81, căci toţi cunoscătorii o laudă. 

Tratarea vinului rămase totuşi rudimentară: înfundat 
în burdufuri sau în ulcioare, care îl opresc să răsufle 
(butoaiele nu vor fi importate decât mai târziu din Galia), 
vinul fermenta în prealabil în aer liber; este inutil să 
spunem ce i se întâmpla. Se străduiau să-i mascheze gustul 
acid cufundând în el o bucată de cupru, de cositor sau de 
plumb pentru a fixa tartrul, sau se practica pe dibuite ceea 
ce se numeşte azi galizare, adăugându-i-se vin fiert, sau 
şaptalizarea, introducând în el gips! Podgorenii noştri de 
azi ar da din cap, nu ar plescăi din limbă. Cultura viței de 
vie, ca şi cea a măslinului, este însă plină de riscuri: nu 
spre ele se îndreaptă micii proprietari. Numai latifundiarii 


şi traficanţii văd în ele o sursă de profituri. Varro, Vergiliu, 
lioraţiu atestă prin elogiile lor însemnătatea viței de vie în 
preocupările romanilor din vremea lor, dar viţa, care 
pentru Cato în secolul al II-lea ocupa primul loc în ierarhia 
culturilor, pentru Varro în secolul I a căzut pe al patrulea. 
Prilej ca să se scoată de aici argumente vorbind despre 
decadenţă viticolă şi o politică mărginită. Aceasta 
înseamnă o greşită interpretare a faptelor. Dacă Varro 
modifică această clasificare, este pentru că între Cato şi el 
s-a schimbat situaţia: dezvoltarea Romei impune o 
economie nouă, întemeiată pe cerealele de primă urgenţă 
şi îndeosebi pe creşterea animalelor. De fapt, viţa de vie nu 
s-a dezvoltat decât în Campania şi în Italia Septentrională, 
între Pozzuoli (Puteoli) la sud şi Aquileia la nord. Variaţiile 
gustului, snobismul bogaţilor, fineţea cunoscătorilor îi va 
duce mai târziu pe romani la importul de vinuri străine, 
dar este vorba de un lux. Nu avem niciun motiv să credem, 

ca alţii, într-o decadenţă a viticulturii italice în 
secolul I înainte de era noastră. 

După cereale şi viţa de vie, vine măslinul. Geologii au 
arătat că măslinul se întâlneşte pe tot cuprinsul bazinului 
mediteranean şi că îl găsim în straturile din eocen din 
regiunea Aix-en-Provence, în pliocenul din împrejurimile 
Bolognei, precum şi în Spania, fără a mai vorbi de ariile 
extra-mediteraneene. Este însă vorba de olea silaestris sau 
oleaster, măslinul sălbatic. Cât priveşte olea satina, sau 
măslinul cultivat, se pare că înaintarea lui s-a făcut de la 
est la vest, pornind de prin meleagurile Palestinei înspre 
Asia Mică şi Grecia Continentală şi de acolo înspre Italia 
Meridională, de unde a urcat către Italia Centrală. În orice 
caz, etruscii l-au cunoscut înaintea latinilor, graţie 
schimburilor lor cu sudul Italiei, încă din secolul al V-lea, 
Agrigentul şi Crotona bat o ramură de măslin pe monedele 
lor, iar poetul Ampliis proslăveşte plantațiile de la Thurii. 
Citindu-l pe Fenestella, Pliniu datează apariţia acestui 
arbore în Laţiu în preajma anului 500 înaintea erei noastre 
După bătălia de la Lacul Regillus (499 P), latinii intră în 


Roma cu o ramură de măslin în mână. În sfârşit, mai 
târziu, sub consulatul lui Pompei, cultura măslinului era 
destul de dezvoltată pentru ca Italia să fie în măsură să-şi 
alimenteze imperiul. 

Garantată prin regulamente protecţioniste, ca şi viţa 
de vie, exploatarea măslinului este gingaşă. Cato, care 
citează zece specii de măslin aclimatizate în Italia, atrage 
îndeosebi atenția  cultivatorilor asupra întreținerii 
teascurilor. Se constată, în adevăr, că, în vremea lui 
Cicero, exista în sudul Italiei un comerţ activ cu teascuri 
uzate. Această uzură implică o muncă intensă; ea 
presupune recolte şi plantaţii întinse; în schimb în celelalte 
regiuni nu se găseşte nimic asemănător. lar dacă trecem 
pe o hartă numele locurilor citate de scriitori sau 
inscripţiile care pomenesc uleiul şi măslinii, găsim pe rând 
Bruttium, 119 Apulia, Calabria, Campania cu Pompei şi 
Teanum Sidicinum, Samniurri cu Venafruin şi povârnişurile 
lui Taburnus, Latini cu Praeneşte şi Casinum, Sabina cu 
Tubula Mutusca şi Crustumerium, Picenum, regiunea de la 
Como. Dar aceste aluzii şi aceste localizări se etajează în 
timp şi, odată cu timpul, aluziile înaintează de la sud spre 
nord, ultima neapărând decât sub Imperiu, la Marţial. 
Ţinând fireşte seama de caracterul întâmplător al acestor 
aluzii şi de contextul lor, nu este nesăbuit să conchidem 
asupra unei avansări relativ lente a măslinului, din 
Bruttium către câmpiile Padului şi, prin urmare, asupra 
unei localizări iniţiale a culturii măslinului în zonele 
meridionale. Dacă este aşa, ne explicăm polarizarea 
meridională a schimburilor, provocarea la cucerirea 
pământurilor productive, apoi cumpărarea de către bogaţi 
a proprietăţilor rentabile plasate în sud. 

Uleiul era un produs căutat: el servea la luminat, în 
medicină, la cult şi, mai târziu, sub influenţa contactelor 
exotice, în parfumerie; drupele strivite erau folosite ca 
îngrăşământ; exportarea lichidului implica o intensă 
producţie de olărie şi de trocuri de uz curent. Este 
suficient să ne amintim că denumirile „latine” ale uleiului, 
măslinei, drojdiei de măsline, teascului sunt de fapt 


cuvinte împrumutate - ca şi numele untului - pentru a 
înţelege rolul măslinului în economia antică. 

creşterea animalelor. 

— Cultura griului era insuficientă; cea a viței de vie 
puţin întinsă; cea a măslinului restrânsă până în secolul I. 
Creşterea animalelor deveni o sursă însemnată de profit. 

La începutul secolului al IV-lea pădurile din jurul 
Romei erau încă destul de compacte: în vecinătatea 
oraşului se numără nu mai puţin de 27 de luci, sau 
luminişuri consacrate divinilaţilor. Animalul care profită 
cel clintii de ele este porcul, care se hrăneşte cu ghindă. 

Însemnătatea lui se vădeşte oricui citeşte textele 
antice: sacrificiile de porci, legenda scroafei care îl 
călăuzeşte pe Eneas, a scroafei albane şi a celei de la 
Lavinium, ritul feţialilor îi atestă rolul. Caprinele figurează 
şi ele în legendele cele mai vechi, ca şi în toponime şi în 
sacrificii: „mlaştina Caprei”, legată de amintirea lui 
Romulus, sărbătorile Lupercaliilor comportând sacrificiul 
unei capre, jertfirea unei capre lui Veiovis, sărbătoarea 
Nonae caprolinac, etc. Totuşi creşterea caprelor este 
restrânsă; latinii considerau 50 de capre drept un număr 
maxim, iar Varro este neîncrezător într-un astfel de tip de 
turmă care aduce venit puţin şi este expusă, la acea dată, 
la boli pustiitoare. 

În ceea ce priveşte bovinele, chiar dacă apar şi ele în 
legende, a fost o vreme în care uciderea lor era oprită: 
socii hominum, „tovarăşi ai omului” în muncile câmpului şi 
Cereris miniştri, „slujitori ai lui Ceres” în acest oficiu, 
legaţi de întemeierea oraşelor, erau protejaţi de o 
interdicţie, dar această interdicţie, care are poate simple 
origini economice (se mânca vânatul, se cruţau animalele 
domestice), a fost ridicată destul de timpuriu, întrucât boul 
figurează foarte devreme în sacrificii instituţionale cum 
sunt suouetaurilia. De altfel, şeptelul bovin (speciile 
apreciate sunt cele din Umbria, din Laţiu şi din Etruria) nu 
pare a fi fost numeros pe teritoriul italic în primele secole 
ale epocii republicane. Căci, de fapt, cum ar fi putut fi 
hrănit? Ceea ce spune Varro despre nutreţul vitelor 


(măzăriche, năut, fân de pajişte şi mai ales paie, însoţite de 
orz în zilele de muncă) lasă să se presupună o anumită 
sărăcie de furaj natural, cu atât mai mult cu cât el 
recomandă, pentru lunile de iarnă, ghindă, lupin uscat şi... 
ciorchini de struguri fără boabe. 

Caii din Etruria şi din Apulia, măgarii de Rieti erau la 
fel de apreciaţi. Caii serveau la 121 război şi la cărăuşie. Şi 
ei erau ocrotiţi de tabuuri 

(îi era interzis flaminului lui Jupiter să încalece pe un 
cal şi slujitorilor sanctuarului Dianei Aricina să lase să 
pătrundă cai în împrejmuirea sacră); erau asociaţi la 
anumite ceremonii (Calul de octombrie rituri în cinstea lui 
Consus). Intrând la socoteală la evaluarea averii 
particulare, ei erau un indiciu de bogăţie; erau atât de rari, 
iar preţul lor atât de ridicat, încât în 170 un senatus- 
consult le reglementă exportul dincolo de Alpi. În ceea ce 
priveşte măgarii, importaţi poate din Asia la o dată 
preistorică (cuvântul asinus poate fi comparat cu forme 
sumeriene), ei valorau în secolul I până la 60.000 de 
sesterţi. Niciun indiciu nu ne permite însă să-i evaluăm 
numeric nici pe unii nici pe ceilalţi. 

S-ar cuveni să vorbim aici despre ovine: vom reveni 
la ele ceva mai departe. 

În orice caz, importanţa animalelor în economie s-a 
vădit din examinarea textelor juridice care oferă o privire 
generală asupra garanţiilor cu care era înconjurată 
vânzarea vitelor: plebiscitul Agquilian din secolul al III-lea 
înaintea erei noastre, care pedepseşte masacrarea 
animalelor altuia sau  vătămările suferite de ele, 
despăgubiri legale de împăcare fixate de legea celor XII 
Table pentru stricăciunile provocate de ele, edictul edililor 
curuli asupra viciilor care anulează o vânzare (edict 
nedatabil, dar anterior lui Cicero), obligaţii de pază fixate 
devreme şi menținute fără schimbare până la Iustinian, 
sunt tot atâtea dispoziţii care sugerează, între altele, 
garanţii legale apte să întărească formele verbale ale 
vânzării animalelor domestice şi obligaţiile care decurg din 
ea. 


tehnicile. 

— Care au fost uneltele agricole şi modul de a lucra 
pământul P în Italia, ca şi aiurea, s-a folosit mai întâi băţul 
de scormonit, dar inciziile de pe Monte Bego, figurile 
reproduse pe pereţii stâncoşi din Val Camonica sau cele de 
pe stela de la Lagondo, lângă Bolsena, arată că în! Cal 
jertfit lui Marte la începutul lui octombrie (N.tr.). 122 


Italia se utilizau unelte agricole cu tracţiune animală 
încă din perioada neolitică. Este incontestabil că în epoca 
metalelor, aratrul 1 dispunea de o extremitate de brăzdar 
întărită (fig. 6). 

O. Arat™, desen gravat pe siiula de la Certosa di 
Bologna (După Enciclopedia italiana, III) 

Mult mai târziu, acest brăzdar iniţial va fi lărgit prin 
urechi menite să răstoarne pământul la dreapta şi la 
stânga şi unealta se va îmbogăţi cu amenajări a căror 
istorie au expus-o A. Haudricourt şi M.-J. Brunhes- 
Delamare. Cato, Yarro, Vergiliu, Columella, Celsius vorbesc 
de aratra; Palladius va cita aratra aurita (aratre cu urechi). 
Aratrul cu avantren montat pe roţi va veni din Reţia în 
epoca lui Pliniu cel Bătrân, iar distanţa cronologică ce 
separă plugurile fără roţi ale etruscilor de secolul al II-lea 
al erei noastre permite să se vadă cât de rutinară a fost 
lucrarea pământului. Cu acest tip de plug uşor, fără putere 
de pătrundere, nu se putea face, cu preţul unei trude 
anevoioase, decât un fel de grădinărit superficial, care 
excludea  desţelenirile adânci sau întinse curăţiri de 
mărăcini. Frecvența arăturilor recomandate (se merge 
până la şapte) dezvăluie, de altminteri, insuficienţa 
mijloacelor întrebuințate: ea presupune o întindere 
restrânsă de pământuri cultivate sau, în caz contrar, o 


armată de lucrători şi un staul plin de animale; ea implică 
deci o imobilizare prelungită a personalului sau o 
timposibilitate vădită de policultură. 

1 Plugul fără avantren (N.tr.). 

lrigaţia, care se impunea într-o zonă de veri 
secetoase, era practicată cu o atenţie susţinută. Săpăturile 
au scos la lumină canale în vecinătatea lacurilor 
superioare şi a localităţii Velitrae, în mlaştinile Pontine şi 
în Etruria, la Lacul Albano, de lângă Roma, şi la Lacul 
Yelia, împreună cu şanţuri de scurgere şi ferestre de 
observaţie: canalele de irigație se distribuie în timp mai 
ales între secolul al III-lea şi secolul I; se cunosc însă şi 
unele mai vechi. In 109, M. Aemilius Scaurus a introdus un 
sistem de drenaj în Câmpia Padului până ia Parma, M. 
Aemilius Lepidus în regiunea Bologna şi Piacenza, 
Postumus în împrejurimile Cremonei. Se recurgea de 
asemenea, uneori, la mijloace semimecanice ca tolleno 
(barză) cu contragreutate sau la o maşină mişcată cu 
animale sau oameni, cum era cochlea (melc de apă) sau 
şurubul lui Arhimede, roata elevatoare sau tympanum, 
roata cu cupe sau rota; dar aceste mecanisme sunt 
importate şi, după spusele lui Vitruviu, ele sunt rare pe 
teritoriul italic. 

Pentru măcinat era moara de apă, a cărei roată 
motoare era orizontală - la moara despre care vorbeşte 
Lucrețiu - şi care avea un randament scăzut. A trebuit să 
se aştepte moara din secolul I înaintea erei noastre, 
descrisă de Vitruviu, a cărei roată era verticală şi primea 
prin căderea apei o putere încincită; o moară de mână 
permitea să se macine 7 kg pe oră, iar moara lui Vitruviu 
150 kg (fig. 7). Dar aceste mori probabil că nu erau 
numeroase: este semnificativ că toate urmele de mori de 
apă regăsite la Roma, la Venafrum, ca şi în afara Italiei, la 
Barbegal, la Tournus şi la Atena, care aparţin acestui tip şi 
care datează din această epocă, sunt alimentate de 
apeducte. Cât despre morile de vânt, să amintim cu titlu 
informativ că, dacă nu greşim, prima menţiune cunoscută, 


pentru Occident, figurează într-un document din 1105. 

Se poate nota aceeaşi rămânere în urmă tehnică la 
folosirea  puţinei pentru zdrobirea strugurilor şi a 
măslinelor: abia la sfârşitul secolului I s-a ajuns, după cât 
se pare, la practica generalizată a tescuirii ciorchinilor cu 
nişte dulapi sau tălpigi şi un şurub spiral. 

7. Secţiune a unei mori găsite la Pompei. Se văd cele 
două roţi conice şi coaxiale, cea de deasupra mobilă, cea 
de dedesubt fixă (După Enciclopedia italiana XXIII) 


A: === 

probleme de randament. 

— Titus Livius pomeneşte recoltele pe care le 
producea terenul viitorului Câmp al lui Marte în 509. Mă 
îndoiesc de randamentul acestui sol umed. Când etruscul 
Porsenna atacă Roma în 508, trebui să se aducă grâu de la 
Cumae şi de la volsci. Când plebeii se revoltară în 492/491, 
„ogoarele rămaseră în paragină” şi trebuiră să se 
aprovizioneze de pe ţărmul Etruriei şi să coboare în 
Campania, ba chiar în Sicilia. În 476 şi 475, Titus Livius 
semnalează două perioade de foamete şi o nouă recurgere 
la grâul din Campania: începând de la această dată aflăm 
numai despre lipsuri, epidemii, cumpărări de grâu străin în 
456, 453, 440, 439, 433, 428, 411, 392, 390, încât Roma se 
înfăţişează, de-a lungul povestirii liviene, de la 509 până la 
390 ca un grup de oameni expus periodic la foamete şi 
lipsit de rezerve pentru zile grele. 

Istoricul Tenney Frank vrea să explice aceste lipsuri 
de hrană prin sărăcirea progresivă a solului, dar el ar 
trebui să poată cita lipsuri de alimente din ce în ce mai 
frecvente pe măsura trecerii anilor şi a secătuirii solului; 
or, nu este deloc aşa. In realitate, frecvenţa lipsurilor de 
hrană scade: în secolul al Ill-lea nu mai sunt pomenite 
decât două. Explicaţia trebuie cău125 tată în altă parte. 


Dacă informaţiile noastre sunt neîndestulătoare 
pentru a explica dezordinile economice de la începutul 
secolului al IV-lea, datele problemei sunt mai clare 
începând de la sfârşitul aceluiaşi secol. 

Printre cauzele de criză se numără războaiele 
devastatoare care rețin în armată un mare număr de 
cetăţeni. De la 509 la 270, Roma se află mereu sub arme. 
Vin pe rând războaiele cu equii, cu volscii, cu etruscii, 
invazia galică de la sfârşitul secolului al IV-lea, războiul 
samnit (343 - 341), războiul latin (340 - 338), al doilea 
război samnit (328 - 312), al treilea război samnit (311 - 
280), războiul contra Tarentului şi a lui Pyrrhus (281 - 
270). 

Vin apoi, şi mai ales, războaiele punice în fazele lor 
italice. 

Este în afară de orice îndoială că deplasările 
armatelor prin Sicilia (255 - 241) şi în Italia (218 - 201) nu 
au avut drept efect creşterea producţiei agricole: o armată 
care luptă nu are grijă să evite jaful şi risipa. Romanii care 
îi văd pe săteni dându-se de partea învingătorului, aşa cum 
s-a întâmplat după bătălia de la Cannae, reacţionează cu 
violenţă şi îi nimicesc pe aceşti rebeli; în 214 ei capturează 
sau ucid 25.000 de oameni în regiunea Samnium, în 
Lucania, în Apulia; ei ard fermele, răpesc vitele, 
devastează Atrium şi iau 7.000 de prizonieri. Capua şi 
Siracuza sunt jefuite de către romani, Grotona de brutitii, 
Herdonea de Hanibal; pierderile în oameni, pustiirea 
recoltelor, distrugerea aşezărilor, toate duc la dezastru. 

Sunt şi cauze mai grave, căci ele sunt permanente: 
legea Claudia din 218 interzice senatorilor să practice 
comerţul, să exploateze ateliere „industriale” sau să se 
dedea la operaţii „bancare”. Excluşi din afacerile 
comerciale, siliţi să locuiască la Roma sau în vecinătatea ei 
din pricina obligaţiilor lor politice, ei se orientează spre 
creşterea animalelor, negăsind venituri suficiente în 
cultura cerealelor: trecuseră timpurile în care mergeai 126 

să-l iei pe un Cincinnatus de pe ogoarele sale pentru 
a face din el un înalt demnitar. 


Dar convertirea la creşterea animalelor, atrăgând 
după sine practica păşunatului excesiv, provoacă destul de 
repede o adâncă perturbare a agriculturii în Italia. 

La începutul secolului al II-lea oaia este animalul de 
gospodărie cel mai răspândit în peninsulă. Se cresc oi 
etrusce şi oi din Apulia; s-au importat oi cu coada grasă 
din Grecia sau din Africa, oi merinos din Spania, poate şi oi 
de rasă asiatică, întrucât se ştie că existau deja la Roma 
tunzători din Cilicia în 299. Dar oaia nu se creşte în staul şi 
sporirea numărului ovinelor aduce cu sine extinderea 
păşunilor, lungirea parcursurilor: oile din Apulia, de 
exemplu, merg să văreze în Samnium, aşa cum catârii urcă 
din şesul Terni spre munţii vecini. 

Începând din secolul al II-lea, şi încă mai mult în 
secolul I, scriitorii înfăţişează lungile şiruri de oi care 
înfundă potecile şi drumurile umblând cu miile. Bănuim 
răul pe care-l putea face şi pe care-l făcea această armată 
de animale transhumante care degradează solul, îl 
bătătoresc, îl usucă, smulg tufele de iarbă, pasc tinerele 
mlădiţe, fac să se retragă şi să moară pădurea şi 
transformă orice regiune uscată în stepă. 

Făcând să dispară fânețele şi pădurile, oile au 
dezgolit pantele dealurilor, au  uşurat acţiunea 
devastatoare a apelor de ploaie; ele au contribuit la 
schimbarea regimului râurilor şi estuarelor, unde veneau 
să se adune nisipurile; ele au provocat, la distanţă, 
stagnarea unor ape stătătoare şi răspândirea malariei prin 
ţânţarii anofeli, purtători de epidemii. Astfel Apulia, 
considerată odinioară drept un grânar, după ce mai apoi a 
fost brăzdată de turme, sfârşi prin a apărea, în uscăciunea 
ei, ca un pământ secătuit. Sub Imperiu, situaţia nu era 
restabilită: Seneca o înfăţişează drept „un vast deşert”. 

Coasta însăşi a Apuliei este curând părăsită de 
oameni; prin mlaştinile ei, ea va fi nefastă 127 arwatelor 
lui Cezar şi călătorilor care se duc în Grecia. Nu este oare 
semnificativ că specialiştii în oftalmologie sunt tocmai 
tarentinii care au avut de luptat contra afecţiunilor de ochi 
pricinuite de friguri? 


De altfel oaia nu este singurul duşman al echilibrului 
economic al Italiei: mai este focul, mai este apa. 

Mobilitatea turmelor nu permitea o întreţinere 
normală a pământului. Agronomii din timpul imperiului, 
Columella şi, mai târziu, Palladius recomandă, împreună 
cu un asolament bienal sau trienal, o aplicare de 
îngrăşăminte în acelaşi ritm, constând din 18 uehes (să 
zicem: 18 căruţe mici) de fiecare pogon la şes şi 24 pe 
pământurile povârnite şi versanţi, adică vreo 50 - 60 de 
metri cubi. Or, din lipsă de gunoi de grajd, se recurgea la 
cenuşă de vegetale bogate în conţinut azotic şi potasic; se 
ardeau chiar şi tufişurile, gardurile vii, semincerii, practică 
foarte veche, recomandată încă de evrei, semnalată de 
Xenofon în Economică, evocată de Vergiliu, amintită de 
Pliniu, Columella şi Palladius: „Când apulianul - va spune 
Lucan pe timpul Imperiului -, pregătindu-se să facă să 
crească iarba pe câmpiile unde totul a fost păscut şi să 
reînnoiască ierburile de iarnă, încinge pământul cu flăcări, 
atunci se văd strălucind deodată Garganus, câmpurile 
Volturului şi izlazurile arzătorului Matinus” 1. Acest 
spectacol este descris şi de Silius Italicus în Punicele sale. 
Procedeul provoacă o degenerare ecologică a covorului 
vegetal, o eroziune severă, o uscare crescândă, o 
schimbare de climă. Italia antică a pătimit de pe urma 
folosirii anarhice a acestui sistem. 

Aceste devastări zdruncină şi echilibrele hidrologice. 
Apa, nereţinută pe pante, coboară în câmpie, provoacă 
inundaţii, formează mlaştini: Horaţiu, Vergiliu, Silius 
Italicus, Pliniu, Marţial, Calpurnius, Strabon au evocat 
mereu aceste dezastre din Apulia. 

I J-iican, Pharsalia, IX, 182 - 185 (Nitr.). 

Apulia nu este singura în cauză: coastele Laţiului şi 
ale Campaniei Septentrionale sunt şi ele atinse; Paestum 
este nesănătos; gura Silarusului este înnămolită; malurile 
fluviului au fost văduvite de arborii lor pentru construirea 
corăbiilor în cursul celui de al doilea război punic; după 
război, regiunea pe care o udă, împreună cu Tanagra, şi 
cea care se întinde la sud de Eburum sunt încorporate 


domeniului roman şi da te pe mâna proprietarilor 
pastorali. Legile agrare ale Gracchilor vor rămâne acolo 
fără efect. În vremea lui Vergiliu, şi mai târziu, acest 
pământ este încă teren de izlaz. 

Pentru Lucania de Sud, Bruttium şi Calabria, 
antichitatea ne oferă puţine informaţii: iniţial teren de 
grâu, deoarece exporta în Grecia, Lucania a fost 
convertită, după războaiele punice, la creşterea 
animalelor; aşa stau lucrurile în regiunea Heracleei, în 
valea lui Sybaris şi a lui Crathis: Metapontul, care avusese 
bătut pe monede spicul, avea în timpul lui Varro o 
emblemă cu cap de berbece; Tarentul, oraş maritim, este 
singurul care scapă de ravagiile imediate ale acestei 
zootehnii dezordonate, pentru că are deschidere la mare, 
unde găseşte alte resurse. 

De aici - un şir întreg de consecinţe: rămâne viabilă 
numai mica gospodărie agricolă familială bine întreţinută, 
dar ea nu poate asigura decât un randament limitat. 
Centrele urbane, mari consumatori, sunt la discreţia unui 
an rău, a unei epizootii, a unei devastări militare, iar 
dezordinea este sporită indirect de cutremure care, 
potrivit vulcanologilor, au fost frecvente în centrul Italiei în 
secolul al III-lea înaintea erei noastre în textele din care 
străbate agitația ţăranilor este uşor să se vadă profilându- 
se spectrul foametei. 

Pe de altă parte, este evident că suprafaţa cultivabilă 
era restrânsă. Mereu aceleaşi terenuri erau puse în 
cultură. În afară de Campania şi de regiunea de la nord de 
Roma, unde densitatea populaţiei era mai mare şi unde se 
pare că s-a aplicat rotația bienală cereale/leguminoase, 
129 restul pământurilor cultivate era în general supus 
regimului de cultură şi de lăsare în pârloagă. Din această 
suprafaţă utilizabilă, 10 până la 15% era destinată 
cerealelor. Câteva cifre vor fi preţioase: către secolul al II- 
lea, consumul anual pe cap de locuitor era, în medie, de 
244 kg; or, 10 până la 15 hectare produceau de la 70 la 
105 chintale; densitatea maximă de populare era deci de la 
28 la 40 persoane pentru 100 de hectare de suprafaţă 


cultivabilă.  Necesităţile populaţiei romane - oraş şi 
teritoriu - în anul 264 au fost evaluate la 8 milioane de 
chintale. Cu cei 100.000 de locuitori ai săi, oraşul singur 
consuma 244.000 din ele. Trebuiau deci cultivate anual cu 
cereale panificabile mai mult de un milion de hectare. 
Laţiul actual, cu cele 366 de comune ale sale, nu 
însămânţează cu grâu decât 301 045 hectare, dar ele 
produc 4 354.000 de chintale. Oricât de puţin am putea lua 
de bune cifrele antice, este vădit dezechilibrul 
randamentelor, aşa cum rezultă din comparaţia cu ultimele 
statistici oficiale. 

Randamentul scăzut a ridicat de la sine problema 
importurilor. 

aporturi compensatoare. 

— Un grup nu-l poate ajuta pe un altul decât dacă 
dispune deja, spre a se hrăni, de o suprafaţă suficientă şi 
dacă poate trăi în economie deschisă; or, Italia trăia în 
stare de economie închisă şi trebuia să fie supusă, pentru 
aprovizionarea ei, unei discipline care-i  depăşea 
mijloacele. A recurge la piaţa străină era o necesitate 
vitală. 

Italia avea în vecinătate două grânare, Sicilia şi 
Sardinia: expedierile de grâu din primele secole ale 
republicii nu sunt decât măsuri de parare a unor dificultăţi 
trecătoare; dar exigenţele economice vor împinge Roma să 
cucerească aceste teritorii indispensabile supravieţuirii 
sale. 

Când în 264 izbucni războiul dintre Roma şi 
Cartagina, nimeni nu putea ghici durata operaţiilor. 
Ostilitățile avuseseră pretexte juridice 130 

şi origini sentimentale. Ele avuseseră şi cauze 
economice: poporul putea spera grâne la un preţ mai bun; 
negustorii, o libertate mai mare. După cucerirea Messinei 
în 264, după supunerea lui Hieron al Siracuzei, după 
căderea Agrigentului în 262 şi impunerea unor grele 
contribuţii, Roma primeşte de la Hieron 100 de talanţi (= 
500.000 de denari), iar de la Agrigentum 25.000 de sclavi. 
Cucerirea localităţilor Hippana, Mytistratus, Ilenna şi 


Camarina în zona de centru şi de sud-est, Herbesus şi 
Camicus în cea de sud-vest, sporeşte prada în 258; în 253 
căderea localităților Panormus, Cephaloedium, Solus, 
Tyndaris, laetum, în 251 a aşezărilor Thermae Himeraeae 
şi Lipara, în 241 predarea oraşelor Lilybaeum, Selinuntum, 
Drepanum, a regiunii muntelui Eryx asigură ascendentul 
Romei. La sfârşitul acestor operaţii, Siracuza, Messina, 
Centuripae, llalaesa, Segesta, Halicyae îşi păstrează 
independenţa sau sunt scutite de dări, dar pământul este 
devastat, rechiziţiile de vite au slăbit rezervele. Al doilea 
război punic, în faza sa siciliană (215 - 210), avea să fie şi 
mai dur: la moartea lui Hieron în 216, Siracuza trece de 
partea cartaginezilor. Răzbunarea Romei fu groaznică: 
masacrarea locuitorilor din  Leontium,  decimarea 
populaţiei din Henna, jaful Megarei, al Morganitiei, al 
Hyblei, al Marcellei şi, în sfârşit, al Agrigentului, care cade 
la rândul său în 210; acesta este bilanţul militar. Dar 
rezultatele economice se pot vedea: un pământ din nou 
pustiit, o populaţie clin nou ruinată. După război, romanii 
se străduiesc să refacă ţara: sunt rechemaţi sicilienii care 
au fugit; sunt căutaţi până şi în Grecia; sunt îndemnați să- 
şi cultive pământurile, la nevoie sub supravegherea 
armatei romane; se construieşte o şosea de la Messina la 
Lilybaeum - uia Valerta - care aminteşte numele consulului 
M. Valerius Laevinus; sunt urmărite bandele de tâlhari; 
sunt stabiliți mercenari spanioli pe teritoriul 131 
Morgantiei. 

Proprietatea asupra pământului 

Păruinlul nu poate fi despărţit de om: cel care îl 
deţine nu este întotdeauna cel care îl posedă; cel care îl 
posedă nu este întotdeauna cel care îl lucrează. 

Încă din epoca regală, potrivit lui Var.ro şi lui Pliniu, 
pater este titularul unei aşezări şi al terenului ei 
împrejmuit, delimitat şi transmisibil, un fel de proprietate 
imobiliară, ale cărei caracteristici pregnante sunt de a fi 
inalienabilă şi apărată de împărţire. Această indiviziune 
era constatată prin permanenţa colectivului moştenitorilor 
interni trăind pe acea proprietate. Pe de altă parte, tatăl 


posedă şi o proprietate mobiliară alcătuită din turmă, din 
sclavi şi clin uneltele de cultura pământului, proprietate de 
care poate dispune liber şi pe care, de pildă, Tarquinius 
Priscus o aduce în căruţa sa, iar Tarquinius Superbus o 
revendică drept bun personal la plecarea în exil. Dar, în 
jurul acestor bunuri şi al noţiunii de proprietate pe care 
ele o implică, se descoperă un fel de proprietate colectivă, 
pământurile diverselor familii sau gentes, cărora li se va 
adăuga şi li se va substitui chiar, în anumite cazuri, 
proprietatea colectivă a statului, ager pub licus, care va fi 
miza atâtor lupte şi obiectul atâtor cupidităţi. 

Se spune că Romulus a dat fiecărui cap de familie 
două iugăre, adică circa 50 de arii, domeniu prea mic 
pentru a hrăni un grup mai masiv. După prima împărţire, 
este verosimil să fi rămas un lot de pământ liber. Cui să-i 
fie atribuit, dacă nu unei gens şi diverselor gentes? Iar 
desemnarea statornică a terenurilor agricole prin numele 
gentilice: Cornelianus, S e ni pron ianus, Antonianus etc., 
nu este oare o dovadă a apartenenţei gentilice a acestui 
pământ? Deci, heredia patrimoniale şi agri gentilici sunt 
elementele fundamentale ale proprietăţii funciare iniţiale; 
absenţa unei proprietăţi a tribului - aceasta este concluzia 
la care se ajunge incontestabil. 132 

Acest tip ele proprietate, cea patrimonială şi cea 
colectivă, nu putea dăinui, odată cu evoluţia societăţii şi cu 
creşterea progresivă a teritoriului controlat de armatele 
romane, fără să sufere adaptări. Primul dintre textele 
juridice organice cu care se mândresc romanii - legea 
celor XII Table - sfărâmă comunitatea heredium-ului, îl 
declară transmisibil, alienabil şi divizibil, creând acţiunea 
de împărţire a moştenirii, îmbinată cu dreptul de a testa şi 
acţiunea communi  diuidundo, care reglementează 
împărţirea coproprietăţii supuse indiviziunii. Pe de altă 
parte, crearea triburilor rustice către secolul al V-lea, 
purtând nume de gentes, implică o legătură între gens şi 
diviziunea terenurilor, însă nu îngăduie, pe baza textelor 
existente, să se precizeze mai mult, numărul de gentes 
fiind în fapt superior numărului de triburi. Nu se ştie nici 


dacă această repartiție s-a făcut la rândul ei împărțind 
pământul gentilic între persoane sau între familii. Ea ne 
îndreptăţeşte totuşi să presupunem că s-a tins către o 
individualizare a domeniului familial şi a pământurilor 
familiilor (gentes), prefigurare a unei alte individualizări, 
cea a domeniului public, a lui ager publicus, al poporului 
roman. Dacă un cap de familie se întâmplă atunci să moară 
fără să lase copii sau rude după tată, averea revine ginţii 
sale, de altfel nu ca în succesiunea de tip agnatic, în care 
ruda cea mai apropiată este singura chemată să 
moştenească, ci întregii gens şi prin succesiune colectivă. 

Pământul era hotărnicit prin procedeele augurării şi 
ocrotit prin respectul faţă de Terminus, zeul hotarelor; 
această condiție implicând permanenţa posesorului, 
excludea parcelarea de către stat în favoarea unor 
deținători succesivi. Proprietate eternă, pământul trebuie 
să rămână glia unei gens. 

Indiviziune, limitare; individualism teritorial, 
comunitate de stat: ferment al atâtor înfruntări! Acest 
individualism se colorează cu noțiuni politice ca urmare a 
ambianţei sociale, căci, deşi oricare roman are în principiu 
dreptul să se folosească de ager publicus, de fapt doar 
patricienii obţin avantaje durabile din acest pământ: numai 
ei dispun de mijloacele şi de capitalurile necesare pentru 
exploatarea lui. Este un neajuns de care trebuie să se ţină 
seama pentru a înţelege duelul acestor două grupuri de 
oameni, deopotrivă hotărâți să trăiască şi care, vieţuind 
mai întâi în economie închisă, vor fi siliţi să practice 
progresiv o economie de schimb, mergând de la economia 
mută a primitivului până la economia contractuală, ale 
cărei variaţii le vor urma pe cele ale gândirii religioase. Se 
produce ca urmare o slăbire a cultului lui Terminus, o 
laicizare a măsurătorii pământului, o lărgire a rolului 
măsurătorului, în dauna haruspicelui, în anumite regiuni, 
şi în dauna augurului, în altele. Aceste variaţii vor urma şi 
hotărârile puterii militare care cucereşte terenul şi pe ale 
puterii civile care îi instalează pe coloni. 

primele reforme. 


— Celor două iugăre ale lui Romulus, spune Titus 
Livius, Numa le adaugă loturi rezultate din împărţirea 
pământurilor cucerite. După el, Servius acordă cetăţenilor 
săraci câte 7 iugăre, adică 175 de arii şi bazează pe 
întinderea bunurilor atât evaluarea averii cât şi valoarea 
morală şi drepturile politice. 

Aceasta era, în tot cazul, pe cât se pare, starea 
lucrurilor, când, în 486, un anumit Sp. Cassius Vicellinus 
deveni consul pentru a treia oară: îndată după un război 
care le răpea hernicilor două treimi din teritoriul lor, acest 
patrician democrat propuse să se dea aliaţilor Romei 
jumătate din pământul cucerit şi să se distribuie plebeilor 
cealaltă jumătate, adăugând la ea pământuri noi, 
confiscate din loturile pe care nişte persoane particulare şi 
le însuşiseră. În urma unor manevre ale colegului său 
Virginius, Sp. Cassius fu acuzat de uneltire şi dat morţii. 
Dintr-o iniţiativă generoasă, a cărei istoricitate este uneori 
contestată, pasiunile potrivnice au făcut o vină, însă un 
fapt semnificativ domină întâmplarea: tatăl lui Cassius îşi 
execută el însuşi 134 

fiul şi pe locul casei distruse a acestuia se consacră 
un templu lui Ceres: Geres primea astfel din partea 
patricienilor o compensație pentru ocara plebeiană. 
Moartea vinovatului lua aspectul unei reparații 
purificatoare. 

După aceasta intervine o serie obscură de „legi” 
agrare care sfidează critica: în 485, în 482, în 481, în 476, 
în 474, în 467, în 441, în 424, în 421. Se cunosc şi alte 
două legi însoţite de un plebiscit asupra împărţirii 
pământurilor în 420, o lex Caeeilia Metella în 416, o lex 
Sextia în 414, o lex Icilia în 412, o lex Menenici în 410, o 
lex Sicinia asupra mlaştinilor Pontine în 387 şi o dispoziţie 
plebiscitară în 369. Şi poate că această listă este încă 
incompletă: ea lasă cel puţin să se vadă o certă agitaţie 
socială. Popoarele liniştite şi mulţumite de soarta lor nu 
recurg la legislatori. Una din aceste legi poate fi precizată: 
cea din 467. La această dată, consulul Aemilius propune o 
distribuire de pământuri publice; el este susţinut de 


colegul său, care vrea să îndepărteze de la Roma mulţimea 
pe care naşterile, exodul rural şi mizeria au îngrămădit-o 
acolo. Aemilius se gândeşte să trimită această mulţime la 
Antium, care fusese recent smuls volscilor, şi el îi 
îndeamnă pe plebei să se înscrie; dar cei gata să plece fură 
atât de puţin numeroşi, încât trebui să se restituie 
învinşilor o parte din pământurile lor: „mulţimea, notează 
Titus Livius, prefera să ceară pământuri, decât să le 
primească”. 

Povestea lui Sp. Cassius şi cea a lui Aemilius, la o 
distanţă de douăzeci de ani una de alta, dezvăluie, dacă le 
alăturăm, două imobilisme care se vor opune unul altuia: 
cel al unui grup patricio-plebeu, deţinător al pământurilor, 
deci al bogăției funciare şi al puterii, şi cel al claselor 
modeste sau chiar sărace, care vor să ajungă la 
independenţă fără să renunţe la viaţa lor urbană; 
imobilismele acestea se vor înăspri progresiv până la a 
provoca chiar, în afara secesiunilor, un fel de segregaţie 
care se va exprima în chip ciudat 135 în fapte prin refuzul 
integrării prin căsătorie, în pofida acelei lex Canuleia, care 
va autoriza în 445 căsătoriile patricio-plebeene. 

Unsprezece ani după propunerea lui Aemilius, 
tribunul Icilius făcu să se voteze în 456 o lege care parcela 
între plebei o parte a Aventinului. Rezervată plebeilor încă 
de la regele Ancus, colina fusese ocupată progresiv şi 
ilegal de nişte patricieni. Patricienii făcură opoziţie la 
proiect; ei preferau să-i trimită pe plebei în colonii, dar 
aceştia erau legaţi de vecinătatea oraşului, iar Aventinul a 
fost întotdeauna unul din locurile lor de reşedinţă. Opoziția 
la sistemul coloniilor se va menţine sub felurite forme în 
tot cursul Republicii. 

Aceasta s-a văzut limpede când, în 394, după 
cucerirea oraşului Yeii, izbucnesc răzmerite la 

Roma: pentru a calma spiritele, un senator probune 
să se trimită o colonie la volsci şi să se atripuie trei iugăre 
şi jumătate de cap - aproape un hectar. Se lovesc din nou 
de refuzul plebeilor care văd în această măsură o manevră 


de diversiune şi care încearcă chiar să atragă de partea lor 
o jumătate din senat. Când, în 385, tribunii cer împărţirea 
mlaştinilor Pontine, plebeii refuză iarăşi să ocupe aceste 
pământuri, pe care le ştiu nesănătoase. 

Dar extinderea Romei în urma cuceririlor a deschis 
calea schimburilor, deci poftelor: celor ale aristocrației, 
care nu se mai mulţumeşte cu moneda-marfă şi recurge la 
moneda-metal, celor ale plebei, care observă şi invidiază. 
Transformarea este considerabilă: comerţul „sordid” - tner 
catara sordida de care va vorbi Cicero -, disprețuit de 
paires, a adus folos celorlalte clase şi începe să ridice, în 
faţa aristocrației funciare, puterea mercantilistă; una s-a 
unit cu cealaltă pentru a exploata țărănimea, pentru a 
dubla mutuum-ul (donația sau împrumutul de consum) 
economiei interne prin nexum (sau obligaţia) economiei 
externe şi pentru ca să practice camăta pe care legile se 
vor strădui s-o stăvilească sau s-o suprime. În 385, T. 
Manlius reproşa deja patricienilor această camătă 
ruinătoare; el în acuzat de uneltire; casa sa fu dărâmată şi 
înlocuită cu un templu în cinstea lunonei Moneda. Legea 
celor XII Table, după Tacit, lex Duilia după Titus Livius, 
autorizează o dobândă de 1/12 din capital, pe lună, legea 
din 347 o reduce la jumătate, lex Genucia din 342 trebuia 
s-o suprime (?), în aşteptarea legii Marcia care acorda 
contra cămătarilor şi o acţiune penală şi o acţiune civilă de 
recuperare a dobânzilor plătite prin abuz. 

Mai apoi nu s-a scăpat ocazia de a-i pune alături de 
Cassius pe un anume Maelius, care ar fi fost contemporan 
cu Cincinatus, şi pe Manlius, şi de a face din ei un fel de 
trinitate demagogică, născocită în vremea lui Sulla, 
copiată după istoria Gracchilor şi împinsă într-o epocă mai 
depărtată, Cassius reprezentând prima lege agrară, 
Maelius distribuirea de grâu, iar Manlius anularea 
datoriilor. Ceres în 486, Moneda în 385: legătura este 
semnificativă. 

Legile Liciniae-Sextiae 

Tradiţia aşază către această dată, la mijlocul 
secolului al IV-lea, grupul legilor zise liciniosextiene; 


critica modernă a propus da te diferite mergând de la 367 
la 145. Aceste legi ar fi interzis să fie urmărit un debitor 
spre recuperarea capitalului integral şi ar fi dat absolvire 
în baza soldului dobânzilor achitate; potrivit unui alt 
articol, nimeni nu va trimite pe păşunile publice mai mult 
de o sută de boi şi de cinci sute de oi şi nu va ocupa în ele 
mai mult de 500 de iugăre (125 de hectare). După unele 
texte, aceste legi comportau şi parcelări, redevenţe 
aplicabile deţinătorilor, obligaţia de a nu folosi decât 
muncitori liberi. 

S-a remarcat, pe drept cuvânt, că este cu neputinţă 
să se furajeze 600 de capete de vite de pe un domeniu de 
500 de iugăre. Pentru anul 1953 statisticile oficiale dau în 
Laţiu, 21 de bovine şi 100 de ovine la km?. Este deci de 
crezut că cifrele antice sunt false şi că tradiţia a amestecat 
137 prevederi diferite. După noi, trebuie să se 
deosebească o primă lege care limita suprafaţa la un 
număr dat de iugăre; această limitare libera terenuri 
pentru alţi ocupanţi eventuali; o a doua lege fixa un maxim 
pentru turmele admise pe izlazuri. Totuşi, amenda aplicată 
celor care încălcau aceste dispoziţii - adică 30 de boi - 
este atât de exorbitantă pentru nişte ţărani, încât nu se 
poate referi la o dată atât de depărtată cum este secolul al 
IV-lea. 

În orice caz, acele legi sunt o reflectare a opoziţiei 
dintre crescătorii de animale şi cultivatori, dintre 
partizanii libertăţii câmpurilor şi partizanii terenurilor 
îngrădite, dintre marii proprietari funciari şi micii 
agricultori sau chiar nefericiţii fără avere. Se înţelege că în 
momentul în care plebeii luptă pentru egalitatea în 
drepturi politice cu patricienii, ei vor şi să stăvilească 
înaintarea capitalismului agrar şi să aibă acces la 
pământuri; ştim, de altfel, că legea a fost adesea încălcată. 

Dar războiul bătea la uşă: a trebuit să se aştepte 
ivirea Gracchilor pentru ca problema să fie reluată într-o 
nouă lumină. 

necazuri economice şi sociale. 

— Ce se întâmplă cu Italia în cursul acestei aşteptări? 


Până în 133 ea este în război. Contra samniţilor, contra 
latinilor, contra Tarentului şi a lui Pyrrhus, contra 
cartaginezilor, contra lui Filip al V-lea al Macedoniei, a lui 
Antioh al III-lea al Siriei, a lui Perseu, a galilor, a iberilor. 
Analiştica, scriitorii literari sunt aproape muţi în privinţa 
evenimentelor interne. Totuşi, clasele sociale îşi continuă 
certurile. Intre 232 şi 228 o lege Flaminia parcelase o 
parte din Picenum şi din ager Gallicus în favoarea 
plebeilor; în 218 legea Claudia interzicea ordinului 
senatorial întreprinderile comerciale şi maritime. 
Furnizorii pentru armată şi traficanții se îmbogățesc; vom 
ajunge la aceasta. Dar pământul? 

Este oare nevoie, încă o dată, să evaluăm dezordinile 
pricinuite de armatele lui lianibal? Pierderi de recoltă, 
jafijri, incendii, masacre. 

Nu se află mijloace pentru a recruta armată 
îndestulătoare; nu se izbuteşte nici măcar să se obţină, în 
212, două legiuni suplimentare, nici să se găsească recruți 
pentru completare; în 207, Roma întreţine sub arme 100 
până la 110.000 oameni în Italia şi 150 până la 160.000 în 
afara Italiei. Numai jumătate din aceste efective este 
alcătuită din cetăţeni romani. Cifrele censului, în măsura 
în care pot fi admise ca sigure, sunt expresive: 

Recrutările militare se adaugă pierderilor civile: se 
ajunge în pragul dezastrului. Contribuțiile de război sorb 
neîncetat din resursele particulare şi provoacă 
nemulțumiri, necazuri, sărăciri! Începând din 217, 
devaluările fac să cadă asul la a şaisprezecea parte din 
denar: ele presupun prăbuşirea bogăției funciare, secarea 
tezaurului public, înflorirea traficanţilor şi a furnizorilor de 
provizii pentru armată. 

Din aceste războaie se întorceau oameni obosiţi, 
răniţi, invalizi; în cursul campaniilor, ei nu avuseseră 
dreptul să se căsătorească; numărul trupelor reprezintă, în 
anumite privinţe, contingentul celibatarilor. In spatele 
frontului erau oameni incapabili să lupte, precum şi sclavi; 
în faţa dezastrului devastărilor, mulţi oameni de la ţară 
erau porniţi să se refugieze în oraşe spre a găsi acolo de 


lucru şi ajutor; ei veneau să îngroaşe gloata 
nemulţumiţilor, a paraziţilor, a îndatoraţilor. 

Această năvală spre oraşe, şi îndeosebi spre Roma, 
va ridica de altfel multe alte. probleme, ale căror urmări 
vor izbucni mai ales în anul 90, cu prilejul războiului cu 
aliaţii. În clasa cetăţenilor romani se strecurau ilegal unii 
socii 1. Măsurile 

1 „Aliaţi”, cetăţeni ai unor oraşe federale cu statut 
139 „aliat” (N.tr.). 

264: 292 234 251: 297 797 246: 241 212 

240: 260.000 233: 270 713 208: 137 108 

luate în 187, în 177; în 173, încercară să-i 
îndepărteze din oraş şi să frâneze această imigrare 
clandestină de latini. Plebiscitul tribunului Pennus în 126 
şi edictul consulului Fannius în 122 vor avea drept ţel 
aceeaşi politică. Legea Licinia Mucia din 95 şi legea Papia 
din 65 atestă însă persistenţa acestor infiltraţii. Aceşti 
aliaţi, deveniți romani prin subterfugiu sau din greşeală, 
nu numai că erau pierduţi pentru regiunea lor de origine, 
dar introduceau la Roma idei noi; ei aduceau un spirit 
revendicativ, erau un ferment primejdios pentru clasa 
senatorială şi pentru statutul statului. 

Aceste  pulsaţii demografice, economice, sociale 
puteau avea consecinţe şi mai grave: războaiele din Orient 
şi al treilea război punic aveau s-o arate. Ca urmare, 
censul a fost, de fapt, astfel stabilit de atunci: 

169: 312 805 

Variaţiile acestor cifre sunt explicate de T. Frank, 
pentru valorile crescute, prin recrutarea campanienilor, 
pentru valorile mai mici, prin exceptarea de la 
recensământ a soldaţilor cantonaţi în afara Italiei. Au fost 
însă şi epidemii ucigătoare în 187, în 182 - 181 şi în 174, 
care ar fi trebuit să facă să scadă cifrele recensământului, 
fapt pe care nu îl atestă tabelul de mai sus. În schimb, 
căderea din 164 până în 136 ar fi datorită unor migrații 
către Valea Padului. De fapt, trebuie să se pună la 
socoteală scăderea natalității: cenzorul L. Metellus 
Macedonicus va încerca să o remedieze în 131, propunând 


o lege favorabilă căsătoriilor; aceasta nu era decât o poliţă 
asupra viitorului. În sfârşit şi mai ales, din 164 până în 
136, mulţi oameni căzuseră, în 140 

204: 214.000 194: 143 704 189: 258 318 179: 258 
294 174: 269 015 

164: 337 452 159: 328 316 154: 324.000 147: 
322.000 136: 317 933 

urma depresiunii economice, în afara normelor 
cenzitare. 

remediile: colonizări şi împroprietăriri. 

— Romanii se îndreaptă atunci spre colonizări. 

O. Italia în vremea Republicii: cifrele de pe lângă 
numele de oraşe arată data întemeierii coloniilor. 

1. Colonie întemeiată înainte de 290 înaintea erei 
noastre 2. Colonie întemeiată între 289 şi 133 înaintea erei 
noastre 

Appianus expune politica lor: să ia pământul 
învinşilor, să stabilească pe el coloni, să clădească aşezări. 
Or, în majoritate, aceste pământuri erau devastate şi în 
stare proastă; pentru a atrage pe ele coloni, taxa cerută 


era limitată la 1/10 din grâne şi la 1/5 din roadele anului. 
În ceea ce priveşte pe crescătorii de animale, ei trebuiau 
să achite o contribuţie pe venitul obţinut din vitele mari şi 
mici. Aparenta modicitate a acestor 141 dări nu era decât 
o momeală - iluzorie! - vădind puţinul entuziasm al 
beneficiarilor eventuali. Aşa cum consemnează Appianus, 
bogaţii luară în posesiune cea mai mare parte a 
pământurilor nedistribuite şi înghiţiră progresiv loturile 
adiacente, parte prin cumpărări la preţuri de nimic, parte 
prin constrângere; ei practicară astfel o exploatare 
extensivă cu ajutorul unei armate de sclavi, de păstori şi 
de nevoiaşi. 

Roma trimite coloni la Cremona şi Placentia în 218, 
la Thurii în 193, la Vibo în 192, la Bononia în 189: acestea 
sunt colonii de drept latin. Ea stabileşte coloni la Potenţia 
şi Pisaurum în 184, la Mutina, Parma, Saturnia şi 
Graviscae în 183: acestea sunt colonii de drept roman. În 
181 Aquileia primeşte şi ea coloni; în 177 vine rândul 
Lunii; prima este o colonie latină, a doua o colonie romană. 
Numărul oamenilor astfel repartizaţi variază după oraşe; el 
cuprinde uneori equites şi pedestraşi şi se cifrează în total, 
din 211 până în 177, la circa 30.000 de oameni. Dacă 
raportăm pe teren atribuirile făcute şi încercăm să ne 
facem o idee despre instalarea aşezărilor, rămânem 
oarecum sceptici. Pe de altă parte, cum ne închipuim oare 
aceste transferuri de populaţie - aici 6.000, dincolo 3.000 - 
şi aceste instalări pe pământuri după cât se pare 
exploatate de alţii? 

În orice caz, este sigură sporirea crescândă, din an în 
an, a numărului de iugăre pe care le oferă senatul: ea 
dovedeşte că romanii erau tot mai puţin atraşi de 
colonizări. Suntem, prin urmare, îndemnați să ne întrebăm 
dacă faptele corespundeau edictelor şi dacă merită, într- 
adevăr, crezare concluziile despre care s-a pretins că 
trebuie trase. Aceşti coloni s-au dus oare, efectiv, la 
pământurile ce li s-au atribuit? Se vor fi aşezat ei toţi pe 
ele? 

Asupra acestor repartiţii vom nota totuşi că stabilirea 


coloniilor latine, care sunt state autonome, este întemeiată 
pe diviziunea în clase, adică după avere, şi că ele se arată 
a fi aşezări militare calchiate după statal roman, cu bază 
cenzitară şi timocratică. Intemeierea lor lasă însă 142 

nelămurită problema schimbărilor ulterioare de clasă 
în urma creşterii averii beneficiarilor, problema atribuirilor 
complementare de teren, cea a condiţiei oamenilor nou 
stabiliţi, cea a asimilării, a suprapunerii şi a adăugării de 
colonii romane create exnovo la vechile municipii, a căror 
organizare nu este militară, pe clase şi pe centurii, ci 
civilă, pe curii şi pe triburi; cea, în sfârşit, a 
magistraturilor, aici octoviratul, dincolo duumviratul, 
aiurea consulatul local. 

Actualmente, aceste chestiuni rămân, în multe 
cazuri, fără răspuns. 

Sistemului coloniilor i se adaugă împroprietăririle 
locale: în 201, în Samnium, s-au dat demobilizaţilor 
armatei lui Scipio două iugăre de fiecare soldat; au fost 30 
sau 40.000 de împroprietăriri; în 109, în Sicilia şi în 
Sardinia, un alt contingent a beneficiat de dispoziţii 
analoage. Au existat împroprietăriri de acest fel între cele 
două date? Nimic sigur cu privire la aceasta. 

Dacă cifrele parţiale de care dispunem pentru a 
calcula întinderea acestor distribuții sunt exacte, suntem 
îndemnați să conchidem că ele nu dau o soluţie favorabilă 
problemei agrare. Suprafaţa pământurilor acordate în 
secolul al II-lea celor vreo 50.000 de romani beneficiari 
ajunge abia la 250.000 de hectare.  Colonizări, 
împroprietăriri: mai sunt însă şi migrații voluntare şi 
„deplasări” autoritare de persoane. În 277, 400 de familii 
peligniene şi samnite se instalează la Fregellae (Ceprano), 
la o sută treizeci de kilometri de Roma, în apropiere de 
Laţiu, fără să pară că senatul manifestă cea mai mică 
nelinişte. In 180, 47.000 de liguri sunt „deplasaţi” spre 
Samnium. Ce se întâmplă cu pământurile? Există terenuri 
despre care nu se cunoaşte, la nicio dată, nici ce statut 
juridic aveau, nici cine erau cei care le lucrau, nici ce 
densitate demografică aveau. 


Cu toate aceste instalări de populaţii, şi oricare ar fi 
consecinţele lor omeneşti, situaţia 143 cerealieră nu se 
îmbunătăţeşte niciodată până la a i i excedentară, ba nici 
măcar îndestulătoare. La sfârşitul celui de al doua război 
punic, Scipio trebuie să ridice de la Cartagina 500.000 de 
baniţe de grâu şi 300.000 de orz; în timpul războiului din 
Macedonia, prin 198, Cartagina trebuie să trimită 200.000 
de măsuri armatei şi 200.000 la Roma; Massinissa 
expediază 200.000 de baniţe de grâu şi 200.000 de orz în 
Macedonia. Tot atâtea vin din Sardinia şi din Sicilia. În 
191, o nouă contribuţie clin cele două insule mari; 
trimiterile Cartaginei şi ale lui Massinissa totalizează două 
milioane de baniţe. În decursul anilor 190, 189, 188, 187 şi 
171Sicilia şi Sardinia îşi văd dublate impunerile; ele 
furnizează în medie 462.000 de chintale pe an. Ele sunt 
ajutate când de Apulia şi Calabria, când de Atena, când de 
Cartagina, de Massinissa, de Epir. De-a lungul Mediteranei 
se organizează o imensă şi puternică acţiune de 
aprovizionare cu cereale către Roma: numai în anul 169, 
un convoi plecat din Sicilia spre Rodos este încărcat cu 
150.000 de baniţe de grâne. 

Acest intens trafic are consecinţe financiare. La 
sfârşitul războaielor punice şi în timpul răgazului pe care 
Roma îl acordă trupelor sale, distribuţia de grâu stocat la 
Roma face să scadă preţul baniţei la 4 aşi: la sfârşitul 
anului 200, grânele din Africa coborâseră la Roma până la 
1/2 de denar! 

Ce putea face agricultura italică în faţa unei 
asemenea deprecieri? Problema se pusese deja în vremea 
primelor importuri: ele nu păreau să-i stingherească pe 
ţăranii din Laţiu. Stau lucrurile la fel după războaiele 
punice? 

Aici se cuvine să privim o hartă a Italiei (harta 9). 

Ce vedem? Au fost trimişi coloni la nord de Picenum 
şi în Umbria, în nordul Italiei, la hotarele Liguriei, la 
poalele Alpilor Carnici, dar şi în Apulia, în Lucania, în 
Bruttium. Câteva grupuri - doar patru - sunt în Campania, 
două în Etruria Meridională; niciunul în Laţiu. Dacă Roma 


a dat departe de zidurile sale sute de hectare, ea n-a prea 
distribuit pământ în vecinătatea ei. Ocuparea Campaniei 
era dusă la capăt. De către cine? De către romanii bogaţi, 
care scoteau din pământul campanian recolte bune şi nu 
lăsaseră pentru împroprietăriri, după recucerirea Capuei, 
decât costişe puţin roditoare, aflate lângă mare. Laţiul? El 
fusese, în 211, obiectul unei negocieri: tezaurul fiind 
copleşit de datorii din cauza războiului, senatorii hotărâră 
să dea aurul, argintul şi mărunţişul lor şi să se despoaie 
„pentru patrie”; dar în 205, iniţiatorul acestei măsuri 
propuse rambursarea acestui „dar” patriotic, care lua de 
acum înainte aspectul unui avans făcut statului. Din lipsă 
de fonduri, tezaurul înlătură propunerea; atunci, în anul 
200, statul cedează „donatorilor” echivalentul „darurilor” 
sub formă de pământuri luate (fără îndoială) din ager 
publicus la 50 de mile de Roma. Pământul era acordat fie 
cu titlu perpetuu, în schimbul unui vărsământ anual de 
câţiva aşi de fiece iugăr, caricatură legală a menţinerii 
proprietăţii de stat, fie cu titlu temporar, până ce tezaurul 
ar fi în măsură să restituie suma totală a darurilor 
anterioare. Se ştie cât preţuiesc aceste convenţii, când cei 
care le încheie sunt totodată judecători şi părţi: în 111 
aceste trientabula erau încă excluse de la împroprietăriri, 
iar Laţiul trecuse în întregime sub dominaţia senatorială. 

În ceea ce priveşte Etruria, ea suferise aceeaşi 
soartă, pe alte căi. 

În Italia de Nord, regiunea Padului este stăpânită din 
secolul al VI-lea de către etrusci şi cultivată de ei, este 
înzestrată cu oraşe ca Felsina şi Mantua şi organizată în 
dodecapolisuri; este o regiune a cărei înflorire a fost oprită 
în sud, iar în nord restrânsă de valurile succesive ale 
invaziilor celtice. 

Istoria ei este un neîntrerupt du-te-vino militar: între 
înfrângerea de la Lacul Vadimon în 283 şi reluarea 
ostilităţilor în 238 - invazia celto-ligură -, galii nu se 
mişcaseră. După 238, tribunul din 232, C. Flaminius 
Nepos, în ciuda opoziţiei anumitor senatori, făcuse să se 
voteze j45 împărţirea lui ager publicus şi a lui ager 


Picentinus, în cafe proprietarii bogaţi urmau să-şi vadă 
poftele limitate la suprafeţe de cinci sute de iugăre, 
dispoziţii pe care le-a reluat M. Poreius Gato cu prilejul 
consulatului său din 195. 

În 218, Roma instală acolo două colonii latine, 
Cremona şi Placentia, pentru a sta de strajă. Nu însă 
pentru multă vreme. Coborârea lui Ilanibal de pe crestele 
Alpilor i-a atras pe gali în iureşul bătăliei: Roma pierdu 
controlul regiunii cisalpine. 

Lista  nenorocirilor acestui ţinut ar fi lungă: 
exterminarea  senonilor de pe ţărmul Adriaticii; 
confiscarea, în 191, a unei jumătăţi a ținutului boiilor; 
expulzarea unor băştinaşi şi instalarea de coloni la 
Bononia în 1869 şi la Aquileia în 161; strămutarea 
populaţiei ligurilor apuani în 180 prin două măsuri 
succesive care, cum am arătat, mână 40.000 din ei de pe 
povârnişurile Apeninilor şi 7.000 de pe malurile Macrei 
către Samnium şi spre Neapole; respingerea stateliilor 
dincolo de Pad; recuperarea finală a 18.000 km? la sud de 
Pad, deschişi mai târziu instalării de coloni, cei din 
Dertona (Tortona) în Liguria între 123 şi 118, cei din 
Eporedia (Ivrea) în 103. _ 

Bogăția solului depăşeşte totuşi silniciile omeneşti. În 
această parte de miazănoapte, situată puţin în afară de 
raza poftelor funciare ale romanilor şi care beneficiază de 
această indiferenţă relativă timp de treizeci şi trei de ani, 
din 201 până în 168, se dezvoltă o bunăstare locală: 
culturile de cereale prosperă într-atât, încât fac să scadă 
preţurile şi îngăduie călătorilor, după spusele lui Polibiu, 
să trăiască acolo cu un sfert de obol pe zi; produsele din 
creşterea vitelor - animale vii şi lână - sunt expediate spre 
sud graţie drumurilor, dar mai ales căilor maritime; 
populaţia deasă este alcătuită din proprietari liberi şi din 
sclavi puţin numeroşi; mai amintim dezvoltarea 
exploatărilor viticole, pe care le neglijează populaţiile 
celtice, şi măsurile protecționiste, luate către 154, 
privitoare la culturile de arbuşti, împotriva concurenței 
transalpinilor, anume a oxibilor şi a dedaţilor din Munţii 


Varului. Mai târziu, în sfârşit, către 133, se reglementează 
folosirea mâinii de lucru la minele de aur de la Vieţimulae, 
lângă  Veivelli; se remediază şomajul; se protejează 
angajarea muncitorilor sclavi. 

Ce se întâmplă în aceste împrejurări cu mulţimea 
celor care au pământ puţin şi nu lucrează decât pe 
pământul altora? Ei n-au beneficiat nici de colonizări, nici 
de împroprietăriri şi nici n-au putut cumpăra pământ din 
lipsă de bani. Ei n-au avut încă putinţa nici să-şi susţină 
drepturile, nici să primească o parte din acest pământ pe 
care-l fac să rodească - veşnici transmiţători ai unei 
bogății pe care o văd născându-se, pe care o fac să crească 
şi pe care nu şi-o însuşesc niciodată. Remediile n-au fost 
decât paliative. 

Proiectele Gracchilor g 

Revoluţia nu se va face dintr-odată. În 145 tribunii ar 
fi amintit iarăşi imperativele vechilor legi Jicino-sextiene: 
cel puţin aşa afirmă textele, dar poate că nu este vorba 
decât de un dublet. 

În timp ce Roma se bate în afară şi se străduieşte să- 
şi aprovizioneze trupele şi populaţia civilă, răscoale 
sporadice au izbucnit pe teritoriul ei: răzmeriţe locale în 
Etruria, în 198 şi 196; în Apulia în 185. Îndată după 
eşecurile dinaintea Numantiei în 137, alte tulburări în 135, 
de astă dată în Sicilia: administratorul lui Damophilos cu 
300 de sclavi, nu mult după aceea un oarecare Eunous din 
Apamea, în sfârşit un eili. ei an cu numele de Cleon 
cheamă oamenii la revoltă. Dezordini grave se produc în 
jurul localităților Henna şi Agrigentum; Murgantia, 
Heraclea şi Tauromenium sunt cucerite de rebeli. Florus 
socoteste numărul lor la 60.000, Titus Livius la 70.000, 
Diodor la 200.000. Smulşi din ţările lor, strămutați în apus, 
supuşi la munci foarte aspre, aceşti oameni sunt flămânzi. 
Numărul lor întreţine fermentări nesănătoase; disciplina 
impusă de proprietari, manevrele poliţieneşti care iscă 
denunţători duc la înşelăciune, la mânie, 147 la violenţă. 
Printre aceşti sclavi, unii oameni cultivați aveau nostalgia 
libertăţii. Roma nu le-a venit de hac decât cu mare 


greutate. Deja mişcarea atingea Atena, Delosul, Pergamul; 
ea revenea în Italia, pătrundea la Roma. O „spaimă 
ţărănească” pune stăpânire pe spirite. 

— Atunci, în 133, apare Ti. Graccbus. El a fost mişcat 
de spectacolul unei Etrurii aproape pustii, străbătută doar 
de păstorii barbari ai ocupanților romani; el a fost zguduit 
de imaginea dureroasă a armatei în faţa Numantiei. Nutrit 
cu  învăţămintele unui stoicism care invocă simţul 
solidarităţii şi cu retorica lui Diofanes din Mi tilene sau a 
lui Blossius din Cumae care îşi clădesc argumentele pe 
rigoarea silogismelor lor, acest om înflăcărat, voluntar, 
doctrinar, imperial, născut dintr-o familie înrudită cu 
Scipionii, se avântă în acţiune cu ardoarea maturității sale, 
cu fermitatea reflecţiilor sale, cu inflexibilitatea planurilor 
sale. Intemeindu-se pe o tradiţie care le aureolează cu 
prestigiul vechimii, el aminteşte încă o dată obligaţiile 
impuse de legile liciniene şi prezintă un proiect înnoit: 
fiecare cetăţean nu va putea deţine mai mult de 500 de 
iugăre de pământ public; dacă are doi copii, va avea drept 
la o suprafaţă maximă de 1.000, adică de 250 de hectare. 
Ocupările abuzive nu vor fi recunoscute; în schimb, 
ocupanţii nelegali care, după cercetări, vor fi menţinuţi pe 
locuri pe motivul vechimii folosirii, vor fi liberaţi de orice 
redevenţă pentru partea păstrată şi vor deveni proprietari 
cu drept deplin. Domeniul public odată repus în rânduială, 
noii ocupanţi, cetăţeni şi italici săraci, vor primi un total de 
30 de iugăre (7, 50 ha), grevate de un impozit sau vectigal; 
acest teren va fi inalienabil şi astfel apărat de maşinaţiile 
speculanţilor (fig. 8). Nişle triumviri, supuşi unei rotații 
anuale pentru preşedinţie, vor veghea la aplicarea legii. 

„Reforma” avea avantajul de a pune bazele unei mici 
proprietăţi, de a reconstitui o clasă mijlocie de proprietari 
rurali, de a lupta contra depopulării, atât de puternică în 
Italia Centrală, unde pământurile părăsite se extindeau în 
mod primejdios, unde sclavii se înmulţeau, unde începeau 
să năvălească străinii. Ea permitea, de asemenea, să se 
revină la vechile principii şi să se aibă la dispoziţia statului 
soldaţi agricultori, nu numai deprinşi cu încercările 


războiului, dar 

8. Cippus privitor la 
Gracchi (După Encielope- 
dia italiana 1) 


şi legaţi de un pământ stăpânit ca proprietate 
personală. Nu era vorba de o egalizare economică a 
claselor, nici de o atingere adusă sistemului timocratic al 
statului roman, ci de o refacere a categoriei de adsidui, a 
„contribuabililor înscrişi pe rolul cenzorului”, alături de 
celelalte clase sociale. 

Cu toate obstrucţiile, legea fu adoptată în mijlocul 
aclamaţiilor unei plebe care credea că vede mijind 
eliberarea sa. Dar această plebe era neînvăţată, împărţită 
între dorinţa de a-şi păstra dreptul de a rămâne la Roma - 
sau posibilitatea de a se întoarce în ea - şi nădejdea de a 
obţine, în sfârşit, proprietatea asupra unei bucăţi de 
pământ. 

Bănuit de a se îndrepta spre dictatură, Tiberius este 
asasinat în 133, în cursul unei răzvră149 tiri. Legea 
semproniană este totuşi pusă în aplicare. De altfel, în afară 
de motivele de oportunism politic, în urma unor noi 
tulburări, cărţile sibiline dăduseră sfatul de a o potoli pe 
Ceres. Aplicarea a fost însă prudentă: recuperările şi 
parcelările fură mărginite la Lucania şi la Picenum, unde 
nobilii nu aveau interese însemnate. Ea suscită totuşi o 
ostilitate adâncă, de îndată ce Flaccus fu chemat, în 129, 
să conducă lucrările comisiei triumvirale şi pretinse să 

efectueze  recuperările fără slăbiciune. Deţinătorii de 
pământuri  arătară o  înverşunare fără seamăn în 
ascunderea încălcărilor lor şi în urmărirea în nenumărate 
procese a restituirii bunurilor pe care li le smulgea 
comisia. La rândul lor, italicii erau excluşi de la beneficiul 
legii, care le acorda pământ numai cetăţenilor romani. 
Totuşi, nici ei nu erau scutiţi de sancţiuni, dacă ocupaseră 
domenii fără îndreptăţire. Puțin a lipsit ca să izbucnească 
războiul civil în peninsulă. 

Nemulţumiţii găsiră în Scipio Aemilianus un şef 
energic, al cărui prestigiu era mare: la un interval de 
treisprezece ani el doborâse Cartagina (146) şi Numantia 
(133). El făcu să se voteze un plebiscit care răpea 
triumvirilor, spre a o încredința consulilor, grija de a tranşa 
litigiile izvorâte din aplicarea legii lui li. Gracchus: 
însemna să-i frustreze pe cei dintâi de toată puterea lor, 
sub pretextul de a da celor de al doilea o misiune de 
arbitri, fără a abroga legea. Dar Scipio muri subit în 
primăvara lui 129, a doua zi după o confruntare furtunoasă 
în for, în care tretuise să suporte atacurile lui Flaccus şi 
ale lui Gaius Gracchus. Reforma rămase în aşteptare până 
în momentul în care Gaius fu ales tribun la alegerile din 
124. 

Gaius era un bărbat inteligent, energic, cutezător. El 
fusese asociat la opera fratelui său şi îi cunoscuse luptele. 
Înţelese că nu va fi posibilă nicio reformă agrară fără o 
reformă a statului, şi scurta sa carieră a tins s-o ducă la 
împlinire. A data din vremea sa şi de la opera sa prima 
zguduire a Republicii romane nu pare un lucru excesiv. 

El purcede mai întâi la măsuri politice. Se străduieşte 
să restrângă autoritatea senatului şi se abţine chiar de a-l 
consulta: îşi supune proiectele poporului. Suprimă, pentru 
prima clasă, privilegiul  centuriei prerogative şi 
încredinţează sorţilor grija de a o desemna. Obține ca 
repartizarea provinciilor să se facă, nu după, ci înainte de 
alegerea consulilor, astfel ca să pună capăt intrigilor. Face 
să se dea legii, care interzice consulilor şi senatorilor să 
judece o cauză capitală, un efect retroactiv, încât să-i 


urmărească pe duşmanii fratelui său, consulii din 132, care 
nu au scăpat de condamnare decât prin fugă. 

Lovitura cea mai dură a dat-o senatului mai ales prin 
legea sa judiciară. Aristocraţia era formată din ordinul 
senatorial şi din ordinul ecvestru, acesta fiind constituit 
din cavaleri, adică cetăţenii care posedau cel puţin 
400.000 de sesterţi. Senatorii a căror avere se ridica la 
această cifră erau socotiți oficial printre cavaleri; se 
stabilise confuzia între cele două clase. Fără îndoială, 
legea Claudia din 216, care interzicea senatorilor orice 
îndeletnicire lucrativă, introdusese o demarcaţie, dar unii 
senatori se dedau speculaţiei sub forme deghizate. Către 
129 titlurile de senator şi de cavaler fură declarate 
incompatibile. Gaius Gracchus avu ideea să înteţească 
această separație prin disensiuni: el statornici că 
tribunalele permanente - quaestiones perpetuele - care 
din 149 erau competente pentru crimele săvârşite de 
magistrați sau de particulari şi nu erau compuse decât din 
senatori, vor fi alcătuite numai din cavaleri. Împărţirea 
dreptăţii nu a fost mai bine asigurată, dar cele două ordine 
s-au ales de aici cu o puternică vrăjmăşie reciprocă, ale 
cărei motive sunt evidente. 

Gaius făcu în sfârşit să se adopte un grup de legi 
privitoare la grâu. Aceste legi se înscriau în tradiţia 
reglementărilor de aprovizionare fannonci). Ele acordau 
plebei o alocaţie lunară de cinci baniţe de grâu a 21/2 
sesterţi baniţa, adică la un preţ cu jumătate mai scăzut 
decât preţul cursului celui mai coborât. Această măsură, 
necesară fără îndoială, greva apăsător bugetul. Dacă ea 
permitea să se lupte contra urcărilor de preţuri ale 
traficanţilor şi să se regularizeze schimbul, ea nimicea 
dinainte binefacerile reformei agrare: hrăniţi la un preţ 
scăzut la Roma, proletarii nu mai erau ispitiţi să se 
întoarcă la ogoare şi plebea urbană îşi accentua totodată 
supremaţia asupra plebei rurale. 

Privitoare la grâu, agrară, judiciară, politică, 
„reforma” lui Gaius fusese însoţită de o acţiune generală 
de organizare a pieţelor comerciale, de reparare şi de 


construire de drumuri, ea era un efort de raţionalizare şi 
de concentrare, legând sursele de producţie de locurile de 
desfacere printr-un sistem de mijloace de transport. 

Pe plan extern, Gaius a luat, de asemenea, măsuri 
legislative. Vom reţine îndeosebi lex de Asia, care 
adaptează mărimea contribuţiilor la cea a recoltelor: dar 
limitând la cavalerii romani dreptul de a supralicita asupra 
ratelor de percepere şi stabilind că rata de arendare va fi 
atribuită pe loc la Roma, Gaius dezlănţuie poftele 
publicanilor şi năzuinţele cuceritoare ale finanţei. 

Aceste diverse măsuri stârniră o puternică opoziţie 
din partea aristocraților. Ei îl îmbiară pe tribunul Livius 
Drusus să supraliciteze: Drusus propune să se desființeze 
impozitul pe care trebuiau să-l plătească cetăţenii dotați cu 
un lot de pământ şi, în timp ce proiectul lui Gaius prevedea 
crearea a patru colonii, Drusus propune să se creeze 
douăsprezece. Poporul nu văzu capcana: el nu înţelese că 
suprimarea impozitului  retrăgea  împroprietăriţilor 
garanţia statului şi că, întemeind un mai mare număr de 
colonii, se îndepărta din Roma un mai mare număr de 
coloni. În plus, un plebiscit redactat cu abilitate îl obligă 
pe Gaius să plece în Africa împreună cu 6.000 de cetăţeni 
destinaţi coloniei din Cartagina. Când reveni, trei luni mai 
târziu, el nu fu reales şi fu acuzat de sacrilegiu, pentru că 
omisese, cum se zicea, să respecte interdicţia care lovea 
pământul punic. Pe când se pregătea să-şi apere acţiunea 
şi legea, în for izbucneşte o încăierare şi-l opreşte să 
vorbească; citat la senat, refuză să se ducă. Răzmeriţa e 
dezlănţuită de la podul Sublicius la Aventin. Retras dincolo 
de fluviu, Gaius este asasinat; 3.000 din partizanii săi sunt 
omorâţi şi, înroşit din nou de luminile incendiului, pângărit 
iarăşi cu cenuşa unui triumvir, Tibrul duce spre mare ceea 
ce rămâne dintr-un mare vis, demn de viitorii Cezari - visul 
misiunii Romei în Mediterana. 

Opera agrară a lui Gaius a fost progresiv nimicită: 
colonia de la Squillacium în Calabria şi cea de la Neptunia 
fură încorporate teritoriului Tarentului, coloniile de la 
Capua şi de la Cartagina suprimate. In 119, graţie legii 


Baebia, vânzarea  loturilor gracchiene, mai înainte 
interzisă, devine posibilă; ceea ce începuse desfiinţarea 
impozitului se desăvârşea prin acest text. Vechii ocupanţi, 
reduşi la hotarele legale, puteau profita de neglijenţa 
ocupanților noi pentru a le răpi teren şi a-şi rotunji 
domeniul la un preţ scăzut. De altfel, celor care doreau să 
facă investiţii funciare li se ofereau căi noi: Galia 
Transalpină - a cărei cucerire Roma o continua - aducea 
bogăţia câmpiilor sale, a viilor, a măslinilor săi, ridicând, în 
acelaşi timp, un meterez durabil împotriva incursiunilor 
celtice, ea primea, în 117 colonia de la Narbo Martius, 
formată din demobilizaţi şi din civili, colonie strategică şi 
civilizatoare, care marca în Galia ascendentul roman, 
îndată după revoltele allobrogilor şi arvernilor, din 124 
până în 121. 

„Revoluţial din 111 

Sub Gracchi s-a vorbit mult de dreptate. După 
moartea lui Gaius, se vorbi mult de virtute. 

Virtutea fu pusă în cauză într-o obscură afacere de 
moravuri în care se aflară amestecate vestalele şi familiile 
cavalerilor. Optimates - clanul 153 aristocraților - trasefă 
din umbră sforile scandalului: se strigase ca împotriva unui 
sacrilegiu cu prilejul instituirii coloniei lui Gaius la 
Cartagina; în 114, s-a ajuns la adevărate urlete ca 
împotriva unui sacrilegiu, cu ocazia afacerii vestalelor. 
Parodia sentimentului religios slujeşte uneori sufletele cele 
mai negre. In acelaşi moment, Roma avea a se nelinişti de 
primejdia care ameninţa Gallia Narbonensis: cimbrii şi 
teutonii coborâseră pe Drava şi îl bătuseră, în 113, pe 
consulul Papirius Carbo, aproape de Noreia, în Carniolia, 
apoi, întorcându-se spre apus, ei apărură în 109 la hotarele 
provinciei narboneze: contra lor fură conduse operaţii 
militare de către mai mulţi comandanţi romani care 
suferiră înfrângeri grele, până ce Marius îi zdrobi la 
Vercellae în 101. In cursul acestor operaţii, volcii 
tectosagi, profitând de dezordinea armatelor romane, se 
revoltaseră în regiunea transalpină: consulul Q. Servilius 
Caepio, trimis împotriva lor, reuşi să elibereze Tolosa; dar 


el eliberă şi comorile duşmane din mlaştinile unde fuseseră 
ascunse, iar pe drumul de întoarcere acest „aur de la 
Toulouse” ispiti pe nişte necunoscuţi, despre care se spune 
că erau înţeleşi cu acest demnitar puţin scrupulos. Aurul 
din Toulouse trecu în proverb: el nu evoca nici virtutea 
sărăciei nici indiferența la bogății. 

Situaţia de abia era stabilizată în Galia, când 
succesiunea regelui numid Micipsa, în 108, provocă 
certuri, apoi războiul între cei doi fii ai săi, Adherbal şi 
Hiempsal, şi un nepot nelegitim, Iugurtha. Roma interveni 
în mai multe rânduri spre a restabili pacea prin tratative: 
aurul lui Iugurtha birui asupra tuturor retoricilor. Trebui 
să se ajungă la arme: şi aici, aurul duşman făcu prăpăd. In 
sfârşit, cum se ştie, Metellus şi Marius o scoaseră la capăt 
în afacerea africană. 

În cursul acestor ani de tulburări, în 111, fură 
prezentate legi noi, ale căror da te sunt puţin cunoscute, 
pe care tradiţia bazată pe Appianus le botează cu numele 
lui Sp. Thorius şi care ni se pare că au introdus o revoluţie 
ignorată în situaţia agrară din Italia şi în unele din 
provinciile Romei. 

Împroprietăririle anterioare, cele ale lui Sp. Cassius 
din 496, ale lui Sp. Maelius şi. M. Metellus din 416, cele 
din 383 şi din 232 comportau numai posesiunea. Legea 
liciniană din 367, prevăzând limitarea uzufructului, nu 
evocă nici ea decât posesiunea. Drama latentă vine de la 
această calitate de posesor şi de uzufructuar pe care toate 
aceste dispoziţii o acordă cu o aparentă dărnicie. Când 
ajung oare beneficiarii la proprietate? Chestiunea este 
controversată. Cei ce susţin caracterul de proprietate au 
invocat exemplul lui Romulus dând o treime din ager 
Romanus capilor de familie, dar nu se poate accepta drept 
doveditoare o legendă a cărei cronologie este discutată, 
drept sigură o transmitere de dominium fără 
consimţământul  curiilor sau drept comparabilă cu 
împroprietăririle ulterioare o procedură care, prin definiţia 
sa, se situează înaintea instituirii dreptului organic. 
Împroprietăririle Gracchilor prevedeau o redevenţă către 


tezaur: or, existenţa unei redevenţe de acest ordin este în 
contradicţie cu exercitarea deplină a dreptului de 
proprietate şi pare straniu ca Gracchii, vrând să facă 
daruri şi consideraţi fiind ca unii care au dus la extrem, 
pentru epoca lor, generozitatea faţă de popor, să fi socotit 
drept un progres faptul de a da mai puţin decât 
predecesorii lor. 

Textul lui Appianus aminteşte trei legi: prima permite 
beneficiarilor legii semproniene să-şi vândă loturile, 
contrar dispoziţiilor lui li. Gracchus; a doua, datorită unui 
anume Thorius (sau Borius), suspendă distribuirile de 
loturi din ager publicus şi stabileşte un vectigai asupra 
ocupanților, al cărui venit va fi împărţit între săraci; a 
treia, pe al cărei autor nu-l numeşte, suprimă vectigalul. 
Text limpede, căruia nu este cazul să i se conteste a priori 
autenticitatea, oricâte rezerve s-au făcut, de obicei, asupra 
veracităţii acestui istoric. Pe de altă parte, un text 
epigrafic, datat din 111 printr-o conjectură nediscutată, 
redă dispoziţii complexe care, de la 55 publicarea lui în 
Corpus de către Mommsen şi de la comentariul ce-l 
însoţeşte, au iscat nesfârşite discuţii. 

Nu ne putem apuca să discutăm argumentele unora 
şi altora; ar trebui pentru asta un studiu prea lung. Dar ne 
credem în drept să susţinem, după ce am examinat textele 
şi comentariile pe care le-au provocat, că legea din lila 
regularizat vectigalul limitându-i efectele în spaţiu şi în 
timp şi că ea i-a promovat prin urmare la proprietatea 
totală, pe calea stingerii vărsămintelor, în condiţii precise, 
pe deţinătorii de pământuri donate, atribuite sau deţinute 
de un timp nedeterminat. Dacă ea i-a deposedat de 
venituri însemnate pe  publicanii care  arendaşeră 
perceperea impozitului, dacă ea a consolidat aristocrația în 
proprietatea acestor terenuri recunoscând că posesiunea 
lor echivalează cu un titlu de proprietate, ea i-a făcut să 
beneficieze de acelaşi drept pe deţinătorii mijlocii care, la 
fel cu cei mari, încălcaseră domeniul public. Această lege 
ni se pare a fi evenimentul major al economiei agrare din 
secolul al II-lea: ea confirmă proprietatea, extinde 


individualizarea pământurilor. 

Această stabilire a formelor proprietăţii a atras după 
sine formarea evolutivă a servituţilor, şi unele şi altele 
legate de transformările economice. De la economia 
păstorilor la cea a cultivatorilor, de la cea a cultivatorilor la 
cea a proprietarilor, de la indiviziune la diviziune, de la 
diviziune între gentes la diviziunea între indivizi s-au 
născut servituţi rustice de trecere, de apă, de pod, de 
apeduct. Din extinderea aglomerărilor urbane, din 
creşterea sau din transformarea lor au izvorât servituţile 
de trecere, de vedere, de înălţare, de contiguitate. 
Proprietatea, conferind libertate individului, a suprimat 
prin repercusiune libertatea pentru colectivitate. 

Singura masă de bunuri care scăpa acestor limitări şi 
acestor constrângeri era ager publicus, domeniul public, 
prin însăşi esenţa sa. Or, dacă ager publicus era menţinut, 
el era amputat; dacă latifundia erau consolidate în 
uzurpările lor, proprietarii mici şi mijlocii se ridicau la 
viaţa economică şi socială. 

Cealaltă urmare a legii din 111 este de a priva statul 
de un venit fiscal însemnat, îmbogăţindu-i, în acelaşi timp, 
pe marii proprietari, scutiţi de atunci de vectigal. 
Inţelegem că Cicero, mai târziu, vorbind despre legea lui 
Thorius, a considerat această lege ca defectuoasă şi 
dăunătoare: ea îi păgubea pe amicii săi, publicanii, 
micşorându-le arenzile; îi promova pe deţinătorii de 
pământ la calitatea de proprietari; zdruncina situaţia 
socială sporind numărul cetățenilor capabili să 
contrabalanseze influența marilor familii. 

Appianus a văzut mai bine chestiunea. Dat fiind că 
marii proprietari s-au străduit să recupereze de la cei mai 
puţin avuţi pământurile în cauză, iar legea a fost ocolită 
prin jocul cumpărărilor legale şi al deposedărilor forţate 
pentru datorii, „poporul a fost decăzut din toate drepturile: 
de aici, o raritate şi mai mare de cetăţeni şi de soldaţi, de 
redevenţe de pe urma pământului, de împărțiri şi de 
loturi”. 

In continuarea dispoziţiilor relative la pământ, despre 


care am vorbit, legea epigrafică tratează despre latini şi 
despre peregrini: ea recunoaşte ceea ce le-a fost acordat 
prin legile şi plebiscitele anterioare ale consulatului lui 
Livius Drusus şi Calpurnius, dar cu rezerva intervenirii 
magistratului în caz de litigiu. 

Ce s-a petrecut în afara Italiei? Textul legii din 111 
tratează despre chestiunile din Africa şi de la Corint. 

Decemyvirii din 146 acordaseră africanilor pământuri 
supuse impozitului de stipendium şi la Cartagina domeniile 
libere, unele destinate cetăților libere, celelalte unor 
transfugi, care îşi primeau astfel preţul trădării, altele 
copiilor lui Massinissa; aceste domenii îi reveniră pe urmă 
lui Hiempsal. Prin textul din 111 aflăm că, după anul 146, 
nişte pământuri 157 fuseseră vândute, la Roma, public şi la 
licitaţie, de către pretor şi chestor, vânzări prevăzute cu 
garanţii, conduse după o procedură precisă şi făcute 
cetăţenilor romani, ba poate şi unor latini şi unor italici. 
Pământul vândut, provenit dintr-o mutație de compensare 
sau dintr-o restituire, devine ager prinatuş, „domeniu 
privat” şi, în consecinţă, atrage după sine transferul de 
dominium către achizitor, dar, pentru a nu-şi pierde 
posesiunile, Roma hotărăşte că acesta este un domeniu 
particular şi supus la vectigal. Supunând astfel unei rente 
acest teren din afara peninsulei, ea îşi dezvăhue şi 
confirmă intenţia de a-şi păstra supremaţia proprietăţii. Şi 
aici, Roma introduce o distincţie: o prevedere din lex 
Sempronia  scutise anumite persoane din Africa de 
vectigal; legea din 111 menţine această exceptare şi textul, 
evocând practicarea ei îndătinată, pare să indice, într- 
adevăr, că nu este vorba de o excepţie de moment, 
deoarece ea durează încă şi după 111, după ce a fost 
stabilită cel mai târziu în 123. 

Legea clin 111 nu se opreşte aici: ea arată că Roma 
înţelege să păşească la alte vânzări, fie de pământuri fără 
ocupant particular, fie de pământuri deţinute de către 
diverşi cetăţeni romani, de supuşi sau de alţii. Aceasta este 
o măsură îngrijorătoare, căci ea permitea să se recupereze 
pământuri trecute la alţii prin abuz sau prin violenţă şi 


risca să se smulgă un bun personal de la nişte posesori 
deveniți posesori în regulă. Fără îndoială, legea prevedea 
că va exista compensație pentru cei care aveau titluri de 
proprietate: le vor fi atribuite pământuri din partea publică 
disponibilă. Dar cum duumyvirul avea şi puterea de a anula 
vânzările făcute la Roma, vedem că el primise puteri 
considerabile şi că misiunea sa era totodată să verifice 
titlurile de proprietate ale ocupanților, să reducă loturile 
de colonişti la limitele fixate de legea Rubria şi să 
procedeze la o comasare a posesiunilor africane. Revizia 
odată terminată, şi într-un termen de 250 de zile, el avea 
să fixeze taxele cu care se putea greva folosinţa terenului. 

Pentru pământul de la Corint, starea mutilată a 
inscripţiei nu prea îngăduie cunoaşterea dispoziţiilor 
adoptate; dar cu ajutorul fragmentelor rămase se poate 
deduce că a avut loc şi verificarea suprafeţelor şi că 
arenda impozitelor a fost adjudecată unui licitator. 

Aşadar, o răsturnare totală a condiţiei bunurilor şi 
drepturilor persoanelor. Cicero i-a văzut pericolul, când a 
scris această frază plină de înţelesuri: „cei care se ating de 
problema agrară... subminează temeliile statului”. 

Intervine atunci, în 109, o altă lege, denumită de 
obicei lex Mamilia Roscia Peducaea Alliena Fabia, atribuită 
de numeroşi autori lui C. Mamilius, supranumit tocmai 
Limetanus, care hotăra crearea şi organizarea de 
municipii, de prefecturi, de pieţe locale şi regionale şi fixa 
la 5 picioare (= 1, 40 m) lărgimea răzoarelor pământurilor, 
a căror respectare o garanta prin urmărire în justiţie. 
Această lege definea într-un fel harta economică şi 
cadastrul Italiei, confirmând proprietatea în hotarele ei şi 
autonomia proprietarului în proprietatea sa şi punând pe 
acelaşi plan domeniile agricole şi domeniile urbane în 
privinţa garantării accesului. 

Legea din 111 şi cea din 109 nimiceau dispoziţiile 
gracchice. Gracchii tinseseră să dea plebei un pământ de 
cultivat şi să-i garanteze folosinţa lui declarându-l 
necedabil; prevăzând de acum înainte putinţa de 


înstrăinare, cei favorizați erau bogaţii; suprimându-se 
vectigalul şi consacrându-se totodată hotarele, se sporea 
renta funciară, deci averile constând din pământuri, şi se 
făcea jocul senatorilor. Şi cum în Italia nu mai era pământ 
disponibil pentru distribuții, lupta era de acum înainte 
circumscrisă între vânzători şi cumpărători. 

Problema agrară ajunsese, la lumina zilei, o problemă 
financiară, o problemă de capital. 

Capitolul 3 

INDUSTRIA ŞI COMERŢUL 

FT 

Dacă ne-am mărgini la elucidarea datelor agricole, 
nu am obţine decât o perspectivă incompletă a 
problemelor economice. Roma a avut meşteşugarii, 
negustorii, bancherii ei; de aici, implicații juridice şi 
chestiuni monetare. 

1. CORPORAȚII DE MESERIAŞI ŞI LUCRĂTORI 
IZOLAŢI 

După Plutarh, meseriaşii de la Roma ar fi fost grupaţi 
de Numa în corporaţii: trâmbiţaşii, aurarii, zidarii, 
vopsitorii, tăbăcarii, cizmarii, bronzării, olarii; celelalte 
activităţi manuale ar fi fost reunite într-o ultimă secţiune. 
Această clasificare nu este lipsită de anacronisme. Dar, cel 
puţin, ea oferă o orientare expunerii. 

Prima corporație pare să aibă o origine etruscă: 
trâmbiţaşii figurează în Etruria în ceremoniile publice şi 
private; la Roma, ei beneficiază de privilegii, poartă o 
îmbrăcăminte specială cu ocazia sărbătorii lor de la idele 
lui ianuarie, se adună la un prânz ritual în templul lui 
Jupiter Capitolinul şi la ceremoniile Quinguatriilor minore. 
A doua corporație este, probabil, de aceeaşi origine: aurul 
nu este rar în mormintele din Etruria; desăvârşirea 
lucrăturii vădeşte că era cunoscut acolo de multă vreme. 
Mai târziu, aurul ajunge la Roma, pe măsură ce se dezvoltă 
comerţul ei cu etruscii, cartaginezii, massalioţii, cu 
popoarele Greciei Mari. Mai târziu, în afară de aurul luat 
de la duşmani, s-a tras folos din nisipurile aurifere ale 
afluenților Fadului şi din minele din Sardinia şi din Spania. 


Cât priveşte argintul, el era lucrat în Italia încă din secolul 
al VI-lea; moneda de argint era cunoscută în Etruria din 
secolul al V-lea. 

Grupul al treilea trebuie să fi reunit pe cei care luau 
parte la construirea clădirilor publice şi particulare: Titus 
Livius ne-a transmis o lungă listă a templelor ridicate în 
primele timpuri ale Romei, ale căror da te sunt de altfel 
contestate uneori, temple consacrate lui Jupiter Feretrius, 
lui Ianus, lui Jupiter Elicius, Dianei, lui Jupiter Capitolinul 
înainte de 509, lui Castor în 489 - 464, lui Saturn în 497, 
lui Mercur în 495, Fortunei în 488, lui Apolo în 433, lui 
Mater Matuta în 396, lunonei Regina în 396 - 392. Să 
cităm şi construirea Tullianumului, a Circusului şi a 
zidurilor oraşului. 

Pentru perioada care se întinde de la începutul 
secolului al IV-lea până la Gracchi (133 - 123), repertoriul 
templelor construite sau reconstruite, precum şi al 
edificiilor civile, ajunge la o cifră impunătoare, a cărei 
însemnătate economică este prea adesea trecută cu 
vederea, dat fiind că, în cursul aceleiaşi perioade, Roma a 
fost prinsă în războaiele samnite, în cele împotriva lui 
Pyrrhus, a Cartaginei, a lui Filip, a lui Antiochus, a lui 
Perseu, a Spaniei şi că ea a izbutit, totuşi, să găsească 
resursele necesare unor astfel de lucrări, între 302 şi 272 
sunt dedicate unsprezece temple; în 196 se clădesc două 
arcuri în Forum Boarium şi unul în apropiere de Circus; în 
195, un templu lui Faunus; în 194, Atrium Libertăţis şi Villa 
publica, templul lui Veiovis şi cel al lunonei Sospita; în 
193, antrepozitul (emporium) de pe malurile Tibrului, un 
portic dincolo de Porta Frigemina, altul dincolo de Porta 
Fontinalis, un sanctuar lui Victoria Virgo, prăvălii în for; în 
192, un al doilea templu lui Yeiovis inter lucos (între 
dumbrăvile sacre) şi un portic de-a lungul emporium-ului 
pentru negustorii de lemne; în 191, un templu lui Magna 
Mater, altul lui luuentas; în 190, un arc pe Capitoliu; în 
189, ziduri de susţinere pe latura de răsărit a Capitoliului; 
în 187, un templu lui Hercule al Muzelor; în 181, un 
templu lui Venus Erycina şi unul lui Piet. as; în 179, un dig 


la Terracina (fosta Anxur a volscilor, la 125 km de Roma), 
un teatru lângă templul lui Apolo la Roma; în 179, un 
templu Larilor Permanni şi altele două Dianei şi lunonei 
Regina; în 173 un templu lui Fortuna Equestris; în 169, o 
bazilică - viitoarea Basilica Sempronia; în 168, porticul 
Octaviei şi în 159 cel care încingea area Capitolina; în 
acelaşi timp se efectuau multiple lucrări de drumuri, de 
pavaje, de poduri, de apeducte, în oraşul Roma, şi 
amenajări regionale la Calatia, Auximum, Pisaurum, Fundi, 
Potenţia, Sinuessa şi aiurea. 

De la Gracchi la Augustus, această activitate nu se 
încetineşte: sunt refacerile sau construirea de drumuri ca 
via Caecilia, via Postumia, cea de a doua via A emilia, a 
sistemului de canale dintre Parma şi Pad, a apeductului 
gigantic al lui Q. Marcius Rex - aqua Mareia, care refăcea 
80 km de conducte vechi - şi a lui aqua Tepula; au fost şi 
refacerea podului Mulvius, deschiderea şantierului halelor 
publice, reconstruirea de temple (Concordia în 121, Castor 
în 117, Fides şi Mens în 115, Magna Mater în 110), ceaa 
bazilicei Opinia, repararea canalului de scurgere pentru 
Cloaca Maxima, înălţarea mai multor temple pe Largo 
Argentina, restaurarea templului de pe Capitoliu (ars în 
83), construirea Tabulariumului în 78, a podurilor 
Fabricius şi Cestius după 62, a cheiurilor-diguri ale 
Tibrului în 54, a teatrului zis al lui Pompei în 55, a 
templului Minervei şi cel al lui Hercule şi a bazilicei Iulia 
în 51, a templului lui Saturn în 42, al lui Neptun în 38, al 
lui Apolo în 36, a băilor de la Panteon, a bibliotecii de pe 
Palatin... La această listă ar trebui adăugat repertoriul 

9. Felul în care se drapa loga în vremea Republicii 
(după 

Gazette des Beaux-Arts, vol. X, 1874) 

Primele pliuri de la umăr rând de piiuri de la umăr 

Putem fi surprinşi de a întâlni în clasificarea lui 
Plutarh un grup ce reuneşte vopsitorii - şi, fără îndoială, 
trebuie să li se alăture lucrătorii ţesători -, într-o epocă în 
care plantele şi sub163 stanţele vopsitoare (care vor veni 
apoi îndeosebi din Africa şi din Orient) nu le sunt, fără 
doar şi poate, cunoscute romanilor: anacronismul este 
verosimil. Dar din secolul al II-lea industria linii pare deja 
instituită. Centrele linii sunt Canusium, Luceria, Tarentul 
şi Brindisi în sud, Parma, Padua, Modena şi Aquileia în 
nord. Oraşe ca Telesia şi Beneventum înfiinţează 
întreprinderi municipale de filatură. Linurile tarentine 
ajung la 100 de denari livra; lina de Tyr apare pe piaţa 
romană şi, în 63, se găseşte cu preţuri urcând până la 
1.000 de denari. Cât despre în se impune să trimitem la 
paginile lirice ale lui Pliniu cel Bătrân, care visează la 
acest mic grăunte din care ies pânzele de corabie ce 
cutreieră lumea. Tarquinii sunt ţesători de in 308 samniţii 
luptă în tunici de in plasele de la Cumae, ţesăturile de la 
Yerona nu mai prididesc să îndestuleze toată Italia: se 
importă în din Spania, îndeosebi de la Saetabis, din Galia, 
din Egipt (fig. 9). Bumbacul nu apare decât mai târziu, dar 
mătasea de Cos se bucură de favoarea bogaţilor încă din 
secolul al II-lea, adusă fiind de corăbiile romane, ale căror 
parâme sunt făcute din bună cânepă sabină de la Roşea 
sau din cânepa din Carla importată de la Mylasa. 


Secţia tăbăcarilor şi cea a pielarilor răspund uneia 
din activităţile importante ale Romei primitive, despre care 
dă mărturie limba latină, prin bogata nomenclatură a 
numelor ele meserii care ţin de această categorie. Pielea 
servea la îmbrăcăminte, la fabricarea scuturilor şi 
coifurilor, la confecționarea  sandalelor  „tireniene”, 
preţuite la Atena încă din secolul al V-lea, şi care ajunseră 
chiar însemnul demnităţii senatoriale - calceus patricius - 
încă clin vremea lui Romulus, dacă este să-l credem pe 
Isidor (fig. 10). Dar producţia locală era vădit insuficientă: 
în 58 - 55, L. Calpurnius Piso, înzestrat cu puteri 
extraordinare, fu trimis în Macedonia spre a rechiziţiona 
vite şi piei pentru nevoile armatei (corturi, scuturi, saci, 
burdufuri); Cicero menţionează pieile de Cilicia; Horaţiu 
nu ar vorbi de membrana pentru scris, dacă nu s-ar fi 
cunoscut la Roma folosirea a ceea ce se va numi, mai 
târziu, pergament. 

Vin apoi, în clasificarea lui Piu ţării, grupurile 
bronzărilor şi ale ceramiştilor. 

Atracția metalului a îndemnat probabil popoarele 
antichităţii să caute pământuri depăr 

10. Încălţări: A, caliga cu nojiţe urcătoare; - B, 
crepida (ale statuii Atenei din Velletri); - G, încălţămintea 
unei statui de tânără (Muzeul Capitoliului); - D, sandală 
militară romană; - E, încălţămintea unei statui imperiale; - 
F, încălţămintea unei statui imperiale (Muzeul din Napoli) 

tate şi i-a adus anume pe faceeni pe coastele 
tireniene, în Sardinia, în Corsica, mai târziu în regiunea 


Marsiliei. La fel, în lupta cu etruscii, în secolul al VI-lea, 
miza era posesiunea Sardiniei şi a Insulei Elba, din cauza 
resurselor lor de fier şi de aramă. Când siracuzanii atacă 
Insula Elba, în 453/452, o fac pentru a pune stăpânire pe 
mine; când cartaginezii intră la rândul lor în conflict cu 
faceenii, este ca să-şi asigure piaţa de la Tartessos, unde 
tranzitează minereurile din Sierra Morena şi de la Iluelva 
şi metalele preţioase de pe coasta africană. 

Pe însuşi pământul Italiei se găsea aramă la 
Campiglia şi în regiunea Val Cecina, iar filoane de argint la 
Campiglia şi Montieri. 

S-a calculat că, în epoca puterii ei depline, Etruria 
putea produce până la 500 de chintale de cupru pe an. In 
ceea ce priveşte cositorul - plumbum candidam al lui 
Pliniu -, el era, îndeosebi, importat: nu se pare ca etruscii 
să fi făcut prospecţiuni metodice, în afară de regiunea 
Capului Torre Nova şi la San Cerbone, pentru a şi-l 
procura în Italia însăşi; de aici necesitatea de a merge să-l 
aducă din Insulele Cositorului, Cassiteridele (Insulele 
Scilly) de la sud-vestul Marii Britanii. La Tartessos 
transporturile sosite erau centralizate, iar secretul 
provenienţei cositorului era păstrat cu gelozie de către 
puni. 

Romanii întâmpinară de altfel dificultăţi destul de 
mari în tratarea minereurilor. Punctul de topire al 
minereului de fier este ridicat; erau nevoiţi să consume 
cantităţi însemnate de combustibil pentru a nu ajunge 
decât la rezultate slabe: depozitele de zgură de la 
Populonia şi de la Follonica sunt dovada mediocrităţii 
tehnicilor lor. 

La fel se petrec lucrurile cu olăritul. 

Dacă ceramica din ţinutul faliscilor şi din Campania 
se recunoaşte după tipurile ei deosebite, dacă cea din 
Etruria şi de la Arezzo se distinge prin iscusinţa facturii 
sale, prin rezistenţa care o face căutată în toată lumea 
mediteraneană, Roma rămâne în urma vecinilor ei. 
Mormintele arhaice furnizează vase de fabricaţie locală - 
existau olari pe Esquilin şi în vecinătatea lui, după Varro şi 


Pliniu -, unele ordinare, celelalte lucrate mai fin, în argilă 
neagră, brună sau gri închis, ieşite din ateliere 
specializate. Printre tipurile cele mai vechi figurează uasa 
Numae, un lot îngropat sub baza statuii ecvestre a lui 
Domițian din Forum. Vasul, zis al lui „Ducnos” - primul 
cuvânt al inscripţiei gravate pe el -, a suscitat discuţiile 
lingviştilor: datat de unii din secolul al VII-lea, de alţii din 
secolul al VI-lea, al V-lea sau chiar din mijlocul celui de al 
IV-lea, el este unul din primele documente ale limbii latine. 

Dar Roma recurgea - cum dau mărturie mormintele 
din for şi de pe Esquilin - şi la importuri de vase 
protocorintiene şi corintiene, de vase de la Clialcis, de la 
Cyrene, din lonia şi de vase atice. Aici serviseră drept 
intermediari, fără îndoială, negustorii etrusco-campanieni; 
de altfel, în marea Tireniană se înfruntau în secolul al VII- 
lea aheeni şi chalcidieni, dorieni şi cartaginezi, rodieni şi 
faceeni; la începutul secolului al VI-lea, etruscii pătrund pe 
calea uscatului în Campania şi găsesc la Capua un port 
pentru vinderea produselor proprii, ca şi pentru 
cumpărarea sau schimbul de obiecte din afară. 

Pentru studiul nostru, faptul important este hiatul 
care desparte în două grupe vasele de import; spre 
deosebire de alte popoare italice, Roma nu pare să fi 
primit vase atice în cursul unei perioade care se întinde de 
la mijlocul secolului al VI-lea până la mijlocul secolului al 
IV-lea, ci să se fi mărginit să importe vase elenico-etrusce 
şi vase etrusco-campaniene până ce vasele de la Arretium 
domină piaţa. 

Dar clasificarea lui Plutarh nu dă decât o idee 
aproximativă despre activitatea  meşteşugărească a 
romanilor: mai există, evident, toţi cei care nu sunt grupaţi 
în colegii şi care lucrează manual pentru a produce 
diversele obiecte de care populaţia are nevoie. 

Astfel Cato, tratând despre echipamentul agricol al 
unui domeniu de 240 de iugăre, plantat cu măslini şi vii, dă 
o specificare precisă a tuturor instrumentelor şi 
ustensilelor necesare. Şi el citează mai multe centre de 
fabricaţie: Roma pentru stofe şi saboti, brăzdare de plug, 


chei, Cales şi Minturnae pentru unelte de fier, Venafrum 
pentru sape şi ţigle, Suessa şi Lucania pentru căruţe şi 
unelte de treierat, Pompei pentru teascuri; Capua 
furnizează bronzul, frânghiile şi împletiturile din fibre 
vegetale... Pentru alte tehnici, textele literare şi 
documentele epigrafice aduc numeroase informaţii 
complementare; ele permit să se conchidă că nu există 
nicăieri o 167 supraproducţie de tip industrial. 

În ceea ce priveşte activităţile legate de arta militară, 
este de ajuns să ne gândim la numărul şi la frecvenţa 
războaielor, pentru a măsura volumul considerabil de arme 
şi echipamente pe care statul a trebuit să-l furnizeze 
trupelor sale pe uscat şi pe mare, fără a socoti lucrările 
întreprinse în şantierele navale pentru marina de transport 
şi materialul de geniu destinat construirii taberelor, a 
fortificațiilor, a zidurilor de apărare, care se vor dezvolta în 
epoca lui Augustus şi vor progresa după el. Puţinătatea 
mijloacelor trebuie să determine enorme mobilizări de 
lucrători. În plus, multe metode tehnice datorite romanilor 
ne sunt astăzi necunoscute: nu vedem oare o lege 
prescriind piuarilor, în 220, anumite procedee noi? Este 
verosimil să nu fi fost vorba aici de o iniţiativă izolată. 

Ar trebui citate, în sfârşit, toate felurile de comerţ de 
lux, cel cu sticlă de Siria şi de Egipt, din care Rabinus a 
făcut, în 55, transporturi spectaculare la Roma, înainte ca 
sidonienii să vină să se aşeze în Italia şi să-i înveţe pe 
romani tehnica sticlei suflate; cel de parfumuri şi unguente 
exotice, cărora un edict din 189 şi un altul din 89 le fixează 
vânzarea şi preţurile; cel de tămâie, ai cărui reprezentanţi 
la Roma ajung să fie un fost sclav ai lui Mitridate şi nouă 
liberţi ai lui Trebonius; cel de coloranţi, ocru felurit din 
Baleare, miniu din Spania, sandarac din Asia Mică, 
albastru felurit de la Puteoli, din Spania, din Cipru, diverse 
galbenuri din Atica, de la Skyros, din Lidia şi din Galia, 
sinop din Pont, ceruză de la Puteoli, din Spania, din Atica, 
verde de tot felul din Spania, din Macedonia şi din 
Armenia. 

2. CĂILE COMERCIALE 


În economia primitivă a Romei, consumul sau 
utilizarea sunt concentrate în vecinătatea producţiei. A. 
trebuit să se organizeze din vreme şi să se întreţină mai 
apoi o reţea de comunicaţii care să uşureze schimburile 
comerciale. 

Drumurile în afara Romei, reţeaua de drumuri s-a 
extins progresiv: între 450 şi 400 vedem drumeagurile 
înlocuite prin uiae: Latina, Gabina, Salaria, Norbana (până 
la Capua), Flaminia (până la Narni), Cassia şi Claudia în 
Etruria; în 350, uia Latina ajunge la Algidum şi continuă 
până la Valea Lirisului, la Cales şi Capua; în 312, Appius 
Claudius reface parcursul până la Capua şi îi dă numele 
său; în 303 este începută uia Valeriana de la Roma la Lacul 
Fucinus, Carsioli şi Alba; în 299, uia Flaminia este refăcută 
spre Narni prin Ocriculum; în 290 - 289 se înalţă 
acostamentele la Via Appia, prelungită în 270225 până la 
Tarent-Brundisium; în 240 se prelungeşte uia Flaminia 
până la Spoleto, iar în 239 până la Fanum Fortunae; în 210 
se întreprinde uia Valeria în Sicilia; în 187 se lucrează la 
uia Aemilia (Ariminum-Bonoma-Placenitia); în 177, uia 
Aurelia leagă Roma cu Luna şi Modena cu Aquileia; de la 
154 la 125 se termină uia Cassia de la Arretium la 
Florentia şi Pisae. Vin apoi uia Posturnia (Genova- 
Placentia-Cremona-Aquileia), uia Aemilia extinsă, de la 
Placentia la Dertona, în 148, uia Flaminia prelungită în 
lungul Adriaticii spre Aquileia şi Brundisium, uia Aegnatia 
de ia Dyrrachium la Apollonia-Thessalonica-Hebrus (prima 
şosea construită în afara Italiei), uia Popillia refăcută pe 
vechiul traseu Capua-Messina; în 129 se face uia Domitia 
de la Ron la Pirinei, uia Gabrina între Salona şi Adretium, 
în 117 uia Caeeilia de la Roma la Hadria, în 109 uia. 
Aemilia de la Luna la Genova; în 100, parcursul Genova- 
Dertona este înălţat, uiae Aurelia şi Cassia, Domitia şi 
Aegnatia sunt reparate; în 77, este pornită de Pompei 
calea prin pasul Genevre, de la Arles169 Valence-Vienne la 
Torino, în 57 este refăcută cie Cezar calea cie la Martigny 
la Geneva, în 46 - 44 este începută uia Augusta la 
Valencia. 


Romanii se inspiră clin metodele italicilor din nord 
pentru stabilirea aşezării şi a pavajului 


11. A, Secţiune a căii romane de la Cartagina la 
Tebessa, după Dr. Carton; - B, secţiune a unei căi romane 
de pe malurile Rinului, după Durm (După R. GAGNA ŞI V. 
CHAPOT, Manuel d'Archeologie romaine, I, Paris, Picard, 
1920) 

(fig. 11), de la etrusci pentru şanţuri, scurgerea 
apelor şi traseul adânciturilor de ghidare a roţilor, de la 
greci pentru fixarea pavajului din piatră, de la italicii din 
sud pentru împrăştierea puzolanei pe unul sau două 
straturi de prundiş. Sunt drumuri civile construite de 
oameni supuşi la corvezi şi de antreprenori, sunt şosele 
strategice instalate ele trupele de geniu care aveau să facă 
posibilă trecerea artileriei timpului - baliste şi catapulte - 
şi care aveau să stabilească mai târziu parcursurile din 
Africa, de la Dunăre, de pe Rin. 

În epoca timpurie multe poveri erau purtate în spate 
de oameni sau de animale; în vremea clasică, însă, sunt 
utilizate multe forme de căruţe şi de trăsuri (fig. 12 şi 13): 
sarracum de la Sisenna, cu roţi joase şi pline; plausirum al 
lui Vergiliu cu roţi scârţâitoare; carpentum al lui 

Titus Livius, venit neîndoios din Galia cu coviltirul lui 
cu tot; arcera cu lada deschisă; currus militar, dar şi 
petorritum şi pilentum cu patru roţi, essedum şi cisium cu 
două roţi, greaua meda 


12. Car mumel basorelief de la Vaison-la-Romaine, 
Muzeul Calvet, Avignon 


13. Trăsură T călătorie, basorelief de la Maria-Saal, 
Klagenfurt, Austria galică pentru convoaiele lungi. Şi se 
mai cunosc şi berma, couinnus, ploxenum. 

Toate transporturile erau încete: la sfârşitul 
Imperiului, Codul Theodosian, limitând încărcăturile (200 
până la 600 livre pentru carele uşoare, 1.000 până la 1.500 
pentru carele grele), ne face să vedem prin comparație 
care trebuia să fie însemnătatea traficului în epoca 
republicană. Carele romane nu ajungeau nici la 1/5 din 
ceea 


14. Transporturi fluviale T romane, "basoreliei de pe 
statuia Tibrului, Luvru ce cuprind carele moderne cu 


tracţiune animală! Motivele sunt lipsa de soliditate, a 
rotăritului,  nepotrivirea sistemului de înhămare sau 
înjugare, slăbiciunea suprafeţei unor drumuri, volumul 
scăzut al tonajului transportat, încetineala înaintării pe 
drum: totul îndemna deci spre recurgerea la mijloacele de 
transport fluviale şi maritime, când se prezenta 
posibilitatea. 

Căile fluviale 

Ştim puţine lucruri despre aceste transporturi pe apa 
râurilor: ici şi colo, unele inscripţii amintesc vreun luntraş, 
sau o corporație de cărăuşi pe apă, pe câte un lac din 
nordul Italiei. Cât priveşte Tibrul (fig. 14), amenajările 
înfăptuite pentru a mări capacitatea docurilor sale, ca în 
193, în 179 şi în 174, dovedesc sporirea traficului. În afară 
de plutărit şi de un modest serviciu de traversare şi de 
transport, Tibrul pare să fi servit mai ales drept cale de 
acces de la mare la Roma şi nu din amonte în aval. Totuşi, 
această arteră fluvială pare mai cu seamă să fi dublat 
drumul terestru al sării. 

Podurile 

Şoseaua cere şi impune podul. Dacă, la Roma, Pons 
Sublieius păstrează amintirea - şi numele - piloților de 
lemn care îngăduie trecerea peste cursurile de apă, 
răspândirea sistemului arcului, specific roman, a deschis 
posibilităţi noi şi podul a devenit în provincii o mărturie 
publică a prezenţei romane: el îi atestă încă permanenta în 
numeroase regiuni din Europa, din Africa şi din Asia, pe 
Tajo, la Alcantara (care în arabă înseamnă „podul”), pe 
Dunăre între Kladovo şi Turnu-Severin, în Siria la Kiakla 
pe Bolan-su, la Aezani în Frigia, la Şemtu în Tunisia etc. 

Căile maritime 

Pe mări, romanii profită de itinerariile comerciale 
deja trasate de etrusci, fenicieni şi puni, eleni, levantini. 
Fără hărţi nautice, ajutaţi de informaţii orale, ei învăţaseră 
piin cabotaj să recunoască țărmurile, locurile de ancorare, 
punctele de acostare, şi din această experienţă cotidiană 
va ieşi culegerea de portulane, între care se disting 
Stadiasmus maris magni şi Periplum maris Erythraei, care 


datează din vremea lui Yespasian şi pe care le precedase în 
secolul I înaintea erei noastre De ora maritima al lui Yarro. 

La cheremul vânturilor, al curenților, prea puţin 
stăpâni ai mării pe distanţe lungi, chiar şi folosind vâslele 
şi cârmele, anticii nu-şi puteau varia parcursurile: spre 
Corsica şi Sardinia se mergea fie din Etruria, după ce se 
atingea Insula Elba şi insulele Capraia sau Pianosa, plutind 
pe marea deschisă, fie din Laţiu şi din Campania, după ce 
se atingea Populonia, apoi Insula Elba; spre Sicilia, trebuia 
urmată coasta Campaniei şi abia apoi se vira la vest, 
pentru a evita astfel traversarea Mării Tireniene, socotită 
primejdioasă; Sicilia servea drept escală spre Africa. Din 
Apulia plecau căile adriatice spre Grecia, către vârful 
septentrional al Acroceraunilor sau spre Apollonia, 173 
apoi, plutind în lungul Insulei Gorfu, uşor de recunoscut 
după cele două vârfuri ale sale, călătorul atingea Gefalonia 
şi Zante şi ajungea la Capul Ichthys în Elida; plutind din 
nou pe lângă coaste, el ocolea Messenia şi ajungea la 
Citera; cei care mergeau la Corint se desprindeau de 
această linie lăsând Leucadia la babord şi Itaca la tribord; 
Titus Livius citează însă şi un parcurs direct de la Capul 
Lacinium (Capul Colonna) la Corfu. 

Spre Orient, Citera era escala obişmiită pe calea spre 
Peloponezul răsăritean şi Atica; ea servea ca bază spre 
Egipt şi Anatolia prin Creta, Karpathos şi Rodos, iar spre 
Siria prin Insulele Chelidoniae şi Marea Ciprului. 

Spre Africa, corăbiile treceau din Italia Meridională 
la coasta de nord a Siciliei şi părăseau Sicilia la Capul 
Lilybaeum; cele care plecau din Siracuza se îndreptau, în 
general, spre Malta; Insula Pantelleria era o escală spre 
coasta nord-africană. Din Africa, urmând ţărmul, se urca 
spre Spania după ce se atingeau Coloanele lui Hercule; 
spre Spania exista şi un drum de cabotaj prin Massilia, 
precum şi de la Massilia spre Sardinia prin Etruria. 

Spre Atlantic, cu ocazia cuceririi Gadesului, romanii 
smulseră de la cartaginezi, abia în 206 înaintea erei 
noastre, monopolul comerţului spre Cassiteride (Insulele 
Scilly) şi spre Irlanda. În sfârşit, Cezar - precedat însă de 


Pytheas - pătrunse în Britannia şi deschise calea de mai 
târziu a Imperiului. 

De altfel romanii întreprindeau aceste călătorii nu 
fără teamă: în afară de ceţuri, furtuni, vijelii, curenţi, 
recife, unele legende înfiorătoare erau legate de Golful 
Squillacium, de strâmtoarea Messina, de coasta de sud a 
Siciliei - în apele italice, iar de Capul Maleea, de 
Taenarum, de vecinătatea Leucadei şi de Corfu - în apele 
greceşti. Instalarea farurilor, care, după exemplul celui de 
la Alexandria, jalonară mai târziu căile maritime la Ostia, 
la strâmtoarea Messinei, la Brundisium, la Ariminum, la 
Corint, la intrarea Helespontului, trebuia să le dea curaj. 

Ambarcaţiunile erau rates sau codicariae (codex 
înseamnă la origine „trunchi de arbore”). Apoi a fost luată 
ca model străinătatea. În navigaţie, Roma a fost eleva 
volscilor, a campanienilor, a etruscilor, a fenicienilor. 
Etruscii adoptaseră coca feniciană greoaie, solidă, bună 
pentru parcursurile lungi, pe când elenii, care trebuiau să 
manevreze în arhipelag, aveau corăbii alungite şi uşoare, 
potrivite călătoriilor scurte. De altminteri, cu prilejul 
primului război punic, romanii, care nu aveau până atunci 
decât corăbii fără punte, bireme şi trireme, văzură 
manevrând o quinqueremă şi se gândiră să recurgă la o 
gloată de ocnaşi pentru vâslit. Tonajul maxim pentru 
corăbiile de transport - care erau trase pe uscat, când erau 
„dezarmate” în perioadele în care marea era „închisă” 
(mare clausum) - nu prea trecea de 150 - 180 de tone, 
ceea ce îngăduie să se aprecieze volumul limitat al 
schimburilor. 

În ceea ce priveşte viteza navelor, ea era, fireşte, 
redusă. Un vas de război putea merge cu 8 mile pe oră, o 
corabie de comerţ cu 6. De la Brundisium la Corfu se 
ajungea în 9 ore, de la Brundisium la Actium în 3 zile, de la 
Actium la Capul Malea în 3 zile, de la Pylos la Pireu în 6 
zile, din Sicilia la Cartagina în 2 zile şi jumătate, din Sicilia 
la Leucadia în 5 zile, de la Leucadia la Corint în 9 zile, dar, 
zorind şi noaptea, se scurta durata călătoriei. Când Pliniu 
cel Bătrân laudă calităţile inului din care se făceau velele, 


el citează câteva recorduri ale epocii: Ostia-Massilia: 3 
zile; Ostia-Spania citerior: 4 zile; Ostia-Gades: 7 zile. 

Alt neajuns: lipsa instrumentelor de precizie pentru a 
măsura viteza, înălţimea soarelui deasupra orizontului, 
poziţia navei şi unghiul direcţiei cu nordul: ei nu aveau 
decât gnomonul babilonienilor, transmis grecilor de 
Anaximandru din Milet în secolul al VI-lea, şi astrolabul - 
instrument destinat să „prindă aştrii” - inventat de 
Apolonius din Perga (250 - 221 înaintea erei noastre) sau 
de Hiparh (162 - 145 înaintea erei noastre), care va fi 
perfecţionat de către arabi în secolul al IX-lea. Erorile dfi 
apreciere erau 'Toarte mari: Pliniu cel Bătrân, pe mărturia 
lui Pytheas şi a lui Isidor din Charax, atribuie Marii Britanii 
un perimetru mai mult decât de două ori superior 
dimensiunii ei reale! 

3. DREPTUL COMERCIAL 

Aceste itinerare pe uscat şi pe mare nu pot fi folosite 
fără anumite convenţii şi reglementări Pe ce baze juridice 
se dezvolta se acest comerţ? Pentru dreptul intern, 
instituţia edililor dă un răspuns parţial. La origine plebei, 
ei aveau printre atribuţiile lor, încă de la mijlocul secolului 
al V-lea, supravegherea pieţelor şi a aprovizionărilor; 
arhivele lor erau depuse în templul zeiţei Ceres; pe 
primele monede sunt încoronați cu spice de grâu şi au la 
picioare un spic de grâu; în ceea ce priveşte tribunalul lor, 
acesta este instalat aproape de templul lui Castor şi Pollux, 
divinităţi ale călătoriilor şi ale schimburilor, care veghează 
asupra etaloanelor de măsuri şi greutăţi (fig. 15 şi 16). 

În afară de pieţele de alimentație,  edilii 
supraveghează vânzările de sclavi, adesea viciate de 
necinstea vânzătorilor, care nu dezvăluie cumpărătorului 
eventual tarele ascunse ale „lucrului” vândut: toată 
reglementarea practicii, a acţiunilor şi a stipulaţiilor în 
această materie îşi are sursa în pragmatismul edililor. 

In privinţa dreptului extern, extinderea Romei a avut 
drept urmare perturbarea economiei sale. Pe măsură ce 
Roma creşte, ea are nevoi mai mari; schimburile se fixează 
în spaţiu, în foruri specializate, iar în timp, la da te 


regulate. În ţinuturile cucerite sau dominate de Roma se 
instaurează aceleaşi reguli,  adaptându-se stărilor 
anterioare. 

Două tipuri de oameni sunt făuritorii acestor 
schimburi: mercator, negustorul cu amănuntul, care nu-şi 
îndreaptă efortul decât spre marfă, spre cumpărarea, 
transportul şi vinderea ei; şi negotiator, omul de afaceri, 
care se ocupă cu comerțul cu ridicata şi cu cel de bancă. 
Una din primele consecințe ale acestei stări de lucruri este 
că formele ciclice ale comerțului au tins să cedeze 


15. Balanțe „romane”, Muzeul din Napoli (După 
Ghidul Muzeului pe 1878) 

locul unor forme permanente; în afară de bâlciurile la 
dată fixă se instalează prăvălii deschise mereu, care se 
grupează pe străzi şi cartiere. Schimburile se fac la o 
distanţă mai mare, în afara limitelor Romei şi ale ținutului 
ei, comerţul iese din sfera schimburilor particulare, iar 
statul intervine în conjunctură pentru a exercita un 
control. Astfel se dezvoltă uzanţe şi reglementări care 
privesc reprezentarea incompletă la alcătuirea 
contractelor, ţinerea registrelor de conturi, plăţile, 


compensaţiile, formele de împrumut, caracterul abstract al 
delictelor, nu fără ca să se fi înfruntat, în discuţii confuze, 
juriştii care se situează în taberele adverse ale Sabinienilor 
şi Proculienilor şi îngreunează stabilirea unei cronologii în 
materie de drept comercial. 

Parcursurile maritime au dat naştere, şi ele, unor 
datini care au primit încetul cu încetul sancţiunea 
jurisprudenţei şi a edictului pretorian. De aici a izvorât un 
drept maritim cu care Roma se poate mândri. 

Legătura armatorului cu proprietarul, ba şi cu 
patronul corăbiei; legătura patronului cu echipajul său; 
contractele de afretare şi de închiriere; acţiunea împotriva 
marinarilor pe baza contractului, fixarea răspunderii 
contractuale sau de delict privitor la cheltuielile făcute sau 
la daunele suferite în interesul comun; asigurarea pentru 
riscuri în beneficiul deţinătorului de gaj, dacă corabia s-ar 
fi scufundat sau ar fi suferit o avarie, dacă mărfurile ar fi 
fost deturnate de un patron sau de oamenii săi, de un 
deţinător de han, de 

XG. Sus, picioare romane portabile, din bronz: 
„piciorul” (pes), unitatea de bază pentru lungime, echivala 
cu O, 2957 m şi era subîmpărțit în 4 palmi (palme), iar 
palmus în 4 digili (degete); - jos, fragmentul unui picior 
portabil, din os; o latură este împărţită în 9 digili, iar 
cealaltă în 3 palmi (După R. CAGNA ŞI V. CHAPOT op. cit.) 

grajd sau de adăpost de popas, de un călător în 
trecere; acţiunea în despăgubire împotriva răspunzătorilor 
de transport sau de găzduire; acţiunile de exercitare a 
profesiunii şi de practicare a unui comerţ, care implică o 
activitate cotidiană şi profesională a exploatatorului unei 
corăbii şi a gerantului unei prăvălii - toate aceste dispoziţii 
presupun o organizare a dreptului pe care 


O cunosc şi o discută deja Labeo, Ofilius şi Alfenus 
Varus, contemporanul lui Cicero. Şi când se notează că 
legea despre aruncare - lex Rhodia de iactu - şi 
reglementările relative la nauticum fenus 1, care 
precizează succesiv clauzele contractelor de import, ale 
contractelor de export şi ale trebuinţelor navigaţiei, 
datează din aceeaşi epocă, deoarece în Digesta se vorbeşte 
despre ele citându-l pe Servius Sulpicius care trăia în 
secolul I înaintea erei noastre, ne dăm seama de 
extinderea dreptului privat la domeniul internaţional, de 
intervenirea  „judecătorului” în afacerile de rând, de 
influenţa dreptului fenician, punic şi grecesc - care le 
cunoşteau deja - asupra jurisprudenţei romane, de 
uniformizarea treptată a lumii mediteraneene, nu numai 
prin arme, ci şi prin uzante, datini, sancţiuni, în sfârşit prin 
înrâurirea unei gândiri călăuzitoare şi normalizatoare care 
obligă şi dezleagă, în numele unor principii identice, şi îi 
îndrumă pe nesimţite pe oameni către un simţ comun al 
universalităţii. 

Sunt totodată statornicite regulile temporare ale 
tratatelor care pun de acord diversele sisteme economice, 
ale drepturilor care le determină, ale taxelor care le 
echilibrează. 

În ceea ce priveşte tratatele, le cunoaştem pe cele 
dintre Roma şi Cartagina dinainte de războaiele punice. 
După aceea informaţiile noastre sunt vagi. Tratatul din 202 
nu pare să conţină condiţii comerciale - fără îndoială din 
vina transmiterii lui -, şi nici cele care au fost semnate cu 
Filip în 196 sau cu Antioh în 189 (în pofida clauzei de 
ocrotire în favoarea rodienilor care figurează în textul lui 


Polibiu), nici cel care îl priveşte pe Massinissa după 
încheierea alianţei sale cu romanii. Este imposibil ca, 
aceste relaţii fiind stabilite, să nu se fi produs schimburi 
comerciale. Aceste mişcări de bunuri dau naştere la 
controale fiscale: de pildă, înainte de toate, portorium sau 
vama la intrarea şi ieşirea mărfurilor în porturi. 

Prima menţiune a vreunui portorium se referă la anul 
508. Pentru a potoli plebea iritată şi a o convinge să lupte 
împotriva lui Porsenna, senatul ar fi abolit portoria. Nimic 
nu ne îngăduie să dăm crezare nici acestei afirmaţii, care 
le situează instituirea în epoca regală, nici aceleia care 
atribuie perioadei anterioare lui Ancus Martius stabilirea 
unei taxe asemănătoare în portul Ostia. A doua menţiune 
priveşte anul 199 în care s-ar fi văzut arendându-se 
portoria de la Castrum. (?), de la Puteoli şi de ia Capua de 
către cenzorii romani, ceea ce nu îngăduie să se spună 
dacă mai înainte erau sau nu percepute de către oraşele 
înseşi, după exemplul cetăților greceşti. În 179 noi portoria 
sunt arendate de către cenzorii M. Aemilius Lepidus şi M. 
Fulvius Nobilior, iar în 123 de către C. Gracchus. Aceste 
arendări dădură loc la abuzuri. O lege din anul 60, lex 
Caecilia, desfiinţează portorium-ul în Italia; pierderea era 
compensată de veniturile provinciilor Sicilia şi Asia. Cezar 
avea să restabilească taxa, sub forma unei impuneri de 
intrare ce lovea mărfurile externe, astfel ca să se scadă 
importurile străine şi să se reţină în Italia banii-monedă 
care se scurgeau către caravanierii din orient. Este cu 
putinţă, în sfârşit, ca în 42 sau 39 să fi fost luate măsuri şi 
mai severe, care restabileau dispoziţiile abolite în anul 60. 

Procentul acestui portorium ne este, din nefericire, 
necunoscut; aserţiunile modernilor care îl fac să varieze 
între 2 1/2 şi 5% nu sunt decât conjecturi. Nu se ştie nici 
dacă era vorba de o taxă ad valorem sau de o taxă 
specifică, nici ce venit exact aducea statului şi nici ce 
beneficii aduceau particularilor aceste schimburi. În orice 
caz, este sigur că a existat o circulaţie intensă de mărfuri 


de consum şi de bani, că s-au creat averi particulare 
însemnate şi că structura socială a ajuns să ia aspectul 
unor grupuri omeneşti pe care averea şi sărăcia, egoismul 
şi invidia le făceau să se înfrunte. De aici, încordări şi 
dezbinări de tot felul. Sub rugii mărăcinilor mocnea 
văpaia. 180 

Capitolul 4 

CRIZELE REPUBLICII DE LA GRACCHI LA CEZAR 

Cucerirea Italiei, victoria asupra forţelor punice, 
sfârşitul fericit al campaniilor militare dintre 200 şi 130 ar 
fi putut să facă Roma să spere, dacă nu o eră de 
prosperitate, cel puţin nişte ani de pace. 

1. EVENIMENTE POLITICE ŞI MILITARE 

Roma a reuşit să facă din peninsula italică o vastă 
regiune supusă autorităţii sale. Ea a stabilit în Italia şi în 
jurul ei colonii pentru a-şi proteja accesul şi a-şi fixa baze 
de plecare: 46 de colonii latine până în epoca Gracclulor, 
37 romane până la Sulla, 17 în vremea lui Sulla, dintre 
care unele sunt latine - cele din Galia Cisalpină începând 
din 218 (Cremona şi Placentia în 218, Bononia în 189, 
Aquileia în 181) sau cele din Spania începând din 171 
(Carteia, Valentia, sporite cu Palma şi Pollentia în Baleare 
în 123) -, celelalte sunt romane: cele din ager Gallicus, 
cele din Galia Cisalpină (Mutina şi Parma în 183), cea de la 
Luna în 177, de la Cartagina în 123, de la Narbo Martius în 
Galia în 118, de la Cercina în vecinătatea Syrtelor în 103, 
de la Eporedia în Galia Cisalpină în 103 şi Colonia Mariana 
din Corsica între 87 şi 81, consolidată de Alena în 181 
vremea lui Sulla. 

Coloniile latine îşi aveau constituția, legile, 
magistraţii, jurisdicția, censul şi moneda lor; ele furnizau 
contingente militare, dar nu-i plăteau tribut Romei. Deşi 
aveau commercium (drept de negoţ) şi connubium (drept 
de căsătorie) cu Roma şi cu celelalte cetăţi aliate, ele nu 
puteau avea o politică externă independentă. Ele au fost 
transformate în municipii romane în 89, după războiul cu 
aliaţii. Coloniile romane respectau dreptul roman şi erau 
scutite de înrolările militare. Guvernate la început direct 


de Roma, ele îşi putură păstra sau avea mai târziu 
magistraţii proprii. Municipiile, care erau, în principiu, 
cetăţi fără drept de vot şi al căror sistem a fost extins la 
întreaga Italie prin lex Iulia din 89, prefecturile, târgurile- 
pieţe, centrele de adunare regionale, cetăţile federate 
(care dispar în 89 în partea cuprinsă între hotarele de 
miazăzi ale Italiei şi râurile nordice Macra şi Rubicon) ţes 
o reţea de garnizoane, de oraşe întărite, de pieţe legate cu 
şosele. Totul contribuie să se făurească unitatea. 

In afara Italiei, Sicilia, trecută sub jugul roman după 
războaiele punice, a fost administrată de un pretor şi doi 
questori. După revolta din 136, lex Rupilia împărţi cetăţile 
în federate (Messina, Tauromenium şi Netum), libere 
(Centuripa, lIlalesa, Alicia, Segesta, Panormus) şi în 
decumane şi cenzoriene. Sardinia şi Corsica primiseră câte 
un pretor în 227, însă pacificarea a fost obţinută încet, iar 
ele fură mai curând locuri de exil sau de relegatio, supuse 
condiţiilor lui ager publicus şi plăţii taxelor. După victoriile 
din 123 - 121, Galia Meridională a devenit o provincie, a 
cărei capitală deveni Narbo Martius în 118. Spania ulterior 
şi Spania citerior au primit fiecare câte un pretor după 
197; ele au cunoscut revolte multiple provocate de 
populaţiile Cantabriei, ale Asturiei, ale Galiciei şi ale 
țărmurilor atlantice şi au fost devastate de marile răscoale 
ale celtiberilor din 133 şi de cea a lui Sertorius din 78. 

In Iliria, unde fusese stabilit un fel de protectorat de 
la sfârşitul secolului al III-lea, apoi un dominium după 167, 
Roma se  strădui să-şi asigure controlul prin 
comandamente militare. În Macedonia, înfrângerea de la 
Pydna (în 168) dusese la constituirea a patru „republici” 
federale, care durară vreo douăzeci de ani; după 146, 
victoria lui Q. Metellus Macedonicus permise să se prefacă 
ţara în provincie sub autoritatea unui guvernator cu sediul 
la Thessalonic. Tot în anul 146, în urma înfrângerii aheene 
de la Leucopetra şi a distrugerii Corintului, Grecia - în 
afară de câteva oraşe ca Atena, care îşi păstrează 
libertatea - a fost supusă controlului roman şi unită cu 
Macedonia sub autoritatea guvernatorului de la 


Thessalonic. În sfârşit, Ptolemeu Apion, mort în 96, lasă 
moştenire Romei regatul Cyrene, care primi în 75 un 
guvernator provincial; câţiva ani mai târziu, victoria lui Q. 
Metellus Creticus şi cea a lui Pompei asupra piraţilor 
aduseră Creta sub puterea romanilor. 

Cât despre Asia, în 133 testamentul lui Attalus dădu, 
cum se ştie, regatul Pergamului romanilor, dar aceste 
posesiuni nu au fost constituite ca provincie decât după 
înfrângerea lui Andronicos şi după ce Licaonia şi Frigia 
Mare fuseseră ataşate altor provincii sau cedate altor 
suverani, în timp ce Troada, Misia, Lidia, Frigia Mică şi 
Carla au rămas sub controlul roman. 

In sfârşit, Africa a fost transformată în provincie în 
146, după distrugerea Cartaginei, cu un guvernator cu 
sediul la Utica; această provincie nu cuprindea decât o 
fâşie de pământ destul de îngustă ce mergea de la 
Thabraca pe coasta de miazănoapte, la Thaenae pe coasta 
de răsărit; războiul cu lugurta nu aduse nicio schimbare 
acestor dispoziţii: o legiune a fost cantonată la Leptis. 

Afacerile din Numidia îi silesc pe romani să pună din 
nou mâna pe arme; alobrogii şi arvernii se agită în Galia; 
cimbrii şi teutonii migrează în masă spre sud, sfârşesc prin 
a atinge în culoarul 183 Ronului împrejurimile Orangei şi 
trimit vârfuri fie atac până către Spania. Spre a rezista 
acestor invadatori - care i-au bătut deja pe romani lângă 
Noreia în Carniolia (113), îi atacă din nou lângă Orange 
(octombrie 105) şi ameninţă să coboare în Italia mergând 
de-a lungul coastei - este însărcinat cu operaţiile militare 
Marius, care s-a distins în Africa. În două bătălii aproape 
de Aix (toamna lui 102), îi înfrânge pe teutoni; prin victoria 
de la Vercellae (iulie 101) îi zdrobeşte pe cimbri: 150.000 
de prizonieri sunt îndrumați pe şoselele Italiei spre Roma. 

Incepând cu această dată, istoria Romei ia un nou 
aspect. Oraşul îşi păstrează, fără îndoială, faţada 
tradiţională, el îşi menţine senatul, adunările populare, 
dregătorii, dar evenimentele militare şi conjunctura 
economică se leagă strâns şi această legătură zdruncină 
condiţiile politice şi sociale. Ajung treptat pe primul plan 


oameni de valoare, ispitiţi de puterea personală: ei vestesc 
Imperiul. 

2. PRORLEME SOCIALE 

Care este atunci starea economiei romane? Dar cea a 
societăţii? La bază sunt sclavii, săracii, nefericiţii refugiaţi 
ale căror bunuri au fost jefuite, oameni plini de datorii, 
debitori insolvabili, incensi care nu figurează în registrul 
cenzorului. Nu se cunoaşte repartiţia acestor oameni între 
sate şi oraş, dar ce ea ce rămâne sigur este şirul de revolte 
care au însângerat Republica romană în regiunile agricole, 
iar acesta este un fapt a cărui natură nu a fost subliniată 
îndeajuns. De la ţară au pornit, într-adevăr, marile 
răscoale, cele din 185 în Apulia, din 135132 şi din 104 - 
101 în Sicilia. 

Sclavii de la oraş, dimpotrivă, nu duceau acelaşi fel 
de viaţă: dacă micii negustori, meseriaşii, patronii micilor 
întreprinderi aveau în casă câţiva sclavi cumpăraţi ieftin, 
îmbogățirea a numeroşi traficanţi şi antreprenori, 
publicam şi 184 

senatori avusese drept corolar constituirea unor 
însemnate familiae. Un anumit număr din aceşti oameni 
ajunseră şefi de şantiere, mimi, medici, pedagogi, 
secretari, copişti; treptat, ei se ridicară la condiţia de 
libert. Viaţa comună, frecventarea oamenilor liberi, 
răspândirea principiilor filosofice ale stoicismului au ajutat 
la atare înălţare, iar aceasta nu este una din trăsăturile 
mai puţin însemnate ale evoluţiei moravurilor, pe măsură 
ce se înaintează spre Imperiu, niciuna din cauzele mai 
neînsemnate ale rupturii dintre oraş şi sat, care se 
pregăteşte cu încetul, pe măsură ce ne îndepărtăm de 
începuturile Republicii. 

La această masă se adaugă prizonierii de război. 

Orice relatare militară îi menţionează. Lui Titus 
Livius sau lui Diodor le face plăcere să-i numere: fără să 
urcăm înapoi la perioada războaielor samnite, se pot 
enumera după aceste texte: în 307 mai mult de 5.000 de 
prizonieri; în 296, 4 620; în 295, 10 700; în 294, 6 700; în 
293, 21.000. Primul război punic aruncă pe piaţă peste 


20.000 de prizonieri luaţi în Africa; la Agrigentum, Mylae, 
Ecnomus, Hermaeum, în insulele Aegataie, s-au făcut, de 
asemenea, bune capturi, iar Tarentul văzu plecând în 
lanţuri 30.000 din locuitorii săi. Mai târziu, între 200 şi 
150, adunând cifrele referitoare la prizonierii din 
Macedonia (5.000 în 197), din Iliria (5 600 în 178), din 
Sardinia (80.000 în 176), din Epir (150.000 în 167), de la 
Arausio (150.000 în 105), se ajunge la  totaluri 
impresionante. Se poate afirma, fără teamă de eroare, că, 
într-o sută de ani, au fost aduşi pe pământul italic cel puţin 
250.000. 

La rândul lor, Lucullus, Murena, Servilius, Pompei 
vor trimite din Orient adevărate încărcături de oameni 
între anii '80 şi 63; se crede despre Cezar că a adus din 
campaniile sale, după diferiţi autori, 150.000, 400.000, ba 
chiar un milion de prizonieri: această adăugire continuă de 
„vite” umane sfidează oj-icş numărătoare. 

Pe acelaşi plan, sau aproape, se află meseriaşii, 
despre care am vorbit deja. Nu este prea verosimil ca ei să 
fi fost grupaţi în colegii încă din epoca lui Numa; dar mai 
târziu s-au asociat din pricina intereselor lor. Au avut ei 
oare, la început, o activitate politică? Unii istorici au 
afirmat-o. Se pare că J.P. Waltzing a respins definitiv aceste 
erori. Acest „popor de meşteşugari” (cum îi spune Titus 
Livius), prea puţin apt pentru război, nu era primit în 
armată decât în caz de pericol grav. Cu Marius, ei intră în 
legiuni ca şi ceilalţi cetăţeni. Pe plan civil, comunitatea de 
interese care îi unea le dădea o anumită coeziune. În 
comiţiile tribute, ei puteau să-şi joace rolul şi să servească 
drept agenţi de propagandă: în 106, ei figurează în 
cortegiul lui Marius care candidează la consulat, iar în 64 
asociaţiile lor vor trebui dizolvate şi li se vor desfiinţa 
preşedinţii şi decurionii; în 63 ei sunt alături de Catilina 
care îi cheamă la revoltă, iar lui Cicero îi va veni uşor să 
susţină că nu este greu să-i aţâţi. Când, în 58, Clodius 
restabileşte asociaţiile, o face pentru motivul puterii lor 
politice; când Cicero revine din exil în 57, colegiile 
figurează din nou în alaiul pe care oratorul îl evocă pentru 


a arăta că „Roma întreagă” i-a dorit întoarcerea. Un 
agitator putea să spere totul de la ele, unui om de 
guvernământ să-i fie teamă de totul din partea lor Ei 
deveniseră o forţă economică, politică şi socială. 

Vin apoi cei care nu sunt nici sclavi, nici prizonieri de 
război, nici meseriaşi specializaţi, dar care sunt obligaţi la 
marile lucrări.  „Zidurile”  serviene, templele, Curia 
Hostilia, Circus Maximus, Fossa Quiritium, Cloaca Maxima 
au fost construite de cei obligaţi la corvoadă. Cassius 
liemina relatează că mulţi dintre ei s-au sinucis de 
disperare şi de oboseală; Cicero îl confirmă pe Cassius; 
Titus Livius descrie nemulţumirea acestor oameni contra 
lui Tarquinius, care făcuse din aceşti soldaţi demobilizaţi 
nişte „muncitori manuali şi zidari”. Nimic nu îngăduie să 
se afirme că sub Republică situaţia lor s-a ameliorat. 

vezile i-au lovit necontenit pe romani şi instituirea 
edililor se datorează, cum s-a sugerat cu verosimilitate, 
grijii de a ocroti plebea contra exigenţelor senatului şi de a 
reglementa condiţiile de muncă. Lex Coloniae Iuliae 
Genetiuac, care datează de la Cezar, arată că în municipiile 
spaniole se puteau impune oricărui om, între paisprezece 
şi şaizeci de ani, cinci zile de muncă pe an pentru lucrările 
publice. Nu avem motive să credem că la Roma situaţia ar 
fi fost alta. 

În faţa lor, deasupra tuturor a, totalitatea complexă a 
proprietarilor funciari, a oamenilor de afaceri, a militarilor 
superiori. Analiza îi poate disocia pentru a-i înfăţişa în 
grupuri distincte: de fapt, interesele lor se unesc şi se 
combat rând pe rând. 

Mica proprietate vegetează. Marile domenii 
prosperă; valorile lor sunt considerabile: în secolul I 
proprietatea lui Crassus este evaluată la 50 de milioane de 
sesterți; Scaurus îşi poate aprecia bunurile la 30 de 
milioane, Clodius la 14 800.000, iar vila lui Lucullus, 
singură, nu prețuieşte mai puţin de 10 milioane. 

În ceea ce-i priveşte pe ţărani, încovoiaţi asupra gliei, 
ei ştiau foarte bine că produsele trudei lor nu se vindeau 


scump şi ignorau elogiile lirice ale scriitorilor care cântau 
măreţia muncii. Preţul scăzut al produselor agricole, 
vinderea anevoioasă a recoltelor micilor proprietăţi, 
cheltuielile provocate de transporturi, încetineala cărăuşiei 
care împiedica expedierea prea departe a produselor 
perisabile, abolirile temporare ale taxelor vamale care 
uşurau intrarea mărfurilor străine şi îi avantajau pe 
traficanţi, toate acestea îl îndemnau pe ţăran să-şi limiteze 
producţia. Nu-i vedem oare pe producătorii sicilieni, în anii 
de recoltă bună, propunând să-i dea gratuit pretorului 
frumentum în cellam 1? Şi cum să se explice altfel 
măsurile proiecţioniste faţă de vin 

şi ulei luate în 154 contra dedaţilor şi oxybilor din 
ţinutul Var? Grâul italic nu se vindea mai scump la sfârşitul 
Republicii decât în vremea Gracchilor; vinul costa 4 bani 
(din 1914) litrul, dar vinul importat era cumpărat cu 75; 
Cato vindea uleiul cu 1 1/2 sesterţi litrul, dar cel de Delos, 
cu 15 - 22 drahme keramionul 1, revenea la 2 sesterţi. 
Rafinaţii îl preferau. Se pomenesc adesea veniturile din 
livezi şi din crescătoriile de păsări: este adevărat că 
preţurile cunoscute sunt enorme, dar este vorba de 
produse alimentare secundare. 

Chiriile urbane sunt o mărturie a acestei pofte de 
câştig: în 125 augurul Lepidus închiria o locuinţă pentru 
6.000 de sesterţi; cincizeci de ani mai târziu, această cifră 
trebuia înmulțită cu 100, iar cartierele rezidenţiale, ca 
Palatinul, erau pentru cine oferea mai mult. 

Banii curgeau în mâinile comercianților, ale 
furnizorilor armatei, ale bancherilor care nu se inspiră din 
sentimentul naţional. Nu se văzuseră, cu ocazia revoltei 
mercenarilor punici, traficanţi romani aprovizionându-i pe 
răsculați cu alimente aduse din Italia în Africa? Aproape 
500 dintre ei fuseseră arestaţi şi încarceraţi până la 
încheierea unui acord între Roma şi Cartagina. Legile 
sumptiiare 2 (Oppia, Orchiaţ. Vanilia) nu se aplică aproape 
niciodată la semnele exterioare ale unei bunăstări de 
origine agricolă, ci la ţesături, veşminte, bijuterii, la 


argintărie, cai, vehicule de gală, ospeţe cu feluri rafinate, 
sclavi de lux. Un sclav al lui Cato reuşea să se îmbrace 
modest cu 100 de denari, dar o cochetă purta o toaletă de 
1.000 de denari; un sclav de fermă costa 400 - 500 de 
denari, dar un sclav de lux ajungea la 24.000! Dezvoltarea 
comerţului extern - amenajările succesive ale portului 
fluvial Roma şi ale cheiurilor sale în 193, 179, 174 sunt o 
dovadă - determinase o proliferare de mari averi la Roma, 
la Puteoli şi în Campania. Banca şi creditul erau marii 
furnizori de fonduri. Cato dădea în 

1 „Oala” (în latină în text) (N.tr.). 

— Legi privitoare la limitarea cheltuielilor de lux 
(N.tr.). 188 

prumut armatorilor cu o dobândă de 20%. Aceasta 
nu-l împiedica să tune şi să fulgere împotriva tinerilor care 
preferau icrele din Marea Neagră muncii la coarnele 
plugului. 

Între 150 şi 80, minele de aur şi de argint de la Nova 
Carthago, de la Castulo lângă Carteia, din Pirinei, din 
ţinutul arotrebilor, din Galia, din Macedonia, din Noricum 
îşi aruncă metalul pe piaţă, unde se scurg şi prisosurile din 
prada de la Cartagina, de la Corint, din Numidia, de la 
Tolosa. Din toate acestea o mare parte nu merge la Tezaur, 
ci la căpeteniile armatelor, care o repartizează între 
soldaţii lor. Este tocmai vremea în care inflaţia sporeşte, în 
care Drusus face să se aprobe legile lui costisitoare 1, în 
care izbucneşte războiul cu aliaţii, în care Sempronius 
Asellio moare sub loviturile cămătarilor care socoteau 
măsurile sale prea favorabile debitorilor, în care Sulla şi 
Pompeius Rufus reduc datoriile cu o zecime şi în care 
circulaţia monedei devine atât de intensă, încât se ajunge 
să se recurgă la tesserae fiduciare, dându-le valoarea unei 
monezi de cont. Unii se ruinează, cum face Catilina; alţii se 
îmbogăţesc şi cumpără vile somptuoase pe colinele albane, 
în vecinătatea lacurilor vulcanice, sau pe coastă, de la 
Terracina la Alsium, sau la Baiae, la Cumae, la Puteoli sau 
spre interior, la Privernum; se citează cele ale lui Marius, 
Sulla, M. lunius Brutus, Aemilius Procina, Metella, ale 


Fulviilor şi a lui Cicero, care nu este cu nimic mai prejos 
nici celei a lui Pompei, a lui Hortensius, a lui Lucullus sau 
a lui Crassus. 

Printre oamenii de afaceri, iată-i mai întâi pe 
negustori. Ca şi în secolele precedente, ei sunt peste tot, 
chiar şi în ţinuturi unde nu-i întâlneai deloc de obicei. Nu 
arareori ei au precedat legiunile, le-au însoţit întotdeauna 
şi le-au urmat cu asiduitate. Cea mai mare parte din 
războaiele 

1 Este vorba despre legile propuse spre votare de 
tribunul M. Livius Drusus în anul 91 înaintea erei noastre 
(N.tr.). 

Romei au izbucnit pentru că nişte negustori fuseseră 
maltrataţi. Ei au fost pionieri, exploratori, uneori 
provocatori şi spioni. Plaut, pe urma autorilor elenistici, a 
făcut din negustor un personaj de comedie; un autor tragic 
ar fi putut face din el un erou de drame istorice. 

Alături de ei şi printre ei, figurează cei cărora, 
odinioară, statul le furniza un cal pentru război şi care, din 
acest motiv, primiseră numele de cavaleri (equites). 
Categoria lor a evoluat şi va primi mai târziu, în vremea lui 
Pliniu, un nume semnificativ: tertium corpus (a treia 
grupare). În secolul al II-lea al Republicii, ei merită deja 
această denumire. Ei făcuseră să li se atribuie adjudecarea 
lucrărilor publice şi transporturile annonare. Tribunii 
tezaurului nefiind în stare să perceapă toate taxele, 
cavalerii luaseră în arendă, începând din 199, strângerea 
taxelor vamale şi exploatarea pădurilor domeniului de stat, 
a pescăriilor, a carierelor, a anumitor mine. 

Ei îşi extind în curând activitatea în Sardinia şi în 
Corsica; după al doilea război punic, iată-i în Spania, 
investind capitaluri însemnate în mine. In Galia ei 
exploatează accizele, arendările domeniilor publice, poate 
şi unele mine. 

Mai erau şi cămătarii: în Galia, în Asia. La Roma, 
zarafii îi alungaseră pe măcelari din for; un fel de bursă a 
valorilor pare să se fi instalat în locul lor începând din 180. 
La Delos, după 166, judecând după inscripţii, toţi 


bancherii, în afară de unul, erau italici. În Egipt, Rabinus 
va ajunge celebru, în secolul I, pentru faptul de a da 
împrumut „universului întreg”. 

Cine urmăreşte an de an ridicarea acestor oameni de 
afaceri nu poate decât să constate dinamismul mişcării lor 
şi, încă din vremea Gra cehi lor, unitatea forţei lor. Fără zei 
aparte la început, ei pot afirma foarte curând că sunt 
patronaţi de Castor şi de Pollux, protectori ai cavaleriei, ai 
marinarilor şi ai negoţului. Iar „jocul” lor va fi să li se 
alăture senatorilor când interesul le-o cere, sau să-i 
combată când casa lor de bani o impune. Ei sunt împotriva 
senatului împreună 190 

cu Ti. Gracchus, dar cu senatul pentru întemeierea 
lui Narbo Martius; sunt indulgenţi faţă de Scaevola în 119, 
faţă de Metellus în 112, când sunt compromişi în afacerile 
financiare; dar, cu prilejul războiului iugurtin, ei îi sunt 
favorabili lui Adherbal, pentru că stăpâneşte porturile, iar 
senatul se arată conciliant cu lugurta, pentru că posedă 
pământurile. După aventura de la Cirta şi masacrul 
asediaţilor, printre care se găseau numeroşi comercianţi 
italici, tezele lor se înfruntă. 

Această politică este urmată până la venirea la 
putere a lui Marius, învingător al celților. Atunci o altă cale 
se deschide destinului Romei. 

Bogăția funciară aparținând, îndeosebi, clasei 
senatoriale şi oligarhiei patriciene, cadrul urban este cel 
care vede înflorind emanciparea mobiliară, constituindu-se 
anumite norme profesionale, comparabile, într-o oarecare 
măsură, cu cele din evul mediu, şi iniţiindu-se, pe de lături, 
o stare de precapitalism liberal. Are deci loc substituirea 
undi bogății mobile în locul bogăției legate de glie. Calea 
este deschisă  „jocului”, autonomiei contractelor, 
individualismului capitalist al banilor. Aceasta este o 
revoluţie socială, dublată de o revoluţie morală; ele au avut 
loc, şi una şi cealaltă, în mai puţin de o sută de ani şi vor 
decide soarta Republicii. 

3. AURUL. ŞI ARMATA 

Cu toate că primii romani, după spusele lui Titus 


Livius, au fost „mai înclinați să ceară pământuri decât să 
se aşeze pe ele” spre ale cultiva, principala răsplată a 
soldatului demobilizat era un lot de pământ cucerit de la 
duşmani. 

Decernată de către senat şi la ordinul său, această 
recompensă era proporţională, în principiu, cu durata 
timpului petrecut sub arme. Tezaurul unic era Tezaurul 
public: aurul avea o patrie. 

191 Dar pierderile suferite în timpul războaielor 
punice provoacă slăbiri demografice şi scăderi economice. 
Ele determină şi o schimbare a spiritului public. 
Armatărecrutată pe baze cenzitare, nu mai are efectivele 
suficiente pentru sarcinile care o conduc în afara Italiei. 
Către 212 se hotărăşte coborârea nivelului de avere cerut 
pentru încorporare, scăderea lui de la 11.000 de aşi la 
4.000, iar către vremea Gracchilor el cade la 1.500: astfel 
pătrund în rândurile contribuabililor recenzați o mulţime 
de cetăţeni din clasele de jos. Unul din primele efecte ale 
acestei măsuri a fost proletarizarea armatei fără a spori 
averea Romei. 

Aceşti oameni fără avere erau recrutaţi în număr mic 
de la oraş, în număr mare de la ţară: proletarii din Roma 
preferau să trăiască în umbra patronilor lor, departe de 
primejdiile războiului. Dimpotrivă, cei de la ţară părăseau 
cu uşurinţă nişte pământuri ruinate sau puţin rentabile. În 
loc de a reprezenta cetatea-stat, armata devenea o 
strânsură de provinciali, o forţă militară de origine agrară, 
o masă, mai puţin romană decât italică, grupată după 
hazardul înrolărilor într-un fel de „Companii” piceniene, 
sabine, etrusce, care te fac să te gândeşti la cele ale 
condotierilor din timpurile moderne. Extinzând o practică, 
de care anumite evenimente grave constrânseseră Roma 
să facă uz în mod excepţional în trecut, comandanții, 
făcând apel la voluntariat, au tins tot mai mult să-şi 
recruteze ei înşişi trupele pentru a umple golurile. De aici 
o scădere a mâinii de lucru agricole, o creştere a datoriilor 
rurale, o absorbire de către bogaţi a micilor proprietăţi 
înglodate în datorii, de aici şi o schimbare de spirit în 


aceste trupe care devin armate profesioniste, animate de o 
mentalitate de luptători, devotate comandantului lor mai 
degrabă decât patriei sau Republicii. 

Coborârea censului şi îmbogățirea soldaţilor în război 
îi făceau să intre în clasa ecvestră şi le dădeau acces la 
gradul de ofiţer şi la funcţia de senator. Este ceea ce s-a 
întâmplat în special sub Sulla şi Cezar. Fapt decisiv: cei 
care se ridicau nu mai erau doar romani, ci şi 
reprezentanţi ai oligarhiilor regionale, prin care se 
manifestau destoinicia şi vigoarea claselor sociale din 
prefecturi şi din municipii. Unii din aceşti soldaţi, plecaţi în 
străinătate, se statorniceau acolo. Ceea ce s-a petrecut în 
Spania este semnificativ. Instabilitatea militară îi silise pe 
şefi să menţină sub arme ani îndelungaţi trupele pe care le 
aduseseră; numeroşi traficanţi îi urmaseră; se stabiliseră 
relaţii cu autohtonii; se  întemeiaseră noi familii; 
exploatările miniere suscitaseră schimburi, care sunt la 
originea întemeierii unui anumit număr de aşezări romane. 
In afară de Italica, se citează în 179 Gracchuris şi Carteia 
(care deveni colonie latină în 171), Corduba în 152, 
Brutobriga în 138/137, Palma şi Pollentia, în Baleare, în 
123. Descoperirile de monezi în lungul căilor de 
pătrundere atestă înaintarea traficanţilor din secolele al I- 
lea şi I; prosopografia referitoare la Hispanienses 
dezvăluie prezenţa unor romani, etrusci, samniţi, osci, al 
căror eponimat istoricul Menendez Pidal a îndrăznit să-l 
regăsească în însuşi numele oraşului Huesca. Şi aceşti 
italici stabiliţi în Spania, dintre care mulţi sunt de cens 
ecvestru, vor reveni uneori la Roma pentru a lua parte la 
viaţa politică: găsim în anul 90 un Q. Varius Hybrida 
Sucronensis, care este tribun al plebeilor şi îi sprijină pe 
cavaleri. În 82, ei i se vor alătura lui Sertorius sau 
pompeienilor. 

Aşadar, din această alianţă între aur şi armată, 
analiza desprinde constatări îngrijorătoare: degradarea 
economică şi socială a unei părţi din vechea oligarhie 
funciară; naşterea unei noi puteri politice, cea a banilor; 
slăbirea sentimentului patriotic şi ataşamentul faţă de şefi 


care recrutează şi răsplătesc; emigrarea spre teatre de 
operaţii externe a unor oameni întreprinzători; în sfârşit, 
romanizarea sau, mai curând, italicizarea progresivă a 
bazinului mediteranean. 

Dar pe cuprinsul peninsulei se adaugă şi persistenţa 
unei situaţii echivoce, de dezechilibre 193 economice, de 
inegalităţi sociale, de fermentări înti-oligarhice, din care 
aveau să se işte noi tulburări şi să se înalțe pe rând către 
aventură, de mai multe ori eşuând, ultima oară reuşind, 
Sulla, Pompei, Cezar, Octavian. 

Aceste dezechilibre nu pot fi cuprinse cu claritate 
decât dacă se ţine seama înainte de toate de averea 
statului. Pentru a-i măsura totodată însemnătatea şi 
fluiditatea, trebuie alcătuit, chiar şi cu aproximaţie, 
bilanţul anilor anteriori secolului al II-lea, şi văzut ce se 
petrece cu el până în preajma triumviratului. 

4. BILANŢUL FINANCIAR AL RĂZBOAIELOR 

Primul război punic a făcut să intre în sipetele 
tezaurului indemnizaţiile achitate de Ilieron în 263 (100 de 
talanţi), prada lui Duilius (50), produsul vânzării 
prizonierilor de la Panormus (466) şi al taxelor impuse 
Cartaginei în 242 (3200) şi în 238 (1100). La aceasta se 
adaugă beneficiul din cucerirea Agrigentului şi a celorlalte 
cetăţi, din capturile de încărcături şi echipaje la Mylae, 
Tyndaris, Ecnomus, Hermaeum, la insulele Aegataie, 
aportul contribuţiilor de grâu din Sicilia, al prăzii de la 
Yolsinii, al victoriilor asupra celților în 225/222 şi a Iliriei 
în 229/219. În 187 totalul prăzii lui Manlius în Asia este 
evaluat la 22 485 480 de denari. In timpul celui de al 
doilea război punic, Roma a scos de la Capua 2 070 libre 
de aur, 31 200 libre de argint, de la Carthago Nova 600 de 
talanţi, din victoria de la Metaurus 300 de talanti, de la 
Tarent 3.000, din Spania, în 206, 14 342 de libre de argint, 
din Africa, după război, 133.000 de libre de argint. Trebuie 
socotite şi dijmele din Sicilia şi din Sardinia, taxele de 
eliberare a sclavilor, Şprada de la Siracuza şi din celelalte 
oraşe din Sicilia, vânzările de parcele din ager publicus, 
beneficiul din diversele taxe instituite pentru război 


(fondul de locuire, colecta metalelor şi a giuvaerurilor, 
suprataxa impusă bogaţilor etc.). Pentru perioada 200 - 
178, 194 

prada este şi mai mare: Cartagina a trebuit să 
plătească 10.000 de talanţi de argint; Scipio aduce din 
Spania 133.000 de libre de argint, Lentulus 43.000 de 
argint şi 2 450 de aur, L. Manlius Acidinus 1 200 de libre 
de argint şi 30 de aur. L. Furius aduce din Galia valoarea a 
320.000 de aşi şi a 101.500 de denarii, C. Cornelius 
Cethegus şi Q. Minucius 237.000 de aşi şi 79.000 de denari 
de argint. Cu prăzile lui Cornelius Blasio şi ale lui L. 
Stertinius în Spania, ale învingătorilor lui Filip al V-lea, ai 
lui Nabis, ai Etoliei, ai lui Antioh, şi ai lui Ariarathes şi cu 
produsul minelor, se ajunge la 189 600.000 de denari. În 
ceea ce priveşte prada orientală, ea se ridică la 70 de 
milioane de denari. După 178, venitul minelor, taxele, 
dijmele provinciale, chiriile pământurilor publice în Italia, 
diversele vectigalia ating un total aproximativ de 500 
milioane de denari. 

Incepând din 167, după cât se pare, tributum 
excensu nu mai este perceput. De la anul 150 la 80 starea 
finanţelor este mai puţin limpede: taxele impuse 
Macedoniei (în jur de 100 de talanţi). Asiei, Galiei, Africii, 
Spaniei, Cyrenei, Ciliciei sunt puţin cunoscute. Prada de la 
Cartagina (din 146) s-ar fi ridicat la 4 370 libre de argint, 
iar cea din războiul iugurtin la 2 800 de talanţi de argint, 
dar nu se cunoaşte suma vânzărilor făcute la Pergam şi ia 
Cyrene. 

Astfel prezentat, bilanţul războaielor pare favorabil. 
Roma a cules sume enorme. Dar acesta nu este decât un 
miraj. Este amăgitor să se stabilească o contabilitate 
socotind doar intrările de bani: mai sunt şi cheltuielile, 
variațiile de preţuri, stagnarea economică, devalorizările 
forţate, toate simptomatice. 

In cursul istoriei romane, „viiturile” de prizonieri de 
război au făcut să varieze salariile şi preţurile de cost. 
Incepând cu războaiele punice - proces care a continuat şi 
mai apoi - variațiile au fost şi mai mari. 


De altfel, primul şi al doilea război punic tulburaseră 
tezaurul: în 217, cum am spus, Roma a trebuit nu numai să 
devalorizeze şi asul de bronz şi denarul de argint, dând 84 
de monezi în loc de 72 la libra de argint şi 16 aşi în loc de 
10 la denar, măsură inflaţionistă menită să sporească 
circulaţia şi să reducă tezaurizarea, dar ea trebuie să 
împrumute de la Hieron în 216 pentru a-şi plăti trupele şi a 
le hrăni timp de şase luni, trebuie să contracteze 
împrumuturi la particulari spre a finanța operaţiile din 
Spania, să impună cetăţenilor bogaţi întreţinerea vâslaşilor 
flotei din Sicilia în 214, să amâne plata construcţiilor 
publice, să facă o prelevare din fondurile pentru văduve şi 
orfani, să colecteze în 210 metalele preţioase şi bijuteriile, 
să apeleze la contribuţii voluntare, să vândă, în sfârşit o 
parte din ager publicus din Campania. Or, în acelaşi timp, 
griul îşi triplează preţul, baniţa urcă la 21/2 denari şi 
revine la 1 sesterţ după război, unii negustori merg până la 
a-şi da grânele armatorilor pentru a plăti costul navlosirii, 
neputând să achite în bani, în timp ce preţul mediu al 
baniţei se va stabili la 3 sesterţi în vremea lui Cato şi a lui 
Cicero. 

Veniturile din război? lată, cu adevărat, o splendidă 
iluzie. Se uită oare că soldaţii primeau din ele o parte, iar 
că şefii luau şi ei o altă parte? Lucullus în Spania şi 
Sulpicius Galba, în 144, s-au îmbogăţit fără ruşine; Marius 
şi Sulla au început săraci şi au sfârşit putrezi de bogaţi; în 
războaiele din Spania, din Africa, din Galia, din Macedonia 
şi din Asia, lunius Brutus Callaicus, Cn. Domitius 
Ahenobarbus, Fabius Aemilianus, M. Livius Drusus, Q. 
Servilius Caepio, Caecilius Metellus Numidicus, Lutatius 
Catulus, Licinius Murena au strâns imense averi personale, 
cu atât mai mult cu cât niciunul din ei, deşi primise bani 
pentru aprovizionarea trupelor, nu s-a ferit să-i stoarcă pe 
aliaţi sau să ridice contribuţii din ţările străbătute. In 
momentul confiscărilor lui Sulla, vedem o mare parte din 
bogaţii partizani ai dictatorului cumpărând domeniile 
confiscate. 

Aşadar, sume enorme au intrat în sipetele statului: 


ele sunt cheltuite în mare parte cu războiul; în acelaşi 
timp, o parte însemnată clin 

„Beneficiile” acestor războaie a fost deturnată din 
casa statului de către şefi puţin scrupuloşi. Oricâtă 
prudenţă am avea în această privinţă, este probabil că 
statul sărăceşte, iar numeroşi particulari se îmbogăţesc. 
Această sărăcire a statului, pe care o sporesc mai mult 
sarcinile sociale, nu se poate corecta în câţiva ani; 
îmbogățirea  particularilor este expusă, la rându-i, 
fluctuaţiilor politicii: atacul lui Mitridate din 88 provoacă 
un crah financiar public şi particular. Numeroşi italici şi 
romani investiseră deja în Asia sume însemnate. Valerius 
Flaccus fu determinat să reducă datoriile publice şi private 
cu 75%, o măsură riguroasă care nu fu primită favorabil, 
cum este de crezut, de către „burghezie”, care era totuşi 
câştigată de ideea asanării monedei. 

5. MONEDA 

Aici este, poate, punctul de convergenţă al tuturor 
dificultăţilor. În cronologia şi în natura sa, problema este 
de o extremă complexitate. 

Să ne întoarcem o clipă la origini. Trocul este modul 
normal de schimb la Roma ca şi în oricare societate 
primitivă. El implica doi  schimbători, prezentarea 
obiectelor tranzacţiei, acordul asupra valorii produselor 
schimbate. Inconvenientele acestui sistem sunt vădite. S-a 
recurs deci la simboluri reprezentative, având o circulaţie 
mai lesnicioasă şi o valoare îndeobşte recunoscută. Astfel, 
lex Iulia Papiria, reluând şi completând lex Aternia Tarpeia, 
în 430, ar fi stabilit echivalenţa următoare: 

1 bou = 10 oi = 100 de libre de bronz 

Pe de altă parte, Roma n-a utilizat simbolurile 
metalice decât destul de târziu, anume după Etruria şi 
cetăţile italice din sud. Către secolul al V-lea, bronzul a 
fost, mai întâi, evaluat în greutate şi amorf (aes rude), apoi 
lingourile, barele 197 sau blocurile lunguleţe; la începutul 
secolului 

al III-lea au fost emise n 
semn special (aes signatum), apoi bronzul circular sau aes 
graue, socotit după greutate potrivit unei scări 
duodecimale, a cărei treaptă superioară era libra, iar cea 
inferioară uncia. Dar contactele cu Grecia Mare silesc 
Roma să rezolve problema balanței dintre aes graue al 
Italiei Centrale şi sistemul bimetalic italo-grec al 
drahmelor şi didrahmelor de argint şi al monedelor 
inferioare de bronz. Această problemă a balanței se 


complica prin faptul că valoarea argintului era cu mult mai 
ridicată în Italia Centrală decât în Italia Meridională; de 
aici au rezultat, începând din 269, variaţii forţate şi o 
anumită instabilitate monetară, anul 269 fiind considerat 
îndeobşte ca data primei tentative de stabilizare a 
monedei. Aici iarăşi, câte incertitudini! Dacă, aşa cum s-a 
susţinut, în Italia Centrală cursul argintului era egal cu de 
270 de ori valoarea bronzului sau cu de 2 1/4 ori cea a 
argintului în Grecia Mare, a trebuit să se ajungă la 
ajustări. 

O a doua emisie, făcută începând din 241, reduce 
raportul argintului faţă de bronz la 240, didrahma de 
argint echivalând cu 6 aşi. Către 222 apar cvadrigatul 1 şi 
aes graue „cu proră” precum şi două monede de aur (6 şi 3 
seri pula; scripulul este a 24-a parte din uncie). In 205, se 
notează o reducere a greutăţii aes-ului şi o devalorizare a 
cvadrigatului, atrăgând după sine ca o consecinţă o 
reducere a titlului în bronz. Cvadrigatul îşi pierde atunci 
jumătate din greutate; el dispare în 205 şi este înlocuit cu 
victoriatul 2 şi semivictoriatul, care rămân singurele 
monede de argint în circulaţie până la denarul emis în 187. 
În această perioadă tulburată de războaiele punice şi de 
urmările lor, vedem astfel scăzând la jumătate greutatea şi 
subdiviziunile  asului şi aceste micşorări vor reduce 
greutatea asului, după 205, la 2 uncii (sextantal). 

1 Monedă de argint cu o cvadrigă (car impozant cu 
patru cai) reprezentată pe avers (Nitr.). 19? 2 Monedă de 
argint cu imaginea Victoriei pe avers (N.itr.). 

17. Monede de bronz din epoca republicană (de sus 
în jos şi de la stânga la dreapta): quadrans; - sistemul 
asului libral; - as unei al; - uncie din sistemul triental; - as 
triental (După R. CAGNA ŞI V CHAPQT, op. cit.) 

Aceste ajustări de  circumstanţă, provocate de 
operaţiile militare şi de blocările circuitelor economice, nu 
găsesc o pauză binefăcătoare în prăbuşirea preţurilor, care 
urmează după al doilea război punic: organizarea 
sistemului monetar a trebuit reluată pe baze noi. Noua 
emisiune din 187, cu trei tipuri de monede de argint 


(denarius, quinarius şi sesterţul) şi 7 de bronz (de ia as la 
semuncia, adică jumătate de uncie), deşi rămâne încă o 
disparitate faţă de monedele greceşti, se apropie totuşi de 
ele, dar raportul dintre argint şi bronz, care era de 240 în 
anul 241, a scăzut la 120. O stabilizare de scurtă durată! 
Sesterţul şi gquinarul de argint au dispărut deja în 172; se 
restabileşte pentru o vreme victoriatul cu o greutate mai 
mică decât cea a omologului său anterior. Către 167 se 
scoate o emisiune de aur, valorând 60, 40 şi 20 de aşi; în 
acelaşi timp, tributurile de pe urma victoriilor lui Scipio 
Asiaticus şi Paulus Aemilius aduc la Roma respectiv 
140.000 şi 693.000 de stateri de aur (Philippi) din care o 
parte este topită, iar cealaltă circulă în mod convenţional, 
în timp ce colonia Aquileia, cu minele vecine din Noricum, 
aduce şi ea o contribuţie care scapă, de altfel, evaluării. 

Intre 155 şi 120, noi manevre: greutatea denarului de 
argint este standardizată la aproximativ 31/2 scripula; 
apoi, denarul de bronz este reevaluat la 16 aşi (în loc de 
10) într-o perioadă care pare să se situeze între 133 şi 122, 
chiar în momentul în care Gracchii îşi întreprind 
reformele. Către aceeaşi dată, se suspendă emisiunile de 
aşi de bronz, iar M. Caecilius Metellus emite dodrans-id (9 
uncii sau 3/4 de as). In 108, asul este stabilit la greutatea 
aproximativă de o uncie, şi această valoare se menţine 
până la noua lex Papiria din anul 90, care o reduce la 
jumătate. Către 97 reapare quinarius, dispărut în 172, iar 
victoriatul, care îl înlocuise atunci, încetează să mai fie 
bătut în preajma anului 50. 

După aceea, se menţionează o emisiune internă de 
asediu a Marsilor, din timpul răscoalei lor, emisiuni de 
război ale lui Silanus şi Calpurnius Piso în Italia şi alte 
emisiuni regionale în Spania, Galia, Grecia şi Asia Mică 
(între 85 şi 80), toate acestea fiind operaţii care provoacă o 
dezordine monetară, a cărei gravitate încercară s-o reducă 
măsurile, de altfel puţin cunoscute, luate de pretorul M. 
Gratidianus. După 54, Cezar, Pompei şi fiii săi recurg la 
bateri de monedă speciale, primul la Roma, ceilalţi în afara 
Romei, pentru a face faţă cheltuielilor operaţiilor militare: 


utilizarea de către Cezar a orichalcum-ului are drept 
avantaj punerea în circulaţie a unui simbol monetar de 
mică greutate şi a unui aliaj de aur şi bronz de un cost mai 
puţin ridicat. 

Această monedă de metal (fig. 17) răspundea la 
Roma, ca şi în timpurile moderne, la trei funcțiuni: a servi 
drept intermediar pentru schimburi, drept etalon pentru 
valori, drept masă de rezervă pentru constituirea 
capitalurilor, potrivit opoziţiei clasice dintre „moneda- 
mijloc” şi „moneda-scop”. Or, multiplele variaţii pe care le- 
am relevat au făcut să varieze tot atât şi puterea 
liberatoare a monedei şi au zdruncinat necontenit 
preţurile, creditul, datoriile, încrederea. Este suficient să 
se constate variațiile de greutate, de titluri, de fracţionare 
a pieselor monetare emise, pentru a vedea că micile 
cumpărături se  înmulţeau şi că, prin urmare, 
disponibilităţile celor ce le practicau se micşorau, în 
acelaşi timp în care produsele de vânzare pierdeau din 
preţ. Maxima zisă a lui Thomas Gresham: „moneda cea rea 
o alungă pe cea bună”, nu este valabilă numai pentru 
vremea sa - cea a Elizabetei I a Angliei -, ci pentru toate 
timpurile: la Roma, moneda de preţ se răreşte, cealaltă 
circulă intens; moneda de preţ adoarme în sipete sau 
pleacă în străinătate, de unde nu mai revine, ceea ce face 
să scadă la Roma stocul de metale preţioase. 

Italia republicană a suferit de acest grav neajuns ca 
de o rană care nu avea să se mai vindece. În interior, 
problema datoriilor, cu reapariţiile ei periodice, este strâns 
legată de aceste mişcări şi dezordini monetare. Când este 
vorba 201 de legături externe, cum sunt investiţiile în 
străinătate, se produc adevărate panici: să amintim, cu 
titlu de exemplu, teama romanilor cu prilejul războiului cu 
Mitridate (Ia care face aluzie Cicero în De imperio Pompei) 
şi speculațiile  antinaţionale ale bancherilor şi 
împrumutătorilor care, într-un spirit pe care l-au revăzut 
vremurile contemporane când a fost vorba de „reparaţiile” 
de după războiul din 1914 - 1918, dau împrumut 
Cartaginei şi Asiei pentru ca ele să-şi plătească datoriile 


către Roma. 

Dacă ne îndreptăm privirile spre aceste afaceri 
băneşti, frumoasa îmbinare a instituţiilor romane se năruie 
ca un castel de nisip. Roma nu se va putea salva decât prin 
dictatură. 

Capitolul 5 

LITERELE, ŞTIINŢELE ŞI ARTELE 

t99 

Roma se naşte, creşte, evoluează. Ea îşi extinde 
teritoriul şi influenţa. Dar scriitorii ei - cei mai de seamă - 
nu sunt romani. În afară de Lucrețiu şi Cezar, ei s-au 
născut sau se vor naşte în altă parte decât la Roma. Din 
Grecia Mare vin Livius Andronicus, Naevius, Ennius; din 
Italia Meridională, Pacuvius, Lucilius, Horaţiu, Ovidiu; 
Accius şi Plaut sunt umbrieni; Terenţiu este, poate, african; 
din nordul Italiei vine Caecilius Statius; din ţinutul 
transpadan vin Cornelius Nepos, Catul, Valerius Cato, 
Cinna, Furius Bibaculus, Cornelius Gallus, Vergiliu. Când 
Roma va fi cucerit Mediterana de jur-împrejur, prozatori şi 
poeţi vor veni din Galia, Spania, Africa, Egipt, Asia Mică. 
Această literatură, izvorâtă din origini atât de diverse, 
putea oare să ajungă la o unitate, sau cel puţin să ajungă 
să aibă nişte trăsături caracteristice predominante? 

1. LATINII ŞI LITERELE 

S-a lucrat fără preget spre a enumera multele 
aporturi etrusce, osce, sabine, elenice şi îndeosebi 
elenistice; s-a alcătuit însă treptat şi o unitate latină, în 
care transpare vechiul fond italic de realism țărănesc care 
nu va fi niciodată ni203 micit. 

Realismul latin 

Din acest fond țărănesc se păstrează numele pe care 
le poartă oamenii: în timp ce grecii evocă gloria, forţa, 
puterea, porunca, divinitatea, cum o arată, respectiv, 
numele lui Pericle, Demostene, Cratip, Arhiloh, Teocritl; 
numele latine amintesc munca câmpului sau pitorescul 
comportărilor: Porcius, Ovinius, Fabius, Lentulus, Piso, 
Claudius, Varus, Strabon, Cicero 2 etc. Abundenţa de 
cuvinte ţărăneşti în vocabularul latinilor este mare şi au 


fost alcătuite, ca dovadă, liste grăitoare. Dar, mai ales, 
există peste tot un „simţ” al pământului, un „miros” al 
pământului „mai plăcut decât parfumul brânduşei” (cum 
va spune Pliniu cel Bătrân) care înmiresmează operele 
elegiace, Georgicele vergiliene, reveriile lui Iloraţiu şi care 
se află tainic răspândite în multe alte pagini, în care 
analiza îl dezvăluie. Şi aceasta se însoţeşte cu un elogiu al 
muncii câmpului, al bunei osteneli a paşnicului sătean, în 
stare, când trebuie, să devină un adevărat soldat. 

Această muncă pe care un llesiod, născut pe glia 
aspră a Beoţiei, o consideră drept o necesitate dureroasă, 
impusă de mânia divină, Yergiliu o exaltă pentru 
frumuseţea ei şi, cântând pământul, cântă sufletul lumii, 
un suflet prietenos, binefăcător, dătător de viaţă. Dar el 
ştie, de asemenea, că munca oţeleşte inimile şi că mâinile 
bătătorite sunt cele care clădesc imperiile. 

Când poeţii vor voi să înfăţişeze un univers în care 
domneşte fericirea, ei vor zugrăvi într-adevăr un univers 
de pastorală, o vârstă de aur în 

1 în greacă, Perikles înseamnă „cel mult glorios”, 
Demosthenes „puterea poporului”, Kratippos „cel ce 
struneşte caii”, Archilochos „cel care conduce ceata”, 
Theokritos „cel ales de divinitate” (N.tr.). 

2 în latină aceste nume purtate, ca nume de familie 
sau supranume, de un şir de iluştri oameni de stat şi de 
litere derivă de la cuvintele care înseamnă, în ordine 
„Porc”, „oaie”, „bob” (sau, mai degrabă, „încetişor”, cf. 
Cic. Alt., 10, 11, 2), „linte”, „pisălog”, „şchiop”, „cu 
picioare strâmbe”, „saşiu”, „(neg ca o) măzăriche” (N.tr.). 

care primăvara este veşnică: aici, comunitatea 
ogoarelor nu iscă înfruntări, natura dăruieşte din belşug 
bunurile pământului, marea nu este brăzdată de corăbiei i, 
pacea domneşte la umbra lăstărişurilor; toate acestea sunt 
bucuriile hărăzite unui „om al pământului”. 

Bătrâna atelană, versurile fescenine, causticitatea 
răspândită pretutindeni în satiră, în epigramă, în comedie, 
toate evocă adevărul vieţii - dar şi al morţii. 


Scriitorii îi zugrăvesc pe indivizi, meşteşugurile, 
stările sociale. Acest realism apare în limbajul personajelor 
de comedie, în violenţa lui Catul sau în tabloul pe care îl 
înfăţişează Properţiu când şi-o închipuie pe Cynthia 
moartă. El este în descrierea înfiorătoare a ciumei, sau a 
agoniei muribunzilor pe care Lucrețiu o oferă privirilor 
noastre în această „epopee a viermelui”, pe care Victor 
Hugo o va istorisi cu groază mai târziu. 

Din această abundență de trăsături precise, pe care 
lumina pătrunzătoare de sub cerul pur al Italiei pare să le 
sporească, latinii extrag mijloacele care le servesc la 
zugrăvirea împărăţiilor lumii de apoi şi a obsesiilor 
infernului. Oricare ar fi izvoarele din care s-a putut găsi că 
descind aceste descrieri, s-ar fi adăpat oare latinii din ele, 
dacă atari trăsături n-ar fi răspuns tainicelor lor aspirații? 

De fapt, aceşti scriitori nu s-au îndreptat la început 
spre contemplarea  splendorilor supranaturale: aceşti 
oameni privesc pământul, marea, mai ales omul - oamenii. 
Ei au în asemenea măsură simţul familiei şi cel al lui 
Genius, încât nu uită niciodată să le respecte. Pater nu 
este totuşi în plenitudinea sa civică şi juridică decât pater 
familias şi, în valoarea sa afectivă, parens. Mâhnirea sau 
bucuria constă înainte de toate din „a fi pe placul Geniului 
său” sau a-l dezamăgi; ziua bucuriei supreme este genialis 
dies. In ceea ce priveşte sentimentul religios, el se va 
ridica de la cutul Geniului privat la cel al Geniului public şi 
al Geniului poporului roman, iar când, 205 alterându-se 
mai târziu, se va mistui în cultul 

] u i Aeternitas imperii, aceasta se va face fără să se 
uite că la bază se află mereu genius-ul fiecărui roman. 
Până şi în însăşi abstracţia izvorâtă din meditaţia filosofică 
şi din sincretismele nivelatoare rămâne, neschimbat, 
sentimentul individualităţii persoanei. 

Astfel se explică acele autobiografii de forme diverse, 
sculpturale, picturale, literare pe care romanii ştiu să le 
compună, uneori într-un singur rând de inscripţie de 
mormânt, uneori într-o biografie, deseori într-o lucrare 
istorică, în care anii se socotesc după consuli. Astfel 


trebuie să se înţeleagă tonalitatea specială a liricii latine: 
nu că Grecia nu ar fi descoperit omul interior, ea care a 
ştiut să coboare atât de adânc în analiza eului şi care, în 
tragedia clasică, a ştiut să lămurească atât de subtil 
pasiunile, încât adesea a servit drept  călăuză 
dramaturgilor epocii moderne. Nu că nu ar fi avut şi ea 
liricii ei, Alceu, Sapho, Anacreon şi alţii, din care s-au 
inspirat latinii. Dar, de o parte, era vorba de filosofi care 
studiază omul prin oameni, de cealaltă, de poeţi care cântă 
sau care plâng, îndeosebi în epoca alexandrină, iubiri 
convenţionale, oricare ar fi - pe ici, pe colo, dar în chip 
trecător - realitatea sau sinceritatea pasiunii lor. La Roma 
este vorba de fiinţe în carne şi oase: Lesbia, Delia, Cynthia 
au trăit într-adevăr, se cam ştie cine se ascunde sub aceste 
nume de împrumut, aşa cum o cunoaştem pe Neera lui 
Lygdamus sau pe Quintilia lui Calvus. In spatele locurilor 
comune şi al „temelor” se află adevărul dramei 
psihologice, povestirea, mărturisirile, mâniile, suferinţele 
unui om care trăieşte aşa cum este şi care este aşa cum 
este numai pentru că este el însuşi; astfel, cele mai fine 
răsfrângeri ale sufletului omenesc şi ale ecourilor lumii, 
aflate în aceste versuri, au tonalități care nu pot fi 
schimbate între ele. 

De altfel, noţiunea  jgrecească de theoria 
(contemplare) este intraductibilă în latină: contemplări a 
izvorât din ştiinţa augurală; considerare din interpretarea 
conjuncţiilor siderale. Inconjuraţi de puteri divine, de 
numina, latinii şi romanii nu-şi puteau desprinde spiritul de 
ele; literatura era ecoul glasurilor naturii. Care este opera 
în care prezenţa divină să nu fie atestată, chiar şi când 
este vorba să se combată spaima de ea? Cum să nu se vadă 
în acest idealism aparent o formă inversată a realismului, 
care afirmă această  omniprezenţă, acest adevăr 
existenţial? Un martor al divinității ca Yergiliu nu se 
mărgineşte să relateze apariţii sau intervenţii miraculoase. 
În zadar simte Yergiliu orgoliul ştiinţei şi preamăreşte 
fericirea celor care pot învăţa a cunoaşte cauzele, el scapă 
de îndată acestei îmbătări pentru ca să afirme că o fericire 


şi mai mare îl aşteaptă pe cel care trăieşte în mijlocul 
naturii şi îi cunoaşte pe zeii de la ţară - Pan, Silvanus, 
Nimfele. O lume întreagă se află între Hadesul elenic şi 
Tartarul vergilian; în epopeea lui Vergiliu se găseşte ceva 
ce nu prea oferă epopeea homerică: revelarea misterului 
umbrelor şi luminile eterne. Unde este strângerea de inimă 
a grecilor? Ea se exprimă în teama de a nu mai cunoaşte 
decât întunericul, în care figura umană se pierde, 
risipindu-se. 

Latinii simt foarte bine rodnicele bucurii ale vieţii 
retrase. Dar ei simt totodată că acest oraş al Romei, 
plăsmuit în lupte, nu poate trăi în umbra cabinetului de 
lucru. Chiar şi acolo, otium nu este contemplare. 

In Grecia se vorbeşte de politeia, la Roma de res 
publica. Între cele două concepte există toată distanţa care 
separă o vedere abstractă a oraşului de simţul realist al 
unei comunităţi vii, căreia trebuie să i se închine 
sentimentele, îndatoririle şi actele cetăţenilor şi pentru 
care - spune Q. Caecilius Metellus Macedonicus, cenzorul 
din 131 - trebuie să fie acceptată „povara căsătoriei şi a 
copiilor”. Căci statul este cel pentru care se trăieşte şi se 
moare; res publica este cea care mobilizează legiunile şi 
care stabileşte legile; iar fiii sunt crescuţi în vederea 
„funcţiilor” publice. Se vorbeşte, cum s-a spus, despre 
„oraşul atenienilor”; nu se spune însă niciodată urbs 

Romanorum, ci ciuitas Romană sau res publica 
Romană. Această ciuitas comandă totul. 

Or, în afară de Cato, Cezar şi Cicero, toţi aceşti 
scriitori s-au îndepărtat de treburile publice; ei nu sunt 
soldaţi; Sallustiu nu scrie decât în momentul în care este în 
afara treburilor publice. Operele lor au drept titlu nume 
tradiţionale - cele ale genurilor: comedii, tragedii, satire, 
epistole - sau au titluri limitate la obiectul lor; Catul îşi 
denumeşte versurile de dragoste nugae (fleacuri) şi, chiar 
şi atunci, se învinovăţeşte singur că se complace în tihnă. 

Totuşi, se va zice, Lucrețiu preamăreşte otia dia 
(divinele răgazuri); Yergiliu este mişcat la gândul acelor 
otia pe care Octavian i-a îngăduit să le regăsească; Horaţiu 


are drept ideal cunoaşterea plăcutelor uitări care şterg 
urma vieţii pline de griji. 

Literatura latină, literatură a otium-ului, a inacţiunii, 
a răgazului, a odihnei! Ea care a lăudat munca şi mâinile 
bătătorite! Este adevărat: prin gura lui Cato ea a 
proclamat că oamenii „nefăcând nimic, învaţă să facă rău” 
şi a văzut adesea în otium însuşi antinomul lui negotium, 
adică mai mult decât o retragere din lume, şi anume un 
rău moral şi un rău social, o trădare faţă de îndatoririle 
către societate şi Republică sau, cum susţinea Appius 
Claudius, o apucare pe calea trândăviei. Dar alţii, ca 
Lucrețiu, ca poeţii elegiaci, ca Horaţiu, au lăudat viaţa 
rustică - rustican a luat chiar sensul de „a duce viaţa 
liniştită a omului depărtat de afaceri” - şi sub influenţa 
unui epicureism sau a unui stoicism cu adaptări (în pofida 
divergenţelor lor doctrinale) au socotit că fericirea constă 
în a fi departe de activitatea publică. Poziţie negativă, în 
care învăţăturii filosofice i se alătură o dorinţă complexă 
de tihnă. Ar fi însă greşit să nu străvedem dincolo de 
această dorinţă nevoia de linişte pe care o proclamă aceşti 
romani, care au neîncetat sub ochi agitația politicienilor, 
răzmeriţele, confiscările, legiunile în marş. Otium devenea 
o cucerire a libertăţii. Dar obţinerea acestei linişti nu era o 
renunțare: oricât de multă oboseală intra în atari vederi 
pacifice, ceea ce voiau toţi aceşti oameni era o pace 
rezultată din supremaţia legilor, din dominaţia Romei. 
Misiunea Romei este de a-i învinge pe cei trufaşi. Niciunul 
din aceşti scriitori, care sunt patrioţi şi exprimă aspiraţiile 
imperiale ale Romei, nu ar consimţi să frustreze Roma de 
destinul căruia îi este menită, cu preţui unei tihne 
vinovate. Acest destin este imuabil şi fără de sfârşit. 

Această literatură este în slujba gloriei romane. 
Roma îşi afirmă prezenţa prin Annales maximi 1 ca şi prin 
lăudationes funebres 2, prin maximele orgolioase din 
tragediile lui Livius Andronicus, prin evocările de legende 
şi de istorie din Bellum punicum al lui Naevius, prin 
aluziile la obiceiurile şi la evenimentele romane pe care 
Plaut le presară din belşug în comediile sale împrumutate 


de la Grecia elenistică. 

Plaut 

La Plaut, cunoaşterea literaturii greceşti este 
considerabilă: adaptările făcute izvoarelor sale, potrivindu- 
le vieţii romane, se numără cu zecile, ca şi referirile la 
dreptul Romei. Mai mult: în pofida depărtării care 
maschează aluziile la evenimentele zilei, erudiţia modernă 
a putut descoperi anumite versuri militante inspirate din 
realitatea contemporană. În Miles gloriosus, el evocă 
încarcerarea lui Naevius cerută de partidul nobililor; în 
Persa, o glumă pe seama unui 

1 Colecţie de informaţii făcute publice, an de an, de 
către marele pontif şi publicate laolaltă, în toată lungimea 
lor (de unde numele de maximi: „cele mai mari”) de către 
Q. Mucius Scaevola în 123 înaintea erei noastre Masculin 
în latină - căci armales presupune libri: „cărţi (redactate) 
pe ani” - cuvântul a fost împrumutat în română prin filieră 
franceză, luând de aici şi genul feminin (schimbat prin 
analogie cu histoires, „istorii”) (N.tr.). 

2 Discursuri funerare susţinute în cinstea unor mari 
dispăruţi, prilej de laudă a strădaniilor depuse de aceştia 

209 pentru mărirea Romei (N.tr.). 

coepulonus, „tovarăş de chef”, ne face să ne gândim 
la epulum lo vis 1 din 199; abrogarea legii Oppia, 
combătută de Cato, este combătută şi de Plaut în Epidicus 
şi în Aulularia, iar în Amphitryon şi în Bacchides sunt 
aruncate săgeți împotriva Bacchanalelor. 

Cu o vigoare catoniană, el expune - împrumutându-le 
de la Menandru şi Filemon - precepte favorabile vieţii 
rustice şi economiei ţărăneşti: unui citadin de dată 
recentă, care tulbură ordinea romană, i se spune în 
Casina: „pleacă la ţară, în provincia ta”. Grecii de curând 
veniţi la Roma nu trebuie să fi ascultat cu plăcere 
împunsăturile contra „credinţei greceşti” din Asinaria sau 
contra enigmelor greceşti de care vorbeşte Stichus, dar 
poporul roman putea râde, cu mândrie patriotică, de 
bâiguielile ininteligibile ale barbarului Poenulus. 

Aspiraţia romană la glorie apare şi la Ennius: Annales 


ale sale sunt o epopee care povesteşte înălţarea Romei 
începând de la Eneas şi care îi conferă lui Romulus o 
valoare aproape divină. Poem. de război, aceste anale pun 
să defileze eroii: Fabius, Scipio, Marcellus, Flaminius, 
Fulvius Nobilior. Dacă unul sau altul dintre ei nu este în 
realitate un model desăvârşit - de altfel au stârnit critici 
acerbe, de pildă cele ale lui Cato -, la Ennius ei sunt 
înfăţişaţi drept nişte nobili făuritori ai măreției romane. Şi 
Ennius este cel care a formulat ca un oracol maxima 
republicană care va fi maxima imperială: „moravurile 
antice sunt cele care fac puterea romană”. 

Primii istorici 

O generaţie de istorici se va naşte în momentul 
războaielor punice: Q. Fabius Pictor, L. Cincius Alimentus, 
P. Cornelius Scipio, A. Postumius Albinus, C. Acilius, M. 
Porcius Cato. Dintre ei, unii fac istoria în acelaşi timp în 
care o scriu. 

1 Banchet public dat în cinstea lui Jupiter, cel mai de 
seamă dintre zei (N.tr.). 

Această generaţie este însoţită de o escortă de simpli 
analişti, L. Cassius Hemina, L. Calpurnius Piso Frugi, C. 
Sempronius Tuditanus, Cn. Gallius, Vennonius, C. Fannius, 
atenţi să noteze evenimentele legendare, religioase, 
politice, sociale. Alţii îşi povestesc cursul vieţii sau 
evenimentele pe care le-au văzut, cum sunt L. Caelius 
Antipater, Sempronius Asellio, M. Aemilius Scaurus, Q. 
Lutatius Catulus şi P. Rutilius Rufus, înserând totodată în 
expunerile lor reflecţii morale şi meditații politice. 

In tehnica acestei istorii, se pot distinge influenţe 
greceşti şi elenistice - cele ale retoricii, ale digresiunii, ale 
descrierii (exphrasis) etnografice sau geografice, epice sau 
dramatice, în care se recunoaşte învăţătura filtrată a lui 
Tucidide, a lui Isocrate, a lui Eforos, a lui Theopomp, 
Clitarhos, Hegesias, Timeu, punerea în valoare deosebită a 
oamenilor, afirmarea superiorității Romei. Scopul urmărit? 
Să proiecteze asupra oraşului o aură de glorie. 
Pretutindeni străbate sentimentul că Roma are dreptate, 
că vechii romani, cei al căror exemplu va fi mereu invocat 


şi care sunt temelia lui moş maiorum, a „datinii 
strămoşeşti”, sunt modele demne de admirat, că toţi au 
acţionat sau au luptat pentru a face să triumfe dreptul 
Romei, morala Romei. Mai târziu se va dezvolta o 
literatură  „exemplară”, care pune în faţa diverselor 
generaţii portretele unor greci celebri. Ea îi va scoate în 
evidenţă şi pe unii romani: Brutus, Manlius Torquatus, 
Lucreția, Cato, Scipio, Fabricius, Mucius Scaevola, 
Begulus. 

Unul dintre aceşti istorici îşi depăşeşte 
contemporanii prin originalitatea principiilor sale: dacă, în 
prefața sa, Sempronius Asellio face un apel la evocarea 
marilor oameni ai statului, el cere totuşi să se respingă 
ceea ce nu este decât analiştică: a proceda altfel, spune el, 
„înseamnă a spune poveşti pentru copii, şi nu a scrie 
istorie”. 

Din nefericire, nu ni s-au păstrat operele acestui 
inovator care, presupunând că a izbutit să pună în practică 
înţeleptele sale intenţii, ne-ar fi dat despre istoria Romei 
imaginea pe care o aşteptăm şi care nu este alcătuită doar 
din capriciile aristocraților sau din jocurile contradictorii 
ale diplomaților, ci din fapte economice, sociale, religioase, 
psihologice, care trosnesc pretutindeni ca nişte găteje 
încinse sub un covor de iarbă uscată. 

Elocventa: Cato 

Focul mocneşte necontenit. Romanii trăiesc în for. 
Vorbesc. Literatura latină este o literatură orală. O 
literatură de oratori. Dar această elocvenţă a fost redusă la 
un ansamblu de procedee de invenţie, de compoziţie şi de 
stil, în timp ce nu este vorba decât de mijloace socotite mai 
apte acţiunii omului asupra oamenilor, şi prin ei asupra 
lucrurilor, şi de faptul că această estetică oratorică nu este 
o podoabă, ci o armă, un arsenal de arme, al căror atac 
exprimă dispoziţiile, impresiile, emoţiile, pasiunile, 
gusturile în mobilitatea şi în contrastele lor, în luminile şi 
întunecimile lor. Cu condiţia să ne amintim că această 
elocvenţă nu-i atinge decât pe auditorii săi. Mai sunt însă 
şi ceilalţi... cei care nu au fost de faţă ca să audă. O istorie 


a elocvenţei romane? Ar trebui scrisă o istorie a emoţiei 
romane. 

Tacit nu a simţit-o mai târziu, când a scris această 
frază atât de pătrunzătoare: „marea elocvenţă, ca o văpaie, 
se hrăneşte cu un material solid, este aţâţată de agitaţie şi 
se luminează arzând”, magna eloquentia, sicut flamina, 
materia alitur et motibus excitatur et urendo clarescit 
(Dial., 36, 1)? De ce, încă din 161, senatul Romei i-a 
alungat pe retorii greci? De ce a reînnoit interdicţia în 91, 
dacă nu pentru că a văzut în învăţământul lor o „şcoală de 
neruşinare”? într-adevăr, primii oratori ai Romei, din 
secolul al III-lea, Appius Claudius Caecus, M. Claudius 
Marcellus, Q. Caecilius Metellus au vorbit pe şleau, cu 
veridicitatea necesară timpului lor. Ce alta au făcut 
continuatorii lor, decât să exprime cu vigoare, în luptele 
politice, propria lor părere despre oameni şi lucruri - 
printre alţii Scipionii şi Gracchii? Nu este vorba să trasăm 
aici tabloul ideilor lor; ele sunt schimbătoare, pentru că ele 
concordă cu cerinţele momentului, dar ceea ce contează 
este tonul prin excelenţă roman al exprimării lor. Am expus 
mai înainte cum s-au arătat a fi aceste idei în conjuncturile 
economice şi sociale în care s-au aflat aceşti oratori. Există 
însă şi dominante, era cât pe ce să spun refrene. Iar unii 
bărbaţi de seamă au ştiut să le facă auzite. De pildă, Cato 
(234 - 149), un sabin, care merge la război, dar se întoarce 
la glie: dacă vorbeşte către equites în faţa Numantiei, el 
laudă munca al cărei folos este durabil şi reprobă plăcerea 
care trece. Când îşi celebrează triumful, el insistă asupra 
greutăților avute. Când îl evocă pe Antioh în faţa 
atenienilor, el îl ia în zeflemea pe acest rege care nu luptă 
decât în scris, cu cerneala şi cu tocul de trestie. El îi 
reproşează lui M. Fulvius Nobilior, luat în batjocură sub 
numele de Mobilior, că a dus cu sine în provincia sa „poeţi” 
- şi totuşi unul dintre ei era Ennius! El îl blamează pe Q. 
Minucius Thermus că nu-şi socoteşte „pântecele” drept un 
duşman; el condamnă luxul femeilor, invazia în pieţele 
Romei şi în oraşele provinciale a unor statui de femei, 
risipirea prăzilor între mâinile soldaţilor şi ale şefilor, pe 


când „cei care fură de la un particular trăiesc în lanţuri”. 
Întâlnim pretutindeni la el elogiul strădaniei, grija pentru 
economii, o violenţă neîndurată împotriva celor care 
neglijează interesele Romei şi nu respectă idealul 
străbunilor, fie ei şi nişte Scipioni. Dacă vorbeşte astfel - în 
loc să scrie - este pentru că, după părerea sa, elocinţa este 
o activitate necesară şi trebuie să te antrenezi pentru ea, 
ca un atlet în vederea luptelor. Ea este luptă, ca şi istoria - 
nu cea „genealogică”, nici cea „colonială”, cum le numeşte 
Polibiu, ci cea „pragmatică”, cea a cuceririlor. Cato, acest 
sabin din Tusculum, avea sădită în spiritul său amintirea 
213 originilor troiene ale patriei sale, cea a lui Egerius, 
consacratorul lucus-ului de la Ancia, cea a lui li. Manlius 
dictatorul, cea a cuceritorilor şi a liberatorilor. Trebuie 
atunci să ne mirăm că el îşi concepe istoria despre 
Origines ca pe o lucrare de literatură militantă? Totul este 
inspirat la el, nu de epicureismul materialist sau de 
academismul sofist, nici de scepticismul dizolvant şi încă. 
şi mai puţin de aristotelismul enciclopedic, ci de stoicismul 
cel mai dur, creator de energie, cu care te poţi hrăni 
pentru a educa un fiu şi a-l îndruma să reziste solicitărilor 
educaţiei greceşti, pentru a face din el, în for, un cetăţean 
şi, la armată, un soldat. 

In formula care îl defineşte pe orator: un bonus 
dicendi peritus („un om de bine iscusit la vorbă”), Cato 
pune accentul pe un bonus, ceea ce echivalează cu o 
întreagă etică a acţiunii, exprimată în patru cuvinte. 

De la Plaut la Terenţiu 

După Plaut, mort în 184, iată-l în faţa imensei 
adunări din teatre pe Terenţiu, mai elegant, mai fin. Şi el 
are modele, rivali, duşmani: şi el luptă pentru ideile sale 
care, la prima vedere, nu par decât literare. Dar este vorba 
de mai mult decât atât: el n-a vrut doar să ridice nivelul 
ascultătorilor săi şi să-i rafineze prin spectacole mai 
distinse decât bufoneriile plautine; el a vrut să-i confrunte 
cu problemele educaţiei, ale căsătoriei, familiei, societăţii. 
Alţii luptă pe câmpurile de bătaie, el, africanul 
transplantat şi raliat, este atent la armătura socială a 


epocii sale: analizează raporturile patronului cu libertul, 
ale fiilor cu taţii, ale educatorilor austeri şi ale educatorilor 
indulgenti; evocă problemele economice ale oraşului şi ale 
satului, ale „burgheziei” şi ale meşteşugarilor. Viaţă umilă, 
fără îndoială, departe de gloria spadelor. El n-ar fi scris, n- 
ar fi fost aplaudat de elită, în ciuda boxerilor şi a 
funambulilor, dacă n-ar fi avut parte de succes; n-ar fi fost 
prietenul Scipionilor - aceşti „războinici” - dacă n-ar fi fost 
ecoul grijilor contemporane, dacă teatrul său n-ar fi fost 
oglinda vieţii. 214 

Terenţiu nu-i pune nici pe bătrânii săi, nici 
personajele sale tinere să dialogheze aşa cum o va face 
Cicero în al său Cato Maior. Timpurile s-au schimbat. 
Când, în Beautontimorumenos, 'Terenţiu îi defineşte pe taţi 
drept oameni nedrepţi, pentru că nu ţin seama de 
înclinațiile fireşti ale fiilor lor, când reia această teză în 
Adelphi, o face pentru că a fost câştigat vederilor liberale, 
al căror program îl trasează unchiul Adelphilor şi pe care 
le reprezintă în preajma lui educaţia dată celor din casa lui 
Paulus Aemilius, opusă celei a fiului lui Cato. Aici se 
manifestă, într-adevăr, influenţa lui Polibiu şi a 
preceptorilor de arte liberale, inclusiv a profesorilor greci 
de cinegetică şi echitație, care contribuie la răspândirea 
conceptului de humanitas, al cărui apărător se face 
Terenţiu, într-un vers vestit (Beaut. 77: hotno sum; humani 
nih. Îl a me alienum puto) 1, poate inspirat din Menandru. 
Este o humanitas care exclude egoismul, condamnă lipsa 
de măsură, dar cuprinde curtenia, politeţea, blândeţea 
sufletească, eleganța sentimentului. Spre a se nutri, 
această humanitas dispune de resursele primei biblioteci 
din Roma, cea pe care Paulus Aemilius a adus-o în bagajele 
sale, după ce i-a luat-o lui Perseu şi pe care o puteau 
consulta Fabius Maximus Aemilianus, cel adoptat de 
Fabius Cunctator, şi Scipio Aemilianus, cel adoptat de fiul 
Marelui African. Această bibliotecă a curţii macedonene 
fusese organizată încă de Arhelaos (413 - 399), îmbogăţită 
de Filip şi de Alexandru, el care, în mijlocul expedițiilor 
sale, neavând nimic de citit îi poruncea lui Ilarpalos să-i 


trimită Istoriile lui Filistos Siracuzanul, Tragediile lui 
Eschil, ale lui Sofocle şi ale lui Euripide, Ditirambii lui 
Telestos şi ai lui Filoxenos. Nu fusese el oare instruit de 
Aristotel, care corectase cu mâna sa o copie a Iliadei, 
păstrată în palatul de la Pella? Căci aceşti macedoneni nu 
erau nişte barbari! Antigonos Gonatas îl invitase la curtea 

1 „Sunt om: nimic din ce-i omenesc nu socotesc 
străin 215 de mine” (în latină în text) (N.tr.). 

să pe Zenon. Demetrios al II-lea, Antigonos Doson, 
Filip al V-lea, Perseu s-au îndreptat către stoicism, dar şi - 
mai ales Perseu - spre acel Xenofon din Memorabile, iar 
Xenofon a devenit unul clin maeştrii gândirii lui Scipio 
Africanul, atât prin Memorabilele sale, cât şi prin 
Ciropedie, pe care marele bărbat roman o ţinea 
întotdeauna la îndemâna sa. 

Panaetius 

Când Panaetius vine la Roma, către 157, găseşte 
terenul pregătit şi vederile sale umaniste asupra societăţii 
se pot desfăşura acolo în voie. Înţelegem atitudinea 
romanilor faţă de Diogene din Babilon, cu prilejul 
ambasadei din 155. Venirea sa fu o revoluţie în cadrul 
stoicismului, ca cea a lui  Carneade în cadrul 
academismului; ea suscita o întoarcere la izvoarele pure, 
departe de vederile umil practice - şi macedonene - ale 
tezelor lui Zenon şi ale discipolilor săi, şi era orientată spre 
obiective mai vaste, spre o concepţie mai cosmopolită şi 
mai sociologică, cea pe care o elaboraseră Cleante, Chrisip 
şi Zenon din Tars. Lua naştere, cu modestie, la Roma - 
Roma oamenilor de carte - ideea unei oikumene 
intelectuale, a unei cetăţi a lumii, căreia Roma, regândind 
Grecia, putea să-i devină învăţătoare. 

Cicero 

Ilată-l venind pe Cicero: nimeni nu aşteaptă de la noi 
o analiză a operei sale, nici a artei sale, nici chiar a politicii 
sale, nici a luptelor pe care le-a dus pentru a salva sau a 
duce la pierzanie nişte persoane particulare sau oameni 
publici. Să reținem de la acest bărbat venit de la Arpinum, 
dintr-o familie puţin cunoscută, ceea ce a făcut din el unul 


din maeştrii umanismului occidental. 

Orator, potrivit obiceiului, a fost instruit în filosofie 
de maeştri ca Filon şi Antiochus; a fost în relaţii cu 
Diodotus stoicul; a studiat dreptul cu Scaevola; a călătorit 
ca să se cultive; s-a antrenat în elocvenţă sub Molon şi 
Demetrius Syrus; a cunoscut oratorii eminenţi ai Asiei; s-a 
exercitat în declamaţie şi în scrierea în greacă şi în latina 
şi a pătruns în for cu o cultură întinsă, pronunţând 
discursuri pe care le declară „bogate în maxime filosofice” 
şi care sunt revoluţionare prin noutatea lor formală. 

El a avut incomparabilul avantaj de a trăi într-o 
epocă în care, prin faptele de arme, era cu putinţă să 
priveşti Roma de pe Acropole şi de pe Acropole rostrele 
din for, şi să-ţi îndrepţi privirile spre răsărit până în Asia, 
iar de la Pergam până în Galia şi în Spania. Dacă a gândit 
ca roman, el şi-a extins reflecţiile - ca şi grecii - asupra 
omului în general, dar luându-l pe omul roman drept 
centru al cugetării sale strânse. Macedonia, Siria, Egiptul, 
cu Antigonizii, cu Seleucizii şi cu Ptolemeii lor se istovesc 
în rivalități, ideile orientale pătrund în acest elenism care 
cucerise Orientul prin armele lui Alexandru, în timp ce 
aceste slăbiciuni, aceste prăbuşiri repetate pregătesc 
venirea Romei - şi cucerirea de către ea, spiritul grec de la 
Maraton şi de la Salamina, animat de suflul libertăţii, s-a 
înclinat în faţa despotismului oriental şi s-a înjosit să-şi 
mărturisească  servitutea la Pergam, la Antiohia, la 
Alexandria. Elenul din timpurile eroice a făcut loc lui 
Graecus un, iar acesta îi va ceda pasul lui Graeculus, acest 
diminutiv înjositor. Iar aceşti Graeculi vor fi negustori sau 
pedagogi, care vor transmite Occidentului produsele 
exotice, formele gândirii şi tehnicile cuvântului. Roma va 
prelua în Orient ştafeta Macedoniei; ea va face să 
domnească pacea pe aceste tărâmuri. Clientă a Greciei, ea 
va duce spre pădurile celtice mărfurile şi gândirea elenică 
şi orientală. Roma nu va mai fi la Roma, ci acolo unde vor 
ajunge armatele ei şi nu se va extinde numai Roma 
singură, ci, odată cu ea şi prin ea, o civilizaţie greco- 
romană. Această civilizaţie mixtă va reuşi să realizeze - să 


actualizeze - virtualităţile popoarelor pe care le înglobează 
şi ale civilizaţiilor pe care le domină. 

În această primă mişcare de civilizaţie - în acest prim 
umanism - Cicero îşi are locul său. În ceea ce va fi Europa 
cuvântului şi a gândirii, datorită hazardului transmiterii 
manuscriselor, Cicero este primul maestru. Nu pentru că 
ceilalţi ar fi fost demni de a fi nesocotiţi; dar ei au dispărut 
foarte de timpuriu. Cei care au supravieţuit, scriitori 
tragici, satirici, comici, chiar şi iirici, sunt umbriţi de 
prestigiul ciceronian. Marele orator a moştenit toate ideile, 
toate tehnicile: el a adunat tot ceea ce au spus ceilalţi 
despre muncă, despre inspiraţie, despre glorie, despre 
bani, despre drept sau despre drepturi, despre om, despre 
zei. Şi totuşi, şi-a păstrat independenţa. 

Cearta care încă de la Platon îi desparte pe filosofi de 
retori îi determină să favorizeze în mai mare măsură când 
dialectica, când psihologia, să atribuie ba unora, ba 
celorlalţi gloria de a-i fi salvat pe acuzaţi sau de a-i fi 
format pe oamenii de stat. La urma urmei, Cicero nu se 
înfeudează nici unei Şcoli. Dacă are aerul că o preferă pe 
cea a Academiei, este pentru că i se pare că ea oferă, prin 
înţelegerea ei pentru probabil, un acces la adevăr mai bine 
adaptat supleţei proprii, iar prin aptitudinea ei de a exersa 
debitul verbal, o pregătire mai nimerită pentru arta 
cuvântului. De fapt, lungile liste de oratori pe care îi 
enumeră în Brutus, cu judecăţi reduse uneori la simple 
etichete, înşirarea tehnicilor ale căror diviziuni şcolare le 
tot înmulţeşte în De oratore, după ce a făcut-o mai demult 
în De inuentione, aprobarea pe care o dă sau respingerea 
pe care o opune elogiilor acordate înainte de el cutăruia 
sau cutăruia şi care izvorăsc adesea din vederi politice sau 
din aprecieri stilistice - toate acestea dau mărturie despre 
imensa lui cultură şi despre un eclectism anume plăsmuit; 
dar am greşi atribuind acestor texte o altă valoare decât 
una de atitudine sufletească şi de finalitate didactică. Ceea 
ce contează este fundamentul idealului său despre orator. 
El l-a definit, o dată pentru totdeauna: a învăţa, a plăcea, a 
mişca. 


Acest ideal domină totul: invenţia, compoziţia, stilul, 
luările de poziţie privitor la aticism şi la asianism, la 
dialectică şi la stilistică, clar şi schimbătoarea adaptare la 
viaţă a argumentelor sale, a vocabularului, a ritmurilor 
sale, a debitului şi chiar a gesturilor sale. 

El se adresează unor oameni; ştie că emoția este mai 
puternică decât logica, mai viguroasă decât ideea. O 
istorie a elocvenţei ciceroniene ar putea avea ca subtitlu: 
Istoria pasiunilor romane în secolul I: acolo ele sunt toate 
resimtite, analizate, demascate, uneori combătute, alteori 
trezite. El este la cuvânt într-un moment în care toate 
activităţile romanilor, urbane şi rurale, pe uscat şi pe 
mare, pacifice şi războinice, manuale şi intelectuale, 
materiale sau sentimentale s-au întrepătruns adânc unele 
în altele. Jocurile christicii, ale sofisticii, ale dialecticii, 
abilităţile demonstraţiei, virtuozităţile stilului - el le 
cunoaşte, se serveşte de ele, dar ştie să le măsoare 
proporţiile pe potriva auditorilor săi. 

În fond acest orator este un filosof, dar în această 
privinţă se vorbeşte de el cu condescendenţă. Desigur, el 
n-a „scris” dialoguri filosofice decât în clipa în care nu mai 
putea lupta prin cuvânt. Este oare de ajuns să spunem că 
numai într-un singur moment ai vieţii sale a simţit nevoia 
de a se concentra şi aceasta pentru că trăise atât de mult 
în lumină, încât umbra era pentru el o decădere? Vom 
spune oare că această filosofie nu era la urma urmei 
pentru el decât o meditaţie oratorică asupra lecturilor sale, 
ba chiar o meditaţie lirică asupra vieţii sale? 

„Filosofia [este] mama tuturor faptelor bune şi a 
tuturor vorbelor bune”, spune el în Brutus. Este mândru că 
Roma a răpit-o Greciei. Dar nu are înfumurarea de a crede 
că stăpâneşte adevărul: „trăim de pe o zi pe alta, mai 
spune el; spunem tot ceea ce ni s-a părut probabil”. 
„Stoicii 219 tăgăduiesc că vreun om este bun, în afară de 
înţelept. Fie! Dar ei înţeleg o înţelepciune la care niciun 
muritor n-a ajuns vreodată; noi trebuie să avem în vedere 
ceea ce găsim în experienţă şi în viaţa obişnuită, nu ceea 
ce imaginăm sau dorim”. Şi faţă de existenţa zeilor, ca şi 


faţă de legile morale, tema supremă, ţinta cugetărilor sale 
este buna înţelegere între toate neamurile de oameni. 
Consensus hominum; concordia ordinam., cele două 
atitudini, cea filosofică şi cea politică, se întâlnesc. Ele 
implică un fel de perspectivă socială a cunoaşterii, un simţ 
abstract al universalului, dar, în fapt, şi chiar în clipa în 
care Cicero pare să-şi fixeze o doctrină definită şi de 
valabilitate generală, viitoarea mulțimilor care îl înconjură 
îl răpeşte iar către tărâmul pasiunilor şi accidentelor lor. 

În viaţa publică sau privată, ceea ce ajungea în faţa 
poporului erau, într-adevăr, nu atât nişte programe sau 
teze generale cât nişte oameni sau mai bine zis personaje 
cu masca opiniilor ce li se atribuiau. In pofida câtorva 
principii mari, pe care sintezele moderne cred că le pot 
dezvălui, în viaţa publică a romanilor există multe idei care 
s-ar putea numi de moment. Aşa se explică schimbările 
oamenilor politici, şi anume ale lui Cicero, despre care s-a 
crezut uneori că se cuvine să fie stigmatizate. Or, nu toţi 
cei pe care Cicero însuşi aproape că i-a nimicit sub 
invectivele sale erau în întregime criminalii desăvârşiţi pe 
care i-a divulgat: un Catilina, un Clodius, un Piso, un 
Gabinius, un Antoniu au avut admiratorii şi partizanii lor, 
iar uneori Cicero le-a proslăvit meritele, când vântul bătea 
în favoarea lor. În vocabular - ca şi între naţiuni - există, 
într-adevăr, răsturnări de alianţe; adevăratul înţeles al 
cuvintelor nu se află în dicţionare. 

Ca şi contemporanii săi, Cicero a trăit în această 
lume nestatornică a ideilor şi a oamenilor: în ochii săi, 
comerţul este sordid, dar are dignitas când este practicat 
de cavaleri; meşteşugurile sunt de o condiţie nu prea 
înaltă, dar meseriaşul îmbogăţit care se retrage pe 
pământul său este 220 

vrednic de respect; originea străină nu este prea 
demnă de consideraţie şi stârneşte chiar dispreţ, dar 
Balbus din Gades sau Archias din Antiohia au mari merite; 
soldaţii dacă se află în tabăra duşmană nu sunt decât o 
josnică soldat mie; ei nu vădesc decât vitejie dacă poartă 
stindardele cauzei celei „drepte”; libertas este cel mai înalt 


dintre bunuri; auctoritas a senatului este garanţia 
supremă, dar această libertate şi această autoritate nu 
sunt bune decât dacă au chezăşia unor boni ciues. Cât 
despre moş maiorum, deşi reprezintă un ansamblu de 
reguli de drept cutumiar, el este înainte de toate o cartă 
sentimentală invocată în momentele patetice. 

Astfel de remarci duc la scepticism. Toate aceste 
cuvinte, toate aceste idei au o deschidere variabilă. Dacă 
ar fi fost păstrate toate textele contemporane cu Cicero, 
am regăsi, fără îndoială, la adversarii săi aceleaşi cuvinte 
cu un conţinut opus. Între ideal şi politică este un hiat. 
Sallustiu văzuse bine aceasta, el care spunea: „cetăţenii 
sunt numiţi boni şi Mali, nu din pricina serviciilor pe care 
le-au adus sau nu statului, toţi fiind la fel de corupți, ci 
„bun” cetăţean era socotit cel mai bogat şi cel mai 
puternic, pentru că puterea lui îl ocrotea”. Conceptul de 
libertate, la care se face apel atât de des la Roma - şi în 
toate taberele - este de fapt un concept negativ: el evocă 
numai independenţa faţă de tiran, faţă de un dictator, faţă 
de un partid care nu-ţi place. „Niciodată, va spune Tacit, n- 
a dorit cineva să-i aservească pe ceilalţi şi să domine el 
însuşi, fără să se servească de cuvântul libertas şi de alţi 
termeni specioşi”. Printre aceşti termeni specioşi, fie-ne 
îngăduit să relevăm în Corespondenţa lui Cicero cuvintele 
otium şi pax, tihnă şi pace, sau în lucrările lui Sallustiu 
cuvintele virtute şi prietenie. Ca şi speranţa, pietas îşi 
schimba uneori tabăra. Şi în numele ei s-au înfruntat - şi 
au murit, cu armele în mână, partizanii lui Pompei şi ai lui 
Cezar, cei ai lui Antoniu şi ai lui Octa221 vianus Augustus. 
Humaniores litterae! Cită supieţe în acest comparativ, dar 
şi, în contextul vieţii sociale, câte rezonanţe de temut! 

Cicero este, totuşi, cel care a reprezentat cel clintii 
moment stabil al acestui umanism deosebit, care porneşte, 
deci, în bună parte, de la el, atât în durata, cât şi în forţa 
lui. 

Mai întâi, umanismul a fost decantare. Străduinţa 
grammatiţilor - care au regularizat alfabetul, au 
normalizat fonetica, morfologia, sintaxa înaintea lui - 


făcuse clin limba latină un limbaj adecvat gândirii romane, 
în care vor fi de ajuns câteva împrumuturi pentru a 
completa exprimarea unor idei recente sau denumirea 
unor obiecte noi. Între Plaut şi Cicero nu sunt de fapt 
diferenţe considerabile de limbă; sunt mai puţine decât 
între Ronsard şi Bossuet 1. Prin asociaţiile sale de 
vocabular, Cicero a ales, a promovat, a consacrat; ela ştiut 
să mlădieze, să călăuzească, să ritmeze fraza; a dat 
gândirii o formă care, supusă legilor limbii, a devenit o 
formă durabilă. Aceste cuvinte, aceste întorsături sunt 
vehicule ale unei gândiri. Fără îndoială, această gândire a 
fost schimbătoare, deşi în politică, în religie, chiar şi în 
drept ea a insistat asupra unor teme majore; dar nu 
aceasta este ceea ce a supravieţuit pretutindeni, la Boma 
şi în lume. Care este esenţialul? Din toată opera lui Cicero 
se desprinde această doctrină: cultura generală este 
temelia instruirii omului, iar calea de acces cea mai 
dreaptă este cea a retoricii, a „învăţământului-rege”, cum 
spune cu justeţe H.I. Marrou. O cultură generală, care 
putea atunci să se pretindă generală, pentru că domeniul 
cunoaşterii nu era atât de întins încât să nu poată fi 
cuprins de către o minte luminată, pentru că, din 
contopirea ştiinţelor de detaliu, învăţământul putea să facă 
totodată o educaţie, o podoabă şi un arsenal şi pentru că 
putea desprinde din ele mijloace de acţiune asupra 
oamenilor şi o regulă de viaţă pentru om. Niciodată 
expresia „puterea 

1 Sau, ar zice românul, între Miron Costin şi 
Eminescu (N.tr.). 

Cuvântului” nu a avut o astfel de pondere în aria 
păgânismului. Platon şi cultura sa prin filosofie, Isocrate şi 
cultura sa prin cuvânt, Aristotel şi cadrele sale s-au 
întrunit în Cicero. 

Această oficiere publică şi această cazuistică a 
elocvenţei, pe care le predaseră şcolile, nu tindeau decât 
spre o eficacitate cât mai mare a acţiunii asupra 
emotivităţii auditoriului; ele implicau o psihologie, o logică, 
o morală, o muzică şi recurgeau la farmece, figurile de stil 


care, în însăşi esenţa lor, nu sunt decât modelări ale 
expresiei, deci ale gândirii, în vederea unor seducţii 
dominatoare. Au existat şi excese: elocvenţa fiind o 
devenire, cum ar putea ea oare să li se sustragă? Şi cum să 
nu se fi ivit rivalități între şcoli, dat fiind că elocvenţa este 
un lucru omenesc şi deci nu poate vieţui în afara timpului 
şi a spaţiului. 

Latinii n-au găsit în cele din urmă, drept echivalent al 
grecescului paideia, decât cuvântul humanitas, care l-a 
acoperit pe cel de doctrină. Copilul n-a fost obligat la ciclul 
studiilor decât în vederea maturității sale. Omul grec este 
artistul care cultivă înţelepciunea şi filosoful care 
contemplă viaţa şi divinitatea; omul elenistic se încovoaie 
deja sub moştenirea elenică; el se închide în el însuşi 
pentru a cultiva rafinamentele sentimentului şi eleganţele 
artei: romanul, fără a repudia nimic, năzuieşte la acţiune, 
dar  isprăvind cu tehnicianul dezinteresat şi cu 
contemplatorul cerurilor goale. Şi aici, el este realist ca 
ţăranii, militant ca soldaţii legiunilor. Oratorul este cea de 
a treia forţă. În el zace o mentalitate totalitară: în slujba 
omului sau a Omului. Când creştinismul se va fi întins 
peste lume, oratorul va crede că îndatorirea sa supremă va 
fi cea de a sta în serviciul lui Dumnezeu; oratio va deveni 
rugăciune 1. 

Darul pe care Cicero l-a făcut lumii devenind; 
învățătorul şcolilor imperiale şi medievale est & 
inalienabil: el a întemeiat simţul ordinii potrivit 

1 IA. imaison (puvântul din originalul francez* N.tr.) r 
căreia trebuie să-ţi conduci cugetarea, să-ţi modelezi 
sentimentele, să-ţi echilibrezi frazele; el a impus forme 
raţionale şi logice, adecvate sentimentului şi ideii; el a 
inspirat grija pentru justeţe, pentru limită, pentru măsură; 
el a făcut din claritate manifestarea leală a gândirii. Se 
cuvine ca, la un moment dat, în împrejurări date, discursul 
să fie expresia totală a celui care vorbeşte. Astfel se 
desprinde din „mesajul” său, cum se spune, o filosofie a 
omului, limitată la omul singur în contingenţele şi 
implicaţiile sale omeneşti. Dumnezeu nu există în retorica 


ciceroniană, sau, cel puţin, Dumnezeul singurătăţilor şi al 
beatitudinilor pe care îl vor predica apostolii, Dumnezeu 
care îşi întinde braţele asupra omenirii şi domină civilizaţia 
ulterioară. Cicero n-a cunoscut strângerea de inimă a 
centurionului 1: el nu se adresează decât ecumenicităţii 
oamenilor. 

2. LATINII ŞI ŞTIINŢELE 

Latinii au arătat prea puţin interes pentru 
matematica pură, dar s-au dedicat studiului faptelor 
naturii; două direcţii, în care se regăsesc simţul lor pentru 
concret şi aversiunea faţă de speculație; dar le leagă o 
punte: simţul utilului. 

Etruscii îi orientaseră către finalităţile lumii fizice şi 
ale fiinţelor vii. Divinaţia care recunoaşte viitorul după 
semne era pentru ei o ştiinţă fundamentală. Între deus, 
diuinus şi fr. devin (ghicitor) legătura este directă. Libri 
Tagetici, Vegonici, Acherontici au transmis mesaje al căror 
izvor au fost măruntaiele, trăsnetele şi monștrii; ficaţi de 
bronz sau de ceramică permiteau o iniţiere care îngăduia 
observaţiile, interpretările,  ispăşirile şi coopera la 
întemeierea oraşelor, la consacrarea altarelor, a templelor, 
a zidurilor. 

1 Este vorba de centurionul care l-a păzit pe Iisus 
crucificat (N.tr.). 

a porților, la împărțirea în triburi, curii şi centurii, la 
alcătuirea armatelor, la încheierea tratatelor. Simțul 
sacrului a decis asupra simțului a ceea ce este omenesc; el 
a impus legi, canoane, reguli, pentru ca omul să folosească 
cel mai bine ceea ce dăruia divinitatea. De unde 
preeminenta preotului, care „ştie”, şi pregătirea deschisă 
de departe structurilor creştine, în care formele juridice 
ale societăţii vor fi în acord cu riturile. 

Cu Grecia au existat contacte, prietenii celebre, 
filiaţii personale; au fost aduse biblioteci: cea a regelui 
Macedoniei de către Paulus Aemilius după Pydna, cea a lui 
Apellicon din Teos de către Sulla, cele ale lui Mitridate şi 
Tigranes de către Lucullus. Varro, Cicero, Atticus 
adunaseră numeroase manuscrise. Studiul textelor, de la 


Livius Andronicus la epoca lui Augustus atestă, prin 
bogăţia izvoarelor, o documentaţie considerabilă. Dar era 
vorba, cum se pare, de colecţii enciclopedice, iar primele 
publicaţii ale latinilor sunt de resortul acestui gen de 
instruire. Aceste „enciclopedii” de orientare ştiinţifică au 
un scop practic şi tind să pună în ordine cunoştinţele, să 
indice relaţiile, să prezinte aplicaţiile utilitare. Aşa este cu 
tratatul lui Cato, care vorbeşte despre medicină, despre 
retorică, despre agricultură, poate despre arta militară şi 
despre drept; aşa este, mai târziu şi cu Libri IX 
disciplinarum ai lui Varro, cele nouă discipline, din care, în 
timpul lui Cassiodorus şi al lui Martianus Capella, se vor 
desprinde ultimele două, care vor constitui disciplinele 
formatoare ale inteligenţei medievale, Trivium logic 
(gramatică, dialectică, retorică) şi Quadrivium matematic 
(geometrie, aritmetică, astronomie, muzică). Or, aceste 
enciclopedii - aceste „repertorii de chestiuni” - par să fie 
contrare înaintării ştiinţelor şi să furnizeze mai curând 
rapoarte de constatare şi bilanţuri decât imbolduri. 
Această stagnare n-a putut să nu atragă atenţia: ea a fost 
explicată prin situaţia politică a romanilor, necontenit în 
război (dar, de ce să nu inventeze şi aici?), prin absenţa 
instrumentelor de precizie (dar această lipsă n-a 
împiedicat nimic în Grecia, în Orient şi în Egipt), prin 
imobilismul intelectual pe care îl provoca aderarea la 
sisteme filosofice de împrumut, care aduceau o doctrină 
statornicită şi un sistem de explicare canonic (dar care îi 
oprea oare pe adversari să-i facă o critică pertinentă?); 
imobilismul a fost explicat şi în domeniul tehnicilor prin 
faptul social al sclaviei care dispensa de căutarea unor 
ameliorări mecanice. În realitate, niciunul din aceste 
argumente nu este îndestulător în sine, iar stoicismul, care 
uneori este făcut răspunzător de această adormire, nu l-a 
oprit pe Posidonius să deosebească perioadele mareelor şi 
să lege fenomenul de noţiunea de simpatie universală, care 
vesteşte teoria modernă a atractiei. 

Mai grave, fără îndoială, au fost pentru ştiinţa 
romană influența  misticismului oriental şi  seducţia 


iraţionalului care se vădeşte în culegerile de Mirabilia 
[„Minunăţii ale lumii”] şi pătrunde în astronomie prin 
astrologie, în medicină prin magie, în ştiinţele de 
observaţie prin iluminismul transformist. 

Ar fi o greşeală să nu se ia notă că, în momentul în 
care gândirea speculativă şi ştiinţele experimentale tind să 
se dezvolte la Alexandria, ceea ce va fi mai târziu 
creştinismul exercită deja, prin profeţii săi, o influenţă 
decisivă. Deja în acel secol al şaselea - înainte de 
Alexandria şi Muzeul ei -, când în Orient Lao Tze 
întemeiază taoismul. Confucius confucianismul, Buddha 
budismul şi Mahăvira jainismul, trăiesc cei trei profeţi 
evrei: Ezechiel, Haggai şi Zaharia. Din aceste învățături 
vor lua naştere explicaţii cosmologice şi un sistem al lumii 
care va răsturna gândirea omenească. 

Hazardurile transmiterii textelor îngăduie să se ştie 
că în secolul al VI-lea, printre greci, înțeleptul Anacharsis 
ar fi inventat ancora de marină cu două gheare, foalele, 
roata olarului, Glaucos din Chios arta de a „suda” fierul, 

Cnossos şi fiul său  Metagenes tehnicile de 
transportare a coloanelor şi de anastylosis | Teodor din 
Samos nivela, strungul, cheia, lustruirea marmurei, 
tehnicile de aşezare a unei fundaţii de zidărie într-un teren 
mlăştinos. Eupalinos din Megara instalează uimitorul 
sistem hidraulic din Samos, Mandrocles face primul pod de 
vase peste Bosfor. În medicină, în momentul în care 
gândirea chineză şi cea iraniană disting speculativ 
dualismul care împarte lumea în două elemente contrare, 
Alcmeon din Crotona constată că şi corpul omenesc este 
afectat de rupturi de echilibru: sănătatea este o isonomia, 
o „repartiție echilibrată”, răul este o monarhia, adică o 
supremație unilaterală care distruge acest echilibru. El 
descoperă nervul optic, sistemul venos, rolul creierului, cel 
al traheei, în timp ce Democedes din Crotona devine 
medicul lui Darius şi al Atossei. 

Din epoca regală până în secolul al IV-lea 

Or, în acelaşi timp, la Roma nu ne este cunoscut 


niciun nume de tehnician sau de învăţat: singur, studiul 
dreptului pare să fi prezentat un interes vădit, cu Papirius, 
sub Tarquinius Superbus. Ceea ce a rămas din lucrările de 
construcţie este opera unor necunoscuţi. Dar, în domeniul 
filosofiei, pe când pe pământul elenic al Asiei sau al 
Europei înfloresc Tales, Anaximandru,  Cleostrat, 
Anaximene, Xenofan, în Grecia Mare murise de curând 
Pitagora din Samos, despre care se spune că a 
„descoperit” noţiunea de cantități incomensurabile, 
armonia sferelor, forma sferică a pământului, şi care, prin 
distingerea zilelor critice şi prin conceptul de criză 
deschide calea unor teorii medicale, de la care 
pitagoricienii se vor ridica la idei filosofice asupra 
purificării. De atunci datează pentru o întreagă parte a 
umanității antice credința mistică în valoarea 

227 1 Ridicare pe coloane (N.tr.). 

numerelor; de aici porneşte interesul arătat studiului 
cantitativ al naturii. 

Ceea ce va domina epoca următoare este medicina 
celor doi purtători ai numelui de Hipocrate, cel din Chios 
şi cel din Cos, matematica lui Oenopide, a lui Hippias, a lui 
Teodor din Cyrene, a lui Antifon şi a lui Bryson, fără a uita 
astronomia lui Filolaos, a lui Hicetas şi a lui Meton. Este 
secolul lui Socrate - şi al socraticilor. Or, acest secol al V- 
lea, nu aduce încă la cunoştinţa noastră numele nici unui 
roman: doar bărbați din Italia Meridională, în întregime 
elenică, au lăsat o. amintire: Parmenide şi Zenon, care sunt 
din Elea, şi Empedocle, care este din Agrigentum. Tot 
dreptul este cel care pare să trezească interesul la Roma: 
în timp ce în Creta sunt elaborate legile de la Gortyna, în 
urma celor ale lui Solon, romanii noştri le pregătesc pe 
cele care se vor chema Legile celor XII Table. 

Generația lui Platon îl vede născându-se la Tarent pe 
Archytas, un inițiator în mecanica teoretică şi care 
studiază aritmetica, geometria şi proporțiile armonice, din 
care face ştiinţe distincte. Ecfante din Siracuza susține că 
pământul, centru al lumii, se mişcă faţă de propriul său 
centru spre răsărit. Ştiinţa rămâne grecească: lucrurile 


stau la fel în epoca următoare, cea a lui Aristotel, a lui 
Pyrrhon, a lui Epicur, a lui Zenon din Kition; cel mai mare 
teoretician al muzicii, Aristoxene, este un grec din Tarent; 
şi el este orientat spre Grecia. 

lar la Roma? Acolo se află Appius Claudius Caecus, 
după care s-au numit Aqua Claudia şi Via Appia: nu se 
poate face din el niciun iniţiator revoluţionar, niciun 
inginer. 

Din secolul al III-lea până în vremea Imperiului 

Dar iată începuturile secolului al III-lea; le domină 
Euclid, precum şi Aristarh din Samos, care lansează prima 
ipoteză asupra heliocentrismului, şi Aratas din Sicyona, pe 
care îl va traduce Cicero. În timp ce Roma este ocupată cu 

războaiele, Megasthenes descrie India, Manethorl 
compune istoria Egiptului, Berossos pe cea a Babilonului, 
Timeu pe cea a lui Pyrrhus şi pe cea a Siciliei. Istoria lumii 
este redactată pe atunci de un sirian, de un egiptean, de 
un babilonian, de un sicilian, cărora macedoneanul 
Crateros le adaugă aportul său compilând decretele 
Atenei. 

Dar aceasta este, de asemenea, epoca în care că reii 
din Alexandria - cei şaptezeci - întreprind traducerea 
greacă a Scripturilor, iar aceste Scripturi vor domina 
gândirea Occidentului. 

În timp ce  Sostratos construieşte farul din 
Alexandria, iar Arhimede lucrează la Siracuza, răsare din 
umbră primul nume de medic stabilit la Roma: Archagatos, 
un peloponezian. Istoricii noştri „romani”, Q. Fabius Pictor 
şi L. Cincius Alimentus scriu încă în greacă: sunt aproape 
trei sute de ani de când Tarquinius Superbus a părăsit 
Oraşul! 

Atunci, în această Romă, în care elenismul pare să se 
fi instalat până într-atât încât domina, după toate 
aparențele, inteligenţa oamenilor de litere şi a oamenilor 
de gust, ba şi a unor bărbaţi politici, în care un Scipio 
primeşte în cercul său un raliat ca Polibiu, în care 
izvoarele de artă elenice şi elenistice fertilizează solul latin 


- în această Romă apare Cato, unul din adversarii noului 
elenism. Pentru prima dată, poate, în faţa acestui „cerc” al 
Scipionilor elenizaţi, se întâlneşte un efort latin de 
independenţă intelectuală - adică ştiinţifică. Fără îndoială, 
Elada îşi păstrează avansul, dar învățații sunt de o mai 
mică anvergură decât înainte: nu că matematicianul 
Ilypsicles, un alexandrin, şi discipolii sau continuatorii săi 
(Zenodoros, Perseus, Nicomedes, Diocles) ar fi lipsiţi de 
însemnătate, nici astronomul babilonian Seleucos, care a 
semnalat legătura dintre mareele Mării Roşii şi poziţia 
lunii în ciclul zodiacal şi care a susţinut teoriile 
heliocentrice ale lui Aristarchos, nici Ctesibios din 
Alexandria care a făcut să progreseze ştiinţa 229 
hidraulicii, nici Serapion din Alexandria, care este un 
medic. Dar în partea romană există o străduinţă către 
ştiinţa pământului, în sens mai strict către agronomie. 
Cato a dat despre agricultură o imagine care în vremea sa 
este o revoluţie. Nimeni nu pusese încă atâta preţ şi nu 
arătase atâta interes pentru glie, pentru legăturile dintre 
anotimpuri şi pământ, pentru folosirea tehnică a resurselor 
agrare. Departe de vastele teorii cosmologice, acest sabin 
vorbeşte din experienţă: De agricultura a sa este o 
adevărată Introducere în agricultura experimentală. Şi 
acest lucru este latin. 

Impulsul este dat. Roma a ieşit din încurcăturile ei 
italice şi punice. Totuşi, cercetarea ştiinţifică este încă 
alexandrină, cu Hipparh şi aplicaţiile sale ale epiciclurilor 
şi ale excentricelor la explicarea mişcării planetare, cu 
teoriile sale despre  precesiunea  echinocţiilor, cu 
deosebirea făcută între anul sideral şi anul tropical, cu 
lucrările sale asupra eclipselor, cu descoperirea unei stele 
în constelația Scorpionului, cu inventarea trigonometriei, 
ce-i aparţine. Cercetarea este bizantină cu Filon, 
pneumaticianul: ea este pergamenă prin cercetările de 
botanică ale lui Attalus al III-lea Filometor, care vor fi 
utilizate de către Varro, Columella şi Pliniu; ea este punică 
prin Magon, ale cărui lucrări senatul roman pune să se 
traducă şi care va inspira agronomia latină. Ea este atică 


prin Athenaios, al cărui tratat despre maşini îl ajută pe 
Vitruviu, sau cu Hermodoros din Salamina, care vine să 
edifice clădiri şi docuri pe malurile Tibrului. 

Această deschidere spre ştiinţă a început deci cu 
tehnicile. Ea va beneficia, în secolul I înainte de era 
noastră, de delimitarea dintre Roma, Grecia şi Orient, ce a 
urmat victoriei armelor. Nu mai este vorba de a respinge 
influenţa grecească în afara hotarelor latine, ci de a o 
asimila, de a o regândi sau chiar de a exporta în Grecia 
anumite cuceriri ale Romei, dat fiind că-l vedem pe Cassius 
Dionysius, un om din Utica, traducând în greacă tratatul 
lui Magon pe care îl luaseră în stăpânire romanii. Lumea 
mediteraneană a devenit romană; oamenii mari ai vremii 
sunt Cicero şi Cezar, dar şi Lucrețiu. lar Lucrețiu 
reprezintă atomismul occidental timp de mai multe secole 
şi tot ceea ce decurge din această atitudine de spirit faţă 
de problema lui Dumnezeu. Posidonius este din Apamea, 
dar moare la Roma: el nu numai că a răspândit un stoicism 
potolit, ci a propus noi măsuri ale pământului, ale 
diametrului soarelui şi ale distanţei până la el; observă 
seismele şi vulcanii; explică fluxul şi refluxul prin acţiunea 
îmbinată a soarelui şi a lunii; face prima relatare asupra 
apariţiei unei insule vulcanice în arhipelagul Lipari. Dacă 
Nigidius Figulus are o pasiune pentru astrologie, el 
studiază şi sferele, regimul vânturilor, structura 
vieţuitoarelor. Când Heron din Alexandria - care a inventat 
sifonul, eolipilul orga hidraulică, termoscopul, fânt. Îna 
care îi poartă numele - vrea să îmbunătăţească măsura 
pământului, el nu-şi stabileşte calculele ca Eratosthene 
(harta 10) între Syene şi Alexandria, sau între Alexandria 
şi Rodos ca Posidonius, ci între Roma şi Alexandria, 
folosindu-se de observaţiile aceleiaşi eclipse de lună făcute 
de alţii în cele două oraşe. Formula sa de calcul al ariei 
triunghiulare în funcţie de laturi va fi folosită de către 
agrimensores 2, latini, la fel cum metodele sale de 
măsurare a volumelor le vor servi arhitecţilor Romei în 
stereometrie. În medicină, Asclepiades este din Bitinia, dar 
lucrează la Roma; el introduce atomismul în explicarea 


bolilor, pe urmele unui anume Aegimios din Elis şi ale lui 
Erasistrates, primul specialist al circulaţiei; în chirurgie, el 
este inventatorul traheotomiei. Alături de el, un tarentin, 
Heraclides, compune primul tratat de medicină veterinară 
şi experimentează, pe lângă piper şi scorţişoară, 
terapeutica prin opiacee; 

1 Eolipilul = o sferă de metal goală, umplută cu apă, 
având două deschideri prin tuburi diametral opuse şi 
curbate în sens contrar. La înfierbântarea apei, vaporii 
emişi provocau rotația sferei (N.tr.). 

231 2 „Măsurătorii terenurilor” (în latină în text) 
(N.tr.). 

un alt tarentin (P), Glaucias, tratează erizipelul, 
inventează bandajul care îi poartă numele şi introduce 
scaietele în farmacopee. 

Cezar, militar care cunoaşte importanţa în războaie a 
serviciului sanitar, îndeosebi în chirurgia oaselor, acordă în 
46 dreptul de cetăţenie tuturor medicilor străini care 
profesează la Roma. La Carnuntum (în Panonia) şi la 
Novaesium (pe malurile Rinului), resturi de construcţii par 
să poată fi interpretate ca fiind spitale din secolul I. 

Dar adevărul final va fi spus de Cicero, vorbind 
despre matematici: „Noi am limitat matematicile la arta 
măsurărilor practice”. Într-adevăr, romanii şi-au îndreptat 
străduinţele de perfecţionare către abace, dioptre 1, 
hodometre?2 şi gnomoane3, toate instrumente de origine 
grecească, precum şi spre instalarea generalizată de 
cadrane solare, cunoscute încă din secolul al III-lea şi din 
care le putem lua drept exemple pe cel din 164 înaintea 
erei noastre şi pe cel de la Aquileia, care datează din 
vremea Imperiului. 

Este oare necesar să amintim, mărginindu-ne la 
epoca republicană, lucrarea ordonată de Cezar privind 
calcularea timpului, care a dus, cu ajutorul lui Sosigenes, 
la reforma calendarului, o reformă care avea să fie 
respectată în Occident până în secolul al XVI-lea, iar în 
Rusia până la o dată şi mai recentă? Este un calendar care 
a statornicit timp de secole activitatea oamenilor, până ce 


ritmul zilelor şi al nopţilor va fi ordonat la rândul său de 
clopotul mănăstirilor, iar săptămâna va primi de la Roma şi 
de la creştinism numele păgân al zilelor sale lucrătoare şi 
numele creştin al zilei ei de odihnă! 

1 dioptră: instrument de măsurat înălţimea sau 
distanţa prin măsurarea unghiurilor (N.tr.). 

2  hodometru: instrument de măsurat distanţa 
parcursă pe jos sau cu un vehicul (N.tr.). 

3 gnomon: instrument de astronomie şi topografie; 
cadran solar (N.tr.). 

Explorarea lumii 

Mai există şi o altă ştiinţă: cea a pământului şi a 
lumii. 

Un popor, care, doar în perioada republicană, în care 
îşi construieşte cu greu temeliile destinului său, a cucerit 
nu numai Italia, ci şi Galia, Spania, marginile africane, 
țărmurile Egiptului, Grecia Continentală şi peninsula ei, 
care şi-a împins armatele spre Britania şi Germania, spre 
Balcani şi Asia Anterioară, a adus acasă din aceste 
încercări o adevărată recoltă de cunoştinţe etnografice şi 
geografice. 

Roma a practicat foarte târziu navigația. Faţă de ea 
Cartagina, desigur încă din secolul al V-lea, îl lansase deja 
pe Hannon cu cele 60 de corăbii ale sale dincolo de 
Coloanele lui Hercule, spre coasta occidentală a Africii, 
până la 29° latitudine şi la 2 600 de mile de Gibraltar, în 
dreptul Sierrei Leone. Către aceeaşi epocă, un alt 
cartaginez, Himilco, ar fi atins Insulele Cositorului, 
Cassiteridele. În secolul al IV-lea, un grec, Scylax din 
Caryanda, ar fi făcut înconjurul Mediteranei şi şi-ar fi 
împins carenele până în nordul Pontului 

10. Harta lui pre pene (sec. TI |. era noastră) 

Euxin. Dar încă de multă vreme, călătorii ca ale lui 
Ulise cutreieraseră bazinele mediteraneene... 

Un grec din Occident, Pytheas, preia ştafeta în 
secolul al IV-lea şi pluteşte spre nordul Britaniei, poate 
până în preajma cercului polar; el a măsurat influenţa lunii 
asupra mării şi a notat înălţimea maximă a soarelui la 
Marsilia la solstițiul de vară. În timp ce Nearchos, amiralul 
lui Alexandru, coboară Indusul şi pătrunde în Golful Persic, 
sicilianul Dikaiarchos se apucă să calculeze lungimea 
circumferinței pământului pe care o evaluează a fi de 
300.000 de stadii. In secolul al II-lea, Agatharchides din 
Cnidos se îndreaptă spre Etiopia şi Arabia, scrie o 
Geografie a Asiei în 10 cărţi şi o Geografie a Europei în 40 
de cărţi; în sfârşit Polemon se instituie călăuza călătorilor 
străini care vizitează Grecia. 

lar la Roma? Aluzii, ici sau colo, privind expediţii 
militare, arată că soldaţii fuseseră precedaţi de negustori 
în Galia, în Spania, în Germania, în Africa, în Asia 
Anterioară; Sertorius a ştiut despre existenţa unor insule 
oceanice (Madeira?) prin marinari din Spania; Sallustius şi 
Cezar au făcut digresiuni asupra pământurilor pe care le- 
au cutreierat. Crates din Mallos - cu educaţia ştiinţifică de 
la Pergam, adept al teoriei pitagoreice, potrivit căreia 
oikumene nu reprezintă decât un sfert din lumea terestră, 


ale cărei părţi sunt despărțite unele de altele de două 
oceane şi opuse două câte două după un sistem diametral 
sau „antipodic”-probabil că a avut prilejul să expună 
auditorilor săi romani tezele sale îndrăzneţe. Artemidoros 
din Efes, care a fost şi ambasador al oraşului său natal la 
Roma, pasionat de geografia fizică, interesat de evaluarea 
distanțelor terestre, nu pare să fi fost un informator mai 
puţin însemnat, deoarece Strabon recurge la el în multe 
ocazii. Le-a lipsit, fără îndoială, simţul critic; Pliniu cel 
Bătrân îl ia în zeflemea pe Cornelius Nepos pentru că a 
colecţionat - într-o lucrare pierdută - „minciunile” Greciei; 
Cicero adună nişte Admirânda 1 

1 „Minunăţii ale lumii” (în latină în text) (Nf.tr.). 

şi compune o Chorographia; Varro redactează note 
despre țărmurile maritime şi estuare, despre praguri sub 
apă şi curenţi; omonimul său Yarro Atacinus scrie o 
Chorographia, clin care nu ne rămâne decât o aluzie târzie 
a lui Cliarisius. 

lar Roma însăşi nu apare pentru prima dată într-un 
text grec decât la mijlocul secolului al IV-lea, în Periplul lui 
Scylax cel Tânăr! Astfel stau lucrurile cu toate cele ce se 
ştiu din texte, din fragmente de texte şi din aluzii. Această 
fărâmiţare recomandă prudenţa. Mai sunt însă şi atâtea pe 
care nu le ştim: acea mulţime de observaţii care nu au fost 
consemnate, care au călăuzit activitatea oamenilor şi al 
căror număr, a căror amploare, al căror interes sunt totuşi 
sesizate printre aserţiunile unui Cato, ale unui Varro, mai 
târziu ale unui Seneca şi ale unui Pliniu. Este vorba de 
activităţile de toate zilele, îmbunătăţite prin ingeniozitatea 
unui cercetător sau a unui utilizator; de activităţile mai 
rare ale marilor tehnici, ale meşteşugurilor; de folosirea 
mineralelor şi a corpurilor organice; de activităţile relative 
la fiinţele vii, de la naştere şi până la moarte, (activităţile 
magice, obstetrice, medicale, chirurgicale, terapeutice) şi 
de toate cele care se mai concentrează în jurul templelor 
sub patronajul lui Apolo, al Lucinei sau al lui Esculap! 

Este un destin al gândirii şi totodată un destin al 


acţiunii, o căutare pentru a şti, o căutare pentru a trăi mai 
bine - şi pentru a muri mai bine. Uneori cam cu 
dogmatism; adesea cu empirism, cu rătăciri, dar cu bună 
credinţă - şi mai ales nu fără credinţă. 

3. MIŞCAREA ARTISTICĂ 

Individualismul, a cărui creştere o întrevedem în 
aspiraţiile ţărăneşti şi a cărui înflorire transpare în 
anumite forme literare, se manifestă şi în arte. 

Să nu ne mai întoarcem aici nici la preistorie nici la 
protoistorie, nici la arheologia veneţilor, a picenienilor sau 
a enigmaticilor iapigi, nici chiar la colecţiile din Malta sau 
din Sardinia nuraghilor oricare ar fi înrudirea sau influenţa 
orientală care s-ar distinge în ele. Ceea ce, referitor la 
Roma, nu pare a putea fi pus la îndoială este, pe deo 
parte, domeniul etrusc, pe de alta, domeniul „grec” din 
Italia Meridională şi contactul lor cu o artă băştinaşă. 
Totuşi, vedem Lupoaica de pe Capitoliu sau Efebul Sciarra 
de pe lanicul legaţi de savanții noştri, una de Grecia sau de 
Etruria, celălalt de grupul etrusc sau de arta italiotă, în 
timp ce se discută despre data Arringatore-lm 2 florentin 
sau despre Himera din Arezzo, iar săpăturile din Lemnos 
vin să complice, prin datele lor egeene, corelaţiile etrusce. 
Probleme ale tumulilor, sisteme de construcţie circulare 
sau în patrulater, arhitectura bolţii, folosirea bolţarului, 
amenajări şi mobiliere funerare, religioase şi civile, fără a 
mai vorbi de sculptură, de arta cizelării, de pictură, au dus 
la deosebirea zonelor septentrională, mijlocie şi 
meridională, în care Roma ar fi servit drept catalizator 
între Chiusi, Perugia, Fiesole, Yolterra, Populonia, 
Vetulonia, pe de o parte, şi care, Veii (unde unora li s-a 
părut că regăsesc tipuri anatoliene), pe de altă parte. 
Tarquinia, Volsinii, Yulci, în sfârşit Marsiliana nu ar fi 
ignorat influența Greciei Mari sau a Corintului. 

Nu poţi însă lămuri demersurile artei limitându-te la 
comparații tipologice extratemporale; întemeiera Corsicei 
de către faceenii din Massilia, expulzarea Tarquinilor în 
509, atacul perşilor asupra Asiei Mici şi a insulelor egeene, 
eşecul perşilor la Salamina, cel al punilor la Himera - în 


aceeaşi zi, după Herodot -, cel al etruscilor la Cumae în 
474, invazia galilor din 387/386, cucerirea ulterioară a 
oraşului Volsinii (265) şi a localităţii Civită Castellana 
(221), întregind pe cea a cetăţii Yeii (392), toate acestea au 
provocat fie exoduri de artişti şi migrații de „teme“, fie, 
dimpotrivă. 

1 Donjoane tronconice din blocuri de piatră, specific 
sarde, aparţinând epocii bronzului (N.tr.). 

2 „Oratorului” (în latină în text) (N.tr.). 236 

Intârzieri şi baterea pasului pe loc. Astfel pot fi 
înţelese diferitele faze ale artei etrusce, ce merg de la 
tehnicile şi de la tipurile aflate în legătură cu arta greacă, 
ba şi cu cea cretană, la grupul din secolul al V-lea, în care 
se pot recunoaşte legăturile atice, şi la grupul din secolul 
al IV-lea, în care influenţa elenistică este vădită; astfel se 
pot explica şi anumite înrâuriri de tip „celtic” în decoratie. 

Vin apoi căderea Tarentului în 272, cea a Siracuzei în 
212, cea a Cartaginei în secolul al II-lea, urmate de 
expansiunea romană în bazinul Mediteranei şi atunci se 
dezvoltă un fel de internaţionalism artistic în care, în 
pofida variantelor „provinciale”, domină la Roma un 
realism expresiv. 

Realismul 

Acest simţ al realului se îmbină cu aspiraţiile 
autohtone. Se păstrează scenele legendare greceşti în 
grupurile de teracotă, în decorarea vaselor de lut, pe urne 
şi sarcofage dar, cum a spus Beazley, este vorba mai puţin 
de o imitație mecanică, decât de o alegere intenţionată, şi 
mai puţin de un ornament cultural, decât de o evocare 
deliberată a eroilor şi a eroismului. Ceea ce mă izbeşte la 
aceste urne şi la aceste sarcofage este mai puţin demonul 
etrusc care vine să se amestece uneori printre eroi, cât 
bustul şi mai cu seamă capul decedatului care, în realismul 
său, continuă canoanele elenistice, dar îl autentifică, 
îndeosebi, pe individul reprezentat şi îi dă înfăţişarea 
proprie, care nu este „greacă”. 

Fără îndoială, realism. Savanţii moderni discută spre 
a stabili dacă el este indigen sau împrumutat: 


„romanolatria” se opune elenolatriei. Nu se poate tăgădui 
că portretul realist nu este monopolul romanilor şi că i se 
găsesc exemple sub toate cerurile. În secolul al V-lea 
grecesc ne stau mărturie Temistocle din Ostia, al cărui 
original ar data din 470, Anacreon de pe Acropole din 440, 
237 capul de bronz de la Cyrene, Pericles al lui Cresilas şi 
multe altele. Este îngăduit să se evoce şi statuileportrete 
ale seleucizilor şi ale lagizilor şi numeroasele mărturii 
numismatice din epoca elenistică. Aceleaşi observaţii în 
privinţa teracotelor de la mijlocul secolului al VI-lea care 
decorau sarcofage (Muzeul Gregorian din Vatican) sau 
privitor la urnele canopice de la CMusi, care prevestesc 
indirect busturile-portrete romane. Urna de la Arezzo 
(Museo Civico), cu un cap având faţa ovală, gura bine 
desenată, ochii cu privirea dusă departe, este un exemplu 
grăitor: această artă, legată de ideile religioase asupra 
lumii de dincolo de mormânt, tinde să facă să retrăiască în 
ochii celor vii trăsăturile defunctului. Spre sfârşitul 
secolului al IV-lea, alte figuri ca cele care împodobesc urne 
şi  sarcofage dau mărturie despre permanenţa şi 
dezvoltarea acestei arte expresive şi pitoreşti, despre acest 
realism, în care corpul obezului (Muzeul arheologic de la 
Florenţa) sau acea Lartha Seianti de la care (British 
Museum), datată în jurul anului 150, marchează o opoziţie 
între două tehnici: prima, a cărei execuţie este grosolană, 
este de un realism caricatural, cea de a doua are graţie, o 
graţie naturală, evocând o „persoană”. Lada de cenuşă 
funerară de la Volterra, cu cele două personaje culcate, 
soţul cu aer mirat, soţia cu atitudine dojenitoare, este o 
adevărată scenă de căsnicie, în care dominaţia soţiei pare 
să le prefigureze pe doamnele autoritare, amestecate în 
politică, din epoca ciceroniană. Este o trecere de la 
naturalism la verism, din care nu lipseşte spiritul caustic 
Italum acetum. 

Aceste modele găseau pe solul italic un mediu cu atât 
mai prielnic, cu cât cultul strămoşilor se manifesta acolo 
prin imagines, poate ca o supraviețuire evoluată a 
superstiției faţă de craniul decedaţilor. Nu că ar trebui să 


derivăm de aici în întregime arta portretului, dar imaginile 
strămoşilor, păstrate cu pietate acasă, nu atestă numai un 
cult al amintirii şi respectul faţă de o memorie; ele tind să 
reproducă trăsăturile celor dispăruţi şi cei care le poartă la 
ceremoniile funebre pe propria lor faţă mimează umbletul 
strămoşului; 233 

contrar Egiptului, care aşază portretul în mormânt, 
sau Etruriei, care îl fixează de monumentul funerar, la 
Roma portretul rămâne în casă. Când progresele artei 
permit să se ajungă la o reprezentare cât se poate de 
expresivă, artiştii tind către această exactitate, către 
această „readucere la viaţă”. 

Există şi teracote romane, în care expresia are o 
prospeţime ce pare să redea copia unei fiinţe vii cu faţa 
schimbătoare: minunatul cap de bărbat de la Muzeul din 
New York, cutare adolescent zâmbitor, cutare bust de 
femeie, cutare barbar de la Vatican au un adevăr concret şi 
unii savanţi au găsit în ele o reflectare a artei campaniene, 
care împărtăşeşte aceeaşi grijă pentru verism şi pentru 
realism. 

Cele mai tipice-şi cele mai revelatoare pentru 
discuţia noastră - sunt acele busturi votive din teracotă ce 
sunt datate între secolul al III-lea şi epoca lui Augustus şi 
care au fost găsite la Cerveteri şi la Tibur, ca şi la Capua: 
ele vădesc urmele tiparului care le-a format, dar sunt 
înzestrate cu semne particulare, barbă, sprâncene, păr, 
riduri, adăugate sau modelate ulterior, pentru a desena 
într-un chip mai exact trăsăturile unui personaj cunoscut. 
Exemple surprinzătoare, în care se îmbină un fel de 
industrie de atelier cu un simţ de adaptare la destinatarul 
izolat, în care arta copierii se mecanizează, dar în care se 
exprimă personalităţile, cea a modelului şi cea a artistului. 

Astfel se explică numeroasele copii de statui de 
divinităţi cu poze tradiţionale sau de bărbaţi, de femei, de 
tineri, comparabile între ele - din marmură şi din bronz, de 
mărime identică sau de formă redusă -, care îşi au 
modelele sau replicile pe vase sau pe geme şi care, printr- 
un detaliu al draperiei sau al gestului, primesc un accent 


personal, dat, fără îndoială, de către un artist la cererea 
cumpărătorului sau a amatorului. Aceste copii sunt şi mai 
numeroase la obiectele din argint, fabricate de artişti ale 
căror nume le-a păstrat Pliniu: Pasiteles. 

Posidoniuă din  Efea,  Hedystrachides, Pytheas, 
Teucer, Zopyros. Mai multe cupe şi oglinzi dezvăluie, de 
asemenea, numele lui M. Domitius Polygn [ot] os, al lui 
Sabeinos, al lui Cheirisophos, la i el cum inscripţiile îi 
reamintesc pe G. Cornelius Philonicus, pe Claudius 
Hymenaeus, pe M. Canuleius Zosimus şi pe C. Fulvius 
Phobus. Metoda s-a extins la obiecte ceramice, la plăcile 
decorative din teracotă, la stucurile de perete, la monede. 

Dacă suntem destul de bine informaţi despre pictura 
etruscă, cunoaştem puţine lucruri, şi pe acestea datorită 
scriitorilor, despre pictura „romană” primitivă: un Fabius 
ar fi decorat templul lui Salus în 302, „un roman” scuturile 
depuse de Appius Claudius în templul Bellonei; un altul ar 
fi împodobit templul lui Esculap, şi iarăşi altul pe cel al lui 
Consus. 

Simţul duratei în domeniul sub ectelor istorice, 
romanii noştri au fost induşi să trateze teme în legătură cu 
istoria naţională: portrete de şefi militari, scene de luptă, 
evocarea provinciilor supuse. O cunoaştem pe cea de pe 
Esquilin (sfârşitul secolului al II-lea înaintea erei noastre) 
unde apare o scenă de război ce pare să-i arate încăieraţi, 
potrivit inscripţiilor, pe Q. Fabius Maximus Rullianus, 
generalul celui de al doilea război samnit, şi pe adversarul 
său Fannius: detaşându-se pe un fond deschis, conturate 
cu linii precise în faţa unui zid de oraş, unde se distinge 
deja simţul pentru adâncime, aceste figuri tind să exprime 
şi ele, în simplitatea lor, mai curând fizionomii de indivizi, 
decât tipuri abstracte. Pliniu cel Bătrân notează că Paulus 
Aemilius l-a îndemnat pe atenianul Metrodoros să picteze 
triumful său macedonean şi ne-au rămas câteva scene de 
luptă în amfiteatre, figuri legendare ca Romulus şi Eneas, 
scene mitice în legătură cu întemeierea Laviniumului, a 
Albei şi a Bornei. Cine le sunt autorii? Se ştie doar că 
Pacuvius a decorat templul lui Hercule de la Forum 


Boariwn în prima jumătate a secolului al II-lea, că la 
aceeaşi epocă nişte greci angajaţi la Roma, M. Plautius 
Lykon,  Metrodoros cel deja amintit, Demetrios din 
Alexandria, Theodotos au executat acolo diverse lucrări. 
Se citează chiar şi o femeie, Iaia din Kyzikos, dar, pe cât se 
poate judeca, aceşti greci romanizați lucrau după „tipare” 
elenice. Totuşi, respectarea acestor „tipare” nu pare să fi 
fost servilă şi să fi stins orice urmă de independenţă. La 
Ruvo, la Paestum, la Capua Vetere, la Nota, la Cumae se 
păstrează picturi databile din secolul al V-lea până în al III- 
lea: prima serie reprezintă 36 de personaje (femei, efebi şi 
cithared); a doua, consacrată unui războinic, evocă jocuri 
funebre şi atrage atenţia prin precizia dramatică a 
detaliilor şi prin realismul rănilor sângerânde; a treia, cea 
de la Cumae, de o factură mai simplă, înfăţişează un tip de 
femeie samnită cu forme greoaie şi de un lux ţipător; 
contrastul în care se află >cu fata zveltă care stă lângă ea 
nu este cu siguranţă o pură invenţie. 

În secolele al III-lea şi al II-lea, romanilor le-au plăcut 
şi peisajele naturale, porturile, țărmurile, râurile, 
izvoarele, păduricile, turmele, păstorii, colinele şi templele. 
Abia la sfârşitul Republicii, în vremea lui Vitruviu, se vor 
vedea apărând subiecte monstruoase sau fantastice, 
revenirea la realia nefăcându-se decât în epoca lui 
Augustus. 

Nu putem uita nici coincidenţele alexandrine şi latine 
din decoraţiile deliene sau din cele de la Casa dei Grifi, din 
casele de la Pompei sau, mai târziu, lucrările lui Fabullus 
la Domus Aurea 1, cunoscute prin amintiri literare. 

Decorația de teracotă tinde să se restrângă în secolul 
al II-lea, deoarece M. Cato, protestând contra luxului în 
195, regreta dispariţia ei. Într-adevăr, marmura triumfă: ea 
este durabilă; ea răspunde nevoii de eternitate. 

1 Marele palat imperial ridicat de Nero (N.tr.). 

În 146, templele construite pe (-impui lui Marte 
pentru Caecilius Metellus de către Hermodoros din 
Salamina sunt de marmură; răspândirea statuilor era atât 
de mare, încât a trebuit să se ridice din for, zece ani mai 


târziu, statuile care se îngrămădiseră în el. 

Capul din peperino încoronat cu lauri (Mormântul 
Scipionilor, Vatican), cel al unui roman din vremea 
Republicii, găsit la Praeneşte (Muzeul din Berlin), cel al lui 
Sulla (?) de la Gliptoteca din Munchen, cele ale bătrânilor 
din Muzeul Torlonia, din Muzeul de Istoria Artelor de la 
Viena, din Muzeul d'Este şi de la Muzeul din Torino 
concordă cu frumoasa figură din Albertinum de la Dresda, 
care pare o copie de mască mortuară, pe atât de 
bolnăvicioasă îi este slăbiciunea, cu ochiul stâng deviat, 
obrajii scobiţi, nasul surpat. 

Mai elaborate, marmurele ale căror da ce se înşiruie 
de la sfârşitul secolului al II-lea până în prima jumătate a 
secolului I ar putea să lase să se creadă că sunt opere mai 
târzii - cum s-a şi întâmplat; la fel pentru bronzuri: dar 
reprezentările lui Sulla, ale lui Pompei, Cicero, Lepidus, 
Cezar sunt supuse unor statornice dispute. S-a crezut 
totuşi că se poate recunoaşte şi aici unirea artei elenice cu 
un spirit roman adaptator. 

Nu avem decât să comparăm capul de general găsit 
la Tibur (Muzeul Termelor) cu capul lui Pompei de la 
Copenhaga şi cu cel din Muzeul de la Munchen sau cu 
Mitridate Eupator din Muzeul Luvru, pentru a vedea cum 
se îmbină în capul de la Tibur elemente idealizante 
greceşti cu elemente romane de portretizare, în care 
profilul este neglijat; în capul lui Pompei tehnica elenistică 
a modelajului feţei cu tehnica romană a vederii frontale şi 
a detaliului realist al ochilor cu privirea neliniştită, al 
părului neîngrijit, al nasului cârn, dezvăluind îndărătnicia 
vanitoasă şi întrucâtva obtuză a personajului, în timp ce 
capul de la Munchen sau cel de la Luvru, în care Mitridate 
are pe creştet pielea sa favorită de leu, exprimă patosul 
artei elenistice şi fac să reiasă, îndeosebi la cel de al 
doilea, Vigoarea frunţii şi puterea privirii într-o expresie 
poruncitoare. 

Studiul monedelor nu ar aduce mai puţine 
documente - şi argumente! - în favoarea acestei intensităţi 
realiste a artei romane. 


După ce, vreme îndelungată, monedele nu poartă 
decât figuri divine sau simbolului, iată că în secolul I se bat 
pe ele capete-portrete. 

Monedele ce poartă capul lui C. Caelius Caldus în 62 
şi al lui Antius Restio, tribunul din 46, sunt printre cele 
mai expresive şi sunt adevărate medalii; dar mai sunt şi 
cele ale lui L. lunius Brutus în 60 şi ale lui C. Servilius 
Ahala, cele ale consulului Q. Pompeius Rufus în 59, ale 
consulului A. Postumius Albinus în 49/48. Avem, în sfârşit, 
pe lângă cele ale lui Cezar, monedele purtând capul lui 
Pompei cel Mare, în profil, cu părul răvăşit, cu muşchii 
gâtului şi ai feţei reliefaţi, cu creţuri adânci pe frunte, cu 
nasul turtit. 

Sunt, în sfârşit, în afară de busturi şi de monede, 
statui de bărbaţi celebri, Camillus, Q. Fabius Maximus, 
Horatius Cocles, L. Iunius Brutus, Q. Marcius Tremulus, 
Porsenna, Sulla, Pompei, sau de străini ca Ilermodoros, 
Pitagora, Alcibiade, care sunt aşezate în comiţi um în 
cursul războiului samnit; apoi portrete de şefi militari, de 
magistrați, de scriitori sau de femei celebre ca Lucreția, 
Clelia şi Cornelia. 

Romanii nu se mărginesc să sugereze unor artişti 
greci, sau unor italioţi care-i imită, să împodobească 
locurile publice şi particulare şi să le evoce chipul în 
operele pe care li le comandă. Ei fac adevărate razii după 
obiecte de artă: la acest popor utilitarist se naşte simțul 
inutilului şi al superfluului estetic. Pe lângă transferul 
celor două mii de statui de la Volsinii în 264 - etruscizare 
masivă -, îi vedem în 212 pe 

Mareellus la Siracuza, în 209 pe Fabius Maximus la 
Tarent, în 197 pe T. Quinctius Flamimius în Macedonia, în 
187 pe Fulvius Nobilior la Ambracia, în 185 pe L.. Scipio în 
Asia, în 167 şi în 146 pe Paulus Aemilius şi pe Metellus din 
nou în Macedonia, în 148 pe Mummius la Corint - 
confiscând opere şi obiecte de artă, iar pe acesta din urmă 
împodobind cu ele Roma, municipiile, ba chiar şi Italica din 
Spania. O dată, alaiurile care le prezintă la Roma durează 
trei zile; lui Paulus Aemilius îi trebuie 250 de căruţe; 


Yerres, pretorul Siciliei, îi jefuieşte chiar şi pe particulari. 
Craterele 1 şi candelabrele pescuite din mare lângă 
Madhia atestă transporturi masive - cele ale unui Sulla sau 
ale unui anticar; către 50 înaintea erei noastre, o altă 
corabie, cu o încărcătură asemănătoare, se scufundă lângă 
Anticythera. Frumuseţea greacă străluceşte în ochii 
romanilor - ca şi cea a Asiei, în aşteptarea celei a 
Egiptului, care atunci era puţin cunoscută. 

Import de opere de artă; de asemenea, primire de 
artişti. Iar aceştia formează elevi care se expatriază: un 
Cossutius este chemat de Antiochus pentru a restaura, 
către 174, Olympieionul de la Atena, iar C. şi M. Stallius 
sunt invitaţi de Ariobarzanes să repare Odeonul după 
devastarea de către Sulla. 

Progresele ştiinţei arhitecturale au îmbunătăţit 
construcţiile: pentru a relua terminologia lui Vitruviu, s-a 
mers de la utilitas 2 către firmitasă şi uenustas4. Influenţa 
etruscă este înlocuită de cea elenistică. Planul clădirilor, 
materialele,  paramentele, ornamentele au sporit 
rezistența, iar frumusețea a trecut de la tuf la peperino, la 
travertin, la cărămidă şi la marmură, de la opus quadratum 
la opus reticulatum, la opus latericium 

1 Vezi Glosarul. 

2 „Folos” (în latină în text) (N.tr.). 

3 „Soliditate” (în latină în text) (N.tr.). 

«,„ Graţie” (în latină în text) (N.tr.). 244 

şi la opus signinum 1. Dacă romanii bogaţi pun săli 
se construiască locuinţe somptuoase, o fac pentru a lăsa 
descendenților lor un adăpost şi o moştenire durabile; 
dacă înalţă divinităţilor temple, o fac pentru a le da un 
lăcaş demn de maiestatea lor. Dar coloanele comemorative 
- cea a lui Maenius şi cea a lui Duilius -, arcurile triumfale 
(cel al lui Stertinius, cele ale Fabiilor, ale Scipionilor, al lui 
C. Fabius Allobrogicus), porticele - al lui Mareellus, al lui 
Scipio Nasica, al lui Pompei, al Octaviei, al lui L. Marcius 
Philippus -, bazilicile Porcia, Aemilia, Sempronia, Opinia, 
Iulia, - teatrele, al lui Balbus şi al lui Pompei? Acestea 
toate urmăresc țeluri mai înalte, mai ample. Există un pod 


Fabricius, un pod Aemilius, un pod Milvius, o Aqua Appia, 
o Aqua Marcia, o Aqua Tepula, iar drumurile se numesc 
Appia, Aemilia, Flaminia, Postumia, Caecilia, Domitia, 
Egnatia, Popillia... 

Fără îndoială, numele vin uneori de la numele însuşi 
al cenzorului, al celui care le-a fost „constructorul”, dar 
faptul că s-a dat numele lor acestor lucrări este el însuşi 
semnificativ, dacă îl comparăm cu uzanţa actuală, care 
trece sub tăcere numele arhitecţilor, ale constructorilor şi 
ale lucrătorilor. 

O altă serie de opere, bazele sculptate, panourile, 
frizele, laturile  sarcofagelor care înfăţişează scene 
religioase oficiale, acţiuni instituţionale, scene de lupte 
istorice, cum sunt resturile bazei circulare de la Villa 
Borghese, cele ale bazei altarului din biserica de la Civită 
Castellana, cele ale aşa-zisului altar al lui Domitius 
Ahenobarbus, cele ale frizei bazilicei Aemilia şi încă altele. 
Toate povestesc istoria Romei, a oamenilor izolaţi, a 
grupurilor, şi redau în felul lor, cu grija lor pentru adevăr şi 
cu realismul lor, aspiraţia romană spre eternitate. 

Dacă părăsim Roma mergând în provincii, atunci 
vedem că Roma îşi vădeşte acolo stă 

245 1 Vezi Glosar. 

pânirea prin ridicarea de monumente comemorative, 
arcuri de triumf, porţi, poduri, al căror simbolism este 
limpede. La Roma este prezentă persoana unui bărbat, în 
provincii „persoana” Romei; pretutindeni o prezenţă. 

În această supravieţuire dată figurii sau amintirii 
unui individ este, fără îndoială, o vanitate de familie, de 
clasă, de castă. Această grijă o au mai degrabă nobiles, 
decât „oamenii noi”; dar „oameni noi” ca Cicero nu scapă 
de această sete de glorie. 

De altfel această afirmare a individului este 
statornică în literatură. Un Aemilius Scaurus şi un Rutilius 
Rufus compun câte o lucrare De uita sua 1; Q. Lutatius 
Catulus tratează despre consulatul său; Sulla îşi scrie 
Memoriile; Cezar îşi redactează Comentarii-le; Cicero 
consacră activităţii publice scrisori şi libele polemice şi îi 


cere unuia dintre prietenii săi să-i scrie biografia; 
Augustus va încorona cu al său Monument um Ancyranum 
2 tradiţia statornicită sub Republică şi va fi imitat de 
succesorii săi. Cu toţii vor să-şi asigure destinul 
pământesc, arătând că sunt pe linia strămoşilor lor, că au 
înfăptuit o operă care îi depăşeşte în război, în politică, în 
arte sau în literatură. Dacă vorbesc despre ei la persoana a 
treia, nu o fac din modestie, ci pentru a înălța memoriei lor 
un monument cu aparenţă obiectivă, dar nu par deloc 
încurcaţi să vorbească despre ei înşişi la persoana întâi, iar 
Horaţiu nu se va sfii să spună cu întreaga sa bonomie: 
exegi monumentum acre perennius 3... 

Nu ar trebui însă să ne înşelăm nici în privinţa 
ponderii acestui realism, nici în privinţa snobismului pe 
care pare să-l dezvăluie pasiunea 

1 Autobiografie (Despre viaţa sa) (N.tr.). 

2 Templu al Romei şi al lui Augustus, pe pereţii 
căruia se află săpată relatarea operei sale imperiale; în 
ruină la Ancyra (azi Ankara, Turcia) (N.tr.). 

3 „Am înălţat un monument mai trainic decât 
bronzul” (Ode, 3, 30, 1) (în latină în text) (Nitr.). 

pentru colecţii, nici în cea a patimii pentru glorie, ba 
şi pentru eternitate, care se manifestă prin aceste 
monumente. 

Este bine să ne amintim că romanii au socotit uneori 
artele plastice drept nişte nugae, nişte nimicuri, şi au 
preferat operei înseşi descrierea literară pe care i-a putut- 
o face un scriitor. 

Înrâurirea stoicismului şi a cugetării cinicostoice i-a 
împins pe unii să nu vadă de fapt în artă decât o piedică 
spre virtute sau o vanitate a simţurilor; exagerări, 
paradoxuri, vorbe de spirit poate; ele există totuşi. Iloraţiu 
nu se teme - este oare aceasta un simplu joc? - să se lase 
mustrat de Davus pentru că îl admiră pe pictorul Pausias; 
Cicero, care îşi împodobește vilele, are cochetăria de a nu- 
şi aminti numele lui Policlet, atunci când îl acuză pe 
Verres, şi nu este poet care să nu evoce visuri de fericire, 
fără să ofteze după acea vârstă de aur în care pământul 


era neîmpărţit, statuile divine erau din îemn grosolan, iar 
vasele din argilă vulgară. In acelaşi timp, Lucrețiu nu 
poate descrie sacrificiul Ifigeniei fără să-l facă pe cititorul 
său să presupună că are sub ochi o reprezentare figurată; 
Catul o evocă pe Ariadna în cuvinte care fac să te gândeşti 
la o Menadă a lui Scopas; Cicero laudă aerul feciorelnic al 
Dianei de la Segeşte şi caracterul adevărat al lui Vulcan de 
Alcamene; Tibul şi Properţiu descriu cu o trăsătură de 
pictor veşmântul unduitor al Citaredului 1; aproape nu 
este descriere care să nu populeze câmpurile cu o statuie a 
lui Pan sau a lui Faunus şi, în cele din urmă, această artă 
este atât de bine percepută în viaţa ei profundă, încât 
oratorii şi poeţii vorbesc despre ea folosind substantivele 
animus, anima, uita, adjectivele uiuus, uiuidus, uerus, 
verbele spirare şi uiuere. 

Mergând chiar şi mai departe, aceşti romani ajung să 
spună că arta, oricât ar fi de apropiată de natură, nu 
reuşeşte să o redea în totalitatea ei, dar că ea îndrumă 
spre descoperirea unei! Statuie a cântăreţului la harfă 
(N.tr.). 

frumuseți mai înalte şi sugerează mai muil decât 
exprimă. Ga toate realismele, şi realismul latin se 
întregeşte printr-un idealism şi un anumit simţ al 
transcendenţei. Ar fi uşor să se releve, de la Lucrețiu la 
Ovidiu, notaţiile estetice în care se dezvăluie aceste 
transpuneri interpretate şi aceste elevaţii ale unui spirit 
iubitor de culori şi de forme, către realităţi supranaturale. 

În sfârşit, arta a devenit unul din farmecele 
răgazului, al lui otium, această antiteză altă dată 
depreciată a lui negotium, acest otium gustat de acum 
înainte ca un mod de viaţă superioară, în „locurile de 
tihnă” ale grădinilor ordonate sau ale vilelor câmpeneşti, 
unde eşti cu tine însuţi, cu gândurile tale, cu propria ta 
„persoană”, nu în contemplare, ci în analiza fecundă a 
oamenilor şi a lumii. 

Capitolul 6 

CALEA SPRE UNITATE 

„Persoana”. Nu se obişnuieşte să se pomenească 


despre respectul persoanei, atunci când se vorbeşte de 
Roma şi de civilizaţia ei bazată, în parte, pe sclavie. Ar fi 
totuşi o eroare - gravă - de a nu pune pe deplin în lumină 
chipul în care se desprinde, în cursul timpului, 
independenţa „persoanei” juridice sub efectul mişcărilor 
politice, sociale şi economice. 

1. SENTIMENTUL INDIVIDUALITĂŢII 

Societatea romană este supusă de la origine unor 
reguli stricte. Familia, organism restrâns, este analoagă 
cetăţii, dar în „instituţiile” familiei prevalează morala şi 
economia, în timp ce în „instituţiile” cetăţii covârşesc 
îndatoririle sociale şi politice. Transformarea treptată a 
familiei, a societăţii, a statului va avea ca urmare o 
dezagregare a plebei şi destrămarea coeziunii gentilice. 

Am arătat mai sus cum s-a petrecut această luptă în 
care s-au înfruntat cele două ordine, luptă în care tribunul 
conduce operaţiile, când spre a-i opune pe patricieni cu 
plebeii, când spre a-i uni, aproape a-i amesteca în 
egalitatea civilă. Momentul critic al acestei lupte apare 
când este compilat ceea ce se numeşte prin tradiţie codul 
decemvirilor sau legea celor XII Table. Ne reamintim 
faptele: în 462 'Terentilius Arsa ar fi pus să se aleagă o 
comisie de cinci membri, pentru a redacta un cod destinat 
plebei; după multe rezistenţe, patricienii vrură ca acest 
cod să fie general şi să se aplice întregii Cetăți. O comisie 
de trei membri ar fi fost trimisă în Grecia către 455 pentru 
a studia legile lui Solon; la întoarcerea lor, zece magistrați 
patricieni ar fi redactat zece table de legi completate, doi 
ani mai târziu, prin două table suplimentare. Legile ar fi 
fost publicate la această dată sau în 449 sub consulii 
Valerius şi Horatius. Bronzul pe care erau înscrise - o altă 
versiune vorbeşte de fildeş (?) - s-a prăpădit, zice-se, în 
incendiul Romei, şaizeci de ani mai târziu. Reconstituirea 
ulterioară diferea de redacţiunea primitivă. Ceea ce se 
cunoaşte astăzi nu este reţinut decât din citatele unor 
gramrnatici şi ale unor jurisconsulţi. Cele mai multe dintre 
aceste dispoziţii trec drept elenice; numeroşi istorici 
moderni resping această interpretare, se pare că pe bună 


dreptate. În orice caz, conţinutul lor a fost proslăvit de 
Cicero drept sorgintea universală a dreptului. 

Ceea ce interesează mai ales, după părerea mea, este 
să se vadă în acest ansamblu de texte trecerea de la starea 
primitivă la starea clasică şi evoluţia dreptului şi a 
drejriurilor către protejarea individului. 

In spatele literei textului se poate întrezări intenţia 
legislatorului: libertatea, conservarea, viaţa persoanei au 
însemnătate pentru viaţa, conservarea şi libertatea Romei. 
Este necesar ca în angrenajul economic şi social fiecare 
element să funcţioneze. Este un utilitarism primitiv, care 
va fi sprijinit ulterior cu imperative morale şi cugetări 
nobile, dar care dezvăluie de la început că se face 
distincţie între „persoană” şi „lucru”, deşi sunt legate 
strâns laolaltă, că otium şi negotium constituie articulaţia 
însăşi a existenţei unui grup şi a unui stat, deoarece, 
vârsta de aur a poeţilor odată dispărută, munca este legea 
lumii. 

Astfel sunt statornicite dispoziţii care îngăduie să i se 
dea pârâtului - vârstnic, bolnav sau mi irm trupeşte - un 
animal de povară, ca să poată lucra, să se acorde treizeci 
de zile de amânare a aplicării pedepsei, să se limiteze 
greutatea lanțurilor care îi încătuşează pe osândiţi, 
acestea toate fiind măsuri care, în înseşi precizările lor, 
vădesc voinţa de a nu expune persoana arbitrarului, de a-i 
respecta demnitatea, de a scoate în evidenţă valoarea 
muncii. 

Tabla a IV-a fixează sancţiuni pentru abuzul 
vânzărilor repetate; ea deschide calea formei istorice a 
emancipării. Prin clauza uti legassit x, ea decide că tutela 
se disjunge de moştenire; în caz de nedesemnare 
testamentară a unui tutore extern, ea lasă ca tutela în 
cauză să revină tutorilor rude apropiate, în ordinea 
succesivă a proximităţii, apoi gentililor. Ea reglementează, 
în sfârşit, interdicţia şi curatela pentru risipitori şi nebuni. 
Ea îndreptăţeşte deci să se creadă, pe cale de recurenţă, 
că, în Roma arhaică, moştenirea legală, având drept scop 
transmiterea puterilor suverane ale lui paterfamilias 


asupra familiei, o considera pe aceasta ca pe un grup 
social şi politic, nu ca pe o realitate afectivă. Prin urmare, 
moştenirea nu era în sine dobânditoare de drepturi, ci o 
succesiune într-o capacitate, o autoritate sau o funcţie, 
căci ea comporta patrimoniul, cultul, mormintele, datoriile, 
drepturile de ospitalitate, de prietenie, de patronat. Tabla 
a V-a aduce o noutate suplimentară: ea autorizează 
adăugarea de legate în actul testamentar, împărţirea 
moştenirii şi proporţionalitatea obligaţiilor. Şi mai nouă 
este atitudinea faţă de obligaţia însăşi: dacă astăzi 
obligaţia se opune dreptului asupra lucrului aşa cum 
obligaţiile se opun dreptului familiei, în dreptul roman 
primitiv, dimpotrivă, obligaţia se limitează în finalitatea ei, 
nu la schimb şi la comerţ, ci la sfera penală prin 
constrângerea fizică. Lex Poetelia din 326 este aceea care 
a creat obligaţia modernă 

1 „ (Presupunând) că va lăsa moştenire „clauză 
legală din Lex XII Talulaium, atribuită însă Tab. V de 
autorii antici, cf. A. Ernout, Recueil de textes latins 
archaïques, Paris, 1916, p. 118 (Nitr.). 

şi. a înlocuit corpul debitorului prin bunuri şi 
constrângerea fizică prin constrângerea juridică; este o 
îmblânzire netăgăduită, dar mai ales un acces la garanţii 
noi, implicând o evoluţie a noţiunilor de praes | de uas 2 şi 
de uinclex 3, adică a diverselor calităţi de răspunzători, o 
evoluţie a lui sponsio 4, o constituire a lui stipulatio 5 
mergând de la făgăduinţă la angajament şi la depunere de 
cauţiune, ale căror modalităţi vor rezulta mai târziu din 
munca jurisprudenţilor şi vor răsturna atât dreptul public 
cât şi cel privat. 

Tablele a VIII-a, a IX-a, a X-a şi a XI-a care tratează 
despre dreptul penal, introduc împăciuirea şi acordul prin 
bună înţelegere; ele definesc felurile şi măsura 
penalităţilor (pentru acţiuni dăunătoare, acţiuni de 
pauperie, de pastu - una referitoare la daunele pricinuite 
de un animal domestic, cealaltă la păşunatul turmelor pe 
terenul altuia în afara timpului legal -, spânzurare, 
biciuire, jertfire, aruncare de pe vârful stâncii Tarpeiene, 


incapacitate de a da mărturie, amenzi); aceste table 
stabilesc rânduielile de înmormântare şi organizează 
poliţia generală. 

Acestea erau reguli scrise. Totuşi izvorul cel mai 
bogat ai dreptului roman este datina. Partea esenţială a 
organizării familiale şi gentilice, a regimului funciar 
primitiv, a vechilor moduri de transmitere şi de obligaţie, a 
procedurii chiar, este în adevăr de origine cutumiară. 
Legăturile strânse ale vechii societăţi cu religia dăduseră 
acestor instituţii o tonalitate sacră; ele rezervaseră 
pontifilor grija de a rosti dreptatea şi este aproape sigur că 
pontifii au exercitat anumite jurisdicții în primele secole 
ale Republicii. 

Când, după legea celor XII Table, dreptul s-a laicizat, 
publicarea formulelor, divulgarea calendarului, 
deschiderea colegiului pontifilor pentru plebei (prin legea 
Ogulnia în anul 300) facilitară 

1 „Garant” (În latină în text) vezi Glosarul (N.tr.). 

2 „Chezaş, garant” (în latină în text) vezi Glosarul 
(N.tr.). 

3 „Răspunzător” (în latină în text) (N.tr.). 

4 „Chezăşie” (în latină în text) (N.tr.). 

5 „invoială” (în latină în text) (N.tr.). 252 

exercitarea justiţiei, dar practicienii ei continuară, 
fără îndoială, respondere | cauere 2, ba şi agere3 iar 
influenţa retoricii - o retorică de obârşie grecească, ce 
beneficia de învăţământul filosofilor - introduse în procese 
o mai mare supleţe. Logica raţionamentului dădea mai 
multă rigiditate structurii pledoariilor, dar cazuistica - prin 
fineţea speţelor sale - îi îngăduia individului să-şi păstreze 
personalitatea, iar persoanei - valoarea sa. 

Această evoluţie nu s-a făcut într-o zi. Cicero, care 
cunoaşte bine diversele statusi ale retoricii judiciare, 
opoziţiile dintre ceea ce este scris şi voinţă, între „cuvinte” 
şi „gând” sau intenţie, arată că ştie să deosebesacă cele 
două aspecte ale problemei. Propriile noastre studii, cele 
ale lui F. Lanfranchi şi ale lui S. Bonner au avertizat critica 
asupra acestui punct. 


Procedura 

Din punctul de vedere al procedurii, forma iniţială, în 
afară de arbitraj, este cea a acţiunii legii, în care 
magistratul nu judecă, dar în care sunt respectate anumite 
forme solemne şi sacramentale, stabilite de lege sau 
determinate de „cuvintele” ei. „Judecătorul” este atunci un 
particular care rezolvă pricina şi dă sentinţa, desemnat 
fiind de magistrat. 

Sistemul acţiunilor legii putea provoca erori de formă 
şi nedreptăţi; el făcea mai ales dificile, ba chiar imposibile, 
aprecierile în privinţa relaţiilor juridice în urma 
complexităţii crescânde a raporturilor dintre împricinaţi. 

Acest formalism, recurgerea la acte şi la gesturi 
simbolice, rolul deosebit al unor uerba, excluderea 
reprezentării, înmulţirea capcanelor juridice puse de 
jurisconsulţi şi încă multe alte trăsături nu 

1 „Să dea consultaţii juridice” (în latină în text) 
(N.tr.). 

2 „Să ia măsuri legale” (în latină în text) (N.tr.). 

3 „Să acţioneze în justiţie” (în latină în text) (N.tr.). 

4 „Situaţii” (în latină în text) (N.tr.). 

mai corespund în secolul al ii-lea noilor trebuinţe ale 
unei cetăţi care se află în evoluţie. 

Odată cu lex Achutia, ale cărei origini sâni atribuite 
când practicii pretorului peregrin şi a edililor curuli, când 
celei a pretorului urban, unor influenţe străine cum era 
dika siciliană, sau unei transformări a însăşi acţiunii legii, 
procedura formulară este, dacă nu instaurată, cel puţin 
confirmată şi consacrată. Datată îndeobşte din a doua 
jumătate a secolului al II-lea, între 149 şi 126 înaintea erei 
noastre, lex Aebutia n-a abolit toate „acţiunile legii” ceea 
ce se va petrece de fapt în anul 17 printr-una din legile 
Iulia privind judecăţile private -, ci i-a dat magistratului 
posibilitatea să adapteze dreptul la necesităţile ocazionale, 
iar împricinaţilor libertatea de a se lăsa supliniţi de un 
reprezentant fie el sau nu instituit în termeni solemni 
drept cognitor 1 sau procurator 2. În afară de supleţea pe 
care această dispoziţie o introducea în mersul instanţei, 


menţinând însă distincţia dintre iusă şi iudicium 4, ea era 
însoţită de o demonstratio, ce indica dreptul dedus în 
justiţie, de o intentio, ce fixa pretenţiile pârâtorului, de o 
adiudicatio ce îi dădea judecătorului puterea de transfer, 
de o condemnatio şi eventual de prescripţii, excepţii, 
duplici (repetări) şi replici, în care se puteau manifesta 
bogăţia limbajului şi fineţea psihologiei. 

Dacă argumentarea se întemeiază atunci pe silogism, 
se cumpăneşte şi ambiguitatea şi antinomia: se ţine seamă 
de echitate, de clemenţă, de umanitate, de intenţie, de 
necesitate, de mijloace, de hazard, de acea „utilitate 
publică” de care Cicero se foloseşte atât de des ca mijloc 
de explicaţie juridică sau ca argument al apărării. 

Se tinde deja să se opună „buna credinţă” acţiunilor 
dreptului strict. Recurgerea la bona fides este un fel de 
revoluţie. 

1 „Apărător” (în latină în text) (Nitr.). 

2 „Delegat” (în latină în text) (N.tr.). 

3 „Dreptul” (în latină în text) (N.tr.). 

4 „Judecata” (în latină în text) (N.tr.). 

Rolul pretorului devine fundamental; prin exercitarea 
funcţiei sale se creează sancţiuni noi, se generează 
drepturi noi. lJe de altă parte, jurisconsultul, care jucase 
un rol însemnat în perioada obscură a Romei primitive, 
dobândeşte o importanţă sporită odată cu procedura 
formulară, astfel că interpretarea jurisprudenţilor este din 
ce în ce mai mult sursa autoritară a dreptului. 

Punctul capital al acestei evoluţii este tocmai atenţia 
acordată de către jurisprudenţi „voinţei”, în spatele celor 
scrise, ea este cea investigată: causa Curiana este un 
exemplu vestit pentru aceasta. De aici iau naştere acele 
conflicte dintre dreptul civil şi dreptul onorar, dintre 
dreptul scris şi echitate. Formele exterioare vor tinde să 
nu mai fie, cum s-a mai spus, decât o garanţie de 
autenticitate, un fel de „haină” a actului juridic. 

După Appius Claudius decemvirul, o întreagă cohortă 
ilustrează dreptul roman: Appius Claudius Caecus, cenzor 
în 312, P. Sempronius Sophus, C. Scipio Nasica, Q. 


Maximus şi Tiberius Coruncanius, consulul clin 280, care a 
fost primul pontifex maximus plebeu, primul care a dat 
consultaţii publice - formează avangarda. Ei sunt urmaţi 
de Acilius Sapiens, de S. Aelius Paetus, consul în 210, şi de 
fratele său Catus, autorul Tripartitelor în care sunt 
comentate textele celor XII Table, procedeele de 
interpretare şi formulele acţiunilor. După Catoni, cenzorul 
şi fiul său, M. Manlius, M. Iunius Brutus, P Mucius 
Scaevola şi vărul său Quintus se înfăţişează ca susţinătorii 
patricieni şi ca apărătorii plebei ai cultului dreptului. Din 
tip cvasi „oracular” sau cel puţin sacerdotal, jurisprudenţa 
a devenit profesională. Dacă Q. Mucius Scaevola pune în 
ordine dreptul civil, el abuzează încă, fără îndoială, de 
subdiviziunile şi de distincţiile de vocabular, care sfârşesc 
prin a da precădere terminologiei asupra faptului, 
„cuvintelor” asupra „lucrului”; dar din al său Liber 
singularis definitionum a ieşit ansamblul definiţiilor sau al 
regulilor posterioare. 

Printre discipoli, între care se numără L. Lucius 
Balbus, S. Papirius şi C. Inventius, cel mai însemnat este Q. 
Aquiiius Gallus: lui i se datoresc stipularea care îi poartă 
numele, excepţia de doi, eliminarea lui res certa (a 
„lucrului precizat”) în instituţia exre certa şi clauza de 
ocrotire a postumilor - A qnilianii - care garantează 
dispoziţiile testamentare. Alături de el, Servius Sulpicius 
Rufus, nutrit cu filosofie, cu retorică şi cu practică juridică, 
a lăsat amintirea unui comentariu asupra edictului, a unei 
cărţi De dotibus, a unui De sacris detestândis şi a unei 
lucrări critice consacrate maximelor lui Scaevola. Către 
aceeaşi epocă, C. Trebatius Testa, A. Cascellius, C. Aelius 
Gallus, Q. Aelius Tubero şi îndeosebi P. Rutilius Rufus îşi 
domină contemporanii prin ştiinţa, prin consultaţiile, prin 
cauţiunile lor. Prin interpretările lor, care continuă să fie 
strâns legate de litera legii, ei vor provoca strigătul de 
revoltă al lui Cicero: summus ius, summa iniuria 1, prin 
care marele avocat arată că după cugetul său - şi el nu 
este decât un ecou al gândirii contemporane - 
interpretarea literală este însuşi izvorul nedreptăţii. 


Mai târziu, Gaius va da garanţia sa formulei 
ciceroniene, când va scrie la rândul său: „Se întâmpla 
adesea ca un om să fie ţinut răspunzător în drept civil; ar fi 
nedrept a-l condamna printr-o judecată”... 

Printre formele noi, cele care privesc familia, 
libertatea, proprietatea şi obligaţiile sunt fundamentale. 
Stipulaţiile, interdicțiile, excepţiile temporare, dilatorii, 
perpetue, peremptorii, vânzarea bunurilor, eliberarea 
sclavilor per testamentum sau prin declaraţie inter amicos 
2, acordarea libertăţii moştenitorilor liberţilor, 
recunoaşterea  valabilităţii permanente a dispozițiilor 
testamentare ale prizonierilor morţi în captivitate, garanţia 
dată succesiunii ab intestato 3 a prizonierului de război, 
atenţia acordată cognaţiunii, care deschide drepl „Dreptul 
maxim este cea mai mare nedreptate” (în latină în text) 
(N.tr.). 

2 „între prieteni” (în latină în text) (N.tr.). 

3 „Fără testament lăsat” (în latină în text.) (N.tr.). 

turi la succesiune, dispariţia coproprietăţii familiale, 
organizarea peculiului, individualizarea patrimoniului, a 
delictelor, a amenzilor şi a pedepselor, toate aceste măsuri 
atestă că romanii devin din ce în ce mai conştienţi de 
valoarea morală şi juridică a persoanei. 

Nimic nu este mai decisiv decât evoluţia statutului 
proletarului şi a statutului sclavului. Juridic, sclavul din 
perioada iniţială nu este o persoană. 

Sclavul este îndeobşte considerat ca fiind ostil 
condiţiei sale, stăpânului său şi statului: „câţi sclavi, atâţi 
duşmani”. Or, sclavului îi era indiferentă forma politică a 
statului: cei din Italia nu cunoşteau decât forma 
republicană, cei din Orient decât forma monarhică. Deşi 
dreptul roman şi organizarea politică suferă o lentă 
laicizare, sclavii se îndreaptă, ca şi proletarii, către religie 
şi se refugiază la poalele altarelor pentru a scăpa 
stăpânului lor, aşa cum vor merge la împărat pentru a-i 
implora clemenţa. Stăpânul, dominus, este protejat de 
către drept împotriva insubordonării sclavilor care îi 


datorează ascultare, respect, muncă, fidelitate, ajutorare; 
dar revolta sclavului izvorăşte din indignarea sa împotriva 
lezărilor aduse persoanei sale, dreptului său de a trăi, 
demnităţii sale. Inţelegem atunci că Cicero, Horaţiu, mai 
târziu Seneca şi Pliniu au avut grijă să-i trateze omeneşte 
pe aceşti oameni şi că jurisconsulţii luminaţi au stabilit 
treptat reguli care îi permit sclavului să se protejeze 
împotriva puterii stăpânului şi să dobândească mijloace de 
existenţă, un peculiu, o eliberare. 

Proletarii sunt uneori poate mai nenorociţi decât 
înşişi sclavii. Disciplină, răgaz, odihnă? Acestea sunt 
noţiuni valabile pentru oamenii cu stare. Proletarii sunt 
liberi, fără îndoială, dar ei nu sunt protejaţi de către drept, 
care îi ignora. Ceea ce vor ei este echitatea şi garanţia 
legii. Dar o echitate care să nu fie doar o egalitate în faţa 
dreptului: trebuie ca ea să fie şi o egalitate în libertate, o 
libertate care duce spre o egalitate materială: balanţa nu 
are sens fără cornul abundenței şi monedele dau mărturie 
despre aceasta. Libertate, echitate, demnitate, acestea 
sunt treptele ascensiunii pe care o fac împreună, sclavii 
către libertate, proletarii către echitate: ei formează astfel 
un stat în stat şi Cicero nu va greşi spunând: „Într-o 
republică, care este una, sunt două senate şi două 
popoare”. Tot ceea ce va tinde să sfărâme asuprirea 
capitalistă găseşte în sclavi şi în proletari aliaţi direcţi. 
Dorinţa de eliberare, speranţa în îmbunătăţiri sociale, ba şi 
credinţa într-o salvare adusă de divinitate, îi îndreaptă pe 
aceşti oameni, dintre care mulţi vin din ţările Orientului, 
supuse unor regimuri teocratice şi monarhice, către un 
patrocinium 1 superior, peste puţin timp către Cezar, mai 
târziu spre împărat. 

Sub Imperiu, proletarii vor pune în cauză însăşi 
noţiunea de contract de muncă. Pentru moment ei nu prea 
par să se intereseze de muncă; ei vor pământ şi pâine, 
ceea ce este o formă de independenţă fizică şi morală. 
Simţul individului, a cărui naştere era astfel surprinsă, se 
limita încă, deşi se manifesta. 

Cât despre libert, chiar de la sfârşitul secolului al II- 


lea înaintea erei noastre a fost şi el ocrotit de pretor 
împotriva sarcinilor prea apăsătoare care puneau piedici 
libertăţii sale. 

Drept internaţional şi drept public 

Pe plan internaţional, alături de dreptul civil care se 
aplică cetăţenilor şi latinilor şi care primeşte diverse 
ajustări potrivit categoriilor (Latini ueteres 2, latini din 
colonii, peregrini obişnuiţi sau supuşi), se dezvoltă şi se 
adânceşte ius gentium, dreptul ginţilor (internaţional), 
care face abstracţie de drepturile proprii ale popoarelor, 
supune con troversa unor recuperatoresă şi hotărăşte în 
numele prieteniei, al ospitalităţii sau al alianţei. Principiul 
care domină atunci, şi care elimină formele în cadrul 
sistemului lui ius gentium, mlădiază 

1 „Ocrotire patriarhală” (în latină în text) (N.tr.). 

2 „Latinii vechi” (în latină în text) (N.tr.). 

3 „Judecători de restituire” (în latină în text) (N.tr.). 

opoziţia care s-ar fi putut naşte între personalitatea 
dreptului şi ceea ce se numeşte astăzi teritorialitate, 
opoziţie care se va manifesta din plin în perioada 
carolingiană. Dacă cetatea, în urma războaielor, şi-a extins 
autoritatea dincolo de hotarele Romei prin senatus- 
consulte sau prin legi şi mai ales prin decizii ocazionale, 
pretorului peregrin i s-a lăsat totuşi libertatea de a alege în 
numele echităţii sau al umanităţii între dreptul roman şi 
ius gentium. Astfel s-a procedat, de pildă, în cazul unor 
acte de constatare a came tei, definite de lex Sempronia. 
Regula locus regit actum 1 găsea atunci modalităţi de 
aplicare; schimburile comerciale beneficiau de ele. 
Importanţa dată de către pretori, după legea Aebutia, dar 
încă din cele XII Table, lui oportere 2, formulă care implică 
datoria morală şi îndatorirea juridică în acţiunile de 
vânzare, de închiriere, de mandat şi de asociere, porneşte 
din aceeaşi inspiraţie. 

Această legătură dintre dreptul „între cetăţeni” şi 
dreptul „între cetăţeni şi peregrini” este consecinţa 
dezvoltării Romei: se face osmoza dintre dreptul civil şi 


dreptul ginţilor. 

Unul din principiile dominante era utilitas publica, 
interesul colectivităţii, care concordă cu folosul fiecăruia, 
potrivit noţiunilor bine cunoscute ale juriştilor stoici, 
pentru care individul nu este decât un element al lumii, 
dar şi potrivit reflecţiilor care se impuneau oricărui om 
care depăşea ideea utilității naturale a grupurilor izolate 
spre a se gândi la cea a poporului organizat în stat. În al 
său Pro Scstio, Cicero a arătat foarte bine în ce fel această 
concepţie preocupa deja spiritele timpului său. 

Dreptul penal în materie de drept penal au fost de 
asemenea de înregistrat îmbunătăţiri şi sistematizări 
începând din secolul al II-lea. 

1 „Locul comandă acţiunea” (în latină în text) (N.tr.). 

2 „A trebui, a se cuveni” (în latină în text) (Nitr.). 

Dacă legea celor XII Table nu făcea o separare între 
legea civilă şi legea penală, legea civilă a fost tratată ca o 
realitate distinctă de îndată de procesele private fură 
atribuite în 366 unui magistrat special, pretorul, care nu 
judeca procesele criminale. Totuşi, dacă ne încredem în 
tradiţie, încă din primele timpuri ale Republicii, un 
cetăţean avea dreptul să facă apel la popor împotriva 
sentinţei penale a unui magistrat. Această sentinţă penală 
- moartea - era singura condamnare recunoscută de Roma 
primitivă; celelalte pedepse aflictive 1 nu apar în tradiţie 
decât în chip sporadic sub forma de expedient de poliţie 
administrativă. Oricare ar fi ponderea acestei proceduri de 
apel care restrângea în oraş puterea consulului, şi în 
pofida excepțiilor din perioada lui Sulla, se pare că 
procedura penală nu a dus la abuzuri, în afară de cazul 
când procesul avea o coloratură politică. Înşişi tribunii nu 
par să fi profitat în mod excesiv de dreptul lor de a pune în 
libertate un criminal de drept comun. 

Dar Polibiu arată că prevenitul se putea condamna el 
însuşi la un exil voluntar, de pildă la Tibur, la Praeneşte, la 
Neapolis, pentru a scăpa de sentinţă; Sallustiu spune chiar 
că exilul voluntar devenise o dispoziţie legală. Or, cine nu 
vede că acest exil voluntar nu se putea înfăptui decât 


pentru că prevenitul se bucura de libertatea corporală şi 
putea să se alipească altei cetăţi? 

O astfel de stare de lucruri păcătuia, fireşte, prin 
insuficienţa mijloacelor. Un hoţ condamnat şi fiind lipsă 
devenea un adiudieatus2. Dacă era alieni iurisă, putea găsi 
un garant care să-l protejeze de acţiunea vătămătoare. 
Abuzurile au fost atât de vădite, încât în vremea Imperiului 
s-a ajuns să se înlocuiască acţiunea de furt (în civil) prin 
urmărirea criminală extraordinem4. 

1 Pedepse care ating corpul: munca silnică. 
deportarea, detenţia, recluziunea (N.tr.). 

3 „Dat în seamă” (în latină în text) (N.tr.). 

3 „De drept străin” (în latină în text) (N.tr.). 

4 „Extraordinară” (în latină în text) (N.tr.). 2 & O 

Lex Calpurnia din 149, apoi legile Corneliene şi 
grupul constituit de lex Plautia de ui | lex Tullia de ambitu 
2, lex Lulaţia de ui, lex Ialia repetundarum3, lex Pompeia 
de parricidiis4, lex Lieinia de socialicii să şi diversele legi 
luliene au fixat definiţia culpelor şi a daunelor precum şi 
procedura, care era variabilă potrivit cu instanţele 
tribunalelor permanente. Cetăţenilor le-au fost da te 
garanţii: acuzaţia fiind retrasă magistratului spre a fi 
deferită unui cetăţean, se putea întâmpla ca reclamantul 
să fie animat de motive personale de răzbunare sau de 
cupiditate; ca măsură de apărare, lex Cornelia dădea 
dispoziţii ce permiteau urmăriri pentru acuzaţie falsă sau 
pentru cârdăşie. Nu este mai puţin adevărat că a trebuit să 
se aştepte sfârşitul Imperiului pentru ca procedura 
criminală să fie statornicită sub chipul unui cod organic. 

De altfel, cercetarea proceselor cunoscute din epoca 
lui Cicero arată că crimele urmărite priveau adesea statul: 
încălcare a siguranţei publice, trădare, uneltire politică, 
stoarcere de bani, delapidare de fonduri publice, 
sacrilegiu, violenţe răzvrătitoare, coruperea judecătorilor, 
în timp ce crimele contra particularilor se mărginesc la 
asasinate, la falsuri şi la acte de violenţă. Şi aici legile 
Corneliene au stabilit distincţii (port de armă pe cuprinsul 
unei mile [de la Roma]; preparare, vânzare, cumpărare, 


deţinere şi dare de otravă, incendiu voluntar); paricidul, 
supus vechii proceduri comiţiale, a fost pedepsit cu exilul 
prin lex Pompeia din 55 (?) lex Cornelia având păstrată 
pedeapsa sacului (eulleus) 6. In ceea ce priveşte crimele 
de incest şi de atentat la pudoare, ele nu au fost obiectul 
unor legislații noi, în afară de 

1 „Despre silnicie” (în latină în text) (N.tr). 

2 „Despre mita electorală” (în latină în text) (N.tr.). 

3 „Despre recuperarea sumelor delapidate” (în latină 
în text) (N.tr.). 

4 „Despre paricid” (în latina în text) (N.tr.). 

5 „Despre asocieri” (în latină în text) (N.tr.). 

O „Sac de piele în care erau cusuţi paricizii” (în 
latină în text) (N.tr.). 

cele care pedepsiră proxenetismul la sfârşitul 
Republicii. La o dată neprecizată, lex Scanlinia reprimă 
pederastia şi tribadismul: bărbaţi şi femei erau deja 
protejaţi în această privinţă de tribunalul domestic. 

Ceea ce rezultă deci în urma acestei examinări 
rapide a dreptului penal republican, este totodată un 
conservatorism şi o respectare a autorităţii familiei în 
toate cazurile în care puterea lui paterfamilias este de 
ajuns pentru exercitarea justiției. Se  vădeşte, de 
asemenea, respectarea obiceiurilor ancestrale la aplicarea 
pedepselor care privesc persoana, în măsura în care 
încălcarea criminală nu lezează decât interese private. 
Apare, în sfârşit, partea solemnă pe care o ia statul sau 
judecătorii săi la orice pedepsire care îl loveşte pe un 
criminal, ale cărui acte dăunează societăţii. S-a ajuns la o 
conştiinţă mai clară asupra statului-cetate, cu un înţeles şi 
cu o extensiune mai vastă decât familia şi gens primitivă. 

Aşadar, acesta este dreptul la Roma şi în 
circumscripțiile teritoriale care depind de ea, dar nu 
pretutindeni. Se cunosc texte care cârmuiesc cetăţile 
federate, municipiile, fora J, prefecturile, coloniile latine, 
coloniile de populare. Ceea ce nu se cunoaşte sunt 
obiceiurile şi datinile care conduc cea mai mare parte din 
regiunile Italiei, adică ţinuturile italice de la ţară, cu 


excepţia dreptului agrar. Nu avem niciun text literar 
important şi doar puţine documente epigrafice utile. Acolo 
dreptul roman a pătruns cu forţa sau prin osmoză paşnică, 
fie la voia războiului, fie pe calea schimburilor. Trebuie să 
ne resemnăm cu neştiinţa; este însă leal să punem totuşi 
această problemă. 

Teoreticieni şi reformatori 

Dreptul a evoluat, fără îndoială, sub presiunea 
evenimentelor politice, sociale şi economice; el a suferit 
adaptările introduse de către practil „Târgurile” (în latină 
în text) (N.tr.). 

eleni şi „instituţionalizate” mai pe urmă. Nu poate fi 
totuşi uitat aportul anumitor oameni care nu sunt nici 
jurişti de profesie, nici practicieni. 

lată-l pe Cato (234 - 149), care apără vechiul ideal 
roman şi se face păstrătorul jurământului, al lui fides, pe 
care întemeiază raporturile dintre persoane şi dintre Roma 
şi popoarele italice; el vede în jurământ una din asigurările 
fundamentale ale moravurilor şi ale simțului naţional. 
Completată, sprijinită cu vederi împrumutate de la 
stoicism, această concepţie conservatoare a însufleţit 
întotdeauna spiritul roman, încât s-a putut face din ea o 
caracteristică a Romei, opusă naturii mereu schimbătoare 
a elenismului, iată-l pe Panaetius (170 - 110) care insistă 
asupra deosebirii dintre societatea animală şi societatea 
umană, una mânată de instincte, cealaltă cârmuită de 
rațiune: pentru el, care nu are un patriotism la fel de rigid 
ca al lui Cato şi care ţinteşte să mlădieze tezele 
naţionaliste, este just să te orientezi spre un soi de 
umanism mijlociu. De la identitatea creaturilor, el se ridică 
la necesitatea de a le da drepturi egale; de la egalitatea în 
drepturi păşeşte la noţiunea de unitate a cetăţii. Cetatea 
apare astfel privirii sale ca o persona, a cărei existenţă, 
demnitate şi onoare magistraţii au datoria să o ocrotească. 

În aceeaşi epocă, Polibiu (către 205 - 125) aduce 
chezăşia istoriei. Acest „raliat” socoteşte că cucerirea 
romană este îndeplinirea unei predestinări. El se dezvăluie 


drept unul clin primii, dacă nu primul, dintre „solidarişti”. 
Pe când poporul atenian nu a fost decât o „corabie fără 
conducere”, Roma înfăţişează ochilor săi imaginea unei 
forţe organizate, echilibrate, controlate. A combina forţele 
parţiale şi contrare, ideal pe care-l recomandă logica şi 
experienţa istorică a cetăților greceşti, este lucrul către 
care tinde teoria sa politică. Intre regalitate, aristocrație, 
democraţie şi  deformările lor: tirania, oligarhia şi 
demagogia, alegerea sa este făcută: Roma 263 atinge 
desăvârşirea. Dar este o desăvârşire fragilă. 

Sunt adeseori la Polibiu urme de nelinişte: 
imperialismul roman, în însăşi expansiunea sa, poate 
conduce la catastrofă. De aceea este necesar un ansamblu 
de legi care să frâneze ambițiile bogaţilor şi care să 
potolească pe cele ale poporului. Dincolo de aceste 
considerații de teorie politică se poate întrevedea o 
întreagă filosofie juridică a compromisului. 

In perioada 133 - 123, Gracchii deosebesc, desigur, şi 
ei, interesele amestecate ale diverselor clase: „dobitoacele 
din Italia, spune Tiberius, îşi au fiecare bârlogul, culcuşul, 
vizuina. Dar oamenii care se luptă şi mor pentru Italia au 
parte de aer, de lumină şi de nimic altceva; fără cămin, 
fără casă, ei rătăcesc cu soţia şi copiii lor... „Şi din această 
singură frază ţâşneşte întreaga problemă privind bonorum 
possessio toată îngrijorătoarea chestiune a libertăţii fizice 
şi civile. 

După Lucrețiu, care admite necesitatea datinilor, a 
legilor, a convențiilor utile vieţii sociale, dar care se rupe 
de politică, Cicero va prezenta un program organic. Nimic 
nu i se pare mai primejdios pentru Republică decât otium; 
el nu se resemnează la acesta decât silit. Dar el trăieşte 
într-o epocă în care societatea este tulbure şi tulburată. 
După numeroase şovăieli, părăsiri prudente şi ralieri 
ocazionale, el visează la conciliere. El se lasă dus de un 
idealism eclectic în care reunirea oamenilor nu i se pare cu 
putinţă decât dacă este pecetluită iuris consensu et 
utilităţis communione 2, dacă ea uneşte devotamentul, 
talentul şi libertatea, dacă găseşte spre a o călăuzi un om 


virtuos şi înţelept care să fie tutor şi procurator, tutorele şi 
administratorul Republicii. De aceea, Cicero, oratorul şi 
avocatul, dă o foarte mare însemnătate dreptului civil şi 
îndatoririlor jurisprudenţilor şi practicienilor. El este plin 
de sarcasm la adresa celor care îşi fac despre aceştia o 
idee meschină şi ţine ca orice jurist să cugete asupra vieţii 
omeneşti, asupra spiritului, asupra. 

1 „Posesiunea bunurilor” (în latină în text) (N.tr.). 

2 „Prin acordul în drept şi prin comunitatea de 
interese” (în latină în text) (N.tr.). 

legăturilor sociale care îl unesc cu ceilalţi oameni, 
fiind primul filosof al ştiinţei juridice cu care Roma se 
poate mândri. El înalţă o adevărată doctrină a lui ius 
universum 1 în faţa conformismelor jurisconsulţilor docili 
faţă de edictul pretorian; el transcende normele practicii, 
afirmă primatul unei mens divina, adoptă o poziţie anti- 
pozitivistă, anti-laică şi, chiar dacă nu-l separă pe cetăţean 
de cetate, îl pune pe om la locul său în creaţia universală. 

Astfel oratorul care pledează este pentru el, în 
deplina accepţiune a cuvântului, un patronus care îşi joacă 
rolul superior de sprijinitor, alături de undex, de praes şi 
de uas, iar exercitarea disciplinei dreptului universal - fără 
să meargă încă până la punctul la care îl vor duce 
bizantinii, la acel soi de sacerdoţiu prestigios pe care îl 
profesează atunci Omul Legii - iradiază din gândirea lui 
Cicero ca ilustrarea vie a finalităţii superioare a justiţiei. 

Consecințele morale şi sociale ale evoluţiei 

Din nefericire, medalia îşi are reversul ei. Aceste 
aranjări, aceste  îndulciri, aceste înnoiri duc la o 
emancipare vădită faţă de moravurile şi de legile de 
odinioară, dar această emancipare deschide calea unor 
excese. 

Individul este eliberat doar odată cu descătuşarea 
poftelor lui. În Grecia, un Alcibiade se socoteşte deasupra 
legilor; la Roma, alţii se răzvrătesc împotriva legii statului. 
Crezându-se demni de o soartă excepţională, ei refuză să 
se încline înaintea normelor. Pus în cauză de către Cato, 
Scipio nu acceptă să dea socoteală şi declară că nu are 


nevoie de un questor „atât de exact”; când senatul îi refuză 
provincia Africa, el o cere de la popor; şi când este citat la 
tribunal, el se exilează la Liternum fără să răspundă 
acuzatorilor săi. „Eroul” nu se mulţumeşte cu morala 

265 1 „Dreptul universal” (în latină în text) (N.tr.). 

comună. Ne-ar veni uşor să cităm şi alte exemple 
care ilustrează această primejdioasă emancipare. 

Moravurile private nu păstrează rigoarea tradiţiei din 
bătrâni. Comediile lui Plaut şi ale lui Terenţiu prezintă 
spectatorului, care nu este şocat de ele, intrigile decadente 
împrumutate de la poeţii elenistici. Dorinţa Corneliei, 
transmisă de Properţiu: „Să se citească pe mormântul meu 
că am aparţinut unui singur bărbat”, sau epitaful Claudiei, 
care „a păzit casa şi a tors lâna” nu sunt nici dorinţa nici 
epitaful sfintelor de la Roma. Antistius, care a fost 
înlăturat din senat în 307 pentru că şi-a alungat soţia fără 
judecata prealabilă a tribunalului domestic, Sp. Carvilius 
Ruga, care provoca un scandal în 235 pentru a-şi fi gonit 
soţia deoarece era sterilă, cutare care îşi repudia soţia 
pentru că ieşise de acasă cu faţa descoperită, cutare altul 
pentru că vorbise pe stradă cu o libertă de reputaţie 
proastă, cutare altul, în sfârşit, pentru că soţia sa asistase 
la jocuri publice fără aprobarea sa - sunt cazuri atât de 
rare, încât sunt citate cu insistenţă. În vremea lui Cicero, 
divorţul şi-a făcut loc între moravuri şi familiile marilor 
oameni politici oferă numeroase exemple de scandal. 
Prostituţia este atât de dezvoltată, încât ajunge să fie 
reglementată. Anumiți romani îşi fac un titlu de glorie din 
a arăta poporului, prin fastul amantelor lor, amploarea 
averii şi rafinamentul exotic al pasiunilor lor. Antica 
reţinere nu mai este decât o temă pentru amanţii 
dezamăgiţi şi pentru poeţii îndureraţi. 

Multimea proceselor de tot felul arată că acest popor, 
despre care se spune că este atât de câştigat respectării 
dreptului, trăieşte necontenit în infracţiune, la marginea 
legii. Subtilitatea retorilor atestă înverşunarea ce se pune 
în eludarea textelor, pentru a face să triumfe cauzele 
nedrepte. Trebuie oare să evocăm atentatele, agresiunile, 


confiscările,  asasinatele politice? Trebuie oare să 
reamintim exclamaţia ciceroniană care îşi dobândeşte 
întregul relief în această conjunctură: „O, timpuri! o, 
moravuri! ”? Exclamaţia aceasta nu este de pură retorică. 

Acesta este spatele unei faţade, pe care nu S3 văd, 
de obicei, decât fastele Republicii şi maiestatea artelor 
liberale, strălucirea formulelor sentenţioase şi prestigiul 
numelor mari. „Nu vă sărutaţi niciodată soţia, decât dacă 
tună”, sfătuia bătrânul Cato; dar nu s-ar găsi la acest 
rigorist precepte care opresc sărutarea soţiei altuia. Se 
ştie totuşi că în toate clasele existau oameni respectuoşi 
faţă de lege, credincioşi virtuţii, atenţi faţă de datorie. Se 
mai ştie, iarăşi, că exemplele rele sunt mai eficace decât 
cele bune. 

Astfel familia, moravurile, legile sufereau zguduiri 
dureroase, în timpul în care prin reforme juste individul se 
emancipa şi se întărea respectul persoanei. Stă mărturie 
dreptul. Să spunem mai curând: o mărturie echivocă 
asupra drepturilor într-o realitate schimbătoare. 

Religia, armătură venerabilă a anticei societăţi 
romane, nu avea să scape acestei disocieri a forţelor vii: ea 
avea totuşi să cunoască alte destine. 

2. SENTIMENTUL DIVINITĂȚII 

Dacă trebuie să-l credem pe Cicero, romanii au fost 
poporul cel mai credincios formelor cultului; pentru 
Sallustiu, ei au fost cei mai religioşi clin univers; Horaţiu 
va afirma mai târziu că Roma datoreşte maiestatea 
imperiului său pietăţii fiilor ei; Titus Livius vede în şirul 
victoriilor romane o dovadă a misiunei supranaturale a 
cetăţii lui Romulus. 

Dar această aventură divină nu-şi primeşte înţelesul 
decât în perspectiva istoriei. 

Pentru Roma se iscă, fără nicio îndoială, probleme 
multiple, dar şi false probleme: o religie a cărei naştere, 
formare, evoluţie se înscriu în timp şi la da te deosebite, o 
religie „organizată” de un rege, care primeşte „adaosuri” 
treptate, care se întemeiază pe credinţe mixte, izvorâte din 
inspiraţiile şi din aspiraţiile unor păstori şi ale unor ţărani, 


din aporturile unor călători şi ale unor marinari şi în care 
analiza modernă pretinde să descopere ceea ce este 
mediteranean sau nu. 

Puţin interesează, pentru scopul nostru de faţă, 
succesiunea primelor valuri şi unde italice, sicule, latine, 
osco-umbriene, mai târziu ilirice; influenţele terramarelor 
sau ale aporturilor troiene sunt anterioare faptului pe care 
înţelegem să-l definim, iar problemele colonizării colinelor 
şi ale riturilor de înhumare sau de incineraţie sunt 
exterioare mişcării gândirii care ne ocupă. 

Romanii, ca şi toţi primitivii, au cunoscut un stadiu 
de gândire mistică; ei s-au crezut înconjurați de o mulţime 
de puteri; ei credeau că nicio clipă a vieţii lor nu se află 
sustrasă înrâuririi zeilor. Erau însă nişte zei simpli, fără 
gânduri sau pasiuni, fără înfăţişare şi fără forme; în afara 
timpului şi fără genealogie sau legendă; în afara spaţiului, 
fără patrie, pentru că nu se născuseră. Puteri, unelte ale 
unei forţe superioare, încă mai abstracte, ei erau „puteri 
divine”, numina, însărcinate să exprime acea forţă în 
raporturile ei cu omul. Tocmai pentru că aceste numina nu 
erau decât tainicii însoțitori ai indivizilor, ele nu aveau o 
putere reală decât în măsura credinţei acestora; ele erau 
în individ, în reprezentările sale mintale; ele trăiau şi 
mureau cu el; nu erau divinităţile unui popor, ci divinităţile 
individuale ale componenților unui grup. Poate nimic nu 
este mai expresiv pentru această putere şi această 
slăbiciune unite, decât cultul divinității locuinței, 
simbolizat la dată istorică de către vatră, de cultul Vestei, 
care pare să fi înlocuit în cuitul public al Romei primitive, 
dintre Palatin şi Capitoliu, pe autohtona Caca, şi care nu 
trăia decât atâta timp cât ştiau să întreţină ceea ce este 
mai efemer, mai imaterial, mai miraculos, adică flacăra 
vetrei. Când, într-un alt stadiu, imaginile de cult deveniră 
din ce în ce mai numeroase în Italia, Vesla nu a avut 
statuie; 268 

sanctuarul ei naţional din for rămase inaccesibil 
profanilor; iar dacă imaginea ei se profilă pe o monedă, 
aceasta nu se petrecu decât în vremea lui Augustus şi 


pentru un răstimp scurt. 

Deci: secret şi sanctitas ale casei, secret al statului; 
puritatea uneia, inviolabilitatea celuilalt şi mai ales 
legătură, în imaterial, între locuinţa particulară şi 
divinitatea stăpână, între vatra cetăţii şi protectoarea ei 
cea plină de viaţă. Aici se afla o forţă. Şi, deoarece aceste 
divinităţi erau legate de individ şi de grup ca printr-un fel 
de contract, Scaevola a putut spune într-o zi că nimeni nu 
putea fi un bun preot, dacă nu era şi un bun jurist. 

Această legătură dintre individ şi divinităţile sale s-a 
manifestat în rigoarea gesturilor, a cuvintelor, a formulelor, 
a ritualului care s-a format curând - gesturi, cuvinte, 
formule, ritual al căror înţeles s-a pierdut destul de 
devreme, dar a căror permanenţă se căuta să fie asigurată; 
legătura s-a caracterizat şi prin absenţa unui catehism 
dogmatic sau a unui cod de morală, care ar fi depăşit prin 
generalitatea lor caracterul particular al exigenţelor 
momentane ale acestor credinţe, deci utilitarismul realist 
al „credinciosului”. Astfel între divinitate şi închinător 
există raporturi aproape comparabile cu cele care îi unesc 
pe patron cu clientul său, o încredere cvasi economică şi 
contractuală, care nu excludea, fără îndoială, recunoştinţa 
şi care nu trebuia, mai ales, să uite să se manifeste, sub 
ameninţare cu blestemul, până şi în moarte, deoarece 
formula cu care se încheie majoritatea dedicaţiilor nu 
omite să pomenească înfăptuirea lor „liber consimţită”: 
uotum soluit libens merito. 

Dar această formulă ţine deja de o epocă evoluată. 

Credinţele elementare 

La începutul şi în cursul istoriei Romei, numeroase 
sâni urmele de magie şi de misticism elementar: „nicio 
naştere care să nu fie „ocrotită”. 

de o divinitate, nicio creştere care să nu aibă numina 
ale sale. Desţelenirea pământului, trecerea plugului, 
răsturnarea brazdei, însămânţarea, încolţirea boabelor, 
înălţarea lor spre suprafaţa gliei, formarea nodurilor 
tulpinii şi a spicului, inflorescenţa, lactaţia, diversele 
operaţii  (plivitul,  grăpatul,  secerişul, transportul, 


treieratul, punerea în hambare, păstrarea, scoaterea 
grânelor spre utilizare) cărora li se dedică agricultorul, 
toate acestea făcuseră să se işte credinţa în câte un 
numen, iar aceste numina par să formeze, cu fragmentarea 
puterilor, un fel de corp de funcţionari mai mult sau mai 
puţin zeloşi, de care depinde agricultura. La fel este cu 
naşterea şi cu creşterea animalelor. La naşterea unui copil, 
trei bărbaţi, având cu ei un pisălog, o secure şi o mătură se 
duceau la casa noului născut pentru a executa acolo 
gesturi profilactice; sunt rituri legate de pubertate, de 
căsătorie, de reproducere: rituri multiple patronate de 
divinităţi multiple, dar şi chezăşuite şi supravegheate de 
martori care, în formele sociale şi juridice, atestă 
apartenenţa la o „familie” şi la o curie. La fel pentru 
moarte: există ritualuri de înmormântare - cele pentru 
incineraţie şi cele pentru îngropaţi -, fără îndoială, dar şi, 
la dată istorică, cele ale „plebeilor” şi cele ale 
„patricienilor”, rituri de noapte şi rituri de zi, aşa cum, în 
cursul vremilor romane, avem ritualul alaiului public, în 
care era uitată amintirea anticului sacrificiu al câinelui 
domestic la altarul Genitei Mana şi în care retrăia şirul 
strămoşilor în procesiunea realistă a chipurilor lor. Cât 
despre mort, aveau grijă să-l îndrepte cu picioarele spre 
uşă, ca să nu se întoarcă şi să bântuie locuinţa pângărind-o 
cu leşid său. 

Regnul animal, cel vegetal şi cel mineral aveau astfel 
propriile lor numina; la dată istorică nu mai rămâne nicio 
urmă din ele. Smochinul şi cornul, lupul, ciocănitoarea, 
şarpele şi gâsca au câte o legendă în care istorisirea 
ascunde o realitate mistică. Izvorul este sacru; anonim sau 
anumit, el primeşte uneori numele unei divi270 

nităţi care îi dă târcoale: fântânile Carmentei, 
luturnei, Camenelor, Egeriei - şi regăsim, şi aici, o idee de 
naştere şi de creştere, din care cugetarea interpretativă va 
deduce funcţiile ele inspiraţie, de divinaţie şi de profeție. 

Naşterea, creşterea, moartea sunt de fapt „treceri”, 
acte; iniţial nu există numina care ocrotesc stări; numai 
actele fac să se nască sentimentul puterilor divine. Atunci, 


dacă izvoarele au divinităţile lor, râurile le au şi ele pe ale 
lor, căci râurile sunt deveniri. 

lată viziunea spaţiului, viziunea timpului; legarea 
unei naşteri de un loc, a unei creşteri de o durată. Faptul 
este vădit când se constată că ceremoniile legate de 
familie asociază intrările în viaţă, familia, casă, cu Ianus, 
divinitate care ocroteşte începutul zilei, al lunilor, al anilor, 
al oricărui act. Ianus îşi va avea templul în for, unde este 
închis şi de unde iese războiul; el va da numele său 
oricărei treceri, iar Vesta este cea care îi corespunde, ea 
care, dimpotrivă, încheie în şirul aceloraşi ceremonii 
riturile cultului familial. Nici lanus nici Vesta nu au iniţial 
vreo reprezentare figurată; Ianus nu este atestat în nicio 
inscripţie din perioada clasică; el nu este obiectul nici unei 
invocaţii formulare: zeu al începutului, el este totodată 
temporal şi atemporal; Vesta este eternă, neîncetat 
renăscătoare. Dar şi în moarte este o viziune a spaţiului şi 
o viziune a timpului: urne primitive şi gropi, sarcofage sau 
capele, ume cu măşti şi statui, şezând, mort viu, mort 
înfricoşat, mort protector, mort de temut (di parentum, di 
manes, Manes Caii) „zei ai părinţilor! zei mani!”, armată 
puternică a decedaţilor conjuraţi prin sacrificii, prin 
cuvinte, prin jocuri şi, faţă în faţă cu pax Deorum („pacea 
zeilor”) - pacea morţilor... 

Aceste linii de forţă pe care ţinem să le definim 
trădează predominarea agrarului şi ruralului, un „agrar” 
de împărtăşire cu natura şi cu forţele elementare, un 
„Tural” de inspiraţie natu271 rală, mi de diviziune fixată 
social. Dar, de îndată ce grupurile se reunesc, se formează 
şi un spirit „politic” al religiei cu toate implicaţiile sale. 

În destinul Romei faptul este fundamental. 

Odată cu progresul gândirii, toate numina, fie că se 
menţin în credinţa individului, fie că se fărâmiţează sau se 
întunecă, tind să se contopească într-un numen generic, 
ale cărui aspecte funcţionale devin: deasupra unor numina 
ale diferitelor plante se înalţă atunci Flora şi Pomona, aşa 
cum peste nimfele fântânilor se ridică Fons, cum deasupra 
acelor numina ale bărbaţilor şi ale femeilor se înalţă 


Genius şi Iuno, deveniți apoi Genii şi lunones de grupuri, 
până în ziua în care s-a vorbit despre Genii şi despre 
lunones funcţionale - de pildă o Iuno preluând, în urma 
împrumuturilor şi a migraţiilor, o legendă, ba aproape o 
istorie şi fiind invocată sub titluri diverse: Regina, Sospes, 
Lucina,  Curritis, Moneda, Veridica, Caprotina, Iuga, 
Covella, dintre care unele persistă, iar altele se 
estompează treptat. 

Această mişcare spre simplificare şi  sărăcire 
concordă cu exigenţele raţionale şi raţionaliste care 
pătrund pe nesimţite în misticile cele mai complexe; ea nu 
nimiceşte totuşi, pe dată, aspectele particulare ale 
credinţei în forţele din care a ieşit o divinitate, iar 
coexistenţa prelungită a credinţei în numina particulare cu 
proiecția lor abstractă în reprezentarea unui deus sau a 
unei dea sintetice, este un caracter al religiozităţii 
italioţilor şi romanilor. 

Un proces analog se desfăşoară de la respectarea 
„pietrei” (lapis) înfipte la marginea unui câmp, la funcţia ei 
ca hotar (terminus), apoi la divinizarea ei (deus Terminus) 
şi la legarea ei de Jupiter (Jupiter Terminus): iată un 
exemplu destul de grăitor al acestei evoluţii spirituale. 

Există deci puteri ocrotitoare; dar sunt şi puteri 
primejdioase: de unde, un ansamblu de gesturi pentru a 
schimba cursul evenimentelor, fie în avantajul celui ce le 
face, fie în dauna altuia. Astfel practicarea magiei 
intervenea în crizele sentimentale sau în tulburările fizice 
prin recurgerea la cuvinte sau la gesturi: lustraţiile 
câmpurilor, ale oraşelor, ale armatei, ale trompetelor de 
război, ale scuturilor Salienilor (ambarualia, amburbia, 
lustratio exercitus, tubilustrium, armilustrium, trasarea 
cercului pomoerial, etc.), ocrotirea obţinută prin purtarea 
unei bulla, „bula” de aur sau de piele ce se punea la gâtul 
tinerilor romani, mistica ramurilor de laur, a ghirlandelor, 
a circuitelor. De unde şi numeroasele interdicții şi tabuuri 
faţă de persoane, faţă de unele animale, vegetale şi 
minerale, interdicții ce se bazau pe mistici de contact, de 
influenţă, de emanaţie. Aceste credinţe se întindeau 


asupra unor locuri lovite de trăsnet, a unor morminte, a 
unor case locuite de preoţi sau de anumiţi magistrați, de 
femei care nasc sau de fecioare, la da te şi în zile stabilite 
în liste oficiale, da' te şi zile diferite pentru rurali sau 
pentru marinari, pentru cutare meşteşugari sau pentru 
cutare negustori, potrivit unor prescripţii imperative. 

Mai târziu, mai mult decât flaminica 1 sau vestalele, 
un preot ca flamen Dialis (al lui Jupiter) rezumă în 
persoana sa aproape toate tabuurile principale: cel al 
străinului (el nu primeşte pe nimeni în sălaşul său), cel al 
soldatului (el nu se uită la o armată), cel al calului (el nu 
urcă pe cal), cel al fierului (el nu trebuie să-şi atingă părul 
cu fier), cel al molipsirii (el îşi îngroapă părul căzut şi 
bucăţelele de unghii), cel al griului (el nu atinge nici 
lamura făinii, nici pâinea dospită), cel al cadavrului (el nu- 
şi aruncă ochii asupra unui mort), cel al câinelui (îi 
întoarce spatele), cel al legăturilor (el nu poartă nici 
centură, niciun inel rupt). Aceste oprelişti se extindeau şi 
la alte domenii: flamen Dialis, rex sacrorum şi flamines ai 
lui Marte nu trebuiau oare să se lase precedaţi de nişte 
aprozi,  praeclamitatores, care vesteau trecerea lor 
lucrătorilor, astfel ca aceştia să se ascundă privirii lor? 

173 5 „Soţia unui flamin” (în latină în text.) (N.tr.). 

De la magie la religie 

Dacă observaţiile asupra fenomenelor naturii, asupra 
celor consimţite sau a celor respinse de ea, au dus lao 
proliferare de numina pe care preoţii şi erudiţii trebuiau să 
le catalogheze mai târziu în liste artificiale, specializarea 
funcţiunilor trebuia să aibă consecinţe considerabile: 
formalismul denumirilor, care indică obiectul (terminus), 
care sugerează locul (Siluanus), care evocă rolul (Consus), 
care disting sexul (Faunus| Fauna), care înglobează în 
epicene divinitatea masculină şi cea feminină (Pales) a 
iscat temeri şi, spre a se feri de omisiuni primejdioase, s-a 
sfârşit prin a vorbi de „zei câmpeneşti”, fără deosebire, 
sau prin a recurge la formule vagi: Plaut merge chiar până 
la a scrie într-o comedie: „mă jur pe toţi zeii şi zeițele 
cerului şi infernului şi ai regiunilor intermediare”. 


Progresele gândirii şi contactele cu celelalte popoare 
au adus schimbări: numen devenind deus, zeul luând 
asupră-şi funcțiunile acestor numina pe care le 
sintetizează, spiritul care era în lucruri a luat formă, o 
formă omenească, o personalitate, statuia a devenit 
persona, „masca” zeului. 

Această clarificare a determinat personalizarea 
puterii; locul de cult, înmulțit cu toate obiectele care îi 
erau punct de sprijin, a devenit locul de întâlnire al tuturor 
manifestărilor particulare; ceea ce era un Terminus pentru 
fiecare roman a fost reprezentat în chip superior de 
Terminus-ul cuprins în incinta templului lui Jupiter 
Capitolinul. Avem astfel clarificarea, personalizarea, 
limitarea conservatoare şi tendința către unitatea 
superioară. La fel, cuceririle Romei l-au legat pe Jupiter 
Latiaris alban de templul capitolin, dar ele i-au adus în 
oraş şi pe Diana din Ancia, pe Minerva din Falerii, pe 
Fortuna sabină, pe Yenus din Ardea, pe Castor şi Pollux, pe 
Hercule, pe Apolo; contactele cu Grecia au făcut să intre în 
gândirea religioasă romană reprezentările lui Demeter, ale 
lui Poseidon, Hercule, 274 

Asklepios; expedițiile în Orient au adus-o de acolo pe 
Marea Mamă de la Pessinunt. 

Pentru tema noastră, care se mărgineşte la timpurile 
istorice, pare sigur că, trecând de la individ şi de la familia 
sa la grupul de gentes, apoi, pentru anumite dintre cultele 
acestea, la cetate şi la stat, legătura dintre om şi 
divinităţile sale a slăbit. Dacă sinecismul oamenilor şi 
federalismul aşezărilor au creat o cetate, sinecismul 
divinităţilor a dus, ca şi în societatea omenească, la 
apariţia zeilor dominanţi şi a zeilor minori, de care 
credincioşii s-au depărtat: astfel, între altele, dintre 
„întemeierile” aventină şi capitolină, una dedicată Egeriei 
lui Numa, consacrată Dianei federale venite de la Nemi în 
vremea lui Servius Tullius şi alungind divinitatea albană 
prin întunecarea ei, cealaltă oferită triadei lui Tarquinius 1 
şi depăşind-o pe cea de pe Quirinal. Sunt creşteri şi sporiri 
de valoare prielnice unor manifestări şi coaliţii economice, 


deschizând de departe calea spre nădejdi imperiale. Pe de 
altă parte, trecând de la ţară la oraş, cultele rurale şi-au 
pierdut substratul, iar unele înţelesul; numeroasele 
împărțiri în ceremonii rurale şi ceremonii urbane, în 
ceremonii private şi ceremonii publice (Parilia, Vinalia, 
Compitalia etQ.), în ceremonii paralele (ambarualia şi 
amburbium, Paganalia şi Feriae sementiuae), în parcursuri 
distincte (Robigalia la mila a 5-a, Terminalia la cea de a 6- 
a) dau naştere la o risipire a forţelor religioase şi a 
germinării mistice pe care nu o compensează serbările 
comunitare ca Fordieidia de pe Capitoliu, Consualia de la 
Cireus Maximus, Argei de la podul Sublicius sau 
Opiconsiuia de la Regia. Anumite culte specific urbane nu-i 
fac pe rurali să participe, deoarece sunt excluşi de la ele, 
iar ruralii nu-i primesc pe citadini la anumite ceremonii de- 
ale lor. Etruscizare, elenizare, romanizare. Dar ceea ce 
este hotărâtor este şirul de opoziții pe care le dezvăluie 
analizai 

1 Este vorba de triada capitolină - Jupiter, Iunona, 
%J3 Minerva - instituită de Tarquinius Priseus (N.tr.). 

un animism multiplu, la început specific rural, care se 
atenuează treptat, trecerea acestui animism la forme 
religioase, condensarea acestor forme religioase într-un 
grup restrâns de divinităţi majore; iar aceste credinţe se 
dezbracă la rândul lor de ceea ce este propriu-zis rural sau 
urban spre a tinde către abstract şi universal. 

Practica religioasă 

Problema nu poate fi pusă în termenii fireşti 
catolicismului, şi, mai ales, nici nu avem aceleaşi mijloace 
de cercetare. Netăgăduit, trebuie să-i avem în vedere pe 
„filosofi”, despre care vom mai vorbi, aparte de restul 
romanilor: or, nici credinţele animiste nu par să fi dispărut 
cu totul în secolul al IV-lea, nici religia familială să fi pălit, 
nici sentimentul religios să fi slăbit, dar au avut loc diverse 
variaţii. Gestul credinciosului era la început un act pur, 
personal; porunca magică se exprima la imperativ, căci 
trebuia să se dea un ordin; dar rugăciunea se exprimă la 
conjunctiv sau la optativ; ea este speranţă, aşteptare; este 


însoţită de „jertfe”, de „lustraţii”, de „legăminte” şi era 
simplă în formă, modestă ca mijloace. Organizarea funcţiei 
sacerdotale a retras indivizilor exercitarea unui anumit 
număr de culte; ea a substituit celebrării personale 
asocierea spirituală comunitară. Dacă a provocat în 
adunările de cult emoţii colective şi a întreţinut emoţii 
individuale printr-o dramatizare ordonată, ca aceea a 
jocurilor, ea l-a înlocuit pe preotul spontan cu preotul de 
profesie, l-a despărţit pe om. de zeul său, a deosebit starea 
preoțească de cea de mirean, înţelesul unor ceremonii a 
sfârşit prin a scăpa oamenilor de rând; secretul câte n-a 
acte augurale a iscat scepticism; caracterul formular a 
redus în mai multe puncte religia exterioară la un ritualism 
stereotip. 

Fără îndoială, şi-au dat seama curând, încă din 
secolul al IV-lea, de pericolele morale ale acestei ofiliri a 
experienţei mistice şi de această slăbire a sensibilităţii 
religioase. Încă din anul 

300 se organizase anul liturgic, se divulgase 
calendarul, se deschisese plebeilor, prin lex Ogulnia, 
accesul la unele pontificate. Or, acest calendar, cunoscut 
din inscripţii şi din texte literare, este de fapt o punere în 
ordine a credințelor primitive, inspirate de fenomenele 
naturale (lunaţie, creşteri animale şi vegetale, oprelişti, 
soluţii magice), îmbinată cu un conservatorism stabilizator 
şi cu adaptări sociale şi politice, care rânduiau libertăţi 
publice şi promovau zilele nepereche la o însemnătate 
deosebită (zile faste şi nefaste, comiţiale şi mixte); ea este 
făcută din ajustări meteorologice (înlocuirea calendarului 
lunar cu cel solar) şi din reglementări ciclice (sărbători 
sezoniere, rituri duplicatoare benefice, legături militare ori 
economice, sau purificatoare ori funerare). Dar această 
punere în ordine nu este niciun echilibru, nicio repartiție 
fracţională: ea vădeşte un fel de agregate de zile 
nelucrătoare cu efervescenţă religioasă; ea nu coincide cu 
calendarul sărbătorilor elenice pentru anumite cicluri 
agrare, care au totuşi acelaşi ritm mediteranean; această 
rânduială se poate explica printr-un sincretism care a 


absorbit elemente străine şi instituţii autohtone. 

Ea este însoţită de o ierarhie de preoţii: familia, gens, 
curia, pe de o parte, îşi au preoţii lor, care sunt înainte de 
toate slujitorii unui zeu (Ianus, Jupiter, Iunona, Marte, 
Quirinus, Volcanus,  Volturnus, Portunus,  Palatua, 
Carmenta, Flora, Pomona, Furrina, Falacer); unii din aceşti 
zei vor fi uitaţi în epoca clasică; statul, pe de altă parte, îi 
are pe ai săi, pontifi grupaţi în colegii, vestale claustrate, 
auguri, quindecemviri, haruspici, Salieni, Luperci, Arvali, 
feţiali, - şi toţi aceştia deţin funcţii publice, religioase, 
juridice, administrative, unele conservatoare şi tutelare, 
celelalte valorificatoare şi consultative, care interesează 
oraşul ca organism politic şi destinul oamenilor ca 
cetăţeni. 

De aici, ansambluri de zei, asocieri de culte, o 
structură teologică şi o liturghie complexă, un fel de 
„taylorizare” 1 a divinului, dacă îndrăznim să riscăm un 
termen atât de exterior. 

Această mişcare este însoţită de o trecere de la 
animism la antropomorfism, de la aniconism la statuia de 
cult, în pofida rezistenţelor misticismului italic la noţiunea 
de imagine divină, atât de vie pentru spiritul grec, în ciuda 
conflictelor iscate de amestecul cugetării filosofice (cea a 
lui Q. Mucius Scaevola, cea a lui Yarro), al visării poeţilor, 
sensibili la aspectele cosmice (cea a lui Lucrețiu) şi, în 
sfârşit, al oamenilor politici, preocupaţi de dominanţe, de 
adopţiuni, de domicilieri şi de etatizări divine, pentru care 
apolinismul lui Augustus va fi un strălucit exemplu. 

Astfel că nu există niciun Olimp roman, ca o societate 
de zei, nici permanente, ci îmbinări treptate ale unui zeu 
cu un altul de tip italic (Numisius Martius) sau ale unei 
funcțiuni cu o divinitate de tip roman (Lua Saturni), 
sinteze bivalente (Iuppiter Lapis], interpretări tolerante, 
deseori utilitare (luno Regina de la Veiij, evocări multiple 
de origine demografică, economică, diplomatică, militară, 
încetăţeniri spontane sau autoritare (astfel cultul lui 
Hercule şi cel al lui Apolo oferă aspecte variabile), 
schimbări cu evoluţie lentă, ca cea a lui Ceres şi a lui 


Liber, supuse catalizelor eleusinismului şi ale lumii 
etrusce. 

Stratificarea de credinţe, evoluţia zeilor, 
suprapunerea cultelor, imobilismul unor ceremonialuri 
arhaice, inovațiile fastuoase de ceremonialuri moştenite, 
dramaturgiile spectaculare ale „banchetelor divine” şi ale 
„jocurilor”, toate atestă o pietate ale cărei forme diverse, 
chiar depărtate de tradiţie, chiar împrumutate, nu 
desfiinţează esenţa. Dar această pietate - şi aici nu vorbim 
de evlavia sufletului, care este tainică şi nu se înscrie în 
istorie - este înainte de toate respectarea religiei 
exterioare, îndeplinirea riturilor, ascultare faţă de 
interesele sanctuarelor şi. 

1 Taylorizare = organizare raţională a muncii prin 
divizarea executării în operaţii simple, executate de câte 
un muncitor într-un răstimp cronometrat; munca pe 
„bandă” (N.tr.).» 78 

prin urmare, faţă de ale zeilor, ceea ce constituie un 
fel de asceză purificatoare. Astfel, pax hominum se alătură 
la pax deorum. 

Acele forme sunt „rugăciuni” publice, a căror 
amintire, uneori suspectă, au păstrat-o analiştica şi Titus 
Livius: în 464, 463, 449, 435, 396, 344, apoi, după un 
răstimp pentru care informaţiile lipsesc, în 296 şi mai ales 
în cursul celui de al doilea război punic, în 219, 218, 217, 
216, 214, 212, 211, 210, 209, 208, 206, 203, 202; ele sunt 
aproape toate „procurări” de minuni. Ele sunt şi ceremonii 
de favorizare a succesului în războiul din Macedonia în 
200, sau în cel din Siria în 191. Sunt şi rugăciuni de 
mulţumire către zei în 449 şi în 396, unele în cinstea 
acţiunii consulilor Valerius şi Horatius, celelalte pentru 
cucerirea oraşului Yeii de către Camillus, şi putem chiar 
măsura căldura recunoştinţei romanilor faţă de zeii lor, 
văzând durata pe care o fixează acestor sărbători: 3 zile în 
207 pentru bătălia de la Metaurus, 4 în 203 pentru victoria 
asupra lui Syphax, 5 zile în 203 pentru alungarea lui 
Hannibal din Italia, 3 în 202 pentru victoria de la 
Naraggara, 3 în 200 pentru victoria asupra galilor, 5 în 197 


pentru victoria de la Kynoskephalai, 3 în 195 pentru 
victoria lui Flaminius asupra lui Nabis şi alte 3 pentru cea 
a lui Cato în Spania, 3 în 191 pentru victoria de la 
Termopile, 2 în 190 pentru victoria de la Myonnesos, 3 în 
189 pentru victoria de la Magnesia, 2 în 184 pentru 
victoria din Spania, 3 în 181 pentru victoriile ligure, 
reînnoite în 179 pentru noi succese în Liguria, 2 în 176 
pentru victoriile din Sardinia, 1 în 174 pentru victoriile din 
Spania, 5 în 168 pentru victoria de la Pydna, altele 3 în 
acelaşi an pentru victoria asupra lui Gentius. Aceste 
manifestări iau o amploare considerabilă în secolul I; 
învingătorii sunt alăturaţi zeilor. Astfel se materializează 
importanţa crescândă a generalilor în viaţa Romei: la 
sfârşitul războiului cu Cimbrii, serbările durează 10 zile; la 
sfârşitul lui 63, succesul lui Pompei este celebrat 279 timp 
de 10 zile, iar la începutul lui 62 timp de 

12 zile; pentru campania din Galia în 52, izvoarele ne 
indică 15 sau 20 de zile, iar pentru războiul de la Modena 
50 sau 60 de zile. 

Rugăciunile de nouă zile (nouemdiale sacrum) care 
datează, după legendă, de la Tullus Hostilius, se bucură de 
mai puţină favoare începând cu secolul I; se ştiu totuşi 
unele din 344, 218, 215, 212, 211, 204, 202, 194, 191, 188, 
186, 169, 152, 125, 102, 94, 93 şi poate din 91. 
Lectisterniile cultului privat, apoi ale cultului public, în 
cinstea lui Pilumnus şi a lui Picumnus, apoi în cea a lui 
Jupiter - iunona - Minerva, apoi, în sfârşit, a perechilor 
Apolo - Latona, Hercule-Diana, Mercur - Neptun, în care 
se pot deosebi apartenenţele greceşti, etrusce şi latine şi 
implicaţiile lor semantice, se desfăşoară în 399, se 
reînnoiesc în 364, 349 şi 327 şi se extind fastuos asupra 
celor doisprezece zei, timp de trei zile, după Trasimen. 
Pentru „ospăţul sacru al lui Jupiter”, cei trei epuloni din 
196, ridicaţi la şapte de către Sulla şi la zece de către 
Cezar, asociază oficial senatul la sacrificiu, iar poporul ia 
parte la ospăț; în schimb „postul lui Geres”, instaurat în 
191, nu se repetă decât la fiecare patru ani, iar „primăvara 
sacră”, de origine probabil sabină sau sabelică, dar de 


extindere italică, după ce în trecut îi prezentase zeilor pe 
noii născuţi, nu le mai consacră după 217 decât proaspeţii 
produşi ai fătărilor de primăvară. 

Sângeroasele sacrificii omeneşti ce par să fi avut loc 
în 226 în Forum Boarium şi s-au desfăşurat, şi în 216 după 
Cannae, avură o replică în supliciul vestalelor din timpul 
Gracchilor, dar ele fură interzise prin senatus-consultul din 
97; pedepsirea vestalelor sfârşeşte prin a se îmblânzi până 
la o simplă biciuire. Aceste sacrificii nu reapar decât în 
timpurile întunecate ale domniei lui Domitian. 

Ar fi lesne de arătat locul de seamă al divinului şi 
prin şirul de „jocuri” care au venit să se însereze în cursul 
serbărilor religioase: în localizarea lor între Aventin şi 
Palatin, pe malul Tibrului sau pe pantele palatine, în 
legătura lor cu vânătoarea şi războiul, cu muncile de sezon 
ale agriculturii şi cu grijile creşterii animalelor, Consualia 
şi Equirria, Cerialia şi Floralia, October Equus, Ludi 
Romani, Ludi plebei, Ludi appollinares şi Ludi megalenses 
evocă misticismele agrare şi pastorale, deosebit de vădite 
în Ludi Taurii care ar data de la Tarquinius Superbus. 

Aceste jocuri se tot înmulţesc în calendar. Ele se 
laicizează. Totuşi toate păstrează un element religios, chiar 
când sunt date cu prilejul unui triumf, unind repausul 
lucrătorilor cu datoriile de recunoştinţă faţă de zei. 
Venationes (vânătorile) şi jocurile de gladiatori, oricât de 
„laice” ar putea fi, ţin de acest simţ religios, cel puţin la 
început, întrucât nu sunt decât o extindere a altor jocuri 
sacre. Dacă, în cursul unora din aceste jocuri, se dau 
reprezentații dramatice în care se dezbat uneori chestiuni 
literare în prologuri, există şi aici o prezenţă divină în 
teatru, deşi în cu totul alt sens şi cu mai puţină profunzime 
decât în Grecia. Jocurile seculare, în sfârşit, a căror primă 
celebrare „istorică” datează din 249 la Tarentum sau 
Terentum, iar a doua, în epoca republicană, din 146, erau 
mai mult decât toate celelalte „jocuri de stat”; ele marcau 
în chip hotărât, oricare era partea magistraţilor la 
prezidarea şi la supravegherea celorlalte jocuri, legătura 
dintre „cetate” şi zeii ei, cei ai cerului şi cei ai infernului. 


Astfel se pot defini tendinţe majore: este o religie de 
agricultori; religia unui popor prea puţin deschis 
fanteziilor imaginaţiei mistice, înclinat spre disciplinele 
sacro-juridice care îi garantează fiecăruia, om sau 
divinitate, un domeniu precis; este religia unui popor care 
preferă meditaţiei acţiunea şi vede în zei mai puţin forme 
şi figuri decât puteri apte să treacă de la virtualitate la act. 

De aici importanţa dată riturilor, manifestărilor 
colective, aspectelor sociale şi politice ale 281 cultului şi 
rolului magistraţilor şi al statului, locuri de cult. - în fapt, 
alături de „locurile consacrate” ale casei, se întâlnesc 
„locuri sfinte” publice. La templum nu locul împrejmuit 
interesează pentru tema noastră, ci faptul că s-a înălţat un 
monument de cult pe cheltuiala comunităţii, pentru a-i 
reuni acolo pe închinători. Templul se ridică pe o temelie; 
nu te afli la acelaşi nivel cu zeul. Nu este decât o intrare; 
maiestatea izolării sale impune accesul unic; măreţia 
fațadei, dimensiunile edificiului ce tind să se echilibreze - 
lărgimea egală cu 5/6 din lungime la dată clasică şi ca 
regulă generală -, lipsa opisthodomului, un areostilism 
care dă amploare spaţiilor libere, toate contribuie să-i 
procure acestei „case” a divinității un aer de maiestate, 
chiar şi în nuditatea relativă a decoraţiei sale. 

S-a putut arăta că, dacă regii păreau că hotărăsc ei 
înşişi ridicarea unui templu, dacă patriciatul a încercat să 
păstreze privilegiul acestor construcții costisitoare, 
populus Romanus întreg, prin glasul magistraților şi al 
senatului, a hotărât foarte devreme privitor la piețe, deci 
privitor la locurile unde se manifestă sentimentul religios. 
Chiar şi rugăciunile generalilor pe câmpurile de luptă 
trebuie să primească consacrarea adunărilor. Deci legături 
economice, politice, sociale. Eponimatul dedicării nu este 
un apelativ dictat de comoditate; el atestă o specificare a 
credinței; el îl leagă pe cel care dedică şi poporul roman de 
o virtualitate a zeului căruia i se închină lăcaşul, în secolul 
al V-lea sanctuarele pentru Castor, Fortuna muliebris, 
Spes, Dus Fidius, Ianus Quirinus; în secolul al IV-lea, cele 
pentru Mater Matuta, Iuno Regina, luno Lucina, 


Concordia, Iuno Moneda, Salus! în secolul al III-lea, cele 
pentru Iuppiter Victor, Venus Obsegquens, Iuppiter Stator, 
Sol, Luna, Fortuna, Febris, Aesculapus, luno Curritis, 
Flora, Libertas, Honos militaris, Virtus, Genius populi 
Romani, Mens, Iuventus, Fortuna Praenestina; în secolul al 
Il-lea cele pentru Iuno Sospita, Victoria Virgo, Pietas, 
Iuventas, Fortuna Equestris, Terminus, Iuno Moneda, 
Fortuna huius chei, Felicitas, Hercules Victor, Ops 282 

opifera, Honos et Virtus - fără a mai vorbi de 
celelalte temple dedicate marilor zei, reconstruite şi 
renovate -, toate vădesc acte de credință, dar, în acelaşi 
timp, două manifestări ale gândirii, una către abstracţiune, 
cealaltă către specificare, către limitările utilitare sau 
către generalizările cumulative. 

Astfel se operează reuniri religioase, condensări 
mistice. Faptul că şedinţele adunărilor se ţin adesea în 
temple cheamă protecţiile aşteptate. Astfel senatul se 
întruneşte în templul Bellonei, al lui Fides, al lui Virtus, al 
lui Castor, al lui Libertas, al lui Quirinus, al lui Tellus, al lui 
Iuppiter Stator, al lui Iuppiter Victor, al lui Iuppiter 
Capitolinus. Fiecare înălţare a unui templu este urmarea 
unei făgăduinţe formulate într-o situaţie critică; fiecare din 
aceste alegeri este un semn; fiecare din aceste semne este 
un act de credinţă. 

Crizele religioase în această structură mentală şi 
rituală cu totul latină au venit să se însereze elemente 
externe, analizate încă de multă vreme: inovaţii elenizante, 
prin mediere etruscă şi etruscizantă, apoi inspirate de 
Grecia Mare, adăugiri elenistice şi orientale, devoţiuni 
patriciene, devoţiuni plebeiene (Dioscurii pe de o parte, 
Ceres, Mercur, Liber pe de alta) mlădieri variabile ale 
tutelei canonice a pontifilor, primiri şi încetăţeniri ca a lui 
Apolo din Yeii sau a lui Hercule Maximus; acceptarea şi 
condamnarea  sacrificiilor omeneşti între 226 şi 97; 
consultarea oficială a lui Apolo de la Delfi în vremea lui 
Tarquinius (?) şi mai târziu de către Fabius Pictor, dar 
interzicerea de către senat a oracolelor „particulare” în 
213; procesiunea de tip greco-latin în 216 sub ocrotirea lui 


Jupiter Stator, dar desfăşurată de fapt sub cea a lunonei 
Regina aventine - apoi, în sfârşit, în timp ce se reînnoiesc 
în 205 Jocurile 283 romane şi Jocurile plebeiene într-o 
atmosferă de fervoare încordată, recurgerea, poruncită de 
cărţile sibiline, la Marea Mamă de la Pessinunt, pe care o 
stabilesc pe Palatin, în plină vatră a vechii Rome! 
Eveniment major, a cărui importanţă contemporanii nu par 
s-o fi măsurat: scandalul Bachanalelor din 186 nu ne 
îndreptăţeşte s-o micşorăm, căci, din 205 până în 186, un 
curent subteran de acelaşi fel subminase terenul. Clerul 
Gibelei fusese izolat, dar nu se luaseră în seamă micile 
grupuri de bachanţi risipite prin oraş, cu micile lor 
întruniri, cu catehismul lor, cu secretele şi cu nopţile lor 
iniţiatice. Când a fost vorba de măsuri pentru suprimarea 
lor sub pretextul subversiunii politice, unele „cazuri” fură 
separate şi marele preot al lui Dionysos, Minius Cerrinius, 
fu pus la  „adăpost” într-o închisoare potrivită. 
Respingându-se totuşi excesele ceremoniilor, la care lua 
parte mai ales poporul, fură admise, în sfârşit, formele 
reţinute ale cultului italo-grec al lui Bachus. În 181, 
descoperirea  „întâmplătoare” a unor documente 
pitagoreice la Ianicul, lângă „mormântul lui Numa”, făcu 
să sporească neliniştea: ele fură arse oficial în Comitium. 
Dar cine poate să le fi „găsit”, dacă nu nişte intelectuali 
curioşi faţă de filosofii salvatoare? Astfel clasele de jos şi 
aristocrații se întâlneau în căutarea unei evadări spre o 
spiritualitate nouă, altundeva decât în conformismul faţă 
de vechile rituri naţionale şi faţă de străvechile credinţe. 
Statul veghează totuşi: în 161 filosofii şi retorii greci 
erau alungaţi; în 157 se suspendă construirea teatrului 
proiectat de Scipio Nasica, pentru că un teatru permanent 
ar fi permis să se dea reprezentații şi în afara serbărilor 
religioase şi s-ar fi rupt astfel legătura dintre religie şi 
serbări. Dacă în 155 tinerii ascultă conferințele lui 
Carneade, ale lui Diogene şi ale lui Critolaos, în 139 
caldeenii şi evreii sunt poftiţi să părăsească oraşul, iar în 
55 doi epicurieni, Philiskos şi Alkios, sunt la rândul lor 
expulzați; şi totuşi, sunt filosofi care discută despre Epicur. 


Ceea ce rămâne, ceea ce este inatacabil, este religia 
jurământului la magistrați, dar îmbogățirea clasei 
negustorilor aduce pe primul plan oameni noi, care nu au 
simţul tradiţiilor, iar contactele cu Orientul, abaterile 
morale iscate de pofta de câştig, înmulţirea libertăţilor 
slăbesc rezistenţa conformismului „burghez”. Care este 
mentalitatea religioasă a micilor meseriaşi, a 
aventurierilor, a marinarilor, a sclavilor? Cea a oamenilor 
pe care războaiele îi azvârlă la Roma? În afară de 
comparaţiile pe care le pot prilejui contactele cu Grecia şi 
cu Orientul, răspândirea operelor de artă propune alte 
imagini, statui de divinităţi, vase cu laturi împodobite cu 
scene religioase care, prin imitaţiile pe care le sugerează, 
înlocuiesc o koine etrusco-romană cu o koine romano- 
elenistică. Din partea ei, literatura comică dă ca hrană 
spectatorilor legende divine înjosite - aventurile burleşti 
ale unui Jupiter îndrăgostit sau ale unui Mercur mijlocitor 
de întâlniri galante. Totul duce către o adevărată confuzie 
în gândire. Nu este un joc al minţii atunci când un Q. 
Mucius Scaevola, pontif între 88 şi 82, a putut distinge zeii 
tradiţionali - singurii demni de venerație după credinţa sa 
- de zeii poeţilor şi de zeii filosofilor. 

Cugetarea filosofică 

Zei ai filosofilor! Dar şi filosofie! Filosofie explicită 
care se întemeiază pe filosofia implicită a sentimentului şi 
a cugetării şi care, sprijinindu-se pe simţul practic al 
acestei „rase” italice şi al acestei „familii” latine, se 
orientează spre etică, spre politică şi spre anumite vederi 
sociale. 

În timpul războaielor samnite (343 - 290) fu adusă la 
Roma o statuie a lui Pitagora şi această aducere atestă 
interes pentru gânditor, a cărui biografie o scrie în aceeaşi 
epocă Aristoxene din Tarent, pe când Appius Claudius 
transformă în cult public devoţiunea particulară faţă de 
Heroide la Ara maxima: „fiecare, spune Appius, îşi făureşte 
singur soarta” şi preamăreşte prietenia în termeni care 
evocă hetairiile thiasice, ce se constituiseră în jurul 
legendei crotoniene şi al legendei locriene, în care Hercule 


se asocia în chip nelămurit cu Apolo, înainte de a veni să 
se asocieze limpede la Roma cu Muzele. 

În ciuda opoziţiei lui Cato, influenţa grecească se 
dezvoltă: Ennius, pătruns de cultură elenică, legat de 
Scipioni, adaptează în al său Epicharm un poem despre 
natură, iar în al său Evhemeros teoriile gânditorului pentru 
care zeii nu sunt decât nişte oameni superiori; în el, 
pitagorismul găseşte un discipol atrăgător. Printre 
fragmentele păstrate din opera sa găsim aluzii la 
metempsihoză, la inspiraţia divină a poeţilor, la văpaia 
caracteristică spiritului lui uates (bardul proroc), la 
originile solare ale acestui foc hrănitor, la rolul ce trebuie 
încuviinţat poeţilor în politică şi în cârmuirea statelor: este 
primul exemplu cunoscut, la Roma, al unei încercări de 
înlocuire a pontifilor prin poeţi în comunicările cu 
divinitatea şi de valorificare a inteligenţei faţă de 
drepturile dobândite prin alegerea populară. 

Diogene, Critolaos, Carneade ţin prelegeri la Roma în 
155. Importanţa acestor convorbiri este considerabilă: 
situând criteriul care trebuie să-l călăuzească pe om în 
ceea ce este credibil, bazând acest criteriu pe raportul 
reprezentării cu subiectul, nu cu obiectul, Carneade 
introduce în cunoaştere noţiunea de probabilitate; aplicat 
la reprezentarea divinității sau la puterea prezicerii, 
principiul lui  Carneade  liberează teologia de 
antropomorfismul banal; el înlocuieşte fatalitatea stoicilor 
şi indeterminismul universal al epicurienilor printr-o 
cauzalitate internă şi o cauzalitate externă. Deschizând, 
prin probabilismul său, calea gândirii critice, cugetarea sa 
este orientată către aproximarea adevărului şi a binelui, 
către cercetarea rodnică şi roditoare.  Disociind 
cauzalitatea de urmare, ca şi ceea ce este determinat de 
ceea ce este necesar, el instituie o ordine contingentă care 
„scapă logicii noastre” şi „a cărei rațiune nu poate fi 
descoperită decât prin eveniment”. 

Uatio etimtas apetit căusăm 1. Din aceasta cugetare 
se desprinde astfel unul clin daturile cele mai înalte ale 
gândirii latine, noţiunea de ordine raţională, noţiunea de 


echilibru care dă temei totodată contractelor dintre 
oameni şi contractelor cu divinitatea. 

lată-ne la însăşi baza filosofiei contractului roman; 
dar ea este o breşă în dogmatismul stoic sau în 
indeterminismul epicureic: prin ea va trece metafizica 
creştinismului. 

Revoluţia este considerabilă. 

La aceeaşi epocă, Panaetius vine din Rodos la Roma 
şi intră în legături cu Scipio Africanul şi cu aristocrația 
elenizantă, pe care o frecventau, între alţii, Polibiu şi 
Terenţiu, veniţi de pe alte meleaguri, şi Laelius, care este 
un „înţelept”. Carneade i-a luat-o înainte pentru a ruina 
dogmatismul Porticului şi certitudinea prezicerii (dacă 
viitorul este întâmplător, prezicerea este cu putinţă; dacă 
viitorul este necesar, ea este inutilă); Boethus din Sidon şi 
Antipater, stoici amândoi, au corcit deja cu platonism fizica 
şi morala stoică; Panaetius, continuându-le paşii atrage 
gândirea romană pe calea eclectismului, care se va vădi, în 
artă ca şi în cugetare, una din dominantele spiritului şi 
comportamentului roman. Din stoicism, care era una din 
chemările cele mai seducătoare pentru Roma, el va face o 
adaptare armonioasă, echilibrată şi umană. 

Pentru el, cosmosul este un echilibru stabil între 
nişte forţe şi, prin urmare, nu cuprinde niciun germene de 
distrugere; dacă se introduc în el modificări, ele se 
compensează; un echilibru este şi înțelepciunea 
omenească, deoarece sufletul, alcătuit dintr-o parte 
iraţională şi dintr-o parte raţională, este capabil, graţie 
acelui element al suflului divin care este logos-ul, să dea 
sau să refuze senzaţiilor asentimentul său; în aceasta 
constă libertatea sa. Prin intervenirea /ogos-ului. 

1 Parafraza americară este excesiv de lilieia, formula 
latină spunând de fapt „Rațiunea dezvăluie cauza 
evenimentului” (N.tr.). 

omul se deosebeşte de animal prin război, prin 
rezistenţa la instinct, prin folosirea raţiunii şi a vorbirii 
organice. Fericirea este să trăieşti potrivit propriei tale 
naturi, datoria omului este să-şi joace rolul de om, al 


omului particular ce este. Prin urmare, etica trebuie să fie 
ştiinţa adaptării la împrejurări, la „ceea ce se cade”. Cită 
cale a fost bătută de la vechiul stoicism, care tratează 
despre om, pentru a ajunge la Panaetius care vorbeşte 
despre oameni! Este o morală practică, utilitară, eclectică, 
individualistă, dar unde este Dumnezeu? Absent din etica 
lui Panaetius, el nu apare acolo decât ocazional. Aşadar, 
nicio sancţiune exterioară, nicio sancţiune interioară; 
plăcerea sau durerea însoțesc sau nu actul virtuos; ele nu 
sunt condiţia lui. A concepe cu o claritate îndestulătoare 
înseamnă a se îndrepta către bine; a concepe binele cu 
minte luminată înseamnă a putea ajunge la «el. 
Cunoaşterea adevărată este o formă a puterii; morala 
devine o estetică individuală, viaţa o operă de artă. Pentru 
Cleante, vechiul stoic, Dumnezeu este o ființă 
transcendentă şi personală, iar datoria omului este să-i 
accepte voinţa; pentru Panaetius Dumnezeu se absoarbe în 
cosmos, iar dumnezeul, adevăratul dumnezeu, este omul; 
religia, adevărata religie, este religia umanităţii. 

În măsura în care o gândire atât de îndrăzneață, în 
care nu lipsesc contradicţiile, putea fi urmărită de către 
romani - căci, mai târziu, Cicero nu avea să-i pătrundă 
toate nuanțele -, ea introducea şi conducea meditaţia spre 
un individualism sigur. 

Toţi acei bărbaţi, ale căror nume sunt de obicei citate 
în jurul Scipionilor, Polibiu, Terenţiu, Lucilius, C. Laelius, 
Q. Aelius Tuberon, Sp. Mummius, Rutilius Rufus, M. 
Vigellius, L. Furius Philus şi poate Yalerius Soranus, au 
cunoscut cu toții doctrina panaetiană; rei fie că au aderat 
la ea - cu nuanţe - fie că nu, dar după fragmentele ce au 
rămas din operele celor mai mulţi dintre ei sau după 
aluziile urmaşilor lor, se pare 238 

că meditând la officia, ei au văzut în ele nu 
„îindatoriri” imperative, ci binevoitoare servicii ocazionale, 
necesare în relaţiile dintre oameni şi au contribuit la 
făurirea unei filosofii mai mlădioase a societăţii. 

În a doua jumătate a secolului al II-lea şi la începutul 
secolului I, un grup de oameni filosofează astfel, fără a 


renunţa la obligaţiile civice: în jurul lor şi pe linia 
stoicismului îmblânzit se întâlnesc L. şi Q. Lucilius Balbus, 
M. Porcius Cato, M. Favonius şi Cornificius Longus. Cel 
dintâi este jurist, al doilea publică o De natura deorum; 
Cato are legături în Sicilia cu platonicianul Philostratos şi 
la Utica se apropie ele stoicul Apollonides şi de 
peripateticianul Demetrius; el este admirat de Favonius şi 
de Cornificius. La aceeaşi dată, C. Sulpicius Gallus 
calculează, cu o orientare pitagoreică, distanţa de la 
pământ la soare şi de la pământ la lună, ca şi de la pământ 
la semnele  zodiacului; el propune o explicare a 
fenomenului  eclipselor şi înclină spre interpretări 
supranaturale, dar la Pydna în 168, alături de Paulus 
Aemilius, ştiuse să păstreze tăcerea şi lăsase în grija 
prezicătorilor tâlcuirea semnelor divinității. Valerius din 
Sora compune o carte despre „lniţiaţi” - Epoptides - şi 
vorbeşte în ea, într-un limbaj panteist şi într-o sintaxă 
îndrăzneață, despre un „Jupiter atotputernic, progenitor 
genetrixque, tată şi mamă al regilor, al lucrurilor, al zeilor, 
zeu al zeilor, unul şi toţi” care introduce în teologia 
romană rezonanţe ciudate. 

Cei mai numeroşi dintre aceşti cercetători şi 
gânditori sunt epicurienii: Amafinius, Rabinus, Catius, 
precum şi Saufeius, ale căror da te sunt slab precizate; T. 
Albucius, C. Velleius, L. Calpurnius Piso, C. Cassius 
Longinus, C. Vibius Pansa, cei doi Manlius Torquatus, 
Statilius, L. Varus şi alții; doi dintre ei ne-au lăsat 
amintirea unui De rerum natura, anume C. Catius şi 
Egnatius, titlu pe care îl vor relua Lucrețiu şi Varro 289 din 
Reate. 

Astfel, în fața unei tradiții în care mitul păleşte - dar 
în care se menţine ritul, în care numina se ierarhizează, în 
care se desprind „funcțiunile” dominante ale marilor zei şi 
se dezvoltă credințele abstracte alături de o 
antropomorfizare care reînvie, purificându-l şi 
intelectualizându-l, mitul primitivist şi animist, în care, în 
sfârşit şi în special, politica supraveghează, dirijează, 
etatizează religia dându-i o structură socială, un calendar 


regulator, un ceremonial, edificii publice - se află inovaţii, 
frământări, învolburări. În toate acestea, în contacte care 
nu vor putea fi niciodată despărțite, continuă conflictul 
dintre neliniştile etrusce şi lumina mediteraneană. 

Lucrețiu avea să se arunce cu strângere de inimă în 
această aventură. 

Drama lui Lucrețiu 

Ceea ce izbeşte la contactul cu Lucrețiu este 
atitudinea sa profetică, obsesia sa pentru misterul omului, 
pentru misterul lumii, efortul său patetic de a se scutura 
pe sine şi de a-i scutura pe ceilalţi de această anxietate, 
spre a ajunge, printr-o victorie a raţiunii, la eliberare: 
filosofie a cuceririi, a luptei, a dragostei şi nu, cum s-a spus 
prea adesea, o filosofie a disperării: ea este în întregime 
speranţă. 

Lucrețiu are simţul misiunii sale: el este, pe cât 
crede, cel dintâi care transpune în latină doctrina 
gânditorului grec; magnis doceo de rebus; / obscura de re 
tam lucida pangojcarmina 1. Se exprimă şi în termeni de 
cucerire: dificilest ratione docere et uincere uerbis 2 cu un 
fel de simţ roman al victoriei: quod quoniam uineo fieri, 
nune esse docebo3. Faţă de tezele contrare nu are decât 

1 „Dau lămurire despre lucruri mari: despre un lucru 
obscur scriu cânturi atât de luminoase” (Lucr., X, 931 şi 
933 - 934) (în latină în text) (N.tr.). 

2 „Este anevoios a da lămurire prin rațiune şi a 
învinge prin vorbe” (ibid., V, 735) (în latină în text) (N.tr.). 

3 „Ceea ce, pentru că dobândesc să fie, voi lămuri că 
(şi) este” (ibid., II, 748) (în latină în text) (N.tr.). 

dispreţ pentru sminteala ce respiră din ele: desipere 
est, delirium, perdelirum est 1. 

Este răpit de pasiune. Pasiunea pentru Epicur, 
maestrul incomparabil, care trăieşte în grădina sa, în 
căxitarea tăcerii în mijlocul mulţimii, în căutarea idealului 
printre realităţile lumii, tinzând să-i dea plăcerii - unei 
plăceri superioare - trăsăturile virtuţii, ştiinţei forma unei 
asceze, iar bucuriei  întoarcerilor şi reminiscenţelor 
valoarea unei apercepţii a fericirilor superioare. 


Pasiune şi pentru „natură”, cu o privire fraternă 
asupra fiinţelor, această natură pe care cel dintâi, poate 
singurul dintre grecii timpului său, Epicur o socotise drept 
învăţătoare a adevărului. Aruncând o privire asupra 
tulburării care îi năpădeşte pe contemporanii săi în 
conjuncturile dezordonate ale societăţii civile, Lucrețiu 
constată că „fiecare caută să fugă de sine însuşi” şi că nu 
este în stare „să scape de sine însuşi”, dar că, în chiar 
această fugă, se reîntoarce la ceilalţi oameni, în timp ce, în 
adevăr, ar trebui să se reîntoarcă la natură. 

Pasiune şi pentru concret: doctrina lui Epicur se 
acordă cu nevoia romană de ordine, de măsură, de lege. 
Intemeindu-se pe o cunoaştere ce se poate raţiona, Epicur 
a descoperit foedera naturae 2 (I, 586; II, 302; V, 310; 
924); el a conferit cunoaşterii un fel de sanctitas şi de 
auctoritas care intră ca nişte componente în alcătuirea 
eticii. Descotorosind realul de interpretări superstiţioase şi 
înapoind zeilor domeniul intermundiilor3, dând legilor 
naturale supremaţia asupra arbitrarului miracolelor, el i-a 
redat naturii libertatea. 

Pasiune pentru Epicur, pentru natură, pentru 
concret, dar şi pasiune şi nimic altceva: Epicur este calm, 
rece, raţional, abstract - Lucrețiu este 

1 „înseamnă să fii smintit, este o rătăcire, o foarte 
mare rătăcire” (ibid. III, 802; V, 165; V, 1043; apoi 1, 698 şi 
I, 692) (în latină în text) (Nitr.). 

— „Legile naturii” (în latină în text) (Nitr.). 3 1l. a 
epicurei, spaţii goale şi paşnice dintre lumi, sălaş al zeilor 
(N.tr.). 

entuziast; Epicur arată că zeii nu cunosc nici mânia 
nici ura - Lucreţu se lasă răpit de o adevărată frenezie 
antiteologică; Epicur recomandă, cu linişte, îndepărtarea 
de afacerile publice - Lucrețiu amestecă în refuzul său un 
fel de arţag; Epicur aspiră la pacea inimii şi o dobândeşte - 
Lucrețiu năzuieşte şi el la ea, dar nu o poate câştiga. 

Această operă este marea aventură a gândirii romane 
din vremea Republicii. De-a lungul epocilor, multe refuzuri 
agnostice se vor inspira din ea. Dar este ea, cu adevărat, o 


profesiune de ateism? S-a făcut oare deosebire între 
cuvinte şi tonalitatea pe care o exprimă armonicele lor? 

Criticii moderni au descompus opera lui Lucrețiu 
într-o parte fizică, una canonică şi una etică - şi acest lucru 
nu poate fi contrazis; dar această împărţire rupe unitatea 
gândirii lui. In realitate, ea este un poem al materiei şi al 
spaţiului, evocator al integrărilor şi al disocierilor eterne, 
un poem al omului răpit de destinul vieţii, un poem al 
universului cu naşterea şi cu starea sa muritoare - nu un 
tratat filosofic sau doar didactic -, ci o dramă, străbătută 
de peripeții, urmărită spre deznodământul ei cu bucurie, 
spre un deznodământ în afara lumii simţurilor, în veşnicie. 

Pentru Lucrețiu, orice cunoştinţă omenească se 
întemeiază pe de te ale simţurilor; tot ceea ce există este 
de natură corporală şi supus la schimbări; tot ceea ce se 
schimbă pare să posede în sine principiul său de mutație şi 
de persistenţă şi ia astfel un aspect de eternitate. Sărăcia 
limbii latine, pe care o regretă Lucrețiu - Epicur exprimă 
un regret analog vorbind de limba greacă -, nu permite să 
se acopere domeniul gândirii; or, a recunoaşte această 
lipsă înseamnă mai puţin a-şi mărturisi neputinţa decât a 
proclama existenţa unui nedefinibil, a unui supranatural pe 
care imaginaţia nu încetează să-l conceapă, chiar dacă 
„limba încetează să-l pună la îndemână”. 

Dacă, deci, a fi real şi a fi perceptibil simţurilor sunt 
sinonime, într-o anumită măsură şi pe două planuri 
distincte, atomul, element al lumii, nu poate fi perceptibil, 
fiind lipsit de calitate. Această ecuaţie, în care unii au vrut 
să vadă o contradicţie fundamentală a gândirii lui Lucretiu, 
atestă că poetul, care vrea să înţeleagă lumea, nu vorbeşte 
decât de lumea accesibilă simţurilor, nu de „toată” lumea 
şi mai ales nu de ceea ce le scapă: ochii”, spune el, „nu pot 
cunoaşte legea naturii; eroarea vine de la rațiune”. Intr- 
adevăr, senzaţia este iraţională; ea nu are nevoie de 
dovadă; ea este datorită întotdeauna unui contact, iar 
pipăitul este simţul fundamental; senzațiile vizuale, 
olfactive şi auditive nu se pot explica - deoarece, pentru 
Lucrețiu, nu există contact, nici prin „simulare” (imagini, 


reprezentări), când este vorba de vedere, nici prin 
emanaţii, când este vorba de miros şi de sunet. Aşadar, 
filosoful se străduieşte să purifice această animi ratio x, 
amestecând  senzualismul cu raționalismul, reducând 
treptat partea raționalismului, pe care îl socoteşte fals, şi 
păstrând neatinsă partea senzualismului, pe care îl crede 
adevărat. Cu ajungerea sa la stări moleculare şi cu 
greutatea sa, atomul nu scapă categoriilor de spaţiu şi de 
timp, şi aceasta este o altă contradicţie a postulatelor 
autorului, deoarece, gândit în termeni de spaţialitate şi de 
timp, acest atom sfârşeşte prin a da, la urma urmei, o 
calitate neantului, ceea ce este însăşi negarea lui. Lucrețiu 
se înfundă astfel în desişul paralogismelor şi se aruncă în 
misterul gândirii, în momentul în care apelează numai la 
senzaţii ca izvor al cunoaşterii. Revenit la raţionalism, el se 
va ridica până la marginile ameţitoare ale raţiunii însăşi. 

În ce constă raționalismul său? Pentru Lucrețiu, 
nimic nu vine din nimic, nimic nu se nimiceşte. Într-adevăr, 
raţiunea nu poate concepe 

1 „Judecata minţii” (cf. Lucr., IV, 384) (în latină în 
text) 293 (N.tr.). 

nici ca neantul să-şi schimbe natura şi să devină 
ceva, nici ca o parte a realului să poată fi nimicită. Dacă 
atomul nu ar exista, orice element material ar fi divizibil la 
infinit: dar atunci totul ar fi egal cu partea, deoarece 
partea ar fi ea însăşi divizibilă la infinit; infinitul este egal 
cu infinitul. Şi astfel concepţia lui Lucrețiu despre atom 
este o întoarcere la un ideal de imuabilitate ireductibilă, la 
o substanţializare a noţiunii de infinit. 

Tragicul în această aventură spirituală este întâlnirea 
lui Lucrețiu cu un anti-Lucreţiu: lucrul a mai fost spus, iar 
această afirmaţie a întâmpinat adversari care nu conving. 
Lui nonne uidemus, „oare nu vedem”, din primele 
demersuri, ecou invariabil al grijilor analizei 
descoperitoare, i se va opune un nu mai puţin statornic 
necesse est, „este necesar”. Şi stabilirea raţională a 
acestei necesităţi îl îndeamnă pe Lucrețiu să predice 
calmul în faţa contingenţelor aparente din cursul lucrurilor 


naturale: această necesitate îl duce la „compunerea” unei 
canonici care te liberează de judecăţile false, de minciuni 
superstiţioase, de ştiinţa filosofilor, a prezicătorilor şi a 
preoţilor, surse de interdicţie şi de spaime. 

Astfel se iveşte, la distanţă, problema zeilor. 

Dacă există neschimbare, este şi schimbare: or, 
lumea posedă în ea însăşi principiul mişcării sale; 
elementele materiale au în ele înseşi o anumită 
spontaneitate; dacă ar fi altfel, schimbarea ar trebui 
explicată printr-un principiu exterior lumii, iar acest 
principiu nu ar putea primi decât numele de divinitate. 
Totuşi, gândeşte Lucrețiu, omul are liberul său arbitru; 
aceasta presupune, în atom, contingenţa. Înseamnă 
aceasta că universul este supus capriciului? Pentru 
Lucrețiu, în univers fixitatea se amestecă cu schimbarea, 
necesitatea cu libertatea: el nu crede nici în determinarea 
totală nici în capriciile unei contingenţe fără limite; în 
consecinţă, el admite fixitatea speciilor, durata mărginită a 
creşterilor, varietatea indivizilor, adică o ordine întemeiată 
totodată pe empirism şi pe rațiune şi o contingenţă 
explicată prin rațiune şi empirism, un fel de chiasm 1 
intelectual, ale cărui implicaţii contradictorii poate că nu le 
vede.  Reprezentările sale asupra marilor cataclisme, 
asupra trăsnetului, a furtunilor, a cutremurelor, a 
molimelor, către ce năzuiesc ele dacă nu ca să arate că 
oamenii trăiesc în spaimă, pentru că atribuie acestor 
fenomene o semnificaţie pe care nu o au? în ochii lui 
Lucretiu, nimic nu dovedeşte că zeii sunt răi. Înţelepciunea 
constă în a se dezbăra de aceste temeri şi de poveştile 
despre Acheron: nusquam aparent Acherusia templa?2. 
Pacea sălăşluieşte în templele senine ale filosofiei. 

Dar Lucrețiu nu ajunge la această linişte sufletească 
dintr-o singură bătaie de aripă: poemul său urmează 
dialectica pasiunii, o dialectică în care raţiunea nimiceşte 
mythos-ul3 prin raţionament şi îi substituie cuceririle 
/ogos-ului4. Or, cum omul îi opune acestei dialectici 
obstacolul pasiunilor sale, al nădejdilor, al temerilor sale, 
Lucrețiu, care putea diserta fără tulburare despre natură 


şi despre lume, este indus să discute cu omul însuşi într-un 
dialog şi mai pasionat. 

Cum să nu simţi, printre rândurile pe care le 
consacră omului, tulburarea sufletului său? Încercând să-i 
libereze pe ceilalţi, el caută să se libereze pe sine. Această 
căutare a luminii dă spuselor sale un ton patetic; căci, la 
urma urmei, pentru el, ce este omul în ochii omului? 

1 Chiasm = figură de stil constând în aşezarea a doua 
perechi de cuvinte în ordine încrucişată (Nu trăim ca să 
mâncăm, ci mâncăm ca să trăim); numele ei vine de la 
litera grecească X (chi), datorită reprezentării grafice 
convenţionale a opoziţiei dintre elementele figurii: 

AB (Nitr.). 

pată 

BA 

2 „Nicăieri nu se arată templele infernului” (L.ucr. III, 
25) (în latină în lexl) (N.tr.). 

3 „Ficţiunea” (în greacă în text) (N.tr.). 

4 „Raţiunea” (în greacă în text) (N.tr.). 

Ga toţi cei vechi, Lucrețiu pune accentul pe opoziţia 
dintre durere şi plăcere, pe această obsesie a obsesiilor: 
fericirea omenească. În timp ce, pentru stoici, plăcerea 
este un lucru secundar, dar, totodată, un rezultat 
perceptibil, deoarece omul descoperă plăcerea păstrându- 
se pe sine, pentru Lucrețiu, iubirea de plăcere nu este 
altceva decât un mobil, o înclinare a fiinţei care îi dă 
impuls activităţii animale şi îi fixează țelul. 

Naşterea omului este însoţită de lacrimi: el este 
dezmoştenit, neliniştit, agitat; monştrii sunt şi mai tragic 
cufundaţi în existenţă şi poartă în ei dovada războiului 
intim dintre atomii greşit îngemănaţi; toate fiinţele sunt 
sortite sicriului, dar toţi cei vii luptă pentru viaţă. Viaţa li 
se pare fericirea supremă, dar fericirea de a trăi este 
supusă piedicilor vieţii. Iubirea? Ea îşi are iluziile, obsesiile 
şi teoriile ei. Visurile? Ele sunt însoţite de strângeri de 
inimă, de hotărâri funeste, de imagini ce istovesc. 
Moartea? Ea este mereu prezentă; ea nu are nici răgaz, 


nici sfârşit: mors immortalis, „moartea este nemuritoare”. 
Lumea pământească este menită disocierii eterne. De ce 
omul ar fi oare ferit de această cerinţă? Şi Lucrețiu se 
cufundă în  meditarea nestăpânită a  neantului, se 
dedublează pentru a-şi privi propriul cadavru, acest 
„lucru” groaznic, această vedenie înfricoşătoare de care 
trebuie să te eliberezi, chiar şi prin sinucidere, căci 
sinuciderea se află pe linia însăşi a disocierii universale. La 
ce bun să deznădăjduieşti? Această disociere este 
necesară. „Poate că un înspăimântător cutremur de 
pământ, Memmius, ne va aduce dovada prăbuşirii 
generale”. 

Dar el adaugă de îndată: „soarta suverană - fortuna 
gubernans - să îndepărteze de noi această nenorocire!” 
Fortuna gubernans! Un act de credinţă al lui Lucrețiu? Nu. 
Ci o ironie de polemist. Aristotel, Theofrast sunt cei care, 
susţinând ideea eternității lumii, încredinţau Fortunei 
cârmuirea universului. Dar Epicur se răzvrăteşte. Totuşi 
această noţiune de soartă domină lumea elenică, elenistică 
şi romană; s-ar putea 296 

spune că din adâncul vremurilor ea domneşte asupra 
oamenilor, asupra filosofiei, a politicii, a economiei: 
învingătorii sunt „fii ai Fortunei”, închinători îndârjiţi şi 
credincioşi ai sorții care dăruieşte gloria. Fortuna 
gubernans! A-i recunoaşte puterea ar însemna a desfiinţa 
însăşi ideea de natură, aşa cum o înţeleg Epicur şi 
discipolii săi, ar însemna a cădea în aceste contradicții. 
Este o ironie care îi eliberează pe Lucrețiu de acel taedium 
citaie 1 către care lunecă, de acel pesimism, cosmic, din 
care pare uneori să răsară un îndemn spre moarte, spre 
împlinirea pacificatoare şi eliberatoare. 

Într-adevăr, totul pare tristeţe: „aceleaşi lucruri sunt 
mereu aceleaşi”, totul merge spre neant - acest infinit. 

Această introspecţie îndrăzneață, îndreptată către 
stări psihice nesănătoase, mai atentă la tulburările 
sentimentului decât la puterile voinţei, are, fără îndoială, o 
bază filosofică, epicureică; dată fiind tonalitatea ei, ea este 
mai ales interpretarea unei autoanalize „extinse de 


ardoarea imaginaţiei la stări colective, la o psihoză al cărei 
substrat îl formează evenimentele istoriei umane”: de la 
atomismul cosmic conceput de gândirea prin 
raționamente, s-a trecut la un atomism psihic, la o 
dezintegrare, care tălmăceşte obsesia neantului către care 
conduce priveliştea lumii. De rerum natura este mai puţin 
un document psihologic, limitat la Lucrețiu, decât o 
proiecţie sociologică a stării de spirit a Italiei secolului I 
înaintea erei noastre, torturată de dezordini, de asasinate, 
de războaie. Totul este fatal: s-a notat oare vreodată 
frecvenţa, la Lucrețiu, a lui nimirum, „fără îndoială” ironic, 
a lui necesse, „este necesar „determinist, a lui nequiquam, 
„zadarnic” descurajat, în care se exprimă deşertăciunea 
portiţelor de scăpare? 

S-a vorbit de vârsta de aur, spune Lucrețiu; progresul 
societăţilor pare să fie un mers de-a-ndărătelea; odinioară 
nu se cunoşteau leacurile; omul 

297 

1 „Dezgust de viaţă” (în latină în text) (N.tr.). 

se otrăvea ieri din lipsă de experienţă; astăzi cu bună 
ştiinţă; el nu cunoştea folosirea metalelor; acum se 
serveşte de ele pentru moarte. Nu cunoştea navigația: 
acum îi suferă daunele. Nu cunoştea legile scrise: acum le 
suportă constrângerile. Nu cunoştea filosofia; odată cu ea, 
a  întrezărit obsesiile şi spaimele cosmogonice. În 
propăşirea sa, specia omenească înaintează contra 
curentului; ea lucrează „în zadar”: incassum frustraque; ea 
merge de la o vârstă de aur spre un secol de întuneric. 

O autoanaliză, dar şi o analiză a celorlalţi: Lucrețiu 
trăieşte într-o societate pe care o roade un imperialism 
devastator. Viaţă febrilă în care marii actori dispar repede 
de pe scenă: nu mai sunt vremurile când puteau îmbătrâni 
unii ca Appius Claudius, Cato, Ennius, Plaut, Pacuvius, 
Accius. Contemporanii lui Lucrețiu mor tineri sau în 
puterea vârstei: Calvus, Catul, Sallustiu, Brutus, C. Gallus; 
mai mulţi oameni politici dispar prin moarte violentă sau 
prin uzură prematură. Comediile nu prea mai sunt gustate; 
nu se mai scriu tragedii: ele se trăiesc. În faţa acestei 


dezordini dramatice, Lucrețiu constată mersul 
neschimbător al naturii şi orbirea omului. 

Ai crede că-l auzi deja pe Pascal meditând asupra 
vanității divertismentului. Cosmologia se abate spre etică, 
iar Lucrețiu nu năzuieşte la mai puţin decât la convertirea 
noastră. 

Dar la ce fel de convertire ne îndeamnă el? S-i. pus 
prea mult accentul pe ataraxie fără să i se ia dimensiunea, 
s-au evocat prea mult templele senine ale filosofiei şi 
refugiile ţărmurilor povârnite: suaue mari magno...l; s-a 
vorbit chiar şi de egoism. 

1 Se face aluzie la celebrul pasaj de la începutul 
cărţii a II-a din poemul lui Lucrețiu (v. 1 - 14), pasaj care 
sună astfel, în traducerea lui T. Naum (Lucrețiu, Poemul 
naturii, Bucureşti, Editura ştiinţifică, 19C5, p. 79): E dulce 
de pe mal să vezi pe altul / Cum se trudeşte când noianul 
mării / E răscolit de vuituri. Nu fiindcă / Te-ar desfăta pe 
tine chinul altuia, / Ci pentru că-i plăcut să vezi cu ochii / 
De câte rele eşti scutit tu însuţi / E dulce să priveşti fără 
pericol / Oştirile pe câmp încăierate. // Nimic pe lume însă 
nu-i mai 

Lucrețiu visează la pace; dar această pace nu este 
nici somn, nici contemplare: este o cucerire la capătul unei 
călătorii, un repaus la capătul unei asceze. 

Lucrețiu îi precedă pe creştini pe o cale diferită. La 
ce serveşte zugrăvirea ciumei de la Atena, dacă nu ca să 
arate că groaza ne poate copleşi atunci când ne ataşăm de 
lucruri, dar că în cele din urmă totul se sfârşeşte în 
disocierea de neînlăturat. A muri lucrurilor, a muri sie 
însuşi: este mare ispita de a face să se audă chiar din gura 
lui Lucrețiu aceste cuvinte mai înalte, care sunt 
armonicele propriilor sale cuvinte; nu trebuie să cedăm 
acestei ispite. Această „moarte” este înviere: ea este o 
deschidere către natura lucrurilor; greşeala noastră - 
greşeala noastră supremă, unică, totală pentru Lucrețiu - 
este de a respinge lumina adevărului. Căci există un 
Adevăr! Alunecam spre pesimism; de acum înainte ne 
înălţăm spre credinţă, spre seninătate, viaţă, spre 


absolutul etern. 

Nu spre absolutul creştinilor. Dar spre un absolut. 
Lui 1) e rerum natura îi lipseşte încheierea care trebuia să 
urmeze după fragmentele cunoscute ale cărţii a VI-a: 
aceste fragmente aveau să-i arate - şi noi putem deja să o 
întrezărim - pe zeii veşnici în paşnica lor strălucire, 
numina scutite de dezintegrare. La capătul ascensiunii sale 
către o eliberare, căci ştiinţa este un exorcism, Lucrețiu 
descoperă această lume divină: 1 

„Eu văd atunce toată măreţia şi paşnice locaşurile 
zeilor Pe care nu le clatină nici vântul Nici nourii cu ploaia 
nu le udă, şi nici zăpada albă nu le-atinge: Numai eterul 
cel senin le-acoperă şi ele rid în valuri de lumină”. 

dulce, / Decât să stai pe culmile senine, / Bine- 
ntărite, ale-nţelepciunii / De unde să te uiţi de sus la 
ceilalţi, / Să-i vezi cum umblă rătăcind tutindeni... / (N.tr.). 

1 Lucrețiu, III, 18 - 22, în traducerea citată a lui T. 
Naiun, p. 139 - 140. 

Cine sunt aceşti zei? Lucrețiu vorbeşte prea puţin de 
zeii latinilor şi ai romanilor; el îi numeşte pe Jupiter, Venus, 
Neptun, Ceres, Liber, Summanus, Flora, Yolturnus, Saturn, 
Matuta şi Faunus cu referire la funcțiunile lor, dar, de 
asemenea, pe Phoebus, Pallas, lacchos, Magna Mater, Pan, 
Calliope, Faeton, Cerber, pe Satiri şi Giganti; el evocă, de 
asemenea, miturile vârstei de aur şi al Acheronului, a 
căror legătură cu credinţele elenice este sensibilă. Or, mi 
se pare evident că Lucrețiu nu vorbeşte despre unii la fel 
ca despre ceilalţi: în opera sa nu se află niciun cuvânt de 
negare a existenţei zeilor Romei sau de blasfemie la adresa 
lor; când vorbeşte de auguri sau de cărţile sibiline, el este 
respectuos; cât priveşte cultele autohtone, vestalele, 
pontifii, haruspicii, nu vorbeşte despre aceste lucruri. 

El se ridică împotriva cultelor străine, a superstiţiilor 
de import. Evocarea sacrificiului Iphianassei este oare o 
critică a credințelor romane? Chiar dacă ar fi avut sub ochi 
reprezentări figurate ale martiriului Ifigeniei, s-ar fi putut 
gândi la sacrificii mai apropiate, celtice, britanice, punice, 
italiote, romane. De ce această reapariţie literară, când 


această formă religioasă este cunoscută romanilor, iar 
ceremonia Argeilor 1 păstrează amintirea unor ritualuri 
sângeroase? De ce să consacre Magnei Mater expuneri în 
care sunt statornice confuziile între Bendis, Gaia, Cybele, 
Demeter, între coribanţi şi dactilii de pe Ida, ba şi preoţii 
cerşetori ai grecilor, şi să nu introducă în ele niciunul din 
personajele şi din gesturile ritualului roman? Dacă era 
sceptic faţă de ceremoniile care tind să facă să apară un 
fel de divinizare a forţelor naturale, de ce să ignore cultul 
lui Ops, al lui Tellus, al lui 

1 Ceremonii de purificare instaurate, după tradiţie, 
de Numa Pompilius, în faţa a 24 de altare din Roma; la 
idele lui mai (15 ale lunii) erau, de asemenea, azvârlite în 
Tibru, ca jertfe, 24 de manechine, care înlocuiau vechi 
sacrificii omeneşti (N.tr.). 

Consus? Să fie invocată docilitatea sa faţă de 
izvoarele epicureice? Argumentul este slab. Dacă Lucrețiu 
a vrut să atace însăşi noţiunea de divinitate şi superstiţiile 
pe care aceasta le face să se nască, de ce să nu se sprijine 
decât pe mituri, rituri şi credinţe extra-italice? 

De altfel, ce atacă el? Pe zei sau reprezentările pe 
care oamenii şi le fac despre ei? 

Lucrețiu  reaminteşte că existenţa zeilor este 
confirmată printr-un fel de consimţire universală, că 
oamenii au în timpul somnului, ca şi în stare de veghe o 
viziune continuă a unor fiinţe miraculoase, înzestrate cu 
viaţă veşnică, deoarece imaginile care le înfăţişează se 
succed într-un flux perpetuu. Numele lor interesează prea 
puţin: el nu este decât un simbol comod. Zeii există, 
materiali şi ei, dar de o natură gingaşă, ca însuşi sălaşul 
lor şi ei se află în intermundii. Dacă explicaţia teologică 
trebuie respinsă, credinţele în pedepse, riturile şi 
ceremoniile trebuie şi ele să fie respinse. Zeii nu ascultă 
rugăciunile: ei nu ar putea răspunde la ele; desăvârşirea 
lor nu poate fi tulburată: ei nu pot fi atinşi de ofense, 
pentru că aceste ofense ar fi o lezare a acestei desăvârşiri; 
aşadar, religia, sub forma superstiţiilor, un aspect al cărora 
îl reprezintă cultele, este o impietate; pietatea este cu totul 


altceva decât acest ansamblu de gesturi şi de cuvinte: 1 

„Nefericită omeneasca ginte, Că toate acestea ea le-a 
pus atunce Pe seama zeilor din cer, ba încă Le-a mai adaos 
şi mânii cumplite! Ce gemete şi-a căşunat ei înşişi iar nouă 
ce dureri! Şi câte lacrimi Au să mai verse şi copiii noştri 1 

O, nu! Pios eşti dacă poţi pe toate să le priveşti cu 
inima-mpăcată”. 

Astfel, după ce a susţinut că infernul nu există decât 
pentru smintiţi, care nu posedă nici 

1 Lucretiu, V, 1194 - 1197 şi 1203, trad. cât., p.134 
(N.tr.). 

luminile ştiinţei, nici simţul cosmicului, el se înalţă la 
eternitate: 1 

„Deoarece e vorba nu de-o oră Ci de vecia veacului, 
în care Vor trebui să-şi treacă muritorii Tot timpul ce 
rămâne după moarte...” 

Astfel viaţa se măsoară în raport cu eternitatea, pe 
care Lucrețiu o întrezăreşte printre răsturnările lumii, la 
sfârşitul cărţilor I, ÎI ŞI V, ca pe o obsesie permanentă. Dar 
această obsesie nu este decât un răspuns la un „cum?” şi 
nu ca la Pascal, la un „pentru ce?”: Lucrețiu este fascinat 
de golul în care se mişcă ireductibila unitate a atomului şi 
în care trăiesc zeii cei depărtaţi; infinit al atomului, infinit 
al golului, infinit al zeilor, „trei infinituri”, care îi lasă 
spiritului modern o stranie insatisfacţie. 

Puteau sta lucrurile altfel pentru un filozofpoet ca 
Lucrețiu, în implicaţiile timpului său? Religia romană era o 
realitate care îşi avea cadrele, tradiţiile, cerinţele, 
permanenţele ei, dar ea oferea permeabilitatea sa la 
influenţele străine. Cei ce călătoresc, cei ce meditează 
variază: Cicero şi Atticus se vor iniţia în cultele de la 
Eleusis; Voconius în cele de la Samothrace, iar Sallustiu şi 
Yatinius în tezele pitagoreice; misterele orientale se 
dezvoltă la Roma şi condamnările senatului nu reuşesc să 
le suprime. De rerum natura - poem despre „naşterea 
lucrurilor” - este o reacţie contra acestor misticisme: cel 
religios, care în ochii lui Lucrețiu este o aberaţie 
dăunătoare, cel politic, care tulbură tihna necesară 


fericirii, cel poetic, care dă naştere la fantezii moleşitoare. 

Trebuie remedii, medici, o filosofie, prin urmare un 
filosof. Încă de multă vreme s-au înmulţit duhovnicii; 
diadohii, Ptolemeii, oamenii politici au primit „gânditori” în 
preajma lor; Metrodoros se află pe lângă Paulus Aemilius, i 
Ibid., III, 1073 - 1075, trad. cit., p. 189 - 190 (Nitr.). 3U2 

C. Blossius pe lângă Ti. Gracchus, Panaetius pe lângă 
Scipio, Athenodoros din Tars şi Cordylion pe lângă Cato; 
Diodotus va fi pe lângă Cicero, ca şi Antiochus din Ascalon 
pe lângă Lucullus, Filodemos pe lângă Piso, Nicolaos 
peripateticianul pe lângă Irod, Areius Didymus, 
Athenodoros şi Theon pe lângă Augustus. Aceşti sfătuitori 
călăuzesc şi vindecă. Filosofii au adus la modă 
„vindecarea“; Lucrețiu, după Epicur „săritorul”, şi-o aduce 
pe a sa. În conflictul dintre idei şi fapte, în paralela dintre 
oameni şi zei, de o parte, este priveliştea omului care 
atârnă de trupul său, de societate şi de soartă, a cărui 
cugetare se loveşte de tragica tăcere a imensităţilor, a 
cărui analiză raţională îi micşorează speranţele, îi sporeşte 
tristeţile, îi accentuează nefericirile, care se vaită că s-a 
născut, nu vede în viaţă decât visul unei umbre şi nu 
întrezăreşte după ea decât umbra unei umbre; iar în 
partea dimpotrivă este priveliştea zeilor în impasibila lor 
fericire. Reveriile sentimentale asigură că oamenii - cel 
puţin unii dintre ei - vor avea parte de bucuriile apoteozei. 
Dar contemporanii lui Lucrețiu, în general, nu prea cred în 
ea, sau nu mai cred în ea; zeii îi părăsesc, iar ei Îi 
înmulţesc ca pe nişte reţete pe care le încerci rând pe 
rând. Astfel Lucrețiu încearcă să-i elibereze pe 
contemporanii săi şi pe el însuşi; strigătul său cel mai din 
adânc este această chemare la pace, la pacea cucerită, nu 
dăruită, pacea care este o biruinţă asupra ignoranței, 
pacea Unităţii, a Indivizibilului. 

Dumnezeu îl aştepta pe Lucrețiu în singurătăţii... 
Lucrețiu nu a mers până la el. 

În jurul lui Lucrețiu în aceeaşi epocă, un M. Pupius 
Calpurnianus, peripatetician, atins de harul stoic şi de 
critica de tip academic, se pierde într-un sincretism 


neliniştit; M. lunius Brutus, viitorul ucigaş al lui Cezar, 
meditează asupra virtuţii şi a artei de a-şi îndura soarta; 
scepticismului noii Academii i se închină L. Tubero, M. 
Aurelius Cotta. 

C. Lutatius Catulus; dar aceşti bărbaţi sunt şi oameni 
de acţiune, militari, magistrați, iar meditaţiile lor sunt fără 
înrâurire asupra spiritului general al Romei. 

Nu au existat la această vreme nici „martiri” stoici 
nici exilați platonicieni: doar epicureii au avut această 
cinste, Filiskos şi Alkios au fost izgoniți din Roma; Lucrețiu 
nu a fost tulburat. Sunt însă şi pitagoricienii. S-au găsit 
urmele lor de la Ennius la Scipioni; de la Posidonius, care 
s-a alăturat manticii şi misticii lor aritmetice, până în 
vremea Im peri uliii, ei s-au răspândit, poate mai mult ca 
pitagorizanţi decât ca pitagoricieni, mistici, iubitori de 
profeţii, de divinaţie, de magie, de vrăji; printre ei se 
distinge Nigidius Figulus, care avea să moară în exil. Şi 
poate că Sallustiu, dar cu siguranţă Vatinius, atât de aspru 
acuzat de Cicero, au vădit interes pentru această 
„biserică”. 

Gândirea pitagoreică a exercitat oare vreo influenţa 
asupra destinelor romane? Odinioară, discipolii lui 
Pitagora se încercaseră în politică la Crotona; soarta le-a 
fost potrivnică. Ei trebuiră să se împrăştie. Unele clin 
demersurile lor se regăsesc în provinciile din sudul Italiei 
şi până la Roma: ridicarea la Roma a statuii Maestrului, în 
timpul războaielor samnite, „elevaţiile” lui Scipio, cărora 
Cicero le-a dat răsunet la sfârşitul lui De re publica, 
autodafeul aşa-ziselor cărţi ale lui Nunia, inspirat de 
Petilius, mărturisirea pitagoreică a lui Cato în De 
senectute, toate atestă o permanenţă care se sprijină, în 
anumite privințe, pe contacte cu stoicismul, cu 
platonismul, cu peripatetismul, cu eclectismul, iar Cicero 
va merge până la a scrie în Tusculane că multe din 
instituia ale Romei derivă din doctrina filosofului din 
Samos. Rămâne de ştiut clacă prin instituia trebuie să se 
înţeleagă „instituţii publice” sau „comportări particulare”. 
Căci nu prea înţelegem întrucât organizarea politică a 


Romei este debitoarea pitagorismului; ar fi o glumă să se 
vadă în regimul vegetarian al sectei 304 

O adeziune la tezele agrarianiste, sau în pitagorismul 
lui Nigidius sursa sfaturilor pe care i le dă lui Cicero 
pentru a-i combate pe Cethegus, pe Lentulus şi pe Antoniu. 
Se citează în adevăr, în afară de Sallustiu, Yatinius şi Sextii 
înconjurați de discipolii lor, revitalizările interpretative ale 
lui Alexandru Polihistorul, ale lui Antiochus din Ascalon şi 
ale lui Posidonius, ba uneori şi ale lui Lucrețiu, ale lui 
Yarro din Atax şi chiar ale lui Juba al II-lea. Dar în pofida 
erudiţiei moderne, care a urmărit la Tarent şi la 
Brundisium, pe lamele şi pe discuri, la Neapole şi la Roma 
în morminte şi în bazilici, precum şi în texte literare şi în 
documente epigrafice identificarea pitagorismului, nu 
ajungem să ne convingem că această înrâurire a fost 
hotărâtoare în domeniul politic. Este neîndoielnic că aceste 
„loji” i-au neliniştit pe magistrați, dar aceasta din pricină 
că erau secrete şi căpătau în ochii neiniţiaţilor înfăţişarea 
de celule de conspiratori: „religia” lui Pitagora putea de 
fapt să-i desprindă de cetatea terestră - cetatea romană - 
pe aceşti oameni care păreau că predică despărţirea de 
lume sau indiferența. 

Religia şi politica 

Soartă omenească şi destin al statului: a cugeta la 
„mântuirea” sa nu pune piedici în niciun fel vieţii ţării; 
dispreţuirea treburilor publice, de care vorbeşte unul sau 
altul, nu atinge masele, ci tulbură doar elita. 

Unui stat îi trebuie legi, adunări, dregători: or, la 
Roma, nu există nici lege, nici întrunire de adunări, nici 
desemnare de magistrați fără un act religios, iar augurii, 
haruspicii şi îndeobş te pontifii domină totul. Fie că sunt 
autentice sau aranjate, textele analiştice relatează că 
tribunii militari din 444, dictatorul şi „căpetenia cavaleriei” 
din 337, dictatorul din 327, consulul suffect din 215, 
consulii din 162 au abdicat, pentru că augurii adeveriseră 
că fusese un „viciu” în desemnarea 305 lor. Că magistratul 
avea şi el dreptul de a invoca opoziţia prevestirilor o 
demonstrează atitudinea lui M. Calpurnius Bibulus care s-a 


ridicat în 59 împotriva lui Cezar. Legile Aelia şi Fufia 
întăriseră drepturile augurilor asupra magistraţilor încă de 
la mijlocul secolului al II-lea şi nu era vorba numai de 
magistrați patricieni. Odată cu transformarea statului 
patrician în stat patricio-plebeian, tribunii, edilii plebeilor, 
adunările plebeiene s-au supus aceloraşi obligaţii, mai 
întâi prin intervenţia augurilor, apoi prin asumarea de 
către magistraţii plebei înşişi a dreptului de opoziţie 
prealabilă pe bază religioasă, sau obnuntiatio, pe care o 
confirma pentru tribuni puterea lor de opoziţie proprie, 
sau intercessio. 

Oamenii politici puteau manevra cu această armă, 
dar ei nu au lovit în prerogativele lui pontifex maximus, ale 
celor trei flamini majori, ale lui rex sacrificiulus, în materie 
de drept sacru: dacă în 305 publicarea calendarului şi 
recurgerea la acţiunile legii au putut părea că le 
micşorează prestigiul, ele nu l-au clătinat în fapt, căci viaţa 
de toate zilele dezvăluise deja principiile lor. Chiar şi în 
114, când hotărârea umanitară a pontifilor faţă de vestale 
fu casată de tribunalul pe care îl prezida un inquisitor 
feroce. L. Cassius Longinus Ravilla, aceasta s-a făcut 
tocmai în urma unei exaltări fanatice a sentimentului 
religios. Pontifii erau şi „civilişti”: răspunsurile ler erau 
consemnate cu respect; se cunosc cele ale lui Îi. 
Coruncanius, ale lui P. Licinius Crassus Dives, ale lui P. 
Cornelius Scipio Nasica Cerculum, ale lui P Mucius 
Scaevola, ale fiului său, care au exercitat consulatul în 
280, 208, 155, 133, 95. Aceste răspunsuri au format, 
împreună cu edictele pretorilor, conştiinţa juridică a 
romanilor. Şi faptul că, prin voturile a 18 tribuni din 35, 
plebeii au participat încă din 212 la colegiile majore 
sacerdotale cu prilejul alegerii pe comiţii, că, în 104/103, 1- 
au văzut pe tribunul Cn. Domitius, pe care-l desemnaseră, 
cooptat de către colegiu ca pontifex maximus, aceasta 
dovedeşte că în ciuda slăbiciunilor pe care pontifii, supuşi 
facţiunilor, pu306 

le-au să le aibă pentru politicieni, autoritatea lor era 
recunoscută şi decisivă. 


La fel pentru haruspici: interpreţi specializaţi ai 
semnelor din măruntaiele victimelor sacrificate, ei nu sunt 
consultaţi în secolul al II-lea decât de 16 ori, în vreme ce 
cărţile sibiline sunt cercetate de douăzeci şi două de ori; 
dar, în cursul secolului I, consultările haruspiciilor se 
ridică la 12, cele ale cărţilor sibiline scad la 5. Nu era 
vorba atunci atât de a implora minuni, cât de a dezvălui 
viitorul, şi această evoluţie este semnificativă. Practic şi 
mistic, romanul voia să asigure situaţia viitoare. Grecii 
aveau ajutorul oracolelor lor; aproape că nu există locuri 
oraculare pe pământul italic, iar disciplina etruscă găseşte 
în el un teren favorabil. Când prevalează influenţa grecilor, 
ei îşi aduc credinţele, dar nu-şi transportă oracolele. La o 
dată greu de precizat, dar care nu este anterioară celei de 
a doua jumătăţi a secolului al III-lea, un senatus-consult îi 
îndemnase pe aristocrații etrusci să se iniţieze în arta 
haruspiciilor; în 152, după spusele lui Iulius Obsequens, 
care, fără îndoială, a îngroşat întâmplarea, haruspicii 
prezicând moartea magistraţilor şi a preoţilor, pentru că o 
coloană căzuse în faţa templului lui Jupiter din Câmpul lui 
Marte, toţi demisionară. S-au văzut, de asemenea, 
haruspicii însoţindu-i pe comandanții de armate, pe 
guvernatorii de provincii, pe magistraţii municipali; clin 
nefericire, sunt imitaţi de şarlatani care exploatează 
poporul şi sunt condamnaţi de Ennius, de Cato şi de 
Cicero. 

În momentul în care Mă din Capadocia subjugă 
visările lui Sulla şi se instalează la Roma în 48 sub masca 
explicativă a Bellonei, când Cybela asiatică îşi vede 
credincioşii din aprilie adunându-se la jocurile ei, când 
Attis îi pune să alerge pe gallii săi castraţi, Sulla răsturna 
Etruria prin parcelările şi confiscările sale. El dădea o 
lovitură indirectă supremației aristocratice a artei 
haruspiciilor, clar ea avea să-şi revină, atât de mare era 
vaza ei în spiritul roman, căci ordo („ordinul” [tagma]) 
haruspiciilor pe care. pare să-l prevadă senatus307 
consultul despre care vorbeşte Cicero, confirmat 

ţie Tacit, retrăieşte în ordo LX haruspicum atestat de 


inscripţiile de la începutul Imperiului. 

Într-adevăr, intelectualii etrusco-romani n-au încetat 
să studieze tehnicile divinaţiei: Tarquitius Priscus, din 
Tarquinia, traduce în latină un Ostentarium 1 etrusc, pe 
care pare să-l fi cunoscut Vergiliu pentru a V-a eglogă a sa, 
şi un Osteniarium silvestru; A. Caecina, prietenul lui 
Cicero, venit din  Volaterrae, studiază semnificația 
trăsnetelor; Caesius, Fonteius, Yicellius au lăsat o amintire 
de hermeneuţi. În apropiere de Varro şi de Nigidius 
Figulus, deja numiţi, C. Claudius Marcellus, augur şi 
consul, vede în dreptul augural unul din sprijinele statului, 
iar Appius Claudius Pulcher îi consacră un tratat; L. 
Caesar, Trebatius Testa, M. Valerius Messalla Rufus şi 
Yeranius aduc contribuţii minuţioase la studiul auspiciilor, 
la cel al respectării normelor religioase, al regulilor 
comiţiale, al vocabularului liturgic. În faţa celor care nu 
văd în religie decât un mijloc comod de a guverna 
„poporul” şi se exprimă uneori în termeni pe care nu i-ar 
renega nişte burghezi din secolul al XVIII-lea, toţi aceşti 
bărbaţi, orice ar putea afirma alţii, nu văd nimic de râs 
când vorbesc de auguri şi de haruspici: ei sunt martorii 
credinţei romane. 

Divinităţile egiptene nu aveau să clatine această 
credinţă: interzis în 59, în 58, în 53, în 50, în 48 şi 
renăscând neîncetat, cultul lui Isis sfârşeşte prin a se 
statornici oficial, în 43, într-un sanctuar din Câmpul lui 
Marte. El nu fu condamnat decât începând din 28, când 
chestiunea Egiptului îl făcuse pe Octavian ostil faţă de tot 
ceea ce părea să favorizeze visurile lui Antoniu: acest cult 
nu avea să reapară decât mai târziu, în secret, în mici 
reuniuni. 

Ajunşi la ultimii ani ai epocii republicane, istoricii 
moderni au tendinţa de a pune în lumină deteriorarea 
spiritului religios al romanilor: este firesc, fără îndoială, să 
se vadă în jocurile preoţilor şi ale oamenilor politici, în 
întunecarea culi „Cartea miracolelor” (În latină în text) 
(N.tr.). 

telor celor mai vechi, în inovațiile multiple şi în 
împrumuturile „interpretate”, în ciudăţeniile exotice şi în 
reveriile poeţilor, dovezi de slăbire. Reprezentanţii sectelor 
filosofice s-au menţinut: stoicii, care domină şi nu 
neliniştesc; pitagoricienii, care se ascund; epicureii, care 
îşi ţin banchetele rituale în însuşi anturajul lui Cicero şi al 
lui Cezar, chiar dacă poate complotau împotriva lor. Dar 
mai sunt şi toţi aceia care, deveniți liberţi, vin să se 
regrupeze politic în cele 4 triburi şi care iau parte la toate 
tulburările - greci, misieni, frigieni, evrei -, reuniți într-un 
fel de ghilde, dizolvate de senat în 64, refăcute de Clodius 
în 58, despărțite de Cezar, care nu le păstrează decât 
pitorescul în reprezentațiile sale de propagandă electorală, 
în care poporul aplaudă talentul lor de histrioni şi turnura 
poliglotă a spuselor lor. Aceşti oameni sunt mai ales adepţi 
ai cultelor orientale ale lui Isis şi Serapis; ei clădesc capele 
şi refuză să le dărâme în 58, deşi sunt construite pe 
Capitoliu; va fi nevoie ca prima lovitură de secure în 
porţile Iseionului capitolin să o dea consulul însuşi, pentru 
ca lucrătorii să cuteze să se atingă de lăcaş. Evreii, din 
partea lor, îşi păstrează sinagogile; ei vor fi scutiţi de către 
Cezar de serviciul militar, vor continua să-şi achite 
contribuţiile către templul din Ierusalim şi îl vor plânge pe 
Cezar în jurul mormântului său, pentru că îl biruise pe 
Pompei, distrugătorul oraşului lor sfânt. 

Desigur, o complexitate profundă, dar văzută din 
afară. Ceea ce domină totul este neliniştea divină, 
chemarea metafizică. 

Doi bărbaţi, doi „zei”: Sulta, Cezar 

Istoria însăşi a lui Sulla nu poate fi socotită drept o 
fantezie personală. 

Ireverenţios faţă de poveştile greceşti, faţă de temple 
şi de zei, ale căror tezaure le jefuia - dar aceasta se 
petrecea în afara Romei, iar el se războia, cu credincioşii 
lor -, el nu avea de cruțat nici lăcaşurile, nici bogăţiile 
puterilor divine care susțineau moralul adversarilor săi; 
arătând că ele nu rezistau cuceririlor sale, el îi demoraliza 
şi îi ruina pe duşmanii săi, la Delfi, la Epidauros, la 


Olimpia. Dar ştia că dictatorul şi guvernatorul provincial 
au privitor la auspicii o putere totală: luând asupră-şi 
aceste două funcțiuni, el putea realiza supremaţia 
monarhică. 

Toată politica sa a tins la a-şi face delegată, apoi a 
menţine, demnitatea de augur unic, ce făcea din el, într-un 
fel, capul credincioşilor. Monedele sale poartă bastonul de 
augur; de la Romulus până la el, prin încercările lui 
Camillus şi ale lui Marius, de altminteri lipsite de temei 
sigur, linia este dreaptă. Ajungând la augurat şi la 
întâietatea auspiciilor, el a dobândit autoritatea cea mai 
înaltă, pe care o avusese Romulus. Cei cincisprezece 
pontifi ai săi, cei cincisprezece auguri, cei cincisprezece 
însărcinaţi cu sacrificiile erau la ordinele sale. Dar, pentru 
a exalta spiritele era nevoie de îndemnuri mistice mai 
arzătoare; Sulla ştia că instigatorii răscoalelor de sclavi 
spuseseră că erau vizitaţi de zei, că marii cuceritori ca 
Alexandru, oamenii mari ca Scipio, reformatorii de felul lui 
Gaius Graccbus, căpeteniile ca Marius au făcut să se spună 
că îşi datoriseră naşterea sau planurile unor vizite divine, 
că suveranii Egiptului, Pergamului şi Siriei reîntrupau 
puteri supranaturale. El trage deci folos din prezicerile 
ghicitorilor, din tălmăcirile visurilor sale, din 
neregularităţile de teren presărate în drumul cavalcadelor 
sale, din dezvăluirile ficatului victimelor pe care le 
jerifeşte, din prevestirile fictive pe care le primeşte. 
Jefuitor al oracolului de la Delfi, el păstrează ca fetiş o 
statuetă a lui A polo; jefuitor al Olimpiei, el joacă scena 
posesiunii în sanctuarul de la Lebadeia. Armele îi sunt 
favorabile. Pentru a-şi statornici dominarea, este nevoie de 
adeziunile inimilor; el îi va găsi fermentul în mistica acelei 
Felicitas a sa. Sulla Felix 1 Va fi singurul, până în 200 era 
noastră, care va purta această poreclă ce evocă 
fecunditatea şi norocul, singurul care va face să i se 
acorde de către plebe acest titlu pe care-l sugerase, 
singurul care va pune să i se ridice o statuie ecvestră 
triumfală şi care va face să i se consacre rituri şi jocuri. 
Când îi va suna ceasul, în singurătatea pe care şi-o alesese, 


un întreg popor îi va însoţi trupul până la Roma, Felix 
pentru romani, Epaphrodites pentru eleni, reunind în el, 
împreună cu amintirea oamenilor, epitetele lui Yenus, 
mamaeneazilor şi patroana Romei. 

Dacă religia romană, în conservatorismul şi în 
liberalismul ei primitor, n-ar fi fost prielnică misticismelor, 
Sulla s-ar fi prăbuşit curând în sânge. 

Cezar nu avea să lase să crească iarba pe drumurile 
lui Sulla: va fi şi el fiul lui Venus. „Este folositor”, spunea 
Varro, „ca oamenii de inimă să-şi închipuie, chiar dacă este 
neadevărat, că sunt zei'; „trebuie să-i recunoaştem 
tradiţiei”, supralicitează Cicero, „lcredinţa] că bunii 
slujitori ai interesului obştesc sunt socotiți ca semănând. 
cu zeii prin naştere şi prin geniu”: este drept că el vorbea 
de depărtatul Romulus. Cu aceeaşi obsesie ca şi Sulla, 
Cezar candidează la pontificatul suprem şi îl obţine: iată-l, 
după zei, stăpânul Romei; nu cruţă nimic pentru a 
demonstra tuturor că zeii îi sunt alături: el încalecă un cal 
neobişnuit; este „însoţit” de un zeu la asediul Aleşiei; este 
călăuzit de un trompet inspirat la trecerea Rubiconului; la 
Pharsalus o stea căzătoare îi aduce mesajul lui Marte şi al 
lui Yenus, strămoşii săi; în cursul războiului civil statuile se 
întorc, instrumentele muzicale răsună spontan, palmierii 
cresc spre a da umbră efigiei sale; în 48, asiaticii îl salută, 
în inscripţia din Efes, ca „Epiphanes” 1 şi „salvator al 
oamenilor”. Augur, dictator, el pleacă la Thapsus; revine de 
acolo învingător; se pierde în cuvântări pe Capitoliu la 
picioarele unei statui care îl înfăţişează; este numit „erou” 
sau „semizeu”; Lupercii lulii îi vor păstra cultul. Nefericitul 
Cicero cutează să-l declare în Pro Marcello: inuictus et de- 
o simillimus „neînvins şi asemănător unui zeu”. Ar fi uşor 
să se aştearnă 

1 „Glorios” (în greacă în text) (N.tr.). 

lista onorurilor divine ce i se decernă: jocuri, 
eponimatul unei luni, un car, un ferculum 1, un p ilvinar 2, 
un flamin, statui de cult care îl asociază lui Quirinus şi 
Clementiei; în sfârşit, titlul de diuus [iilius la începutul lui 
44. Monedele îi răspândesc efigia; numele de imperator îi 


consacră puterea, particularii jură pe geniul său, pe 
destinul său şi-l iau drept martor, în chip de chezaş suprem 
al vorbelor, ale actelor sau al gândurilor lor. Deus, ecce 
deus! 3. 

Ce se întâmplă atunci, în faţa acestui destin 
prodigios, cu furnicarul diverselor culte şi cu toţi aceşti 
zei, ale căror sanctuare au înţesat Roma încă din vremea 
regilor? Trăiesc, fără îndoială; continuă să trăiască. La 
Roma, steaua lui Cezar i-a eclipsat pe toţi pentru moment. 
La ţară, în provinciile apărate prin depărtarea lor de 
agitația romană, supraviețuiesc cultul zeilor rurali şi 
credinţa strămoşească. „Vremurile vechi” îşi păstrează 
prestigiul: când Cicero evocă meditaţiile care duc la 
culmile metafizice şi fac din oamenii de geniu fiinţe vizitate 
de zei, el analizează un „vis al lui Scipio” şi îşi situează 
interlocutorii în perspectiva societăţii romane a acelei 
epoci. Curând, Tibul va cânta zeii de la ţară; Vergiliu, 
întorcându-se la izvoare, pentru a-i conduce pe romani la 
ele, va scrie în Georgicele sale: 4 

Forlunatus et iile deos qui nouit agresles 

Dar sunt aproape timpurile când un om printre aceşti 
oameni şi un zeu printre aceşti zei va concentra asupra lui 
sensul unităţii care îi obsedează pe romani. 

1 „Targă sacră” (în latină în text) (N.tr.). 

2 „Pat de paradă” (în latină în text) (N.tr.). 

3 „Zeul, iată zeul!” (în latină în text) (N.tr.). 

4 „Fericit şi acela care îi cunoaşte pe zeii 
câmpurilor”, Georgicele, VI, 493 (traducerea noastră) 
(N.tr.). 

1. SARDINIA: Statuete în bronz din epoca nuraghilor. 
Muzeul din Cagliari: - o muzicantă, purtând diademă, 
Ogliastra (înălţime 14, 2 cm) - o femeie care duce apă, 
Olbia (18, 5 cm); - un arcaş (?). Fotoreportaj Yan 


4. ETRURIA: Miner de oglindă, sau de evantai, din fildeş 
(Necrcpola de la Palestrina), sf. see. VII î.e.n. (lungime 28,1 cm). 
Rcma, Villa Giulia. Folo R. Percheron 


5. ETRURIA: rescă din mormântul zis al Franccscăi 
Giusliniani, la Tarquinia, peretele din fund, către 460 i. era 
noastră Folo G. Franceschi 


8. ETRURIA: Cap de femeie din piatra zisă nenfro 
Vulci), şec. III înaintea erei noastre (înălţime93 cm), 
Florenţa, Museo Arclieologico. Foio G. Francesclii 

9. ETRURIA: Tânără înaripată, divinitate a sorții şi a 
morţii, aparţinând unui grup de pe o urnă funerară 
Chianciano). Ea 11 contemplă pe răposat desfăşurând un 
sul de papirus. Începutul sec. IV înaintea erei noastre 


Florenţa, Museo Archeologico. Foto G. Franceschi 


„i «IPiili mt | 


10. 


ETRURIA: Cintăreţ la ţileră și dansator, mormîntul Tricli- 


niului, la Tarquinia, către 470 î.e.n. Foto G. Franceschi . 


11. Monedă de argint romano-campaniană, având pe 
revers lupoaica pe când îi alăptează pe gemeni (J. 
BABELON, Monnaies de la Republique romaine, 1). Foio 
Joubelin 


12. Păstor care mulge o capră, basorelief de pe un 
sarcofag. Roma Museo Nazionale, Folo Alinari-Giraudon h 

13. Calendar rustic, stelă de marmură. Napoli, Museo 
Nazionale, / % a Muzeului 


14. Busturi-portrete-databile din sec. I înaintea erei 
noastre până în sec. IV era noastră: A, portret din epoca 
republicană; - B, bancher de la Pompei. Napoli, Museo 
Nazionale; - C, bust al lui Traian; - D, bust de copil, 
Muzeul de la Ostia; - E, bust al unui literat, Muzeul de la 
Ostia; - F, bust al unui copil, Muzeul de la Ostia. A, C, D, E, 
F - comunicate de D-na Raissa Caha, Ostia Antica. B - Foto 
Alinări I.D.E.A. Florenţa 


15. ROMA: Forul republican, Casa Veslalelor, sec. III î.e.n. 
Folo R. Percheron 


16. SPANIA: Bust al lui Augustus la 31 di ani, din 
bronz, găsii la A/ai la Ternei) Museo Arqueologico 
Nacionâl (BLASTARACENA, Ars Hispamae, vol. II Arie 
romană, Editorial Plus-Ultra, Madrid, 1917). Foto Mas, 
Barcelona 


18. TURCIA: Ankara - templul Romei şi al lui 
Augustus. Pe pereţii lui se păstrează, în greacă şi în latină, 
textul aproape complet al relatării da te de Augustus 
asupra operei sale ca împărat, cunoscută sub numele de 
„Momimentum Ancyranam”. Fotoreportaj Yan 

17. FRANŢA: Salutes - arcul ridicat în 21 era noastră 
în cinstea lui Tiberiu, Germanicus şi Drusus! de către C. 
Iulius Rufus. Fotoreportaj Yan 

21. ROMA: Columna lui Traian (detaliu) - soldați ai 
legiunilor. 113 - 114 era noastră Foto Willy Rizzo, Paris 
Mdtch 


22. ROMA: A, sarcofag cu o scenă de căsătorie 
Roma, Museo Nazionale); - B, sarcofag cu o scenă 
funerară (Roma, Museo Nazionale). şi B Foto E. Richter, 
Roma 


23. CUMAE: Dromosul grotei Sibilei (lungime 131,5 m, lărgime 
2,4 m, înălţime medie 5 m). Folo R. Percheron 


24. POMPEI: Măşti de tea t ni Alinari-Giraudon 
Napoli, Museo Naţionale). 
Foto 


25. ROMA: Frescă din Casa Liviei de la Prima Porta. 
Parte 1 a sălii principale (12 x 8 m), reconstituită la Roma. 
Muzeul 'Termelor. Foto R. Percheron 

Capitolul 7 

CĂTRE REGIMUL PERSONAL 

În mijlocul acestei complexităţi de evenimente şi de 
crize, al agitaţiei sociale, al acestui şir de înfruntări 
politice şi de războaie, se văd ridicându-se şefi care vor da 
peste cap instituţiile. De multă vreme unii îşi încercau 
norocul, astfel că este cu neputinţă să-i închidem 111 
strâmtele limite ale unui cadru cronologic. Şi aici problema 
trebuie reluată ceva mai de timpuriu. 

1. MISTICA ŞEFULUI 

Administratori  chibzuiţi, jurişti  scrupuloşi sau 
„burghezi” cuceritori nu sunt numai la Roma: în jurul 
militarilor ca şi în jurul senatorilor se află oameni ai 
intelectului şi mai ales oratori. Aceşti oameni au creat o 
atmosferă intelectuală favorabilă obsesiilor imperiale. 

Roma a profitat de greşelile adversarilor ei; a tras 
foloase din poziţia ei geografică; a manevrat cu afinităţile 
etnice; a adoptat de timpuriu principiul federalist şi, 
printr-o asimilare progresivă, a extins limitele unei 
colectivităţi capabile să aibă o conştiinţă „naţională” şi un 
simţ al ordinii - ordinea romană. Durata de un an a 
funcţiilor era compensată de permanenţa familiilor 
conducătoare, diversitatea caracterelor, de reunirea în 
aceleaşi mâini a puterii civile şi a puterii militare; cavalerii 
orientaţi spre comerţ, senatorii către pământ - aceste două 
forţe îşi puteau încrucişa drumurile şi puteau întâlni 
consulii la răspântii... Dar aceşti consuli au şi puteri 
religioase. 

Niciun alt popor n-a cunoscut şi n-a trăit o istorie atât 
de adânc pătrunsă de mituri şi de legende cu pondere 
politică; niciunul n-a ţinut cu atâta încăpățânare să 
definească războiul drept un act sacru, pios, drept, 
necesar. Instituţia feţialilor şi formula care le precizează 
rolul îi dau războiului aparenţa şi valoarea unei misiuni. 
Limba latină - şi gândirea romană - leagă de cuvinte ca 


grauitas, maiestas, auctoritas, imperium valori cvasi- 
magice, care exprimă întotdeauna un dinamism în 
expansiune, pe care ele le aplică senatului, magistraţilor, 
poporului, cetăţii, statului, patriei, numelui roman, zeilor. 
Maiestas a unui popor a fost de la început supremaţia 
religioasă a unui trib dominant; ea a fost, după vederile 
unor jurişti ca Proculus, condiţia decisivă a tratatelor. 

Imperator-ul a fost definit prin felicitas, „norocul” lui, 
care are darul de a evoca prin sine „crearea” şi mărirea, 
fapt lesne de înţeles ca o supravieţuire confuză a unui 
sentiment primar, în care imperium apărea ca „mana” 1 
şefului. Aşadar aclamaţia soldaților nu era decât 
recunoaşterea publică a acestei puteri. Or, Scipio Africanul 
a primit titlul de imperator: că titlul acesta i-a fost dat lui 
Pompei şi că în timpul lui Cezar el a ajuns regulă nu este 
doar o dovadă de militarism în creştere. Mai este şi o altă 
forţă: cea a cadrelor armatei. Nu atât cadrele superioare, 
ci mai degrabă tribunii, prefecţii militari, toţi acei oameni 
ieşiţi în mare parte - cel puţin după numărul restrâns pe 
care-l cunoaştem - din clasa mijlocie şi care visează la 
campanii pentru a dobândi o avansare şi pentru a avea 
acces la magistraturi şi la situaţii lucrative. 

Aceste vocaţii duc la o politică de forţă, la 
distrugerea resurselor adverse, la dominări ecol Mana 
(cuv. polinezian) = putere ocultă (N.tr.). 

nomice şi sociale, mai mult încă la un fel de 
„romantism” al gloriei. 

Ar fi un lucru uşor să urmărim această expresie lirică 
a sentimentului naţional transpărând prin intermediul 
literaturii latine. Se cunosc cântecele triumfale ale 
literaturii începuturilor, cuvântarea lui Appius Claudius 
Caecus împotriva păcii cu orice preţ, a „păcii lui Cineas” 1, 
şi apelul său voluntarist de a-şi făuri singuri soarta, 
intervenţiile tatălui Graccliilor, ale lui Scipio Africanus, ale 
lui M. Porcius Cato, care, deşi luptând contra luxului şi a 
jecmănirilor militarilor, nu a încetat niciodată să pretindă o 
apărare activă a intereselor romane. 

Această propagandă orală - şi câte discursuri ne 


lipsesc! - este sprijinită de către poeţi: Livius Andronicus 
cântă Roma şi ţine să evoce ascendenţele ei troiene; 
Licinius Tegula face oficiu de poet de stat; Naevius îi 
proslăveşte pe şefii militari şi primul război punic; Ennius 
redactează istoria campaniei împotriva Cartaginei şi îi 
consacră o carte lui Scipio; Accius îşi vede înscrise 
versurile patriotice pe frontonul templelor; Ilostius reia 
tema războiului din Iliria - cel din 129 -, care îl aminteşte 
pe cel deja descris de Ennius; Furius, Valerius din Sora şi 
încă şi alţii cântă pe întrecute gloria militară a Romei. 

Să adăugăm elogia, lituli, acele inscripţii care oferă 
privirii romanilor fastele oamenilor de frunte, elogiile 
funebre ale marilor personaje - primele monumente ale 
istoriei. Cei mai vechi povestitori nu sunt scriitori 
profesionişti, ci militari: senatori, magistrați, care au scris 
în latină istoria pe măsură ce au făcut-o. De fapt nu prea 
găsim vreun istoric de meserie înainte de 81; primul ca 
dată va fi obscurul L. Voltacilius Pitholaos, un libert al lui 
Pompei, care s-a dedicat unor studii erudite. 

Cato compune şi el o istorie a Romei. In stil tipic 
roman, el afirmă că această operă este ne 

1 Cineas = ministrul lui Pyrrhus, care a pledat în 
senatul Romei pentru pace „cu orice preț” (N.tr.). 

eesară. Ceea ce scoale el în relief este Italia, nu 
Capitoliul, Curia sau pe Scipioni; este întemeierea oraşelor 
italice şi sunt regiunile Italiei; Roma nu este învăţătoarea 
italicilor, ci beneficiara civilizaţiei lor. Mai mult, în lungile 
fragmente care au ajuns la noi, el nu numeşte niciun nobil, 
niciun patrician, niciun magistrat de ordin superior: se 
mărgineşte să spună „consulul” sau „comandantul 
cavaleriei”. Făcând din Roma sau din alt oraş italic 
eroinele acestor epopei naţionale, este evident că el 
înţelege să protesteze contra autobiografiilor marilor 
familii, a istoriilor dinastice de tip oriental sau a vanităţilor 
zgomotoase ale căpeteniilor de armată. Această 
perspectivă cu totul „italică” a istoriei nu este în realitate o 
reacţie strict personală: a trecut vremea când Roma nu era 
decât Roma; la această dată ea este capitala unui teritoriu 


mai întins, şi această lărgire a istoriei este semnul unui 
spirit nou, deja naţional. La Cato oamenii se estompează, 
iar Roma creşte: Ideea de Roma, Aşadar, era de acum de 
prisos să se scrie epopeea Romei în greacă, aşa cum 
făcuse Fabius: Cato îi vorbea lumii în latină, limba 
cuceritorilor. 

În jurul lui, după el, bărbaţi cum erau Calpurnius 
Piso, Cassius Hemina, C. Sempronius Tuditanus, Cn. 
Gellius, C. Fannius,  Yennonius, Caelius, Antipater, 
Sempronius Asellio nu mai apar decât ca nişte curioşi, 
nişte anticari, nişte colecționari de anecdote. Cato domină: 
el lansează manifestul național. 

Mai rămâne un alt grup, a cărui importanță este 
mare: gânditorii şi retorii. Printre ei, Panaetius joacă un rol 
eminent: originar din Rodos, discipol al lui Diogene din 
Babilon şi al lui Antipater, venit la Roma între 155 şi 150, a 
intrat în relaţii cu Scipio, care îl ia cu sine sub zidurile 
Cartaginei; apoi, el îl însoţeşte pe Polibiu de-a lungul 
coastei occidentale a Africii. Nouă petrecere la Roma din 
144 până în 142. Apoi pleacă din nou cu Scipio în Orient, 
în 141, şi în continuare îşi împarte timpul între Atena şi 
Roma. Or, Panaetius nu-şi pune întrebarea cum se poate 
ajunge în 316 

mod abstract la înţelepciunea desăvârşită, ci în ce 
mod fiecare individ se poate adapta împrejurărilor şi 
contextului social. Acest simţ al „posibilului” este 
eminamente roman, la fel cu cel al „convenabilului”, şi 
Panaetius, cu vederile sale sociologice asupra acţiunii, 
ajunge la concluzia că una din îndatoririle esenţiale ale 
omului nu este de a-şi păstra fiinţa, ci de a o spori. In ochii 
săi, omul nu este însufleţit numai de dragostea pentru 
ştiinţă, pentru adevăr, pentru frumos: el este şi philarchos: 
el „iubeşte comanda”. Cel mai tare este cel mai bun, cel 
care aduce servicii celui mai mare număr. Astfel se leagă 
noţiunile morale cu noțiunile politice, în folosul 
perspectivei imperialiste. 

Aceste idei sunt cunoscute Scipionilor şi anturajului 
lor. Ele puteau nutri în clasele cultivate totodată 


sentimentul superiorității romane şi pe acela al unei 
misiuni. Toate pregăteau în acest sens: autoritatea 
recunoscută a lui pater familias, valoarea cuvântului 
familia (din aceeaşi rădăcină ca famulus), uzanţele care 
statornicesc raporturile dintre „patron” şi client, dintre 
dregători şi cei administraţi de ei, dintre tribuni şi popor, 
dintre preoţi şi viaţa publică, apoi aspectele sociale ale 
vieţii, în care izolarea este o treabă de filosof, nu de 
cetăţean, în care activitatea nobilă este cea a omului 
politic şi a militarului, în care repartiţia zilelor aşază două 
luni, octombrie şi martie, sub auspiciile aceluiaşi zeu, care 
vede astfel atribuindu-i-se majoritatea sărbătorilor şi 
rămâne totodată zeul vegetației, care veghează asupra 
muncilor pe ogoare, şi zeul războiului, care veghează 
asupra siguranţei lor. 

Până şi în gândirea filosofică şi religioasă străbate 
primatul acţiunii, al dinamismului, al gloriei, un idealism al 
speranţei, o mistică a şefilor. 

Scipionii 

Au fost apoi şi Scipionii. Printre ei, în primul rând 
Publius care şi-a răzbunat tatăl şi unchiul, 317 căzuţi în 
Spania în 211, în cel de al doilea război punic, şi care a 
primit porecla de Africanul. Acestuia nu-i displăcea să lase 
să se creadă că îl sprijină zeii; el pune să se răspândească 
zvonul că este fiul unui şarpe misterios pe care multe 
persoane l-au „văzut” în camera mamei sale; el pune să se 
vestească faptul că valurile s-au retras dinaintea corăbiilor 
sale la Carthago Nova şi că Neptun era în înţelegere cu el. 
Leal, el respectă armistiţiile şi acordurile; refuză să-i lase 
în seama răzbunării pe duşmanii care se predau; el îi 
primeşte în chip uman. Cast, el tratează cu nobleţe pe 
logodnicele duşmanilor săi, celtiberul şi numidul. Are 
mărinimia unui filosof, dezinteresarea unui cinic, rigoarea 
unui stoic, supleţea unui diplomat, fastul unui principe. 
Dar, când în Spania autohtonii îl salută cu numele de rege, 
el răspunde că acest nume este urât de romani şi pune să-l 
cheme imperaior. Spania este „imperiul” său. El făureşte 
planul de a duce războiul în Africa, întocmai ca Agathocle, 


ca Regulus, împotriva avizului senatului şi al bătrânului O. 
Fabius. Pe acest om îl va găsi mereu împotriva sa. Sunt 
bani puţini în sipete, dar datorii din belşug, o flotă 
neîndestulătoare şi opoziţia unei fracțiuni a aristocrației - 
iar căpetenia punică stă pitită în Bruttium. Scipio, sigur de 
succes, are de partea lui cetăţile federate, fierul de la 
Populonia, pânza de in de la Tarquinii, grânele de la 
Volaterrae, scuturile de la Arretium, merindele din Val de 
Chiana, bărbaţii din Umbria, din Samnium, din Picenum, 
resursele Siciliei, pe care le recuperează de la traficanţi. 
Războiul este o artă; el se simte artist. Afacerea de la 
Locri, unde Scipio îi sileşte pe puni să dea înapoi lansându- 
l asupră-le pe legatul său Q. Pleminius, unde pare că se 
face complicele grozăviilor ce se desfăşoară în oraş după 
capturarea lui, a fost cât pe ce să compromită totul. Bănuit 
de complicitate, din acuzat se face judecător şi înfăţişează 
comisiei de anchetă arsenale în plină activitate, o flotă 
echipată, oameni care fac inşi ni - ţie. Trece în Africa; 
acolo se vădeşte strateg, tactician, diplomat, om politic, 
şef. Invingător, gloria sa radiază peste tot. Dar invidioşii îi 

asalt. Când Antiochus se agită în Orient, când M. 
Acilius se dovedeşte incapabil, când L. Cornelius Scipio se 
vădeşte incompetent, i se încredinţează Africanului grija 
de a-l sfătui pe fratele său. Roma repurtează victoria, dar 
condiţiile de pace par prea uşoare. Scipionii sunt atacați 
din nou: Africanul îi alarma pe nobili de când candidase la 
edilitate înainte de vreme, de când fusese ales la 
proconsulatul Spaniei, de când părea că trebuie să impună 
Romei alternativă unei alegeri între ascultare şi libertate. 
Roma nu era încă obişnuită cu violențele de stradă; ea 
procedă pe cale judiciară. Acuzat la întoarcerea sa din 
Asia, aşa cum au fost şi M. Aemilius Lepidus şi M. Fulvius 
Nobilior, despre care se spunea că se comportaseră ca 
nişte „regi”, el trebui să îndure atacurile lui Petilius; nu-şi 
însoţise fratele, se spunea, „decât spre a încredința Grecia, 
Asia, pe toţi suveranii şi toate popoarele Orientului de ceea 
ce încredinţase de multă vreme Spania, Galia, Sicilia şi 


toată Africa, anume că un singur om este capul şi sprijinul 
Imperiului roman, că umbra lui Scipio acoperă această 
republică stăpână a universului, că unul singur dintre 
gesturile sale ţine locul decretelor senatului şi al ordinelor 
poporului”. 

La sfârşitul acelei nopţi dramatice din 183, în care 
luările de cuvânt s-au întins foarte mult, Scipio, spre a se 
apăra, atrage după sine poporul la Capitoliu pentru a 
aduce mulţumiri lui Jupiter, Minervei şi tuturor celorlalţi 
zei, căci ziua în care unii îndrăzneau să-i atace victoria era 
ziua aniversării biruinţei de la Zama; el putu face ocolul 
tuturor templelor urmat de un întreg popor. Fără să 
aştepte, plecă la Literna, unde avea să moară. Liternei îi 
lăsă moştenire osemintele sale; Republicii îi lăsă Spania, 
Africa, Grecia, Asia şi gloria numelui său, înscris pe prima 
piatră militară a căii imperiale. 

Cincizeci de ani mai târziu, pe aceeaşi cale, Roma a 
fost cil pe ce să-i întâlnească pe Gracchi, 319 îndeosebi pe 
Gaius, care concepuse un mare proiect mediteranean. 
Moartea lui Tiberius, în 133, cea a lui Gaius, în 123, i-au 
pus capăt. 

Marius 

lată-l acum pe Marius, născut în apropiere de 
Arpinum în 155. Familia sa era înstărită; el se distinsese la 
asediul Numantiei, dar acolo el nu avea comanda, iar 
bravura sa militară nu-i servea cu nimic în cariera politică. 
Dar avea prieteni la Roma, din neamul Herenniilor şi al 
Meteliilor, care făcură să fie ales tribun. Se crede că se 
poate susţine că Marius a intrat în afaceri comerciale în 
pofida funcţiei sale; în orice caz, bătut în alegerile pentru 
edilitate, el obţinu preţura cumpărând voturile. Numit 
guvernator al Spaniei Ulterioare, se comportă acolo în mod 
normal; la întoarcere, ia în căsătorie o membră a gintei 
Iulia, din acea familie patriciană din care va răsări Cezar. 
Metellus îl ia cu sine în Africa în războiul contra numizilor; 
acolo se acoperă de glorie. Întors la Roma, trebuie să 
conducă armatele împotriva cimbrilor şi a teutonilor. El îi 
zdrobeşte; căile puterii îi sunt deschise, dar nu porneşte pe 


ele. Ar fi trebuit să se ataşeze unei partide: poate că nu a 
ştiut ce înseamnă aceasta: Burghez de la ţară, militar, el s- 
a ataşat de armată. Dacă fusese ales şi reales la consulat, 
aceasta nu i se datorea deloc; tribunii manevraseră în 
spatele lui, doar cu consimţământul său. Dacă dorise un al 
şaselea consulat, nu o făcuse din ambiţie dictatorială, ci 
pentru a face să se adopte legile care îi stăteau pe suflet şi 
pentru a-şi răsplăti oamenii. 

Ar fi putut să se avânte în aventură, dar nu a cutezat. 
Pe lângă el, doi oameni: L. Appuleius Saturninus, de 
origine nobilă, C. Servilius Glaucia, om de rând, au fost 
geniile lui rele. Ei l-au servit şi l-au trădat rând pe rând. 

Chiar în aceşti ani, în 103, Saturninus încearcă să 
instaleze veterani ai lui Marius în Africa: li se atribuie câte 
24 iugăre de cap. Şi sunt aşezaţi, poate nişte getuli, în 
sudul provinciei  Hadrumeta, la  Iliaenae. Această 
încercare, reluată în 100, oferea împroprietăriri colective 
unor coloni latini în Sicilia, în Ahaia, în Macedonia, în 
Corsica; ea nu a avut urmare. Un alt proiect oferea 
parcelări în Cisalpina, dar legile anului 100 fură anulate 
datorită forţelor reunite ale bâtelor partizanilor lui Marius, 
căzute fără milă pe plebea urbană care se plângea că este 
exclusă de la împărţeală, şi ale unei furtuni de rău augur, 
care veni să-i înspăimânte pe adversarii superstiţioşi. 

Dezordinea pricinuită de Saturninus şi Glaucia 
ajunge la culme; senatul îl însărcinează pe Marius să-i 
pună capăt. La 10 decembrie 100, cei doi agitatori şi 
bandele lor sunt nimiciţi. Senatul triumfă, dar nu ştie să 
profite de victoria sa. 

În 99, Titius încearcă să reia proiectele lui 
Saturninus, dar nu reuşeşte; în anul următor este răpus în 
încăierarea anti-saturniană. Coaliția celor două fracțiuni 
ale clasei bogate dispăru de la sine. Un tânăr aristocrat, 
fiul celui care îl doborâse pe C. Gracehus, anume M. Livius 
Drusus cel Tânăr, tribun în 91, vrea să câştige mulţimea şi 
să refacă puterea senatului. Fără să-i pese de cerinţele 
logicii, el îi restabileşte pe senatori în exercitarea justiţiei, 
introduce în senat 300 de membri noi şi deschide astfel 


porţile celor bogaţi, îngăduindu-le totodată să asigure 
împărţirea dreptăţii prin rotaţie. El propune, în acelaşi 
timp, să se sporească distribuirile de grâu, să se emită o 
monedă de aramă şi de argint pentru a acoperi cheltuiala, 
să se împartă domeniul indiviz din Campania, din Etruria şi 
din Umbria şi să se trimită coloni în Sicilia. 

Era incontestabil un program ambițios, pe care l-ar fi 
putut susţine oamenii de „centru”: prin legea sa asupra 
griului, care îi reducea preţul, M. Livius Drusus cel Tânăr 
îşi câştiga plebea; prin legea sa monetară, care schimba 
titlul metalului, stimula circulaţia banilor şi compensa 
cheltuielile impuse de legea precedentă; el împiedica 
manevrele cavalerilor şi traficanţilor şi câştiga la cauza sa 
regiunile rurale, ai căror producători vedeau deschizându- 
se noi debuşeuri. Dar românu' posesori de pământuri 
campaniene, etrusce, umbriene erau ameninţaţi, prin 
repartiţia agrară proiectată, de deposedare, ba şi de 
faliment. Cât îi priveşte pe italici, ei simțeau că această 
împărţire avea să-i lipsească încă o dată, pe cei care nu 
erau cetăţeni, de dreptul de păşunat sau de cultivare pe 
ager publicus şi se lasă duşi de o nemulţumire agresivă. 
Drusus nu era nici surd nici timorat: în cursul verii lui 91 
el depune un proiect de lege care extinde în bloc dreptul 
de cetăţenie asupra italicilor. 

În urma unor incidente dramatice este asasinat 
(octombrie 91). Uniţi cu cavalerii, senatorii îi combătuseră 
acţiunea. Italicii se răsculară pentru a încerca să-i salveze 
roadele. 

Într-adevăr, războiul din Italia de după moartea lui 
Drusus nu se datorează dorinţei aliaţilor de a obţine 
dreptul de cetăţenie roman sau, cel puţin, această dorinţă 
nu este singurul motiv. Ce avantaj le-ar fi adus un astfel de 
drept care nu îmbunătăţea decât în mod abstract situaţia 
lor politică, nu însă mijloacele lor de trai? Motivul adevărat 
este că politica agrară proiectată le ameninţa interesele. 

Şi, de fapt, legile semproniene reduseseră prisosurile 
de pământuri, îi despuiaseră pe unii cetăţeni romani, dar şi 
pe unii aliaţi. Fără îndoială, dreptul de a poseda fusese 


confirmat prin legislaţia post-semproniană, dar în caz de 
împroprietăriri noi, aliaţii erau iarăşi înlăturați de la ele, 
sau le deveneau victime, ca urmare a poziţiei lor minore de 
necetăţeni. Nu că unii romani chibzuiţi nu ar fi simţit 
primejdia: M. Fulvius Flaccus în 125, C. Graccuhs în 123 şi 
M. Livius Drusus se gândiseră deja să extindă cetăţenia 
romană asupra tuturor aliaţilor latini şi nomen latinum 1 
asupra tuturor celorlalţi. Dar acest drept de cetăţenie nu-i 
interesează deopotrivă pe toţi aliaţii: săracii vedeau în el o 
apărare împotriva deposedărilor şi se potriveau în spirit cu 
democraţii de la Roma, dar clasele bogate din Italia găseau 
în el un mijloc de acces la viaţa politică şi de participare la 

conducerea treburilor. Situaţie complexă: interesele 
se încrucişează. Capii revoltei, Herius Asinius (marrucin), 
Cluentius (din Larinum), Marius Egnatius şi C. Papius 
Mutilus (samniţi), T. Herennius (din Picenum) şi alţi câţiva 
de „naţionalitate” mai puţin precisă provin toţi, în adevăr, 
din familii provinciale bogate; ei se trag din cei care, 
odinioară, în secolele al V-lea şi al IV-lea au rezistat 
armelor romane; în ei trăieşte o dragoste atavică pentru 
independenţă. 

Aceşti aliaţi nu-şi scot bogăţia numai din exploatările 
agricole. Mulţi rlin ei fexo comerț.: le descoperim urmele 
în Spania, în Africa, în Orient, unde textele literare şi 
documentele epigrafice dezvăluie prezenţa unor osci, a 
unor campanieni, a unor apulieni interesaţi în exploatări 
miniere, agricole sau comerciale. Aceşti traficanţi italici 
sunt în relaţii cu cavalerii romani; ei găsesc eventual în 
aceştia apărători sau intermediari pe lângă senat. Ei 
doresc să parvină la magistraturi, să merite deplin acel 
nume de „romani” pe care străinii li-l dau în exterior, dar 
pe care nu-l pot purta legal în peninsulă. 

Până aici toată politica Romei a fost una de 
centralizare. În mod vădit, revolta a venit de la cei mai 
defavorizaţi dintre aliaţi, de la cei mai depărtaţi de dreptul 
de cetăţenie şi de avantajele sale economice, de la 
victimele statornice ale acestui imperialism atrăgător. 


Cei dintâi s-au răsculat locuitorii din Picenum, din 
Samnium, din Lucania, din Apulia, cărora li se raliază 
campanienii de sud, din oraşele Nota, Pompei, 
Herculanum, Stabiae şi Surrentum. Sunt tocmai teritoriile 
în care activitatea triumvirilor agrari se exercitase cu zel, 
în care au fost  regăsiţi  cippii  revelatori ai 
împroprietăririlor gracchiene. Este deci nemotivat să se 
invoce antagonisme de rasă, de limbă, vreo opoziţie între 
osci şi sabelli, întrucât Etruria a rămas paşnică la început 
şi nu a fost împinsă în război decât prin repercusiune. 
Periferia depărtată a Romei este cea care s-a răz323 vrătit 
întâi, dar valurile au tins să ajungă la centru strângându-se 
în jurul lui printr-o mişcare inversa celei care făcuse să li 
se atribuie dreptul de cetăţenie celor mai apropiaţi. S-a 
vorbit de „războiul marsilor”, de „război italic”, de „război 
social”: de fapt, aceşti oameni nu se bat pentru un drept de 
cetăţenie onorific. În realitate, este vorba de o răzmeriţă, 
în care au luptat împreună, împotriva unei „nobilimi” 
urbane de ocupanţi legalizaţi, „burghezii” din târgurile 
italice  deposedate, deţinătorii de bunuri mobiliare 
devaluate şi ţăranii despuiaţi. Aceste popoare sunt în bună 
parte şi păstori: samniţii au drept totem un bou. Hirpinii îşi 
apără turmele împotriva lupilor luându-le eponimatul 1. Ce 
foloase aveau ei văzând că li se restrânge libertatea de 
cutreierare pe păşuni şi că sunt de plată taxe şi mai grele? 
Dacă bunurile comunale erau reduse şi utilizarea lor 
obştească restrânsă, dacă creditorii rurali pierdeau 
jumătate din creanţele lor, dacă inflaţia ruina averile, ce le 
rămânea pentru a putea trăi? Ei preferă să se bată. Şi pe 
monedele lor, taurul o înlocui pe lupoaică, în timp ce 
capitala aleasă, Corfinium, adopta numele semnificativ de 
Italica. 

A fost un război groaznic, în care se spune că au 
murit peste 100.000 de oameni! Un război în care Roma, 
încolţită către mare, a fost cât pe ce să piară. Victorioasă 
în cele din urmă, ea îşi plăti scump succesul, cu ruine, cu 
morţi, dar şi cu legi succesive (lex Iulia în 90, lex Plautia 
Papiria, lex Pompeia în 89) care au dat respectiv dreptul de 


cetăţenie italicilor fideli, italicilor căiţi, soldaţilor de elită, 
locuitorilor din Tuder (Todi), în sfârşit tuturor soldaţilor pe 
care comandanții lor i-ar socoti demni să-l primească, de 
altfel nu fără a stabili deosebiri care îi rânduiau pe noii 
„romani” în triburile inferioare sau le acordau cispadanilor 
dreptul de cetăţenie romană, iar transpadanilor dreptul 
latin. Care putea fi, în această neorânduială, puterea 
senatului în faţa unei armate fără patrie, formată din foşti 
sclavi promovați la rangul de 

J Îiirpus însemna în graiul lor „lup” (N. tr.). 

cetăţeni, din gali şi din spanioli asimilați, într-o 
cetate constituită din elemente disparate? Mai existau încă 
răsculați în rezistenţa din hăţişuri; încetăţenirea era 
incompletă, parţială; împroprietăririle făgăduite erau 
făcute cu zgârcenie; o devalorizare brutală făcea să cadă 
asul de la 27, 93 grame la 11, 64 grame şi nu se interzicea 
creditorilor să recupereze în greutate sumele împrumutate 
înainte de această operaţie... Din nou, toate chemau la 
răscoală. Ea izbucni, după câteva vâlvătăi locale, în 
legătură cu războiul din Asia. 

Senatul voia să încredinţeze conducerea acestui 
război din Asia lui Sulla, consul al acelui an (88) şi care se 
distinsese în Numidia ca questor al lui Marius, în Galia ca 
locotenent al lui Catulus, în Cilicia ca propretor, în 
Cappadocia ca învingător, în Italia ca adversar al 
insurgenților. Dar Marius dorea să conducă el însuşi 
această campanie; toate îl atrăgeau spre ea: speranţa 
prăzii, simpatia soldaţilor, gloria unei noi aventuri. Cu 
ajutorul lui Sulpicius, el obţinu comanda. Dar Sulla, 
frustrat de campania „sa”, îşi răscula trupele şi pornea 
asupra Romei. Nu se mai văzuse o asemenea îndrăzneală 
din vremea lui Coriolan. Marius se ascunde la Minturnae, 
apoi într-o mică insulă de lângă Africa. Sulla este stăpânul; 
el abrogă legile lui Sulpicius, ridică o promoţie de 300 de 
senatori, sporeşte însemnătatea bogaţilor în comiţii şi 
pleacă în Asia (începutul lui 87). De abia a plecat, că 
duşmanii săi reapar; consulul Cinna cere rechemarea 


surghiuniţilor. Senatul rezistă; bătălie în for; 6.000 de 
cadavre acoperă pavajul oraşului. Marius debarcă în 
Etruria, recrutează 6.000 de oameni, merge la rândul său 
asupra Romei, o înfometează, o ia alături de Cinna. Au fost 
cinci zile şi cinci nopţi de masacre; sângele curge de-a 
lungul şi de-a latul Italiei. Marius domneşte prin teroare, 
confiscă bunurile lui Sulla, îi anulează legile, îi abrogă 
puterile. La 13 ianuarie 86, o pleurezie îl doboară. 

Sulla 

Sulla va reapărea curând. Nu este vorba de a zugrăvi 
aici, din cap până-n picioare, portretul acestui personaj pe 
care toţi se complac să-l numească enigmatic. Ceea ce este 
important, este de a vedea ce a făcut sau ce a vrut să facă. 

Revenit din Asia în 83 cu 1600 de corăbii şi 40.000 de 
oameni, bogat din vărsămintele lui Mitridate, pe care l-a 
silit la pacea de la Dardanos, şi din furturile din templele 
greceşti, înconjurat de emigraţi însetaţi de răzbunare, el 
păşeşte asupra Romei şi triumfă la poarta Collina, în 
noiembrie 82. Zadarnic decretase senatul patria în 
primejdie şi consulii încercaseră să oprească înaintarea lui 
Sulla; disciplina armatei sale, subtilitatea diplomaţiei sale, 
puterea sa biruiseră. Continuă rezistenţe, în Spania cu 
Sertorius, în Africa în alianţă cu regele Hiarbas: el ajunge 
stăpân pe calea armelor. 

La 1 decembrie 82, Sulla struneşte senatul în cursul 
unei şedinţe dramatice dominate de tipetele prizonierilor 
înjunghiaţi în apropiere. El îi domoleşte curând şi pe 
cavaleri; proscrie 1600 din ei şi dă pe mâna gloatei 
dezlănţuite cinstea, bunurile şi vieţile lor. Cei doi consuli 
dispărând în viitoare, el face să fie numit dictator, fără 
învestitură consulară, fără vot senatorial, cu un imperium 
1 excepţional; senatul îi confirmă dictatura în decembrie 
82, cu misiunea de „a legifera şi de a constitui”. Lăsând 
romanilor o umbră de legalitate, el pune să fie aleşi doi noi 
consuli şi ursita, ajutată de oameni, le dă un consul 
mediocru, Cn. Cornelius Dolabella, şi un necunoscut, M. 
Tullius Decuia. El conferă cetăţenia romană sclavilor celor 
proscrişi, într-un fel de saturnală politică, şi creează astfel 


10.000 de neo-romani de ascultare servilă şi cu pofte 
nemăsurate. Atunci se dezlănţui o adevărată campanie de 
asasinate şi de confiscări, nutrită de momeala celor 12.000 
de denari pe care-i 

1 „Putere” (în latină în text) (Nitr.). 

primeau delatorii şi ucigaşii năimiţi. Oprite la 1 iunie 
81, aceste crime cimentează, prin conivenţă, relaţiile lui 
Sulla cu anumiţi nobili. Putea exista teama unor 
reizbucniri; o lege de maiestate îi dădu lui Sulla puterea de 
a-i lovi pe autorii eventuali ai unor tulburări sau ai unor 
vorbe răzvrătite. Acest om ciudat a distrus constituţia prin 
violenţă, apoi se trudeşte să o restabilească. A cucerit 
puterea cu sprijinul armatei, dar vrea să întemeieze un 
regim civil. In spatele lui se află un senat înfricoşat, dar 
încrezător cu naivitate în buna credinţă a unui dictator 
care pare, o vreme, că l-a restabilit în prerogativele şi în 
autoritatea sa; el face să intre în acest senat 300 de 
oameni noi, aleşi de Cornelii săi cu totul devotați. In faţa 
lui, sunt cavaleri bogaţi, în stare să se apere, dar 
îngrijoraţi, şi tribuni ai plebeilor capabili să cheme poporul 
la arme. Or, Sulla îi ruinează pe cavaleri prin suprimarea 
dijmelor asiatice şi îi deposedează de puterile lor judiciare 
pe care le redă senatorilor; instituie curţi permanente 
pentru a judeca uneltirea, trădarea, deturnarea de bani 
publici, asasinatul. El îi privează pe tribuni de dreptul de 
veto, de dreptul de iniţiativă în materie de legi, de 
eligibilitatea la celelalte magistraturi; cenzura este 
desfiinţată; preţura este împărţită între opt pretori, ques. 
tura între douăzeci de questori. 

Italia, populată de atunci cu „cetăţeni”, încetează să 
fie o reunire de popoare independente. In provinciile 
exterioare, de acum înainte în număr de zece, Sulla 
organizează distribuirea funcţiilor, astfel ca magistraţii 
provinciilor să nu ajungă acolo decât odată ieşiţi din 
funcţia lor romană. Scopul său: să facă din Italia un pâinint 
fără armată, iar din guvernatorii de provincii comandanţi 
de armată fără magistratură. Dictator absolut, stăpân al 
imperiului, el se crede, vrea să fie crezut, favoritul zeilor. 


Numit de către romani Felix după dorinţa sa, prin mesajele 
sale către greci el este Epaphroditos 

1 „Protejatul lui Venus şi al Norocului” (în greacă în 
text) 327 (Nitr.). 

În timp ce ia unele măsuri utile (urmărirea 
falsificatorilor de bani, încercarea de a cobori la Roma 
costul vieţii, politica construcţiilor), Sulla garantează 
încetăţenirile anterioare şi se străduieşte să lege de 
persoana sa oameni pe care să-i poată opune unor duşmani 
eventuali. Prin confiscări îndreptate contra celor care se 
arată supăraţi pe el, prin distribuirea bunurilor lor între 
veteranii săi, el înfiinţează colonii în Laţiu, în Campania şi 
în Etruria. Cele de la Abella, de la Abellinum, de la Alena 
(în Corsica), de la Allifae şi de la Clusium nu-i datoresc 
poate existenţa, dar cele de la Arretium, de la Capua, de la 
Faesuiae, de la Hadria, de la Interamna Praetuttianorum, 
de la Nota, de la Paestum, de la Pompei, de la Praeneşte, 
de la Telesia şi de la Urbana sunt negreşit ale lui Sulla, 
dată fiind denumirea lor de Cornelia şi de Felix. 

După spusele lui Appianus, din aceşti oameni care 
cutreieraseră lumea împreună cu ol, el face 120.000 de 
coloni. 

Italia după Sulla 

La 10 iugăre de cap, aceşti 120.000 de oameni au 
primit în total 300.000 de hectare. Ţinând seama de păduri 
şi de pământurile  nedestelenite, această suprafaţă 
reprezintă o cincime clin teritoriul toscan, latin şi 
campanian. Dar atunci, ce s-a întâmplat cu foştii locuitori? 
în Campania, după exemplul Pompeiului, se poate 
presupune că a fost o coexistenţă a sistemului vechi cu 
sistemul nou; în Etruria, în Umbria, în Picenum, 
dimpotrivă, s-a făcut un fel de osmoză între comunitatea 
autonomă şi comunitatea preexistentă. Faesulae rămâne 
un municipiu, în timp ce colonii formează o colonie; la fel 
este cu Interamna, Arretium, Clusium, Nota; doi dintre 
quatuorvirii municipiului devin duumyvirii coloniei. 

Pe deasupra, repartizarea n-a fost aritmetică, ci 
făcută pe ales, potrivit deciziilor dictatoriale, ba şi după 


capriciul unor combinaţii partizane; loturile productive au 
fost cele mai căutate şi, prin urmare, atribuirea lor nu a 
prea schimbat situaţia. Dimpotrivă, proprietarii vilelor de 
pe coaste se bucurau de o mare îndestulare, întreţineau în 
jurul lor o însemnată familia şi valorificau terenuri vaste. 
Astfel, cu ocazia confiscărilor lui Sulla, vila lui Marius de la 
Baiae a fost vândută unei anumite Cornelia pentru 75.000 
de denari şi cumpărată mai târziu cu 2.500.000 de către L. 
Lucullus; vilele lui Laelius, a lui Rutilius Rufus, a lui Scipio 
Aemilianus de la Formiae, cea a lui Aemilius Procina de la 
Alsium, şi încă altele, a căror amintire o păstrează 
inscripţiile, confirmă ipoteza noastră. 

Deci „moşierismul” nu prea a avut de suferit de pe 
urma măsurilor lui Sulla: doar că el şi-a schimbat uneori 
beneficiarii, ajungând în profitul unui Roscius, unui 
Asinius, unui Yalgius, unui Domitius Ahenobarbus, care 
puteau strânge pe pământurile lor, cu sclavii, cu muncitorii 
agricoli şi cu intendenţii lor, armatele de rebeli pe care le 
vom întâlni câţiva ani mai târziu. 

Aceste atribuiri de loturi de către Sulla au operat 
oare o amestecare lingvistică extinzând influenţa romană 
în districtele Campaniei, în ţinuturile etrusce, în Italia 
Meridională, unde dictatorul confirmase împroprietăririle 
anterioare? Ipoteza este plauzibilă, dar greu de controlat. 
Dacă supravieţuiri etrusce sunt perceptibile încă sub 
Imperiu, influenţele osce au ajuns atunci reduse. Intr- 
adevăr, soldatul-plugar al lui Sulla nu se prea deosebeşte 
de înaintaşii săi. În pofida clauzei lui Sulla, de interdicţie a 
înstrăinării, aceşti coloni improvizaţi nu par să fi rămas cu 
toţii pe ogoare; abolirea distribuirilor urbane de grâu nu 
împiedică  exodurile spre oraş. Aproape peste tot, 
sentimentul de a fi izolaţi, în posturi de pază strategică sau 
de supraveghere economică, îi desprinde pe aceşti coloni 
de noua lor condiţie; iubirea de bani covârşeşte atracţia 
pământului; veteranii îşi vând loturile „capitaliştilor”; cei 
care le păstrează sunt de îndată plini de datorii: 

cincisprezece ani mai târziu, ei aveau să îngroaşe 
rândurile rebeliunii pentru a sprijini cauza lui Catilina. 


După retragerea şi moartea lui Sulla (79/78), pe când 
Servilius Isauricus îi urmăreşte pe piraţii cilicieni, când 
războiul continuă în Spania, îşi fac drum mai multe 
încercări de rezolvare a problemelor agrară şi frumentară. 
Încă din ianuarie 78, consulul patrician M. Aemilius 
Lepidus face să fie adoptată o lege frumentară prin care se 
acordă poporului 5 baniţe de grâu pe lună. Nu pare impusă 
nicio limită numărului beneficiarilor. Acest consul corupt 
putea astfel să-şi sporească popularitatea, chiar dacă ruina 
tezaurul cu complicitatea  traficanţilor. Plănuind să 
revizuiască atribuirile făcute de Sulla, el îi face pe vechii 
locuitori din Faesulae să se revolte împotriva sullanienilor 
şi să-şi reia pr. mânturile. Trimis să-i combată, el trece de 
partea lor, îi înarmează, îi atrage după sine, pretinde să i 
se asigure un al doilea consulat; el invită senatul să 
restituie tribunilor puterile lor, proscrişilor bunurile lor şi 
să acorde cisalpinilor, până atunci excluşi de la acest 
avantaj, dreptul de cetăţenie. Pompei îi vine de hac acestui 
exaltat care a fost cât pe ce să ia Roma cu asalt; Brutus, 
aliatul lui Lepidus, capitulă în Modena: este ucis pe loc 
(77); dar patres nu repurtaseră victoria decât făcând din 
Pompei un şef militar atotputernic pe pământul italic. 

Răscoala lui Sertorius, pornită în Spania împotriva 
generalilor lui Sulla şi domolită de Pompei (72) după ce 
îngrijorase Roma prin prelungirile ei în Mauritania şi chiar, 
la mare depărtare, în părţile lui Mitridate, apoi cea a 
tracului Spartacus (73 - 71), care a făcut Roma să tremure 
timp de optsprezece luni, le dădură o putere sporită lui 
Pompei şi lui Crassus, învingătorii respectivi ai celor două 
mişcări. Răscoala lui Spartacus a pus deosebit de tare în 
lumină, în faţa partidei „bogaţilor”, această altă forţă, 
prizonierii de război ajunşi sclavr care se revoltă în Apulia, 
în Basilicata şi în Bruttium, aceşti celți, germani, traci, ale 
căror rânduri sunt îngroşate de italici. Cu efective 
mergând de la 60.000 (după Eutropiu) până la 120.000 
(după Appianus), ei cutreieră Italia, pradă satele, pustiesc 
pământurile, răpesc caii, dau foc fermelor, seamănă 
spaima. Astfel, în timp ce armata lucrează la pacificarea 


lumii mediteraneene, prizonierii aduşi de ea încearcă să 
domine Roma şi Italia. 

Nici măsurile lui M. Aurelius Gotta din 75, nici cele 
ale lui M. Terentius Lucullus şi C. Cassius Longinus din 73, 
nici cele ale lui Cn. Cornelius Clodianus din 72 n-au adus 
remedii crizei:  distribuirile de grâu, impunerile 
suplimentare aplicate cetăților siciliene (800.000 de baniţe 
la 3 sesterţi baniţa), constrângerea cumpărătorilor de 
bunuri ale proscrişilor lui Sulla de a achita tezaurului o 
sumă egală cu preţul domeniului achiziţionat - toate au 
fost inutile. 

Lupta pentru pământ - pentru pământul Italiei - a 
fost în deşert. Dar mai este şi aurul. Nu se purcede oare, 
din pricina acestui aur, spre o altă aventură? Publicanii s- 
au făcut de temut. În 75, ei şi-au extins drepturile de 
percepere în Sicilia. În 74, reveniţi în Asia Mică, ei îl 
înfrâng pe Lucullus câţiva ani mai târziu, când acesta vrea 
să le domolească poftele şi reuşeşte să refacă provincia 
printr-o serie de măsuri financiare. În acelaşi an, anexarea 
Cirenaicei, iar în 66 cea a Cretei îi stabilesc pe publicani 
pe pieţe noi. Dacă nu se ştie cât scoteau din Creta, se ştie 
că mai mulţi dintre ei făceau cu Cirenaica un însemnat 
comerţ cu silphium Când, după avatarurile lui Lucullus, 
Pompei îl biruie pe Mitridate în 63 şi reorganizează 
administraţia Bitiniei, a Ciliciei şi a Siriei, publicanii îşi văd 
rolul crescând încă şi mai mult. Ne lipsesc amănuntele 
pentru a-i stabili amploarea (se vorbeşte de 100.000 de 
italici, bancheri şi negustori. 

1 Silphium  (gr.) plantă mediteraneană (lat. 
Iciserpicium) care produce assa foetula, o răşină aromatică 
(lat. laser) 331 (N.tr.). 

În Asia şi în Grecia), dar multiplele aluzii ale lui 
Cicero, guvernator în Orient fără voia lui, sunt de ajuns 
pentru acuzare. Publicanii săvârşesc atâtea abuzuri, încât 
Cezar le va retrage, în 47, perceperea dărilor. 

Invidii, ambiţii, intrigi între senatori şi cavaleri; totul 
este materie de dispută: banii, dregătoriile, onorurile, 
funcţiile de juraţi. Aceste rivalități nu împiedică - ba 


dimpotrivă - ridicarea unei alte puteri: puterea militară. 

2. DOMNIA CUVÂNTULUI: CICERO 

Atunci se iveşte Cicero. Născut în 106 ca şi Pompei, 
primele sale versuri îl preamăriseră pe Marius. Luptase în 
războiul aliaţilor. În 78 fugise din Italia spre a-i scăpa lui 
Sulla; înainte de plecare şi după revenire pledase în câteva 
procese. Questor în 75, edil Curul în 69, el arată interes 
pentru politică. Dar avea el oare să înlăture criza 
economică? Desigur, nu era el omul în stare să lupte nici 
împotriva  publicanilor, nici împotriva  traficanţilor. 
Alimentele erau scumpe; afacerile erau zdruncinate de 
criză; piraţii jefuiau pe mări, sclavii se frământau. Când 
legea din 67 îi încredinţase lui Pompei grija de a reda 
mărilor libertatea, costul alimentelor scăzuse, nu însă şi 
aroganţa cavalerilor. Ei nu-l susţinuseră pe Gabinius, când 
încercase să oprească exodul aurului spre provincii; ei îl 
susţinură când el propuse să-l facă pe Pompei adversarul 
piraţilor: interesul lor le era călăuza. Pompei, reţinut în 
Orient contra lui Mitridate, era pe cale să-şi croiască acolo 
un regat. La Roma, agitatorii, profitând de absenţa lui, în 
mijlocul nemulțumirii celor oropsiţi, al prăbuşirii morale a 
familiilor, al  afacerismului  traficanţilor,  măguleau 
aspiraţiile tânărului Cezar, care nu-şi ascundea intenţiile 
de a răspunde dorințelor plebei, de a-i vedea pe tribuni 
repuşi pe de-a-ntregul în drepturile lor, de a asigura 
tuturor a existenţa prin noi împroprietăriri şi distribuiri de 
grâu, de a mai extinde încă dreptul de cetăţenie, atât de 
generos încuviinţat de predecesorii săi. Prin democraţie la 
puterea politică, prin armată la puterea reală, prin bani la 
dominație, acestea păreau căile visurilor sale. 

Or, la 10 decembrie 64, un anume P. Serviâius Rullus, 
în spatele căruia se profilează umbra lui Cezar (dar Cicero 
nu a ştiut decât s-o întrezărească) a prezentat un proiect 
revoluţionar. Era vorba să se împartă în loturi întreg ager 
publicus peninsular încă neatins, fără a uita ager 
Campanus, cruțat de Gracchi şi de Sulla, să se împartă, de 
asemenea, a-er-ul din provinciile Sicilia, Spania, Africa, 
Cirenaica, Aliaia, Macedonia, Bitinia, Pont şi Cilicia. 


Scăpară de împărţire doar pământurile italice ocupate de 
veteranii lui Sulla şi de prietenii săi, pământurile din 
Sicilia luate de curând în cultură şi cele din Africa în care 
regele Hiempsal era menţinut în domeniul său. Dacă 
depărtarea acestor terenuri îi respingea pe solicitatori, ele 
vor fi vândute şi beneficiul vânzării vărsat la tezaurul 
public împreună cu prada şefilor militari, cu excepţia lui 
Pompei. Aceste sume A-or servi la cumpărarea altor 
pământuri şi la înzestrarea  loturilor; beneficiarii 
împroprietăririi vor fi aleşi din plebea urbană; vor fi 
formate atunci noi colonii municipale cu decurioni, auguri 
şi pontifi; un corp de decemviri va fi însărcinat cu 
executarea într-o perioadă de cinci ani şi cu puteri fără 
apel. 

Aceasta era o răsturnare totală a situațiilor 
dobândite, un apel la agitația plebeiană în caz de 
nereuşită, un mijloc abia ocolit de a-l înlătura pe Pompei, 
care avea pe deasupra vina de a fi absent. Cum se ştie, 
Cicero a făcut să nu reuşească acest proiect de lege. De 
fapt legea ar fi înlocuit mijloacele extraordinare ale lui 
Licinius, ale Gracchilor, ale lui Saturninus, ale lui Drusus, 
care combinaseră politica agrară cu politica colonială, prin 
structuri politice noi; ea ar fi instaurat un agrarianism de 
stat. Argumentarea lui Cicero nu este decât supleţe 
retorică. Este uşor de descoperit sub folosirea echivocă a 
cuvântului possessio ceea ce-l îngrijorează pe orator: 
prietenii săi deţin abuziv pământuri din domeniul public; 
or, folosinţa creează un drept şi este un titlu. A le lua 
aceste pământuri înseamnă a-i lipsi de un venit care le este 
profitabil atât lor, cât şi statului, deoarece acest venit intră 
în circuitul economic şi contribuie la bunăstarea generală; 
a instala pe ele ocupanţi gratuiţi înseamnă a frustra statul 
de taxe avantajoase şi a săvârşi un nonsens bugetar. Dar 
înseamnă mai ales a frustra companiile de publicani, aceşti 
inşi „admirabili”, de procentajul pe care-l încasează din 
strângerea impozitelor. 

Zadarnic preamăreşte Cicero aceste municipii, aceste 
colonii, aceste „mici Rome” fpusillae Ptomae), care 


contribuie la formarea unui fel de unitate italică, de la 
Brundisium la Tibru, sau de la Tibru spre nord, zadarnic 
evocă armonia care iradiază din ele, laudă acea unitate 
morală care îi farmecă sufletul - numai se strânge la 
ghidul publicanilor pe care Rullus riscă să-i păgubească. El 
agită spectrul tiraniei care ameninţă Italia, al acelei tiranii, 
până şi a cărei umbră îi tulbură atât pe patricieni cât şi pe 
plebei, pe bogaţi şi pe săraci. Minciuni ale interesului şi 
ale retoricii; ipocrizii ale poftelor, care tălmăcesc 
implicaţiile economice eterne, legăturile dintre pasiuni, 
bani şi pământ. Ocupări şi colonizări, fie, spune oratorul 
nostru, dar îmbinate cu un anumit liberalism. Cicero nu 
este un conservator care să nu fi învăţat nimic sau să fi 
uitat prea mult din călătoria sa de-a lungul trecutului, 
unde a putut nota colonizări prin cucerire, prin secesiune 
şi prin simpoliţii. El consimte la aranjamente oportuniste, 
dar vrea ca ele să asculte de imperativele utilitare ale 
clasei sale. 

Or, nu cu un discurs se înlătură o criză financiară, se 
găseşte de lucru pentru un popor de şomeri, se reface 
situaţia nefericiţilor încolţiţi de către creditori. 

Agitaţia pricinuită de proiectul lui Hullus, reluată de 
Lentulus şi de Catilina, eşuează curând. 

Senatul dizolvă corporaţiile urbane; Cicero îl biruie 
pe Catilina, care va muri în 62. El nu ştie să-şi exploateze 
victoria: partizan al alianţei dintre cavaleri şi senat, 
acoperind cu zelul său oratoric activitatea publicanilor 
care se îmbogăţesc în Asia, mustrându-şi aspru fratele 
care se arată acolo prea sever, neuitându-se pe sine, 
îngrămădind milioanele, el lasă să se adopte în 62 un 
decret al senatului care lărgea distribuirile de grâu din lex 
Terenlia Cassia şi ridica numărul beneficiarilor. După 
Plutarh, de la 63 până la 58, cheltuiala anuală a fost de 
1250 de talanţi, adică 7.500.000 denari. Dacă cifra este 
exactă, dacă grâul era vândut cu 1 1/2 sesterţi, în timp ce 
costa 4, calculul prezentat de istoricul T. Frank ar da două 
milioane de beneficiari pe an! Dar cine acoperea diferenţa, 
completând suma? 


O nouă încercare de reglementare agrară, cea a lui T. 
Flavius, eşuează în faţa obstrucţiei consulului Q. Metellus 
Celer. Atunci este prezentată, în 58, o nouă moţiune, 
patronată de Cezar: ea relua termenii cunoscuţi, anume 
repartizarea restului de ager publicus (ager Campanus 
fiind încă exclus pentru a fi pe placul aristocrației) între 
cetăţenii săraci, părinţi a trei copii; ea propunea să se 
cumpere pe cheltuiala tezaurului pământurile italice 
rămase fără moştenitori sau lăsate pârloagă, pentru a le 
distribui în cazul în care ager publicus nu ar fi de ajuns; o 
comisie de 20 de membri, din care Cezar se exclusese cu 
abilitate, va conduce operaţiile, fiind bine înţeles că nimeni 
nu va fi obligat să-şi vândă pământurile, că preţul va fi 
fixat după rolurile de impozit anterioare şi că loturile 
atribuite vor fi inalienabile timp de douăzeci de ani. 
Tezaurul neputând face faţă, banii destinaţi cumpărărilor 
vor fi prelevaţi din prada lui Pompei. Au fost multe 
incidente, dar legea fu votată; senatul trebui să jure că o 
va respecta: toţi senatorii, în afară de Laterensis, făcură 
jurământ. Se făcuse o operă socială; dar puterea moşierilor 
rămânea neatinsă sau 33S aproape neatinsă. 

3. Tffia NÂA VIOLENŢEI: CLODIUS 

Atunci apare Clodius, membru al ilustrei familii 
Claudia. Tatăl său era consulul din 79, mama sa o Metella. 
Rămas devreme orfan, el frecventase sărăcimea, se 
aruncase în rândurile democraţilor şi progresiştilor. 
Nerăbdător, neliniştit, abraş, lipsit de scrupule, în 68 îi 
răscoală pe soldaţii cumnatului său Lucullus în Asia Mică; 
în 64, primeşte să-l acuze pe Catilina, urmărit pentru 
delapidare în Africa; se lasă cumpărat de el; reuşeşte să 
facă să fie achitat. În 62, este compromis într-o afacere de 
moravuri, când încearcă s-o ademenească pe soţia lui 
Cezar. Casa marelui pontif fiind pângărită în această 
aventură, Clodius este citat în faţa unui tribunal 
extraordinar. Dar el este deja intrat în partidul democratic. 
Cezar nu va lăsa să fie condamnat acest om care face parte 
din partid, iar Pompeia, repudiată de îndată, nu mai este 
nici măcar o amintire. În pofida lui Cicero, scandalul este 


înăbuşit. Judecătorii, în afară de câţiva, fuseseră simţitori 
la puterea aurului. Achitarea interveni în 61. Cicero îşi 
făcuse un duşman: Clodius. Avea să cunoască astfel ce 
înseamnă o ranchiună, după cum nu avea să ştie niciodată 
ce înseamnă cu adevărat „a face politică”. Pentru aşa ceva 
el avea totodată prea multă slăbiciune şi prea mult curaj. 

Cezar va fi consul peste un an; Cicero visează să-i 
apropie pe senatori şi pe cavaleri; o încercase deja cu 
prilejul propriului său consulat - consulatul „tău”. In 
momentul când crede că-şi atinge scopul, intransigenţa lui 
Cato, care vrea să-i urmărească pe judecătorii lui Clodius, 
provoacă ruptura: nu erau oare cavaleri printre 
prevaricatori? Cato îi loveşte din nou pe cavaleri, făcând să 
se respingă de către senat cererea publicanilor care voiau 
să obţină o micşorare a redevenţelor lor asupra arenzilor 
din Asia. Cicero este pierdut: aristocrații îl ascultă prea 
plţin; democraţii îi reproşează urmăririle contra lui 

Catilina, moartea lui Lentulus, depoziţia contra lui 
Clodius. El nu are de partea lui decât oamenii cinstiţi şi 
morala. Aceasta îi face pe politicieni să zâmbească. 

Când Cezar obţine consulatul în 59, el merge deja 
mână în mină cu Crassus şi cu Pompei. Crassus, nemăsurat 
de bogat, voia să joace un rol în stat; Pompei tindea să se 
apropie de democrați şi să se desprindă de senat, care 
întârzia să-i recunoască serviciile din Orient. Cezar era 
Cezar. Îl vom vedea curând la treabă. Legea din 59 îi 
adusese ura aristocraților; el se apropie de democrati. In 
absenţa sa, îi trebuie un aliat; Claudius era gata; un plebeu 
îl adoptă; el devine Clodius. Simplificarea unui diftong îi 
dădea un acces teoretic la tribunatul plebei: alegerile 
confirmă fonetica. Clodius devine tribun în 58. Atunci, cu 
mafia sa, el este de fapt stăpânul Romei, pe care i-o lasă pe 
seamă triumvirii şi pe care Cicero nu o mai poate deştepta. 

O nouă lege propusă de Clodius  liberează 
distribuirile de grâu de orice sarcină şi grevează tezaurul 
cu o cincime din intrările sale; căci, dacă trebuie să-l 
credem pe Dio, numărul beneficiarilor legali crescuse; un 
oarecare număr de proprietari bogaţi liberaseră noi sclavi, 


ca să-i facă astfel să fie hrăniţi de către stat. Dezechilibrul 
finanţelor publice, împovărate de războaiele din Galia, 
sporeşte repede. Venitul statului era la această dată de 80 
de milioane de denari; cheltuielile de aprovizionare cu 
grâu absorbeau 16. Aceste 16 milioane, la 4 sesterţi baniţa 
şi pentru o raţie anuală de 60 de baniţe, echivalează cu 
266.000 de beneficiari. Exista deci în oraş o armată de 
primitori de tain, gata la cel mai mic semn, în trândăvia ei 
garantată de stat, să-i urmeze pe instigatori şi să 
uneltească  răzvrătiri. Clodius le redă corporațiilor 
libertatea, îi repartizează pe liberţi în triburile rustice şi 
interzice să se anuleze hotărârile poporului sub pretextul 
unor auspicii nefavorabile. Este ca şi cum s-ar fi dezlănţuit, 
şi peste tot deodată, revoluţia. 

Între timp, s-a ajuns la răscoală. Clodius îi câştigă pe 
cei doi consuli, Gabinius şi Piso, „cei doi gropari ai 
Republicii”, va spune Cicero. El face să i se dea unuia 
administrarea Siriei, celuilalt cea a Macedoniei; 
exploatează contra lui Cicero nemulţumirea foştilor 
partizani ai lui Catilina şi propune o lege de surghiunire 
împotriva oricui va fi făcut să moară un cetăţean roman 
fără o judecată potrivit legilor: susţinut cu moliciune de 
către cavaleri, Cicero înţelege că este vizat retroactiv în 
legătură cu complicii lui Catilina; în cele din urmă pleacă 
în exil. Forul este al lui Clodius şi al bandelor sale; ele fac 
să tremure poporul, pe Pompei, pe consuli. Vilele 
oratorului sunt jefuite, casa sa de pe Palatin dărâmată; pe 
locul ei Clodius ridică un sanctuar Libertăţii. Cato este 
trimis în misiune în Cipru. Calea este liberă. 

Dar excesele lui Clodius sfârşesc prin a alarma, în 
urma unor corespondențe între Cezar, pe atunci în Galia, şi 
Pompei, atunci la Roma, şi a unor alegeri consulare 
favorabile lui Cicero, în ciuda unor intervenţii armate ale 
lui Clodius, care îşi aruncă bandele contra adversarilor săi 
politici, Cicero este rechemat în august 57 şi revine la 
Roma în mijlocul bucuriei populare. Tulburările continuă. 
Zi după zi adversarii se înfruntă cu lovituri de pietre şi de 
pumnal; urmează proces după proces: astfel cel al lui 


Sestius şi cel al lui Milo, pe care le cunoaştem; este 
probabil că au fost şi altele. Atunci triumvirii strâng mai 
tare alianţa lor: moderaţii nu mai rezistă; bogaţii se 
dezinteresează de stat; Cicero se resemnează la o 
existenţă ştearsă. Acordurile de la Lucca, de la sfârşitul lui 
56, reînnoiesc triumviratul, cu ocazia acelei zile a 
păcălelilor, în care Cezar ia partea cea mai bună. Cicero se 
apropie de el, revenind, în acelaşi timp, la dragile sale 
studii asupra evoluţiei elocvenţei şi a gustului. 

In umbra tratativelor dintre Cicero şi triumvirise 
strecoară, în aprilie 56, proiectul lui P. Rutilius Lupus, care 
tinde la revizuirea legii Iulia asupra lui ager Campanus. Un 
prim vot al senatului îl acordă lui Pompei, curator al 
aprovizionării cu grâu (annona), 400 de milioane de 
sesterţi pentru cumpărarea de grâu, dar la 15 mai, un al 
doilea vot respinge revizuirea. Marii proprietari avuseseră 
grijă să mai libereze numeroşi sclavi, ca să participe la 
chilipir. Astfel, păstrându-şi totuşi avantajele în ager 
Campanus, ei jucau cartea liberală şi trăgeau folos din 
dărnicia arătată plebei. 

Evenimentele grave se succed şi se precipită: fratele 
lui Cicero, locotenent al lui Pompei în Sardinia în 57, 
devine locotenentul lui Cezar în Galia în 54; Iulia, fiica lui 
Cezar, soţia lui Pompei, moare; unul dintre triumviri, 
Crassus, este trimis în Orient împotriva Părţilor în 53; 
moare acolo în cursul unei bătălii care este o înfrângere 
pentru armele romane. În anul următor, în 52, Clodius este 
asasinat. Rămân la Roma doi bărbaţi de prim plan, Pompei 
şi Cicero; al treilea, Cezar, care este în Galia, este mai 
puternic decât ei. El are o armată, voinţa, gloria. În timp 
ce Cicero, numit augur în 53, publică în 5l a sa De 
republica, Cezar îşi redactează Memoriile sale asupra 
războiului din Galia. Credincios ideilor sale, Cicero visează 
la o constituţie mixtă, în care s-ar afla reunite cele mai 
bune elemente ale monarhiei, ale oligarhiei şi ale 
democraţiei şi se gândeşte, laolaltă cu Scipio Aemilianus, a 
cărui figură defunctă o evocă, la răsplata care îi aşteaptă 
după moarte pe bunii cetăţeni râvnitori să guverneze după 


dreptate, acea fericire veşnică pe care pământul nu o 
poate da. 

4. CĂTRE IMPERIUL COLONIAL: POMPEI 

Se cunoaşte istoria lui Pompei, venit din Picenum şi 
care atinge pentru o clipă măreţia. În timp ce el ocupă 
avanscena, au avut loc revolta lui Lepidus (78), cea a lui 
Sertorius (77 - 72), cea a lui Spartacus (73); Lepidus este 
învins, Sertorius este asasinat, Spartacus se prăbuşeşte. În 
faţa 339 lui Pompei se ridică Crassus. Senatul îi 
reconciliază cu gândul de a supravieţui dictaturii 
militarilor, dar, din concesii în concesii şi din pretinse 
subtilităţi în stângăcii netăgăduite, acelaşi senat lasă să i 
se veştejească puterea. Pompei măguleşte plebea pentru a 
obţine misiuni militare şi le dă cavalerilor avantaje 
financiare. Războiul se aprinde din nou. Pompei este trimis 
în Orient, unde un anume M. Antonius Creticus a cedat în 
faţa piraţilor, unde Lucullus, mai întâi învingător al lui 
Mitridate, şi-a văzut armata revoltându-se, în timp ce 
chinezii ajung să se instaleze în Turkestan, dau brânci 
avangărzilor părţilor, îi împing spre apus, iar în ludeea 
Hyrcanos se ridică împotriva lui Aristobul, amenințând 
Siria. 

În părţile Mării Negre, M. Terentius Yarro întinsese 
în 73 - 71 stăpânirea Romei până la Haemus [Balcani], la 
Dobrogea, la ţărmul dintre Bosforul Traciei şi gurile 
Dunării. El închidea astfel coasta occidentală a Pontului 
Euxin intenţiilor lui Mitridate, dar testamentul adevărat 
sau fals (poate că îl născociseră publicanii!) al lui 
Nicomede al III-lea al Bitiniei îi ademenise pe traficanţi, 
gata să exploateze statul pe care îl lăsa moştenire Romei. 
Mitridate hotărăşte să le-o ia înainte. În şase ani, Lucullus 
îl respinge pe rege şi înaintează până la munţii care îi 
văzuseră trecând pe cei Zece Mii | dar el trebuie să se 
întoarcă la bazele sale, după ce şi-a pierdut cuceririle şi, 
pierzându-le,  năruie prestigiul senatului.  Oligarhia 
financiară, care năzuia să scoată beneficii din Orient, 
suferă presiunea  tribunilor, îşi pierde privilegiile, 
avantajele capitaliste şi libertatea manevrelor şi a 


opţiunilor sale pentru candidaţii la magistraturi. Sub 
pretextul de a apăra integritatea imperiului, lex Gabinia le 
dă plebeilor dreptul de a-i alege pe generali; în vacarmul 
şedinţelor, cu comedia amendamentelor, cu stratal Grecii, 
conduşi de Xenofon la întoarcerea din Asia Mică unde 
luptaseră (401 înaintea erei noastre) pentru Cirus cel 
Tânăr împotriva lui Artaxerxes al Il-lea, au trebuit să 
străbată Munţii Armeniei (N.tr.). 340 

gemele unui scenariu de melodramă, Gabinius îl 
aduce pe Pompei la putere în ianuarie 67. 

Cicero îl prezintă atunci ascultătorilor săi pe acest 
om „divin”, care îi întrece pe toţi ceilalţi prin cunoştinţele 
sale militare, prin cumpătarea sa, prin lealitatea sa, prin 
norocul său, acest om pe care l-ai crede „căzut din cer”. 

Pompei îi distruge pe pirați, îl alungă pe Mitridate 
din regatul său, supune Armenia, îşi urmează drumul spre 
Caucaz şi Marea Caspică. În 64, cucereşte Siria, năvăleşte 
în Iudeea, cucereşte Ierusalimul şi îşi sfârşeşte glorioasa 
aventură sub zidurile lerihonului. Este stăpânul armatelor. 

Câştigurile acestei campanii sunt enorme: lărgirea 
provinciei Cilicia, care se măreşte cu districtele Pamfilia, 
Licaonia şi Frigia de miazăzi: constituirea celor trei 
provincii: Creta, Bitinia şi Siria; încercuirea bazinului 
oriental al Meditaranei prin teritorii aflate sub control 
roman de la Pontul Euxin până în Arabia; luarea în 
posesiune a tuturor căilor maritime spre Asia Anterioară 
şi, prin Asia Anterioară, a tuturor punctelor de plecare sau 
de sosire a drumurilor de caravane; instalarea pe 
marginile exterioare ale acestor provincii a unor regi, a 
unor dinaşti sau potentaţi devotați lui Pompei, până în 
vecinătatea posesiunilor părţilor sau a celor ale Regelui 
Regilor într-un sistem care se va menţine până în secolul al 
III-lea era noastră; reorganizarea instituţiilor municipale la 
grecii din Asia, la galaţi şi la evrei; întemeierea de oraşe în 
Capadocia, Paflagonia, în Armenia şi în Pont; instaurarea 
unui sistem fiscal apt să-i dea Romei veniturile domeniilor 
din Asia, cele din tributurile regilor şi din taxele 
comerciale şi să permită publicanilor să-şi umple sipetele 


cu beneficiile din perceperea impozitelor. Astfel pentru 
R.oma şi romani. 

lar pentru Pompei însuşi? Avantajele unei prăzi 
uriaşe (384 de milioane de sesterţi pentru soldaţii săi, 480 
de milioane pentru tezaur), o 

1 Sahinşahul Iranului, din dinastia partică a Ars- 
ciziilor (N.tr.). 

glorie militară necontestată - şi îndeosebi, pentru 
destinul Romei, unde Catilina tocmai eşuase în 63, unde 
politica este supusă conflictului dintre partide -, 
ataşamentul tuturor acestor orientali faţă de un om, 
învingătorul, binefăcătorul şi ocrotitorul lor, un om ce pare 
în ochii lor stăpânul Romei, stăpânul occidental al acestor 
imense teritorii. 

Roma a preluat în Orient ştafeta Macedoniei; Pompei 
a reaprins făclia lui Alexandru. 

Moştenirea Gartaginei devenise provincia Africa; 
moştenirea lui Alexandru devenise provincia Macedonia, 
cea a lui Cresus, Attalus şi Mitridate provincia Asia. La 
Roma, senatul, un fel de consiliu municipal lărgit, este 
incapabil să guverneze, în afară de rare şi scurte tresăriri; 
arendaşii birurilor, publicanii, sunt stăpânii; profitorii 
succesivi ai moştenirii lui Hanibal, a lui Antiochus, a lui 
Perseu, a lui Mitridate sunt acei arendaşi, propretorii şi 
proconsulii. Scipio, Marius, Sulla au suit treptele unei 
ascensiuni spre putere; în ascensiunea lor stătea o 
chemare. Când Pompei revine la Roma, alianţa dintre 
parlamentarism şi democraţie, pe care dispariţia lui Sulla 
pare că a făcut-o posibilă, nu se poate realiza decât sub 
conducerea - s-ar putea spune: preşedinţia - unui şef 
permanent, a unui stăpân de imperiu. 

Trebuia restabilită pacea, trebuia restaurat şi 
patriotismul. Când se va găsi realizată oare uniunea 
„sacră” P Când se va găsi încheiat „armistițiul partidelor”? 
Senatorii fuseseră pentru Iugurtha; Sulla îl cruţase pe 
Mitridate; Lucullus, pentru a nu ceda gloria unui succes lui 
Fimbria, „care nu este un om din grupul său”, îl lăsase pe 
despot să scape; Cato - Catonii - luaseră în mai multe 


rânduri partea duşmanului din ostilitate personală faţă de 
şeful care îi combătea. Patriotismul? Acesta era atunci 
apărarea castei, a partidului. Unirea nu se înfăptuieşte 
decât pentru coaliţii de interese împotriva altor interese. 
Republica, libertatea, legalitatea nu găsesc drept apărători 

decât un sectar puritan, care face profesiune publică 
de virtute, cum este Cato, şi un avocat de afaceri, ca 
Cicero. 

5. CĂTRE IMPERIUL LUMII: CEZAR 

Tocmai, la Roma, în lipsa lui Pompei - Pompei, a cărui 
glorie este reală, iar prestigiul incontestabil - cineva a 
ronţăit puterea, fără să pară. Nepot prin alianţă al lui 
Marius, ginere al lui Cinna, nepot de ginere al lui Sulla, el 
gândeşte încă din tinereţe că există oameni născuţi spre a 
comanda, iar alţii spre a asculta: o va spune mai târziu. A 
îndrăznit să declare, la funeraliile mătuşii sale în 68, că 
înaintaşii acestei femei erau de viţă regală, iar ai săi de 
viţă divină. I s-a făcut adesea portretul, i s-a consemnat 
rezistenţa fizică, inteligenţa, cultura, virtuozitatea politică, 
farmecul, s-a vorbit şi despre comportarea sa mlădioasă şi 
potolită cu ocazia conjuraţiilor lui Catilina, a afacerii lui 
Rabinus în 63, a afacerii lui Clodius în 62. Ştie să acţioneze 
sau să tacă, să vorbească sau să aştepte. L-a lăsat pe 
Crassus să plece în Macedonia în 62, l-a lăsat să se 
întoarcă, observând situaţia ca o pisică uitându-se la 
şoarecele ei). şi-a întărit situaţia militară prin succesele 
sale spaniole în 61 - 60 şi a profitat de împăcarea 
trecătoare dintre Crassus şi Pompei pentru a ajunge la 
consulat în august 60. Este o alianţă a trei oameni care se 
va consolida printr-o căsătorie, cea a fiicei lui Cezar cu 
Pompei, în aprilie 59, dar în această alianţă se distinge un 
„prim consul” 1: Cezar. 

Lex Vatinia (aprilie 59) i-a dat cheia templului lui 
Ianus, împreună cu guvernarea Cisalpinei, a Iliriei, a Galiei 
Narbonensis, unde, din fericire, guvernatorul tocmai 
murise. 

Alegerea acestor provincii nu este o fantezie a 


sorţilor. I se rezervaseră lui Cezar districtele 

1 Aluzie la statutul lui Napoleon Bonaparte între 
1799 343 şi 1804 (N.tr.). 

meridionale ale peninsulei; se spera că această 
atribuire îi va tăia aripile. Se înşelaseră: se făcuse 
socoteala fără căsătorii! Sulla, un Cornelius, luase în 
căsătorie o Metella; Pompei, după două divorţuri, o luase 
pe fiica Metellei, apoi devenise, cum am arătat, ginerele lui 
Cezar. Dacă Pompei este ginerele lui Cezar, Bibaculus este 
ginerele lui Cato; Cezar a luat în căsătorie o fiică a lui Piso, 
un pompeian care devine consul în urma lui împreună cu 
Gabinius, dar Cezar a fost cât pe ce să devină socrul lui 
Servilius Caepio, nepot al lui Cato, şi se şopteşte că a fost 
amantul Serviliei, sora vitregă a lui Cato. Se spun chiar 
mai multe... 

Ginţile  Meteliilor şi Lentulilor vin să adauge 
legăturile şi rivalităţile lor, care vor creşte încă mai mult, 
deoarece unul din consulii din 56, L. Marcius Philippus, o 
luase în căsătorie pe nepoata lui Cezar, Atia, văduva lui 
Coctavius şi soacră a lui Cato. Ce familii de Atrizi! Dar în 
aceste dinastii domnitoare, Cezar devine şi rămâne 
stăpânul. 

Odată plecat în nordul Italiei, legiunile sale se adună 
la Aquileia. Orientul? Pompei şi-a cucerit acolo gloria, 
Roma un imperiu. Egiptul? încă nu este nici copt, nici 
sigur; îi va veni rândul. La nord-est de Italia, agitația 
persistă, dar Burebista, care putea nelinişti, a plecat iar 
spre câmpiile transilvane şi se îndreaptă către Pontul 
Euxin. Bazinul mediteranean a devenit roman, dar în 
raport cu axa peninsulară există un dezechilibru. 
Răsăritului, care apasă cu greutatea bogățiilor sale, Apusul 
nu-i opune decât contragreutatea Spaniei cu minele şi 
negustorii ei. La nord de Galia Narboneză, un imens ţinut 
rămâne încă liber. Cezar este atras către această Galie în 
care acţiunile lui Ariovist se arată primejdioase (harta 11). 
Şase ani mai târziu, predarea lui Yercingetorix în 
septembrie 52 va pune punctul final ai acestei lungi 
campanii. Cezar îi aduce Romei certitudinile prăzii sale, 


făgăduinţele cuceririi sale. Toate îl favorizează; el şi-a 344 
supravegheat de departe prada: când să reuşească, 
se vecie la rândul său revocat şi pus, la 12 decembrie 50, 
în faţa autorităţii disperate a unui senalus-consuuum 
ultimam, care le dă consulilor o putere discreţionară. 

În seara aceea, patres, prin lovitura lor de forţă, 
aveau să îngăduie pe viitor să se creadă că victima 
eminentă a unei măsuri de excepţie este destul de des 
şeful desemnat al puterii viitoare. Ce avea Cezar în faţa 
lui? Pe Pompei? Un „colonial“ de valoare, dar un om politic 
fără curaj. Senatul? O adunare care-şi dădea iluzia verbală 
a forţei. Pe Cicero? Un avocat. Cezar are spada sa: „iată 
cine mă va ocroti”, spusese el câteva luni mai înainte. 

Şi trecu Rubiconul 1. 

În cinci ani, după 49 până la idele lui martie 44, ela 
izbind - totul în drumul său, începând cu republica 
senatorilor, urmând cu gonirea lui Pompei până la 
Brundisium, cu urmărirea lui Varro care se răscoală în 
Spania, cu punerea pe fugă a lui Pompei la Pharsalus, cu 
supunerea Egiptului. În cinci ani, Cezar a cutreierat coasta 
Provenţei, Spania, Grecia, Egiptul, iar Cleopatra l-a condus 
până la cataractele Nilului, unde nu se va lăsa nici amuzat 
nici sedus, dând el însuşi sau prin locotenenţii săi lovitura 
finală duşmanilor, în Africa la Thapsus în 46, în Spania la 
Munda în 45. Pompei a murit în 48. Dolabella se agitase în 
Italia în 47 şi nişte legiuni se răzvrăţiseră în Campania; se 
făcuse rânduială şi acolo. În timp ce Cicero redactează în 
Brutiis al său palmaresul oratorilor, se înalţă bazilica Iulia, 
se trasează Forum lulii, se ridică statui lui Cezar şi o 
statuie lui Yenus Genetrix, protectoarea cuceritorilor şi 
mamaeneazilor... 

Supremaţia sa odată asigurată, el îşi permite 
manifestările de autoritate, ordinele de  rechiziţie, 
confiscările, amenzile, vinderea la licitaţie 

1 Granița răsăriteană dintre Italia antică şi Galia 
cisalpină. Trecerea acestui râu era interzisă generalilor şi 
armatelor romane, fără un ordin expres al senatului, sub 
345 pedeapsa proclamării vinovatului ca „duşman public” 


(N.tr.). 

a bunurilor pompeiene şi a bunurilor numide, 
triumfurile strălucite, banchetele în şir, spectacolele 
seducătoare. Voința sa se exprimă şi în comiţiile tribute şi 
centuriate, în care păzeşte formele legale, după ce a făcut 
să i se dea ilegal mijlocul de a le respecta; ea este izbitoare 
în gestiunea magistraturilor, în care un plebiscit îi conferă 
alegerea persoanelor, al căror număr îl înmulţeşte cu ai săi 
16 pretori, 6 edili, 4 Cere 

11. Galia în momentul cuceririi ei: haşurile indică 
teritoriul supus Massaliei 

40 questori, şi ale sale 16 colegii sacerdotale, cu ai 
săi 4 Morâetales şi cu guvernatorii săi de provincie, a 
căror numire o sustrage senatului. 

Ce mai rămâne din vechile partide, din foştii 
magistrați? Douăzeci şi şase de consulari în 346 


momentul de la Pharsalus; printre ei, 14 pompeieni, 
care tremură şi dintre care câţiva sunt compromişi, în timp 
ce alţii sunt cumpăraţi cu aurul din Galia sau neutralizaţi 
prin căsătorii din interes. În 44, la moartea lui Cezar, nu se 
mai găsesc decât doi pompeieni: Cicero şi Ser. Sulpicius 
Rufus, dar unul din ei a lăsat o Corespondenţă 
edificatoare... în partidul „inteligenţei”? Catullus şi Calvus 
au murit: prietenii lor se îndreaptă spre Cezar. Cicero cere 
viză pentru discursurile sale. Democraţii trăiesc cu 
amintirea lui Marius, dar Cezar îi supraveghează, căci el 
este de fapt un patrician şi menajează marile familii, pe 
Fabii, Cornelii, Aemilii, Servilii. Şi-a făcut şi alţi prieteni, 
cavaleri; are credincioşi ca Volusenus Quadratus, ca 
bogatul Mamurra, cupidul Yentidius, partizani ca Hârtius, 
Pansa, Matius, Oppius, Balbus; îşi are bancherul său, 
Rabinus. Alături, un senat nou de 900 de membri, adunare 
amestecată ca origini şi condiţii, patricieni, cavaleri, 
oameni de rând, romani, italici. Unii senatori vin din oraşe 
mai vechi decât Roma, poartă nume evocatoare de 
divinităţi locale (Sanquinii amintesc de Sancus, Yisidius pe 
zeul de la Nari, Yespasius pe zeul de la Nursia, Octavius pe 
zeul de la Velitrae) sau fac să reînvie fastele sabinilor cu 
Claudii sau cele ale etruscilor cu Cilnii şi neamul Caecina. 
Sunt şi raliaţii ca Nonius Asprenas, A. Allienus, Sex. 
Peducaeus şi nişte obscuri, care merg pe urme. Nu mai 
putea fi vorba de un mic consiliu municipal de romani care 
administrează peninsula; era o adunare de italici care 
administrează lumea, întemeiată pe promovarea meritului 
şi legată de dignitas. 

Cezar vrea să dea sau să redea această dignitas 
datornicilor sărăciţi, celor lipsiţi, invalizilor, celor fără 
lucru, graţie unor legi asupra chiriilor, a datoriilor, a 
acordărilor de loturi, a lucrărilor publice; el vrea s-o 
confere tribunalelor, amestecând în ele senatori şi cavaleri, 
s-o restituie vieții particulare, reprimind luxul şi 
imoralitatea, sau funcţiilor publice înlăturându-i pe cei 
nedemni, pe cei decăzuţi, pe nemernici; această dignitas 
vrea s-o înfăţişeze lumii făcând din Roma un oraş de artă 


strălucitor. 

Politica lui Cezar, stăpân al Italiei, a fost în întregime 
una de şireată dibăcie pentru a menţine echilibrul între 
puterile contrare: tare prin experienţa trecutului, 
îmbogăţit cu aspra învăţătură dată de încercările repetate 
de la Gracchi încoace de a acorda pământ plebei urbane şi 
de a păstra în mâinile italicilor, prin extinderea dreptului 
de cetăţenie, pământurile care le aparţineau, el reuşi la 11 
februarie 48 (= la 11 martie) 1 să facă să se adopte lex 
Roscia care extindea asupra Transpadanei beneficiile 
încetăţenirii. Câteva săptămâni mai târziu, potoleşte 
plebea distribuindu-i alimente şi bani. Apoi, el atacă 
problema datoriilor, al căror total crescuse în urma 
războiului civil şi a dificultăţilor economice. Prin măsuri de 
compromis, el micşorează nivelul împrumuturilor în 
proporţie de un sfert din capital, răreşte termenele de 
plată, supune judecăţile autorităţii pretorului urban. Când 
agitația reîncepe ca urmare a relei credinţe a debitorilor şi 
a creditorilor, el promulgă mai multe legi fiscale, una 
acordă un moratoriu de un an pentru locatarii îndatoraţi 
care nu plăteau o chirie depăşind 2000 de sesterţi, alta 
îndeamnă pe datornicii insolvabili în numerar să se achite 
în natură, cu deducerea vărsămintelor deja făcute şi 
fixarea evaluărilor la nivelul valoric anterior războiului 
civil. El reduce circulaţia metalică, coborând la 60.000 de 
sesterţi totalul sumelor pe care fiecare le putea deţine. 
Face să se voteze o lege pentru a-i obliga pe capitalişti să 
investească, în Italia chiar, o parte din banii lor şi să 
proporţioneze împrumuturile date cu valoarea de vânzare 
a domeniului lor. Pentru a-i ajuta pe nevoiaşi şi a se păzi de 
defraudatori, pune să se verifice listele de beneficiari de 
alimente gratuite şi scade 

1 Din cauza „lunii intercalare” (alternativ de 22 şi 23 
de zile), înserate tot la doi ani spre a corecta diferenţa de 
zile dintre calendarul oficial roman (anterior reformei lui 
Cezar din 45 înaintea erei noastre), cu cele 355 de zile ale 
sale, şi anul solar, cu cele 365, 25 zile ale lui (N.tr.). 348 

numărul lor de la 320.000 la 150.000. Astfel, 


micşorează cheltuielile anuale ale tezaurului cu 9 milioane 
de denari. 

El trimite în Campania noi primitori de loturi, părinţi 
a 3 copii; redistribuie pământuri la Yeii, Volaterrae, Calatia 
şi Casilinum; îndrumează în coloniile de peste mare 80.000 
de noi coloni. Completează aceste măsuri reformând 
juriile, din care sunt excluşi tribunii tezaurului, defineşte 
alegerea juraţilor prin cens, restabileşte taxele vamale 
desfiinţate în 60, reformează calendarul astfel ca să 
rezolve chestiunea lunii intercalate pe care publicanii o 
foloseau pentru a prelungi limitele perceperilor lor şi 
pentru a frustra statul de: diferenţă. 

El  nivelează astfel  rivalităţile,  neutralizează! 
apetiturile, înfrânează spiritul capitalist al proprietarilor 
funciari şi al colectorilor de dijme. Trebuie, fără îndoială, 
să ne arătăm neîncrezători în propaganda lui Cezar, care 
tinde să arate că el a regăsit spiritul „romulian”, că a 
căutat să recreeze o stare de spirit de soldat-ţăran şi, 
slăbind antagonismele claselor, a înfăptuit o unitate morală 
italică. 

Totuşi, binefacerea operei lui Cezar este prezentă: 
aceşti veterani, soldaţi şi ofiţeri, în pacea care va urma 
venirii la putere a lui Octavian, vor fi mai puţin ispitiţi să 
plece în expediţii depărtate; ei au primit deja de la Cezar 
loturi de împroprietărire proporţionale cu gradul lor şi 
devin magistrați şi decurioni ai coloniei pe care o ocupă. 

Problema agrară primea în sfârşit o soluție 
economică, problema economică o soluţie socială 
„problema socială o soluţie politică. Prin simţul pământului 
se formase încet, şi în contingenţa însăşi a evenimentelor, 
un simţ naţional lărgit; era sfârşitul oligarhiei romane 
tradiţionale, apariţia unei forţe noi, sau reînnoite, pe care 
principatul avea să-şi întemeieze autoritatea. 

Şapte ani după moartea lui Cezar, Yarro putea să 
întrebe, nu fără dreptate: „Voi care aţi cutreie349 rat 
multe pământuri, aţi văzut oare unele mai bine cultivate 
decât Italia?” După context, Yarro se referă la perioada 67 
- 54; în 44, realitatea era încă şi mai frumoasă. 


Astfel în Italia; dar aiurea? 

În Sicilia, unde ocupaţia romană dezorganizase 
funcţionarea sistemului fiscal elenistic al lui Hieron al II- 
lea, administraţia lui Verres se vădise nefastă şi îi dusese 
la strâmtorare şi lipsuri pe mulţi deținători de exploatări. 
Mai târziu, războaiele lui Marius, ale lui Sulla şi ale 
partizanilor lor nu pricinuiseră, totuşi, daune ireparabile. 
În pofida afirmațiilor lui Cicero, situaţia culturilor din 
Sicilia este favorabilă la această dată; cumpărările de grâu 
făcute de senatul roman în 100, în cursul războiului 
aliaţilor, în 83/82, în 57, sub dictatura lui Cezar, în 44 şi în 
43/42 jalonează, de-a lungul textelor care le semnalează, 
calea spre avere. Dacă cele cincizeci şi şapte de cetăţi 
siciliene supuse la dijmă trebuiau să-şi cedeze grâul la 
preţul mediu de 3 sesterţi baniţa, celelalte puteau aştepta 
lunile de iarnă şi de primăvară pentru a vinde mai scump. 
Fără îndoială, variațiile de preţ mergeau de la 2 la 2 1/2 şi 
la 3, şi chiar la 4 sesterţi, dar fie anul mai bun sau mai rău, 
grâul vândut aducea în medie Siciliei un venit de 27 
milioane de sesterţi. La aceasta se adaugă venitul din 
vânzarea orzului, cel de la vin şi ulei tot la doi ani, cel clin 
creşterea oilor şi cornutelor mari şi exporturile de produse 
meşteşugăreşti. Se înţelege deci cum de cetăţile siciliene 
au bătut atâtea monede şi au cunoscut o atât de mare 
piaţă a argintului. Luptele lui Cezar cu Pompei lăsaseră 
pământul neatins; ele dăduseră chiar sicilienilor din 
Messina şi din Lilybaeum, chemaţi să-l aprovizioneze pe 
Cezar sau să-i repare flota, un beneficiu apreciabil. Cât 
priveşte confiscările făcute de către Cezar în insula 
Aponiana, în faţa coastei occidentale a Siciliei, ele n-au 
fost de o gravitate nimicitoare. 

În Galia, situaţia pământurilor şi a bunurilor a făcut 
obiectul unor dispute şi discuţii care încă nu sunt 
încheiate: galii au urmat unor popoare 350 

Indigene despre care se ştie puţin. S-a susţinut că 
pământul aparţinea tribului sau cetăţii, în mod colectiv, dar 
s-a pretins, de asemenea, în chip contradictoriu, că era 
împărţit între indivizi. În epoca clasică, pagi, care poartă 


nume de popoare şi denumesc la origine unităţi militare, 
reprezintă totodată realităţi etnice, economice, militare şi 
politice. Ei sunt subîmpărţiţi în loturi de pământ 
individuale. De fapt galii cunosc procesele de moştenire şi 
de hotărnicie, vânzarea la mezat, zestrea femeii, un fel de 
vasalitate comparabilă cu clientela romană, ba şi cu 
sclavia, arendarea impozitelor, a taxelor, a drepturilor de 
trecere pe poduri sau drumuri, - sisteme economice şi 
sociale care serviseră drept bază celților de Ilallstatt şi de 
La Tene 1, apoi romanilor cuceritori, spre a-şi întemeia 
puterea şi propaganda pe o aristocrație funciară, aflată 
deja în contact cu civilizațiile danubiană, renană, oceanică 
şi mediteraneană în urma migraţiilor şi osmozelor. 

În perioada cuceririi, galii practică o creştere a 
animalelor însemnată şi sedentară, cultivă grâul, meiul, 
nutreţurile, cunosc viţa de vie şi măslinul în regiunile 
meridionale. Galia Narboneză, fosta Prouincia romană 
braccata, are pe margini liguri, la care „femeile au 
mlădierea şi vigoarea bărbaţilor, iar bărbaţii pe cele ale 
fiarelor”, cum spune Diodor, şi diferite popoare (salluvii, 
helvii, volei arecomieni, tectosagi etc.) care suscită câteva 
agitaţii locale; dar această provincie are un port întemeiat 
de elini, Massilia (Marsilia), din care ocupaţia romană a 
făcut o mare cetate, treptat îmbogăţită şi civilizată, 
sprijinită pe colonii: la răsărit Nicaea (Nisa), Antipolis 
(Antibes), Heraclea  Caccabaria  (Cavalaire?), Olbia 
(Ilyeres), Tauroentum (Six-Fours), Citharista (Ceyreste), 
Carsicis  (Gassis); la nord, Rhodanusia (localizare 
necunoscută), Theline care vesteşte Arlesul; la apus, 
Agatha (Agde) şi la sud de Capul Pyrene, Hemeroscopion 
(cu aşezare nesigură), Emporion (Am 

1 Cele două mari etape, definite arheologic, ale 
evoluției 351 „epocii fierului” (N.tr.). 

pwias) şi liliodi (Rosas). Toate aceste cetăți sunt 
sprijinite la nord de Aquae Sextiae (Aix-en-Provence). 

Astfel s-a stabilizat treptat o situație de multe ori 
dramatică. Unificarea națională a popoarelor din Italia s-a 
făcut în sânge; latinizarea a urmat cuceririlor militare şi 


supunerii politice, întemeierilor de colonii, împărţirilor de 
pământuri, extinderii cetăţeniei; Etruria şi Samnium, care 
au rezistat la nivelare timpul cel mai îndelungat, au fost 
destrămate prin acţiunea lui Sulla; influenţa romană a 
pătruns adânc Spania şi Galia. 

Rămâneau atracţia anexării Egiptului, ameninţarea 
dacilor, obsesia părţilor. Această obsesie este oare una din 
sursele aspiraţiei lui Cezar la regalitate, care i-a fost 
fatală? Un scormonitor nevinovat găsise într-o zi o 
inscripţie care făgăduia biruinţa asupra părţilor „unui 
rege”. Se vede deci că de multă vreme epigrafia este o 
ştiinţă auxiliară a istoriei. Dar putea oare Cezar să rişte o 
expediţie pe temeiul unui cuvânt şi soarta sa de dragul 
unui miraj? El obținuse dictatura şi îi aranjase durata pe 
viaţă şi supraviețuirea ereditară. Istoria internă a Romei 
dovedeşte că încălcările legalităţii ce i se reproşează nu 
erau o inovaţie. Atitudinea lui Marius, cea a lui Sulla 
dăduseră tonul: el nu fusese primul care păşise cu oaste 
asupra Romei. 

El reuşise prin realismul, prin oportunismul său, 
graţie armatelor care îi lipseau lui Gracchus, graţie răcelii 
care îi lipsea lui Scipio, subtilităţii care îi lipsea lui Marius, 
clemenţei care îi lipsea lui Sulla, hotărârii care îi lipsea lui 
Pompei. leşit dintr-o mişcare populară de răzvrătire, acest 
patrician a ştiut să înfrâneze poporul; sprijinindu-se pe 
nobili, a ştiut să restrângă privilegiile lor; el nu avea un 
program organic şi totuşi a făcut reforme; a făcut o 
revoluţie, deşi nu era revoluţionar. 

Dacă a visat să reconstituie imperiul lui Alexandru, 
nu era pentru a-i da Orientului, fastului său, titlurilor sale, 
unuia din oraşele sale o superioritate asupra Romei, 
capitala Italiei, a 352 

Occidentului şi a triumfurilor sale. El este roman şi 
roman rămâne. Singur. 

Ascensiunea lui Cezar? Ea este una din cele mai 
uimitoare demonstraţii a  determinismului istoriei. 
Scipionii, Gracchir, Marius, Sulla, Pompei au fost duşi de 
curent; ei n-au făcut decât să se agaţe un anumit timp de 


vreo stâncă în torentul care îi răpeşte. Nu erau destul de 
tari; nu erau destul de mari; nu erau, deasupra 
învălmăşelii, destul de singuri. 

Trecerea Rubiconului este un act individual, nu un 
act de partid; ascensiunea lui Cezar este cea a unui om, nu 
a unei caste; campaniile sale sunt cele ale unui şef, nu cele 
ale unui delegat al senatului, şi cele ale unei armate - ale 
armatei sale. 

La Lupercaliile de la 15 februarie 44, în fastul 
serbării, strălucitor în purpura dictatorială, şezând pe jilţul 
său de aur, în faţa mulţimii emoţionate, el respinge de trei 
ori diadema pe care vor să i-o pună pe cap. Ela dat 
măsura supremaţiei sale. Simte că sorții sunt aruncaţi: 
titlul de rege nu este roman. Poate că este încă oriental. 
Măreţia Romei îl vrea astfel. Dar Roma veghează în 
persoana unor pompeieni graţiaţi şi nerecunoscători, a 
unor cezarieni pe care Cezar îi sperie, a unor pacifişti pe 
care războiul îi înspăimântă, a unor patrioţi care se tem de 
influenţa unui orientalism invadator. În creuzetul unei uri 
neînduplecate cloceşte mânia unui Brutus, fiul unui 
democrat executat de Pompei şi al unei Servilia pe care 
Cezar o iubise şi o părăsise. Brutus este un doctrinar, 
orgolios şi întunecat, pe care Cezar îl amnistiase la 
Pharsalus, îl dotase în 46 cu guvernarea Cisalpinei şi cu 
preţura urbană, cu câteva săptămâni mai înainte, la 1 
ianuarie 44. Nimic nu putea opri mersul destinului, cel 
care îl ademenea pe Cezar spre Orient, cel care îi 
împingea pe prietenii lui Brutus să-l îndepărteze de el. 
Scipio şi Marius visaseră la acest Orient; Sulla îi întorsese 
spatele; Pompei a fost cât pe ce să-şi croiască acolo un 353 
imperii»! în dimineaţa lui 15 martie 44, atras în mod 
ipocrit în curie la picioarele statuii lui Pompei, ca într-o 
dramă ieşită din Poetica lui Aristotel, în care conspiră 
pedeapsa zeilor şi răzbunarea oamenilor, Cezar căzu lovit 
drept în inimă. 

Acest bărbat şi armata sa reprezentaseră Roma şi 
destinul ei. În unitate. Unitatea care urma să facă imperiul. 

Lovitura de pumnal a lui Brutus a înjunghiat, 


unitatea. 

Realismul 

Simţul duratei 

2 Sentimentul divinității 

7 CĂTRE REGIMUL PERSONAL 313 

Marius 320 

Italia după Sulla 328 

Această carte nu este o simplă „istorie a Romei”. 
Autorii ei n-au avut intenţia să refacă ceea ce alţi învăţaţi 
reuşiseră mai înainte: nu a stat deloc în preocupările lor să 
fie nişte povestitori care nu omit nicio dată, niciun nume, 
niciun fapt. 

Raymond Bloch, ale cărui săpături în Etruria i-au 
statornicit o trainică reputaţie, s-a dedicat punerii în 
lumină a problemelor generale care se desprind din istoria 
Italiei în cursul celui de al doilea şi al primului mileniu 
înaintea erei noastre 

Mie îmi revine greaua sarcină de a urmări ceea ce nu 
îndrăznim să numim „aventură”, ci mai degrabă „destinul 
Romei”, de la pseudorevoluţia din 509 înaintea erei 
noastre până la detronarea lui Romulus Augustului, ultimul 
împărat roman din Apus, petrecută la Ravenna, în 4/6 era 
noastră - dată tradiţională care era atribuită până mai ieri 
sfârşitului antichităţii romane. 

